
KÖLCSEY  FERENCZ.-^^ 

(1790-.838.) 

Szemere  Pál  még  i  833-ban  is  arra  gondolt,  hogy  Kölcsey 
megírandó  életrajzában  « mindenek  felett  0  kritikai  mun- 
kásságát, pályájának  e  « legkitetszőbb »  részét,  kellene  fej- 
tegetni. Pap  Endre  szerint  Kölcseynek  nem  irodalmi 
műveiben,  hanem  szónoklataiban  és  politikai  jellemében 
találjuk  fel  a  halhatatlan  részt.  Ellenben  Greguss  Ágost 
Kölcseyben  ép  a  sokoldalúságot  taitja  meglepőnek.  « E  gaz- 
dag írós  —  mondja  Greguss  helyesen  - —  « tulajdonkép 
több  írót  foglal  magában.)) 

Kölcsey  sokoldalúsága  valóban  meglepő,  de  azt  hiszszük, 
hogy  nem  kicsinyeljük  tehetsége  gazdagságát,  ha  Szemere 
és  Pap  példáját  követve  ki  akarjuk  emelni  irányai  közül 
az  uralkodót,  mely  a  többinek  mintegy  színét  adja  meg. 
Ez  irány  nem  a  kritikai,  nem  is  a  szónoki,  hanem  a 
költői.  Kölcsey  sokféle  elfoglaltsága  közben  kezdettől 
fogva  mindvégig  lyrai  költő  maradt,  a  titokzatos  hangu- 
latok s  a  hazafias  bánat  gyöngéd,  szenvedélyes  és  mély 
érzésű  költője.  E  téren  szerezte  legnagyobb  dicsőségét. 
Lyrai  hévvel  árad  gyakran  szónoki  stílje  is.  Tudományos 
munkásságának  nagy  érdemei  vannak,  de  e  munkásság 
jellemvonásai  közül  nem  szabad  kifelejtenünk  a  hangu- 
latos   költőhöz  oly  jól   illő    tulajdonságokat :    a    soknemü, 

*  E  bevezetés  kivonata  annak  a  terjedelmes  tanulmánynak, 
mely   a    Budapesti   Szemle    1903.   CXlll.   kötetében  jelent  meg. 

néha  ellenmondásokra  csábító  fogékonyságot,  az  ideges 
töredékességet  s  a  subjectiv  színezést.  Kritikai  munkás- 
sága biztos  elveken  alapszik,  mélyre  ható  s  élesen  bon- 
czoló,  de  van  benne  szeszélyes  könnyedség  is  s  ha  jól 
vizsgáljuk  szigorát,  vagy  elismerését,  nem  tagadhatjuk, 
hogy  az  elvek  mellett  a  heves  és  nem  eléggé  fékezett 
érzékenységnek  is  része  van  azokban.  Erős,  élénken  für- 
késző, bátor  elme  volt,  igazi  hőse  a  meggyőződésnek  s 
a  merész  kezdeménynek,  mindamellett  az  a  félénkség,  a 
függésnek  az  a  vágya  is  jellemezte,  mely  a  phantasiától 
és  érzékenységtől  kormányzott  kedélyek  sajátja  szokott 
lenni.  Azért  mondja  róla  Pap  Endre  kissé  élesen,  hogy 
« mindig  valakinek  gyámsága  alá  adta  magát'*. 

De  ez  általánosságokat  ki  kell  egészítenünk  Kölcsey 
emberi  és  irói  jellemvonásainak  részletes  vizsgálatával.  És 
Kölcseyről  szólva,  nem  akarjuk  elfeledni  azt  a  nagyjelen- 
őségü  elvet,  melyre  ép  ő  tanította  a  magyar  kritikát : 
•  Kritika  valamely  mű  felett,  nem  egyéb,  mint  vizsgáló 
pillantást  vetni  az  író  lelkébe,  kitalálni  charakterét,  kö- 
vetni őt  azon  ki  fejlésekben,  melyek  charakterébőJ,  körül- 
ményeiből és  stúdiumaiból  természetesen  eredtek,  viszonyba 
tenni  a  művet  szerzőjével.* 

1. 

Kölcsey,  ki  családja  hagyománya  szerint  a  hét  magyar 
egyikétől,  Ondtól  származott,  oly  lágyan  érzelgős,  ködös 
s  bús  énekekkel  kezdi  meg  költői  pályáját,  mintha  « fajá- 
nak törzsöke  nem  keleten  nőtt  volna »,  hanem  a  borúsabb 
nyugaton. 

Korai  tapasztalatok  megkedveltetik  az  érzékeny  gyer- 
mekkel a  melancholia  hangját.  Kölcsey  Ferencz  1790 
augusztus    8-án    született     Sző-Demeteren,     Középszolnok 

megyében,  anyai  nagyanyja  házában.  Hat  éves  korában 
elvesztette  apját,  Pétert,  tizenegy  éves  korában  anyját,  Bö- 
löni  Ágnest  s  az  öreg  Kölcsey  Sámuelt,  ki  unokaöcscsének, 
Péternek  árváira  hagyta  biharmegyei   szerzeményeit. 

Kölcseyt  már  apja  halála  évében  Debreczenbe  vitték, 
hol  a  Kölcseyek  egy  régi  hű  cselédének  ápolására  volt 
bízva.  Nem  volt  tehát  elhagyott  árva,  sok  vidám  napot  élt, 
de  a  szülői  házban  eltöltött  gyermekkor  emlékének  derűje 
hiányzott  kedélyéből.  Hozzájárult  még,  hogy  a  himlő  meg- 
fosztotta egyik  szemétől.  Ez  a  testi  hiba  még  növelte  a 
gyermek  félénkségét.  Egy  korán  feltűnt  női  ideál  is  fog- 
lalkoztatta a  gyermek  phantásiáját  ép  anyja  halálának 
évében  s  a  kor  nyelvén  szólva  e  két  név  egymásba  ol- 
vadva a  fájdalom  gyönyörét  éreztették  vele. 

Mindamellett  a  poetai  osztályban  némely  tanulótársa 
felülmulta  Kölcseyt  a  versirói  dicsőségben,  noha  ő  is  nagy 
lelkesedéssel  olvasta  ekkor  Himfyt,  Csokonait  és  Kazinczyt. 
1 805  körül  kezdett  magyar  verseket  irni.  E  legelső  kí- 
sérleteit, melyeket  magyar  s  franczia  irók  hatása  alatt 
írt,   széjjel  tépte. 

Tizenhat  éves  korában  jelentős  fordulóhoz  ért  Kölcsey 
költői  fejlődése.  Ekkor  pillantotta  meg  egy  Takáts  nevű 
barátjánál  a  német  Kleist  Ewaldot  ((karmazsin  bőrben, 
aranyozott  levelekkel  bekötve)).  Ismerte  ugyan  már  Cso- 
konai Kleist-fordítását,  de  most  felhevülve  Takáts  lelke- 
sedésén, hozzá  fogott  a  német  nyelv  tanulásához,  hogy 
megérthesse  Kleistot  s  a  német  költőket.  A  német  köl- 
tők melancholikus  vagy  enyelgő  gondolatai  s  hangzatos 
versformái  eléggé  termékeny  költői  munkásságra  ösztönzik 
ekkor  Kölcseyt.  !  808  óta  már  el  meri  küldeni  verseit 
Kazinczynak,  mi  annyit  jelentett,  hogy  a  magyar  iroda- 
lom vezérének  s  hivei  táborának  Ítéletét  kéri. 

Egy  ujabb  kutató  azt  tartja,  hogy  Kölcsey  az  1 808 — 
I  8 1  o-ig  írt  költeményeiben  Matthissonból  veszi  át  a  senti- 
mentalismust  s  utánozza  is  itt-ott  ez  akkor  oly  nagyra 
becsült  német  lyrikust ;  noha  általában  véve  önálló  maradt. 
De  említettük  már  azokat  a  körülményeket,  melyek  az 
ifjú  Kölcseyt  oly  fogékonynyá  tették  a  melancholikus  köl- 
temények iránt.  Nem  kellett  senkitől  sem  tanulnia  a 
vágyaknak  azt  a  határozatlanságát,  azt  az  ábrándozást, 
epedést  és  hirtelen  keletkező  bánatot,  melyeket  ki  sze- 
retne fejezni  költeményeiben.  De  bár  érzi  a  szavak  har- 
móniáját, nem  birja  elég  világosan  kialakítani,  a  mi  keb- 
lében forrong.  Phantasiája  ekkor  m.ég  receptív,  elbűvölik 
Gessner,  Kleist  Ewald,  Hölty,  Salis,  Matthisson,  Bürger 
fordulatai  s  ha  nem  is  kölcsönzi  át  a  sorokat,  ez  első 
költeményei  többnyire  úgy  hatnak,  mintha  reminiscentiák 
volnának.  A  holdvilág,  mely  a  sirhalmokra  süt,  a  foly- 
tonos halálvágy,  közben  Lotti  érzéketlensége,  az  édes 
érzelmek,  a  nyugalom  s  phantasia  apostrophálása  ismere- 
tesek voltak  már  akkor  a  német  költészet  kedvelői  előtt. 
Csakhogy  Kölcsey  érzelgősebb  volt  a  németeknél  s  azért 
figyelmeztették  Szemere,  Horvát  István  és  Berzsenyi 
I  8 1  o-ben  a  verseiben  uralkodó  siralmas  és  édeskés  hangra. 
Ekkor  már  oda  hagyta  a  debreczeni  collegiumot  (1809 
okt),  1810-ben  január  végén  Pestre  ment  törvénygyakor- 
latra  s  itt  maradt  augusztus  végéig.  A  törvénygyakorlat 
igen  száraz  foglalkozásnak  tetszett  neki,  de  annál  jobban 
érezte  magát  Kazinczy  triásának  tagjai  közt.  Horvát  István, 
Vitkovics  hallgatagnak  s  zárkózottnak  találták  az  ifjú  Köl- 
cseyt, ép  úgy  mint  a  debreczeniek  is  elégedetlenek  vol- 
tak a   « tudós »   ifjúnak   nem  épen  világfías   modorával. 

Kölcsey  ekkor  magába  zárta  kétségeit  s  reményeit  kivált 
azok  előtt,   a   kikben   csak   hideg  kíváncsiságot  sejtett.    De 

egyszerre  beszédessé  lett,  ha  valamely  irodalmi  kérdés 
vitatása  felköltötte  érdeklődését.  Leginkább  Szemeréhez 
vonzódott,  a  kivel  nemsokára  haláláig  tartó  barátságot 
kötött.  Szenierétől  1 8  j  o-ben  sokat  tanult,  a  német  iroda- 
lom bővebb  ismeretét  is  neki  köszöni. 

Midőn  Kölcsey  1810  nyarán  Pestet  elhagyta,  jövője 
felől  kellett  határoznia.  Nehéz  elhatározás  vágyaktól  izga- 
tott s  benyomásokra  könnyen  hajló  lelkének.  Az  ügyvédi 
vizsga  elmaradásáért  azzal  vigasztalta  magát,  hogy  örök- 
lött kis  jószágán  független  nyugalomban  élhet.  Hivatalt, 
a  melynek  jövedelmére  szüksége  lett  volna,  nem  vállalt, 
mert  félt  a  száraz,  kiszabott  munkától  s  a  köteles  érint- 
kezéstől oly  emberekkel,  kikhez  szive  nem  vonzódott. 
De  midőn  1 8 1  2-ben  átvette  a  családi  jószágokat,  a  bihar- 
megyei Álmosdhoz  volt  kötve,  az  unalmas  Almosdhoz, 
ritkán  találkozva  azokkal,  kiket  igazán  szeretett.  Nem  volt 
egészen  elszigetelve.  De  az  áJmosdi  társaság  még  sem  volt 
elegendő  kárpótlás  Kazinczy,  Szemere,  Döbrentei,  Kállay 
távollétéért.  A  könyvek  s  a  költészet  sem  birták  mindig 
vigasztalni.  Néha  még  az  olvasásban  sem  telt  kedve,  annál 
kevésbbé  az  Írásban.  Ilyenkor  az  a  lusta  mélabú  temette, 
mely  Arany  szerint  elefántnak  néz  szúnyognyi  bajt.  Tompá- 
nak s  fásultnak  érezte  ilyenkor  lelkét  és  ennél  a  nyuga- 
lomnál többre  becsülte  a  sors  viharait,  melyek  lángra  gyúj- 
tották volna. 

Így  tehát  a  nyugalom  s  szabadság  reménye  megcsalta, 
az  álmosdi  szabad  magánosság  a  lekötöttség  és  az  elfe- 
csérelt idő  zsibbasztó  érzetével   terhelte  lelkét. 

1814  előtt  semmit  sem  tett  közzé.  A  magyar  irodalmi 
viszonyok  nagyon  elcsüggesztették ;  szomorú  látvány  volt 
neki  az  a  kevés  tehetséges  iró,  kik  oly  nagy  részvétlenség, 
annyi  balítélet  s  hozzá  még  az  ostoba  censura  ellen  csuda- 

latosan  hősies  harczot  vívtak.  0  maga  is  részt  akart  venni 
c  harczban  s  bár  nem  jósolt  fényes  jövőt  a  magyar 
irodalomnak,  erkölcsi "  érzését  komor  örömre  hangolta  az 
a  küzdelem,   melyet  a  sors  ellen   készült  vívni. 

Mindamellett  el-elfogta  a  vágy,  a  külföldön  élni  jó 
ideig,  vagy  tán  éveken  át.  1 8 1 3-ban  Kállay  Ferenczczel, 
hajdani  iskolatársával,  Németországba,  de  különösen 
Svájczba  szeretett  volna  utazni.  Komolyabb  volt  1814 
tavaszán  az  a  terve,  hogy  Kállayhoz  Bécsbe  költözik  né- 
hány hónapra,  vagy  még  hosszabb  időre.  El  is  indult  oda, 
de  Pozsonynál  tovább  nem  jutott.  Onnan  visszafordult 
egész  váratlanul.  Talán  attól  félt,  hogy  igen  is  messze 
esik  majd  barátaitól,  kikhez  egyre  jobban  vonzotta  szere- 
tetet óhajtó  szivének  gyöngédsége. 

Azok  közé  tartozott,  kiknek  belső  életében  nagyobb 
szerepe  jut  a  baráti  érzésnek,  minta  szerelemnek.  1813 — 14 
körül  szerelmes  volt  egy  leányba,  kinek  nevét  eltitkolta.  Nem 
nyilatkozott,  mi  kapcsolatban  volt  félénk  természetével, 
de  azzal  az  aggodalmával  is,  hogy  a  házasság  súlyosbítani 
fogja  viszonyai  kötöttségét.  Szenvedélye  nem  volt  oly 
erős,   hogy  elfojtsa  ez  aggodalmat. 

Mindaz,  a  mit  ez  években  gondolt,  érzett  s  átélt,  nem 
maradt  nyom  nékü]  1811  -tői  1814  nyaráig  írt  költemé- 
nyeiben. Kölcsey  azt  állítja  e  költeményeiről,  hogy  uj 
modorban  vannak  irva,  mert  hatással  volt  fejlődésére  az 
a  megjegyzés,  melyet  j  8 1  o-ben  Pesten  hallott  barátaitól. 
Nem  a  külső  formában  uj  a  modor,  mert  Kölcsey  már 
j  809-ben  a  rímtelen  sorok  helyett  rímes  nyugati  vers- 
formát használ,  sőt  sonettet  is  ír.  De  Pestről  haza  térve 
elhagyja  a  gyermekes  siránkozást  s  férfiasabb,  derültebb 
hangon  akar  írni. 

Törekvése  csak  féligmeddig  sikerült.   Az  uj   modor  nem 

annyira  a  hangulat  lényeges  változásában,  mint  inkább 
Kölcsey  tehetsége  fejlődésében  s  a  búskomor  fordulatok 
elmaradásában,  vagy  mcrtékletesebb  alkalmazásában  nyilat- 
kozik. Különben  a  « bánat  gyönyörén  megmarad  alaphang- 
nak az  álmosdi  korszakban  is.  Megmarad,  mivel  ekkor 
költőnk  mind  nagyobb  lelkesedéssel  ragaszkodik  német 
irodalmi  ideáljaihoz  s  mivel  az  álmosdi  belső  és  külső 
élmények  jól  illenek  ez  alaphanghoz.  Ez  években  Matt- 
hisson  hatott  a  legerősebben  költeményei  hangjára  s 
tartalmára.  Csodálja  Goethét  és  a  görögöket,  de  maga 
megvallja,  hogy  belőlök  ekkor  még  kevés  szín  jut  költé- 
szetébe. A  Jegyváltó-nak,  a  Genius  szdll-nzk,  de  különösen 
az  Jíndalgások-nak,  meg  egyes  sorain  is  kimutathatjuk 
Matthisson  hatását.  Más  d^ain  Hölty,  Salis,  Schiller, 
Goethe,    Rousseau    gondolatait  vagy   modorát   követhetjük. 

Ez  időtájt  kezd  irni  epigrammákat  is,  de  megint 
csak  annak  a  Matthissonnakr  hatása  aJatt,  kinek  sorai  még 
ekkor  is  ahév  könnyekre »  fakasztják.  Ide  tartozik  az 
Jlcatia,  az  Óhajtás,  de  már  többi  epigrammáin  s  külö- 
nösen az  Jljánláson  meglátszik  a  görög  anthologia  ha- 
tása,  melynek  egyik  darabját  Kölcsey  le  is  fordította. 

Saját  lelki  világából  merít  a  költő,  midőn  az  Jlndatgások 
második  felében  kéri  a  geniust,  hogy  fedje  el  halvány  síri 
leplével  «a  messze  föld  ingerjeit»,  melyek  — ■  mint  tud- 
juk —  őt  majdnem  a  külföldre  csábítgatták.  Bár  alaktalan 
rajongással,  de  meghatóan  van  kifejezve  e  költeményben 
Kölcsey  részvéte  s  csodálata  a  magyar  irodalom  hősei  s 
különösen  Kazinczy  iránt.  De  ott  is,  hol  egyéni  érzéseket 
fest,  stílje  elvont,  fellengző  s  néha  ködös.  Ki  akarván 
fejezni  a  bonyolult,  az  álmatag,  a  sejtelmes  érzéseket,  a 
fenköltséget  s  az  átszcllemülést,  gyakran  mesterkéltté  lesz, 
sőt  homályba  is  téved.  Kazinczy  azt  mondja  e  költemények- 

ről,  hogy  Kölcsey  magyar  Matthisson  akar  lenni,  de  nem 
bír  elég  világosságra  szert  tenni.  Döbrentei  még  élesebben 
róvja  meg  Kölcsey  homályosságát  s  nem  vette  észre,  vagy 
nem  emelte  ki  eléggé,  a  mit  Kazinczy  jól  látott,  hogy 
Kölcsey  ez  ifjúkori  költeményei  gyöngéik  mellett  is  sejte- 
tik a  nagy  költőt.  Nem  csupán  egyes  igen  sikerűit  rész- 
letekben, hanem  különösen  abban,  hogy  Kölcsey  már  ekkor 
is  hangulatot  bír  kelteni  a  rhythmus  erejével  és  bájával. 
Rhythmusa  szépen  simul  a  legkülömbözőbb  tartalomhoz, 
ábrándos  csapongáshoz,  vagy  ellágyuláshoz,  a  szenvedély 
hevéhez   s  a   szemlélkedő   merengéshez. 

Döbrentei  megjegyzése  azonban  nem  maradt  hatás 
nélkül.  A  bécsi  útnak  meghiúsulta  után  Kölcsey  Szemc- 
rével  tölti  a  nyarat  Péczelen  s  itt  elhatározta,  hogy  köl- 
tészetének elégiái  és  ünneplés  hangját  a  könnyed  dal 
stiljével  cseréli  fel  s  változatosabb  lesz  a  műformák  tekin- 
tetében. 

Ezt  a  törekvését  elősegíti  Szemere  vidám  házi  köré- 
nek hatása.  Az  élénk  szellemű  jó  barát  társaságában  Kölcsey 
egészen  felvidul,  s  költeményeinek  száma  szépen  gyarapo- 
dik i8)4-nek  második  felében.  Szerkezete,  nyelve  világo- 
sabb s  egyszerűbb  lesz,  s  az  első  lépéssel,  melyet  a  vál- 
tozatosság felé  tesz,  uj  műfajt  alapít  meg  irodalmunkban. 
1814  július  3-án  Írja  T{6zát,  az  első  magyar  balladát. 
A  külső  formán,  a  mesének  indító  motívumain  és  az  el- 
beszélés hangján  Schiller  l^itter  Toggenburg'jinak  hatása 
látszik,  mint  Gyulai  kiemelte.  Hanem  azután  Kölesei  balla- 
dájában a  hű  lovag  meghal  a  csatában  s  hazajáró  lelke 
imádottját  a  halálba  viszi,  mint  Bürger  s  a  Percy-gyüjte- 
mény  balladáiban.  De  a  borzalmasnak,  a  kísértetiesnek 
érzékítésére  Kölcseynek  nincs  elég  ereje,  előadásában  a 
tragédia    lágy    elégíává    olvad.    Az    epikai   alakító    erőnek 

ugyanez  a  hiánya  jellemzi  a  "Leány  dala  czimű  baJlada-féle 
költeményt,  melynek  művészi,  rhythmikai  szerkezete  igen 
alkalmas  volna  balladai  előadásra.  De  a  költemény  nem 
egyéb,  mint  egy  matthissoni  képnek  érzelmes  bővítése 
igazi  elbeszélő  tartalom  nélkül. 

Azonban  a  könnyed  daltól,  melynek  hangját  igyekezett 
akkor  eltalálni,  majdnem  oly  messze  esik  költőnk,  mint 
az  igazi  balladai  stiltől.  A  tolcsvai  dalt  (Hol  a  virány) 
Kölcsey  nagy  lépésnek  nevezi  a  «dévajság  könnyű  tónja 
feléR.  Mi  csak  a  törekvést  veszszük  észre  rajta  s  nem  a 
könnyedséget.  E  szerelmi  költemény  mcsterkéltsége  ellen- 
kezni látszik  azzal  a  körülménynyel,  hogy  Kölcsey  a 
Szemerééknél  töltött  hetek  alatt  komolyan  kezdett  érdek- 
lődni egy  nő  iránt.  E  hc'.mar  elmúló  érzelemnek  örök 
emléket  állított  az  1814  nyarán  keletkezett  J^dkos  nymphd- 
jához  czimű  költeményében,  de  úgy,  hogy  együtt  szólt 
szerelméről  s  a  hazáról. 

Midőn  a  hazáról  szól,  lelkének  legmélyebb  érzését 
érinti.  A  hazafiúi  érzés  az  ő  lelkének  nem  csupán  egy- 
szerűen átöröklött,  hanem  elvesztett  s  újra  kiküzdött  tu- 
lajdona. Hullámzó,  küzdelmes,  örvénylő  érzés,  eszének  és 
szívének  erejével  átfogott  kincs. 

A  XVlll,  század  franczia  philosophiája,  melylyel  Köl- 
csey még  az  iskolában  megismerkedett,  a  világpolgár  ér- 
zelmeit keltette  fel  a  gyermekifjúban.  Ehhez  járult  még 
az,  hogy  a  német  irodalom  dicső  korszaka  iránt  érzett 
szertelen  bámulatában  kétségbeejtően  kicsinyesnek  látta  a 
hazai  viszonyokat.  Az  irodalomban  sem  látott  fényt, 
vagy  dicsőséget,  csak  lemondó  küzdelmet,  reménytelen,  s 
csak  a  baráti  vigasztól  enyhített  önmegtagadást.  De  a 
közélet  oly  sivír  volt,  hogy  még  e  többnyire  stoikus 
örömöknek    sem    adott    táplálékot.     (iHa    lelkemnek)),    — 


1 4  Bevezetés. 

írja  Kölcsey  1813  novemberben  Szemerének  — -  nminek- 
előtíe  Hadeszből  felvezettetvén,  ide  plántáltatott,  választás 
lett  volna  engedve,  faTzonyosan  nem  választottam  volna  a 
hont,  melyben  születtem ».  Láttuk,  hogy  18 14  tavaszán 
szinte  azon  volt,  hogy  hosszabb  időre  új  hont  válasz- 
szon.  De  visszavonta  valami  a  szülőföldre  s  mintha  a  Po- 
zsonytól Péczelig  vivő  úton  szétfoszlottak  volna  világpol- 
gárias hajlamai.  A  Rákos  partjain  járva  körülvették  a  régi 
emlékek  s  megírja  első  kiváló  költeményét,  melyben  mint- 
egy önmagára  eszmél.  Itt  már  nem  másokból  merít,  ha- 
nem az  erőt,  melyet  eddigi  kísérletei  közben  szerzett, 
lelke  legigazibb  érzelmeinek  kifejezésére  fordítja.  Kölcsey 
ez  elégiával  nemcsak  eddigi  költeményeit  múlja  felül,  hanem 
igen  kiváló  helyet  biztosít  magának  a  magyar  lyrikusok 
sorában.  Csodáljuk  a  hazafias  érzés  tüzét  s  sötét  pompáját 
Berzsenyi  költeményeiben,  de  a  kortársak  közül  ki  múlja 
felül  Kölcseyt  annak  a  szinte  anyai  gyöngédségnek  ki- 
fejezésében, mely  aggódva  várja  a  visszatérő  élet  jeleit  a 
romlandó  haza  képén  ? 

1814  végén  visszament  Almosdra,  hogy  osztozzék  test- 
véreivel. Neki  és  Ádám  testvérének  Cseke  jutott  osztály- 
részül, hova  )  8 !  5-ben  költözött.  Még  Almosdon  irta  a 
Lyány  ült  czimű  költeményt  szerelme  félig  vidám,  félig 
érzelmes  emlékeinek  hatása  alatt.  A  vegyület  nem  egé- 
szen sikerült ;  a  szerelmi  légyotthoz,  melynek  nyugalmát 
maga  a  leány  az  alvó  anya  és  a  testvérek  közbelépésé- 
től félti,  derültebb,  pajzánabb  hang  illenék-  Kölcsey  már 
ekkor  9 keresztülment  a  szerelmi  passión*,  s  irtózva  a 
külső  viszonyok  bármiféle  kötelékétől,  csak  szabad  füg- 
getlenségre sóvárgott.  Nem  úgy  tett,  mint  Goethe,  ki 
szeretve  dicsérte  a  szerelmet.  Hamar  t^^madó,  s  könnyen 
legyőzött  szenvedélyeinek  költői  emlékei  is  hamar  elmultak. 

A  szatmármegyei  Csekének  szép  köi'nyékét  dicséri 
Kölcsey  egyik  levelében,  de  a  természet  szépsége  nem  vigasz- 
talta. Újra  el  volt  szigetelve  barátaitól,  gazdálkodott,  vásárra 
járt  s  midőn  otthonába  tért,  nem  « mondhatta  henyeségét 
honestum  otiumnak*.  Mert  a  Múzsa  nem  látogatta  meg 
a  gazdálkodó  költőt ;  a  költői  alkotás  vágya  kielégítetlen 
maradt  s  ez  a  «henyeség»  fokozta  érzékenységét,  kedély- 
nyugtalanságát s  csüggedését.  Szemere  Pál,  Kölcsey  jó 
geniusa,  1815  szeptemberében  meglátogatta  barátját  és 
az  llias  fordítására  ösztönözte. 

Ez  a  foglalkozás  egy  időre  kiemelte  a  költőt  a  «sü- 
lyedésből)),  de  a  munka  lassan  haladt.  Nem  sokkal  Sze- 
mere távozása  után  oly  kedvetlenség  fogta  el  Kölcseyt, 
hogy  öt  hónapon  át  nem  felelt  Kazinczy  s  Szemere  le- 
veleire, mert  elő  akarta  készíteni  lelkét  az  irodalomról 
való  lemondásra. 

És  mintha  a  tavasz  Ichellete  elűzte  volna  a  téli  hóna- 
pokban reá  nehezedő  csüggedést,  1816  márczius  végén 
már  újra  válaszol  barátainak,  sőt  májusban  két  költeményt 
is  ír,   matthissoni   s  goethei   nyomokat  követve. 

Közülök  ^földhez,  igen  szép  tovább  fejtése  egy  goethei 
gondolatnak.  Mind  a  mellett  költőnk,  néha  nem  érzi  ma- 
gát boldognak,  mit  annak  tulajdonít,  hogy  nem  lehet 
azokkal,  a  kiket  szeret.  A  szomszédságban  ünnepelt  név- 
napok harmadfél  napig  is  tartó  czigányzenéje  nem  javítja 
hangulatát.  Szeretné  jószágait  eladni,  úgy  hogy  a  jöve- 
delemből Pesten  élhessen. 

18 17  elején  jószágainak  jövedelmére  nézve  szerződést 
kötve  testvéreivel.  Pestre  költözött.  A  remélt  nyugalmat 
most  sem  találta  meg.  Igaz,  hogy  munkássága  megélén- 
kült, tovább  fordította  az  Utast,  de  nagy  fáradsággal, 
mert  bár   Kazinczy  buzdítására  már    évek    óta    tanult  gö- 


1 6  "Bevezetés. 

rögül,  szótárakat  és  magyarázatokat  kellett  forgatnia,  hogy 
az  eredetit  megérthesse.  Továbbá  ekkor  már  nem  úgy 
dolgozott,  mint  1813-ban,  mikor  Sapphot  az  új  költői 
stílben  s  meglehetősen  pongyolán  fordította.  Most  a  le- 
hető pontosságra  törekedett  s  a  költői  stílt  inkább  régi- 
teni  akarta,  sem  mint  újítani,  felelevenítvén  régi  fordula- 
tokat és  szavakat.  Fordítása  bár  nem  hibátlan,  becses 
munka  s  igen  olvasható. 

Schedius  valódi  lelkesedéssel  ösztönözte  Kölcseyt  a 
folytatásra,  de  a  költőnek  a  munka  nehezére  esett  s  Ka- 
zinczynak az  a  megjeg^'zése,  hogy  a  fordítás  durva,  vég- 
kép kedvét  szegte,  úgy  hogy  a  harmadik  ének  elején 
félbe  hagyta  a  fordítást.  A  pesti  írók  körében  általában 
kevésbbé  jól  érezte  magát,,  mint  a  hogy  szatmári  falujában 
képzelte.  A  Tudományos  Gyűjtemény  tudósainak  s  íróinak 
társasága  iróniára  ingerli.  Visszavágyódik  a  tiszaparti 
csendes  curiába,  hol  testvéri  és  rokoni  gyengédséggel 
várják.  «01yan  vagyok,  mint  a  görög  dithirambo,  —  írja 
ekkor  —  « egyik  érzésből  a  másikba,  egyik  gondolatból 
a  másikba,  egyik  humorból  a  másikba  ontom  magamat.* 
Az  irodalmi  állapotok  nagyon  rossz  benyomást  tesznek 
reá.  Nincs  magyar  irodalom,  nem  is  lesz  soha  —  mon- 
dogatta akkor  —  az  egész  csak  néhány  ember  vessző- 
paripája. 

Ily  hangulatban  látogatja  meg  újra  Szemerét  birtokán  s 
ott  a  Rákos  mezején  elmereng  a  régi  emlékeken,  vissza- 
kívánva a  hajdani  viharokat,  hogy  felrázzák  tespedéséből  a 
tunya  utódokat.  Megírja  a  Tejedelmünk  hajh !  kezdetű 
ódáját,  az  időrendet  tekintve  második  kiváló  költeményét. 
A  Rákóczy-nóta  jajkiáltásából  indulva  ki,  a  magyar  köl- 
tőktől akkor  elfelejtett  Rákóczy  Ferencznek  s  híveinek 
sírjához  küldi  sóhajtását    a    hív    ének  szárnyain.    Prófétai 

visiói  vannak.  Látja  a  hazafiság  géniusát,  a  mint  a  néma 
hant  felett  borong,  nemes  bosszút  érlel  kebelében  s 
harczra  kelti  a  hon  fiait.  Rohan  a  győzelem  keletről  nyu- 
gotra,  országok  pusztulnak  el  '  s  a  hamvakon  egy  szép 
hon   támad   fel 

Mely   lelket  tölt,  mely  szivet  ráz 

Neve  zengésivel. 

Mily  szép  e  költeményben  az  átmenet  a  szelíden  borongó 
bánatról  az  ihletett  lelkesedésre  s  mennyi  erőt  fejt  ki  a 
költő  a  megújított  költői  nyelv  nemesen  mérséklő  korlátjai 
közt.  Alig  ösmerünk  arra  a  Kölcseyre,  ki  az  imént  még  a 
lágyan  epedő  Matthissont  követte.  Az  anyaföld  érinté- 
sétől újra  tűz  ömlött  ereibe.  Ez  ódát  1817  április  elején 
irta,  ugyané  hónapban  visszautazott  Csekére  s  ott  meg- 
semmisítette a  testvérével  kötött  szerződést,  tetszésére 
bízván,  hogy  mit  adjon  neki.  Majd  júniusban  újra  Sze- 
meréhez ment  Lasztóczra,  hol  egy  egész  hónapig  —  mint 
önéletrajzában  írja  —  ocsak  magába  mélyedve  napról- 
napra élt,  jövendője  minden  kedves  képének  elsOlyedése 
után  iszonyú  hánykódásban  volt.  Örömmel  választott  volna 
klastromot  is».  Klastromba  nem  ment,  hanem  júliusban 
Pestre  utazott,  hol  kétségbeesésében  újra  az  ügyvédségre 
készült.  Itt  maradt  a  nyáron  át,  a  nélkül,  hogy  vizsgát 
tett  volna,  ősz  felé  Péczelre  ment,  majd  deczemberben 
hazaindult  s  Liszkán,  Tokajon  át  kocsin  meg  csolnakon 
utazva,   karácsony  estéjére  Csekére  érkezett. 

Nem  azzal  a  szándékkal,  hogy  állandóan  ott  lakjék. 
Ugy  akarta  rendezni  anyagi  ügyeit,  hogy  Szemeréék  kö- 
rében megélhessen  jövedelméből.  Annál  inkább  vágyódott 
erre  a  helycserére,  mert  visszaérkezése  óta  kevés  szeren- 
csés pillanata  volt  a  költői  alkotásra.  1 8 1 8-ban  néhány 
stanzában   dicsőítette    a    képzelet  s    a   költészet  vigasztaló 

Kölcsey    Ferencz   munkái.  i 


I  d  Bevezetés. 

erejét.  Kedvelt  thémája  volt  ez  a  költőnktől  annyira 
nagyrabecsült  német  lyrának.  Kölcsey  mint  kezdő  már 
kétszer  is  irt  róla  verset;  i8i8-iki  stanzáinak  érettebb 
gondolatain  s  tisztultabb  nyelvén  megmérhetjük  tehetsége 
fejlődésének  nagy  arányait.  A  szerencsés  pillanatok  1819- 
ben  egészen  elmaradtak,  a  következő  év  egyetlen  költői 
termése  a  Szép  Lenka  czimű  érzelmes  ballada,  mely  Schiller 
fíero  és  Leanderje,  után  van  írva. 

Ez  év  végén  már  körülbelül  tisztában  volt  azzal,  hogy 
hosszabb  ideig  Csekén  kell  maradnia,  mert  Ádám  öcscse 
rossz  gazdálkodása  miatt  anyagi  zavarba  jutván,  nem  fizet- 
hetett volna  bátyja  osztályrészeért. 

Kölcseynek  az  a  reménye,  hogy  Szemere  mellett  anyagi 
gondtól  szabadon  élve  nagy  s  önmagát  boldogító  költői  és 
tudományos  munkásságot  fog  kifejteni,  illusiókból  táplál- 
kozott. 1817-iki  bujdosása  mutatja,  hogy  nyugtalanságát 
nem  csupán  a  külső  körülmények  okozták.  Érzelmeinek 
bensősége  és  változatossága  gazdagabb  volt,  mint  alkotó 
erejének  frissessége  és  leleményessége;  s  midőn  a  «lélek- 
nuanceok  dalba  nem  ömöltek »,  akaratereje  ingadozóvá 
lett,  tudományos  munkássága  megszakadt  s  nyugtalanság 
támadt  lelkében.  Az  idegrendszer  nagy  érzékenysége,  a 
gyönge  testalkat  szenvedései  fokozták  azt  a  fájdalmas 
izgatottságot,  mely  a  lelki  erők  aránytalanságából  kelet- 
kezett. 

Azután  a  harmincz  éves  költő  még  nem  vívott  ki  annyi 
elismerést,  amennyi  becsvágyát  kielégíthette  volna  ;  Kölcsey 
csalódott  az  életben  s  még  sokat  várt  tőle  ;  szárnyat  kí- 
vánó, de  még  lekötött  erők  zsibongását  érezte  lelkében. 
Az  ily  lelkiállapot  a  magányban  a  rokonérzés  hiányát  fáj- 
lalja s  a  magányt  óhajtja   a  legjobb  társaságban  is. 

Igaz,   hogy    nem    oly    magányt,   mely    mérföldekre  esik 

nagy  könyvtártól  és  művelt  környezettől,  de  az  egyedüllét 
még   így   is  jó  orvosság  volt  a  sebzett  kedélynek. 

Az  a  gondolat,  hogy  kötve  van  Csekéhez,  1820-ban 
annyira  kedvét  szegte  Kölcseynek,  hogy  egy,  sőt  úgy  lát- 
szik két  éven  át  újra  megszakított  minden  levélbeli  érint- 
kezést barátaival.  De  ezeknek  a  «néma  éveknek))  nagy 
eredményeket  köszönünk,  Kölcsey  legmaradandóbb  alko- 
tásait s  költői  stíljének  teljes  kifejlését.  Ekkori  életét  és 
stíljének  fejlesztése  módját  így  beszéli  el  önéletrajzában  : 
(c  Kölesén  és  Csekén  igen  keveset  dolgoztam,  de  dalaim 
alakja  ekkor  fejlett  ki.  Reggeltől  más  hajnalig  szobámban 
járkáltam  (volt  egész  év,  hogy  az  udvarról  nem  mentem 
ki),  s  ha  sötét  képeim  engedték,  a  paraszt  dal  tónját  ta- 
lálgatám.  Felvettem  valami  rímről-rímre,  s  tárgyról-tárgyra 
ugráló  paraszt  dalt,  s  azután  úgy  nemesítem  meg  egyik 
sort  a  másik   után. » 

Említettük  már,  hogy  1814  második  fdében  is  pró- 
bált valami  hasonló  átalakítást,  melynél  szintén  tekintettel 
volt  a  népdah-a.  De  akkor  a  magyar  népdal  csak  egy 
volt  a  több  ideál  közül,  azon  kívül  a  költő  a  szerb  nép- 
dal, Anakreon  s  követői  tanulmányát  is  felhasználta  költé- 
szete megújítására.  Most  azonban  Herder  tanítványa  a 
magyar  népdalt  választja  egyedüli  mintának,  de  nem  azért, 
hogy  egyszerűségében  és  szerkezetének  módjaiban  kövesse, 
hanem  hogy  megnemesitse  azt,  vagyis  hogy  az  új  magyar 
költészet  fátyolozott,  aetherikus  s  átszellemültségre  törekvő 
stíljébe  öltöztesse  a  nép  költészetét. 

Sajátságos  küzdelem  volt  ez  a  költő  aggodalmas  izlése, 
s  91  népies  iránt  felébredt  éi'zéke  közt,  oly  küzdelem, 
melyben  stílje  jelentékeny  lépést  tett  a  kifejezés  érzé- 
kibb közvetlensége  felé,  a  nélkül,  hogy  leszokott  volna 
attól   az   ünnepies   s  érzelmes   hangtól,   mely   ifjúkora   imá- 

dott  Íróinak  követéséből  fejlett  ki  s  jól  illett  lelkének 
borújához. 

Az  1821.  októberben  irt  J{ákos  már  a  küzdelem  ide- 
jén keletkezett,   de   nem  annak  hatása  alatt. 

Az  ugyanekkor  keletkezett  Bú  kél  velem  már  a  népies 
s  a  régi  stil  vegyülete,  mely  a  borongó  és  derült  han- 
gulat egybeolvadását  is  próbálja  kifejezni,  de  változó  sze- 
rencsével. Bajza  nagyra  becsülte  e  dalt,  de  mi  úgy  érezzük, 
hogy  a  "Bú  kél  velem  a  melancholiát  s  a  könnyed  szerelmi 
vágyat   nem  egységes  hangulatban  kapcsolja  össze. 

A  Talányokban  s  az  Idegen  czimű  töredékben  nagyobb 
a  könnyedség  s  az  egyszerűség.  Ezek  még  1821-ből  valók, 
a  következő  évben  majdnem  egészen  elnémul  Kölcsey 
lyrája,  épen  csak  az  év  végén  zeng  újra,  de  oly  szépen, 
mint  már  régen  nem.  Ekkor  keletkezett  a  Bordal  s  a 
Csolnakon. 

Mind  a  kettő  tökéletes  a  forma  s  tartalom  összhang- 
jában. A  Bordal  rövid  s  hangzatos  sorokban  a  horatiusi 
vidám  bölcseséget  énekli  a  szeszélynek  azzal  a  csapongá- 
sával,  melynek  csillámló  színein  áttör  a  melancholia  bo- 
rúja. A  Csolnakon  Kölcsey nek  egyik  legszebb  érzelmes  dala. 
Mily  kitűnően  van  alkalmazva  e  dalban  a  vándor  daruról 
vett  népies  motivum  a  nyugtalankodó  vágy  kifejezésére. 
Kölcsey  itt  nem  általános  thémát,  hanem  lelkében  élő  áb- 
rándot énekel.  Hangulatát  egészen  átérezteti  velünk ;  a 
népiesnek  nemesítésével  diadalmasan  küzdött  meg,  csak 
oly  fordulaton,  minő  a  «Hű  kegyes  nyit  ott  rám  Remegő 
kartí,   érezzük,   hogy   mily  nehéz  volt  e  küzdelem. 

Az  1823.  év  elején  Szemere  meglátogatta  Kölcseyt. 
E  látogatás  s  a  hű  barát  buzdítása,  ki  ekkor  már  kéz- 
iratokat gyűjtött  tervbe  vett  folyóirata  számára,  felrázta 
a   költőt  lágyan   álmodozó   hangulatából.   Bár  a  sok  jószág- 

pör  egyre  jobban  bántotta  Kölcseyt,  Szemere  biztatására 
mégis  keményebben  fogta  magát  s  míg  azelőtt  ceszten- 
dőről-esztendőre  alig  egy-két  sort  irts,  most  legkedvet- 
Icnebb  körülmények  közt  is  dolgozik  s  több  költemény- 
nyel  örvendezteti   meg  barátját. 

Nemcsak  barátját,  hanem  nemzetét  is,  mert  az  1823. 
év  költői  termése  közt  találjuk  a  Tíymnusf  és  a  Tanita- 
tum  Tcinitast,  Kölcseynek  talán  két  legismertebb,  de  a 
tartalom   s   a   hatásra   nézve   igen    kűlömböző  költeményét. 

A  Janitatum  Tani^asban  Szontagh  Gusztáv  szerint 
Kölcsey  nagyot  siklott,  minden  tudományt,  művészetet 
és  erényt  gőgnek,  bohóságnak,  hagymáznak  nevezvén. 
Ezzel  szemben  Gyulai  kiemelte,  hogy  Kölcsey  költemé- 
nyében nem  komoly  tanítást,  hanem  humort  kell  keres- 
nünk és  pedig  a  humor  első  felcsillanását  költészetünkben. 

Ez  kétségtelenül  a  helyesebb  szempont,  de  nem  felejt- 
hetjük el  a  fiatal  Bajza  kritikáját  sem,  ki  körülbelül  azt 
mondja,  hogy  a  költeményben  az  erkölcsi  tanítás  hangja 
a  humorossal  úgy  kapcsolódik,  hogy  az  ember  egészen 
összezavarodik  s  nem  tudja,  mit  gondoljon.  Az  első  nagy 
kiábrándulás  keserű  humora  szól  a  költeményből,  oly  humor, 
mely  a  fiatal  ábrándok  romjait  akarja  nevetségessé  silányítani 
a  nagyság  és  dicsőség  múlandóságának  képeivel.  Bölcseség, 
mint  a  Hamleté  a  sírásók  jelenetében,  csakhogy  ott  a 
drámai  közvetlenség  erejével  hat,  itt  pedig  bizonyos  fe- 
szesség  rontja  a  hatás  tisztaságát.  Nem  a  rhythmus  és  a 
nyelv  feszességét  értjük,  mert  nyelv  és  rhythmus  a  csin 
és  szabatosság  tökéletességét  érték  el  a  Tanitáshan,  de  az 
ellentétek  kiélezésében  van  valami  csináltság.  És  ez  a 
csináJtság  nem  a  költői  mesterség  hibája,  hanem  a  lé- 
lekben még  egészen  le  nem  győzött  önösségé.  Az  én  na- 
gyon is  érzi  veszteségeit  s  nem  törpül  el  eléggé  a  világ  nagy 

harmóniájával  szemben.  Általában,  a  mi  többször  megesik 
Kölcsey  költeményeiben,  a  játszinak  és  érzelmesnek  vegyülete 
a  l'anitasban  sem  sikerült  eléggé.  A  Bordal  s  a  T^i  búban 
ül  czimű  költemények,  melyek  ugyanoly  hangulatból  fa- 
kadnak, noha  nem  törekszenek  philosophiai  nagysággal 
kifejezni  az  ataraxiát,  zavartalanabb  hatásúak  a  magok 
egyszerűségében.  A  Tanitásból,  a  Demosthen  halkufár-féle 
szappanbuborékos  antithezisek  helyett  inkább  az  ily  soro- 
kat szeretnők  a  költészet  igaz  kedvelői    közt    terjeszteni  : 

Vársz  hirt  és   halhatatlanságot? 
Illat  az,  mely  tölt  virágot, 
És   a  rózsát,   ha  elhull. 
Még  egy   perczczel   éli   túl. 

Sok,  sok  perczczel  éli  túl  a  Tlymnus  írójának  dicső- 
sége. A  csekei  remete  aligha  álmodta,  hogy  Jíymnusa 
egykor  az  egész  nemzet  imája  lesz.  Azzá  lett,  mert  az 
egyesült  hazafias  s  vallásos  érzés  nagy  művészi  erővel  van 
benne  kifejezve.  A  l-.angulat,  melyet  az  1821-  s  1822-iki 
rendeletek  keltettek,  visszatükröződik  már  költői  nagyí- 
tással a  Tíymnusban.  De  leginkább  úgy  érthetjük  meg  a 
költemény  keletkezését,  ha  meggondoljuk,  hogy  Kölcsey 
mennyire  vizsgálta  s  mennyire  megbecsülte  a  régi  magyar 
költészet  értékesebb  motívumait.  A  Tíymnusban  a  magyar 
nemzet  hajdani  szerencséje  Isten  jóságának,  bukása  pedig 
a  nemzeti  bűnök  büntetésének  van  feltűntetve,  mint  a 
hitújítás  korabeli  költeményekben,  vagy  mint  Zrínyi  eposzá- 
ban. E  felfogásból  emelkedik  ki  a  megható  alapgondolat, 
hogy  megbűnhődte  már  a  nép  a  multat  és  jövendőt  s  e 
felfogás  tette  szükségessé  Isten  jótéteményeinek  s  bünteté- 
sének történeti  rajzát.  Mily  velősen  rövid  a  történeti  át- 
tekintés, mennyi  erély  s  festőiség  van  az  egymásután  elvo- 
nuló képekben  1 

A  költő  minden  szava  talál,  s  kezdettől  mindvégig 
fogva   tartja   szivünket   s  képzeletünket. 

A  Jíymnus  abban  a  gondolatban,  hogy  az  ezredévi 
szenvedés  sorsfordidatot  kivan,  egyez  Vörösmarty  Szóza- 
tával, de  lényegesen  külömbözik  tőle  más  tekintetben. 
Vörösmarty  daczol  a  sorssal,  követeli  tőle  a  szebb  jövőt, 
vagy  a  nagyszerű  halált,  Kölcsey  inkább  kér,  mint  remél 
s  bármily  önérzettel  hivatkozik  a  múlt  egyes  jeleneteire, 
csak  az  isteni  irgalomtól  várja  a  jobb  időket.  Kölcsey 
phantasiájának  e  pessimistikus  hajlamát  a  csekei  magány 
mind  jobban   fejlesztette. 

1823  végén  úgy  vette  észre,  hogy  házi  körülményei 
miatt  a  Szemeréhez  költözés  reménye  meg  fog  hiúsulni. 
Haszontalan  óhajtások  között  halad  az  idő  felettem  — 
így  sóhajtott  ekkor.  Tudományos  munkásságát  megakasz- 
totta a  könyvek  hiánya  ;  « egyetlen  egy  időtöltése))  volt 
unokahugának,  a  kis  Kölcsey  Lenkának  nevelése  s  most 
a    gyermeket  visszaadta  szülőinek,    nem  tudni,    mi   okból. 

Ez  a  veszteség  komorabbá  tette  lelkét,  1823  szeptem- 
berétől 1824  elejéig  ki  sem  mozdult  Csekéből,  akkor  is 
csak  két  órányira  távozott  el  onnan.  Sajátságos  akaratlanság 
zsibbasztotta  idegeit  s  megszokta  a  magányt,  mint  a  chilloni 
fogoly  börtönét.  Több  mintegy  éven  át  nem  irt  Szemerének 
s  egész  éven  keresztül  ki  sem  ment  szobájából  ebédelni. 
1825  tavaszán  elhagyta  az  a  vidámság,  mely  az  előtt  csen- 
des melancholiája  alatt  rejtezett  és  sivár  hangulat  vett  erőt 
lelkén.  A  hagyományos  pörösködés  gonosz  fordulatai  okoz- 
ták c  változást.  « Átkozom  a  sorsot*  —  irja  ekkor  — 
«hogy  emberi  társaság  nélkül  hagyattam  általa,  —  és 
mégis  szobámnak  négy  falai  közé  zárkózom,  s  ablakaimat 
elsötétítem,   hogy  emberi   képet  ne  lássak ». 

1826  elején  Szemeréné  a   Csekétől  nem  messze  eső  Su- 

rányba  rándulva,  kényszerítette  Kölcseyt  az  utazásra.  Most 
hónapokon  át  együtt  volt  Szemerével  Pesten  és  Péczelen, 
vele  együtt  szerkesztette  az  Elet  és  "Literalurát,  dolgo- 
zott és  földerült.  De  már  1826  karácsonya  felé  újra  « ül- 
dözte a  daemons,  álmatlan  éjjeleket  töltött  s  megint  haza 
vágyódott,  pedig  irtózott  a  percztől,  melyben  otthon  ko- 
csijáról le   fog  szállani. 

1827  elején  valóban  újra  otthon  volt  s  ez  év  augusz- 
tusában egy  váratlan  csapás  új  mederbe  sodorta  életét 
Ekkor  halt  meg  Ádám  testvére,  özvegye  s  árvája  maradt, 
a  kikről  Kölcseynek  kellett  gondoskodnia.  Reá  maradt  az 
öcscsétől  zavarban  hagyott  gazdaság  egész  gondja  is.  Ez  új 
gondok  eleintén  csüggesztették,  de  nemsokára  edzették 
lelkét.  Most  már  nem  álmodozott  többé  arról,  hogy  el- 
költözik  Csekéről,   határozottabb   s   férfiasabb  lett. 

Hozzálátott  a  gazdálkodáshoz  s  mint  Obernyik  irja  — 
« helyes  tapintattal,  okos  számítással  és  takarékossággal* 
gazdálkodott.  Kis  unokaöcscse  nevelése  szíve  gyöngédségé- 
nek új  táplálékot  adott  s  midőn  1829-ben  a  közpályára 
lépett,  melyen  egyre  nagyobb  s  zajosabb  sikert  vívott  ki, 
egy  időre  eloszlott  a  ború  lelkén,  a  kiszabott  s  meleg 
elismeréssel  járó  munka  hatása  alatt. 

A  csekei  sötét  évek  nem  voltak  meddők  költészetére 
nézve.  1823-ban  művészete  már  elérte  legmagasabb  fokát, 
de  azért  mindaddig,  míg  a  közpálya  el  nem  foglalta,  elég 
jelentékeny  művekkel  gyarapította  lyrai   költeményei  sorát. 

Érzéke  a  nyelv  rhythmikus  bája  iránt  mind  végig  meg- 
marad, de  a  szerelmi  motívumok  erőtlen  ismétlése  több- 
ször elhalványítja  e  későn  nyilt  lyrai  virágokat.  Ellenben 
valódi  élet  száll  Kölcsey  soraiba,  ha  néhány  igazi  élmény- 
ről énekel,  bármily  elvontnak  látszó  formában  is. 

Midőn   a   Tanácsban  a    szent    magányt    ajánlja  annak,    a 

ki  €  pályáján  az  álnok  vad  gőgjébe  ütközik*,  érezzük  a 
tanács  általános  s  egyéni  igazságát.  Az  Igazság  czimű 
költemény,  mely  szép  pathossal  fejezi  ki  azt,  hogy  terras 
Astraea  reliquit,  nem  pessimistikus  játék,  hanem  a  pörös- 
ködés  gonosz  fordulataitól  elkínzott  költő  panasza. 

A  J{emény  s  'Emlékezet  a  horatiusi  bölcseséget  nem  a 
Bordal  csapongásával,  hanem  gyöngéden  árnyalt  érzel- 
mességgel  mondja  el. 

Tulajdonkép  az  ataraxiát,  a  fanitas  bölcseséget  hirdeti 
e  költemény  is,  mint  több  előző  társa,  csakhogy  valami- 
vel enyhébben,  mint  a  Vigasztalás,  Ebben  a  bordal  hu- 
mora csak  gyöngén  enyhíti  az  emberi  törekvések  hiába- 
valóságának azt  a  keserű  érzetét,  melyet  Kölcsey  Home- 
ros  egy  helyére  emlékeztető  szavakkal  fejez  ki."*'  Külöm- 
ben,  ha  más  nem  is,  a  Szabadsághoz  irt  sapphói  ódának 
erélyes  sorai  is  mutatják,  hogy  a  Tanitas  bénító  pessi- 
mísmusa  csak  futó  felhő  volt  Kölcsey  lelkén.  Ez  ódában 
Kölcsey  a  szerelmi  sentimentalismus  fordulatait  is  fel- 
használja a  szabadság  dicsőítésére,  a  mi  itt  ártalmára  van 
az  ódái  hangulatnak. 

A  szerelmi  sentimentalismus  inkább  helyén  van  az  En- 
dymionban,  mely  a  szerelem  gyöngéd  és  heves  rajzával 
hat,  de  még  inkább  a  Hervadsz  czimű  versben,  melyet 
Bajza  i8a8-ban  a  legszebb  magyar  művészi  népdalnak 
nevezett.  Valóban  a  dalnak  azt  a  formáját,  melyre  Kölcsey 
már  1814  óta  törekedett,  leginkább  e  költeményében  éri 
el.  Dallamosságán  meglátszik,  hogy  a  költő  évekig  for- 
gatta emlékezetében.  Jí  Hervadsz  a  gondolatrhythmus 
formáival,  a  természet  és  az  emberi  érzés  párhuzamossá- 
gával szerencsésen  emlékeztet  a  népdal  szerkezetére. 

*  A  második    szakaszban.    L.  Homeros    Jlias  IX.  317 — 320. 

Csakhogy  mai  ízlésünk  szerint  érzése  elvont  s  kifeje- 
zései nem  mindig  egyszerűek,  de  még  ily  alakjában  is 
meghatóan  fejezi  ki  a  boldogságról  szőtt  álmok  foszlá- 
nyain  merengő  költő   melancholiáját. 

1826-ban,  midőn  a  Szemeréékkel  való  érintkezés  ki- 
rántja abból  a  hangulatból,  mely  a  fásultság  felé  sodorta, 
többé  nem  akar  küzdelem  nélkül  a  jelenlétnek  élni,  mint 
a  Tanítással  rokon  költeményekben  hirdette,  hanem  küzde- 
lemre vágyó  nyugtalansággal  tekint  a  múltra  s  jövőre. 
Röppenj,  röppenj  szűk  jelenlét! 
Keskeny  nékem  e  határ; 

mondja  a  J^öltő  czimű  költeményében,  melyben  új  életre 
ébredt  lelke  emlékeit  s  határozatlan  vágyait  énekli  meg. 
De  bár  fölmelegszik  lelke  a  baráti  körben,  bár  csöndes 
jó  kedvében  pipadalra  is  gyújt.  Pestről  mégis  visszavá- 
gyódik a  Tisza  zöld  partjára  s  szeretne  mint  a  kis  madár 
repülni  túl  erdőn,  túl  hegyen  kelet  felé. 

Ez  a  vágy,  a  szívnek  és  a  phantasiának  ez  örökös  zak- 
latása a  legszebben  a  Honvágy  és  Szerelem  czímű  költe- 
ményben van  megörökítve.  Lelkesült  körülte  az  élet  — 
úgy    mond  —  a  Tisza  partján  s  mégis    más  sorsot  kért ; 

most 

Irigy  minden  szellőre. 
Mely  rózsás  illattal   tele 
Pályát  kelet  felé  lele. 

Oly  hangú  elégia  ez,  minőt  pályája  elején  szeretett  írni, 
halálsejtelemmel  végződik  s  arról  a  szerelmi  sóhajtásról 
emlékszik  meg,  mely  sírjának  dombján  fog  röpdösni.  Csak- 
hogy itt  az  érettebb  művész  s  a  küzdelmeken  férfiasságot 
szerzett,  bár  álmokra  mindig  hajló  kedély  szól  hozzánk. 
A  csekei  «néma  esztendők  alatt*  —  írja  Kölcsey  — 
(kaptam    meg    a    románcz  tónusát  ís».   E  szavak  azt  sej- 

tctnék,  hogy  Kölcsey  első  balladáinak,  vagy  mint  ő  nevezte 
románczainak  stíljét  megváltoztatta  a  húszas  években.  De 
ez  csak  szándék  maradt,  melynek  kevés  nyomát  vehetjük 
észre  balladáin.  A  legjobb  köztök  Dobozi,  mely  Kisfaludy 
Sándor  regéjének  megjelenése  előtt  készült  el.  Bürger 
Lenore-jének  rhythmusában  van  irva,  s  van  is  benne  va- 
lami drámaiság  ott,  hol  a  költő  Dobozi  menekvését  és 
lelki  küzdelmét  irja  le,  de  külömben  az  előadás  szónokias 
és  érzelmes,  mint  általában  balladáiban.  Bürger  és  Schiller 
hatása  meglátszik  a  J{emelén  és  "Éji  Temetésen  is,  csak- 
hogy a  német  költők  tudtak  mesét  alakítani,  Kölcseyben 
pedig  a  cselekvény  körvonalait  érzelgős  ár  mossa  el. 

Ocscse  halála,  a  gazdálkodás,  majd  a  közpálya  kezdeté- 
nek gondjai  1827-től  1830-ig  egészen  elnémították  Köl- 
csey költészetét.  Ez  idő  alatt  csak  néhány  alkalmi  verset 
írt,  de  1830-ban  kedélye  már  beletörődött  az  uj  helyzetbe 
és  mint  ő  írta  ekkor  magáról : 

Messze  határokról   mint  vágyva  jön   a  daru  vissza  .  .  . 
Úgy,  jövök  én  te  feléd,  kebelem  szent  honja,  viszonlag 
Isteni,  szép  költés ! 

Ez  év  nyarán  a  «jó,  a  víg,  a  szelíd,  elmés,  gondolatban 
s  planumkészítésben  gazdag »  Szemerével  több  szép  napot 
töltött  Kölcsey  Szobránczon,  s  még  is  e  vidám  napokban 
keletkezett  pessimistikus  Zrínyi  dala,  melynél  jelentéke- 
nyebb költeményt  Kölcsey  nem  írt  a  Tiymnus  óta.  A  Zrí- 
nyi dala  pessimismusát  nem  is  szükséges  a  közállapotok 
benyomásaira  visszavezetnünk.  Egyszerűbb  magyarázatnak 
hiszszük,  ha  Kölcsey  személyes  tapasztalataira,  környeze- 
tére gondolunk.  A  költő  éveken  át  teljesen  visszavonulva 
élt  s  midőn  egyszerre  előkészület  nélkül  a  dassikusok 
mellől  a  megye  forumára  hívják,  a  gyönge  fejű  s  még 
gyöngébb  lelkű    profanum  vulgus    botorsága    igen   kedve- 

zőtlen  véleményre  hangolta  korának  erkölcseire  nézve. 
Hozzájárult  még  a  magyar  költészet  álta!ános  hangulatá- 
nak s  különösen  a  régi  dicsőséget  éneklő  Vörösmartynak 
hatása.  Az  ily  benyomások  tüzelték  phantasiáját  a  vég- 
letes pessimismusra  s  antithesiseiben  ragyogó  képeket  idéz 
fel  a  múltból,  hogy  annál  erősebben  csapjon  le  a  kora- 
beli nemzedékre,  mely  már  nem  is  magyar,  csak  névleg 
az,  mert  hisz  korcs  volt  anyja  vére. 

Hangulatainak  hirtelen  változására  nézve  jellemző  az 
öröm,  melylyel  azt  a  hirt  fogadja  ez  év  végén,  hogy 
Pozsonyban  kinevezték  a  Magyar  Tudós  Társaság  vidéki 
rendes  tagjának.  Most  már  a  gyönge  fejű,  romlott,  szív- 
telen nemzedék  más  színben  tűnik  fel.  Egészen  ifjúnak  érzi 
magát,  a  közállapotokat  rózsásabb  színben  látja,  nagyobb 
munkásságot  fejt  ki,  termékenyebb  lyrikus  lesz,  sőt  szinte 
visszaesik  régebbi  érzelmes  stíljébe  s  hazafias  költészete 
remélni  merészel.  A  Jiuszfh&n,  mely  Drégel  s  a  később 
keletkezett  Paulina  'Emlékkönyvébe  mellett  legszebb  pél- 
dája görög  epigrammáinak,  már  Széchenyi  "Hiteiével  mondja 
a  Honfinak,  hogy  ne  merengjen  a  régi  kor  árnya  felé, 
hanem  .komolyan  tekintse  a  jelent  és  jövőt. 

Fényes  politikai  pályafutása  után  dicsőséggel,  de  csaló- 
dásokkal is  gazdagon  tért  vissza  falujába.  Innen  írja  «vad 
vizek  árja  közül »  Paulina  Emlékkönyvébe  azt  az  epigram- 
mát, melynek  néhány  sorában  oly  sok  mindent  bir  kife- 
jezni :  igaz  bölcseséget,  őszinte  fájdalmat  és  nemes  gyen- 
gédséget. Már  élete  vége  felé  járt  ekkor,  idegeinek 
érzékenysége  betegesen  fokozódik,  a  közbirtokos  társak 
feldúlják  magánélete  nyugalmát.  Ez  állapotban  a  közélet 
rossz  fordulatai,  a  megyei  dolgok,  a  szólásszabadság  ellen 
intézett  merényletek,  'Wesselényinek,  oly  híven  szeretett 
barátjának    üldöztetése    lelkét    elkeserítik    s    bár    jól  látja. 

hogy  a  napóleoni  időktől  a  harminczas  évekig  biztató 
erővel  haladt  előre  a  nemzet,  nem  mindig  biv  uralkodni 
idegein  és  sötét  képzetein. 

Jly  komor  hangulatban  írja  utolsó  költeményét,  Zrínyi 
második  énekét,  melyről  méltán  mondották,  hogy  a  leg- 
pessimistikusabb  hazafías  költeménye  a  magyar  irodalom- 
nak. A  méltatlankodást,  melyet  a  Wesselényi  pör  ma- 
gyar szereplőinek  gonoszsága,  vagy  hunyászkodó  aljas- 
sága miatt  érzett,  féktelen  szenvedélylyel  önti  ki  Kölcsey 
Zrínyi  második  énekében.  Nem  elégszik  meg  a  nyolcz  évvel 
azelőtt  kimondott  lesújtó  szóval ;  nem  elég,  hogy  a  ma- 
gyar vér  szerint  már  nem  utódja  névleges  őseinek,  hanem 
el  is  fog  tűnni  a  négy  folyam  partjáról  nyelvével,  szoká- 
saival együtt,  hogy  más  nyelvű  népnek  adjon  helyet,  mely 
jobb  s  szebb  sorsot  fog  adni  a  hajdani  magyar  föld- 
nek. Másíthatatlan  a  sorsdöntés,  a  költő  csak  feljegyzi 
sóhaj  s  könny  nélkül,  szinte  kedvteléssel.  A  haragnak  ez 
a  szertelensége  megdöbbent,  de  nem  riaszt  vissza,  mert 
az  erőltetett  hidegség  alatt  érezzük  a  szeretet  melegét. 

Kölcsey  ekkor  Aranynyal  mondhatta  volna : 

Érdekli  mostan  lelkemet 
Borongó  ég,   kihalt  tusa. 

Ezért  foglalkozik  ^  ferrói  szent  fa  czímű  töredékben  az 
atlanti  tenger  messze  hullámain  lakó  guanó  törzszsel,  mely- 
nek a  sors  aelsülyedését  örök  végzései  közé  előre  beirá». 
E  novellistikus  töredéket  Kölcsey  1838-ban  irta,  de  már 
előbb  is  írt  beszélyeket. 

1833-ban  irta  a  J^árpáti  J^incstárt,  melynek  alapgondo- 
lata az,  hogy  saz  emberi  lélek . .  .  ezer  meg  ezer  esetben  ön- 
kényt ereszkedik  üres  álomnak,  óhajtásnak,  reménynek  és 
hitnek,  s  azon  veszi  észre,  hogy  a  léleksülyesztő  daemon 
hálóiban   fogva  tartatik   s   nincsen  szabadulási.    Példa  erre 

Erdőhegyi,  kit  szegénysége  akadályoz  szerelmi  vágyában. 
Az  akadály,  mely  szenvedélye  elé  tornyosul,  felbillenti 
lelki  egyensúlyát ;  a  kárpáti  garabonczás  diák  megjelenése 
s  a  babonás  emberek  meséi  következtében  komoly  és 
lelket  bódító  kiváncsiság  támad  keblében,  bár  e  földalatti 
kincsek  neki  megnyilnának !  Ez  a  vágy  sorvasztja  lelkét 
és  hamar  kioltja  életét.  Miért  ne  volna  hihető  az  alap- 
gondolat magában  véve?  Miért  ne  hinnénk  a  léleksülyesztő 
daemon  hálóiban  ?  Csakhogy  a  költő  nem  érezteti  eléggé 
a  szenvedélynek  azt  a  mámorát,  mely  oly  öntudatlan  hi- 
székenységbe  ringatja  az  ábrándozó,  de  különben  értel- 
mes ifjút.  És  hiányzik  a  romantikus  légkör,  mely  az  ily 
mese  iránt  fogékonynyá  teszi  az  olvasót.  Az  elbeszélés 
józanul  realistikus,  sőt  ironikus  hangja  s  Erdőhegyi  csodás 
története  közt  igen  éles  az  ellentét.  HofFmann  Amadé 
jobban  értett  az  ily  történetek  elbeszéléséhez.  Talán  nem 
ok  nélkül  emlegetjük  itt  a  különös  mesemondót.  A  Taluni 
bányák  czímű  beszélye  (Serapions'Brüder)  Elis  Frö bem  tragé- 
diáját beszéli  el,  ki  ijesztően  sápadt  arczczal  jelenti  meny- 
asszonyának a  lakodalom  napján,  hogy  a  cseresznye  piros 
almandin  követ  akarja  neki  felhozni  ahányából,  azután  lemegy 
oda,  de  nem  tér  többé  vissza  a  föld  mélyéből.  Torbern,  az  öreg 
bányarém  csábítása  marczangolta  szét  Elis  lelkét.  Elist, 
mikor  nem  mer  nyilatkozni,  egy  állítólagos  gazdag  kérő 
megjelenésével  akarják  szerelmi  vallomásra  kényszeríteni. 
A  motívumok  máskép  fejlődnek  s  kapcsolódnak  Kölcsey 
beszélyében  és  a  magyar  környezetben  egészen  más  viszo- 
nyokhoz simulnak.  De  Kölcscyben  a  földalatti  kincs,  a 
garabonczás  diák  kísérteties  megjelenése,  a  gazdag  kérő, 
ki  szerencsés  vetélytársa  Erdőhegyinek,  s  a  rémítő  vo- 
nások, melyek  Erdőhegyi  arczát  elborítják,  mikor  a 
kincskeresés     szenvedélye    egy    éjjel    lelkébe     száll,     mind 

együttvéve  bizonyos  kapcsolatban  lehetnek  Hoffmann  bc- 
szélyével. 

I  836-ban  irta  Kölcsey  a  Tíxdászlakot,  mely  Miller  Teréz, 
a  gyermekgyilkosság  vádja  alatt  börtönbe  került  leány 
történetét  beszéli  el.  Az  elbeszélés  módja  itt  egészen 
más,  mint  a  T^árpáti  J^incstárban.  A  költő  röviden,  sejtetve, 
szaggatottan  beszéli  el  a  történet  tárgyát.  E  módban 
bizonyos  erőt  fejt  ki,  de  nem  oszlatja  el  a  homályt  ott, 
hol  több  világosságot  kivánunk.  Vörösmarty  hibáztatta  e 
beszélyben  azt,  hogy  Miller  Teréz  ép  akkor  vállalja  magára 
a  gyilkosságot,  mikor  gyermeke,  kit  a  féltékenységtől  dühre 
ingerelt  szeretője  ag^'on  sújtott,  véresen  fekszik  karjai 
közt.  Valóban  a  költő,  ki  csak  az  utolsó  felvonást  beszéli 
el,  nem  is  próbálja  megértetni  velünk,  hogy  miként  került 
a  mennyei  lelkű  Teréz  a  csábító  ördög  karmai  közé. 
A  börtönjelenet,  melyben  az  ártatlan  Teréz  csábítójának 
egy  valóban  bűnös,  de  tébolyodott  áldozatával  találkozik, 
az  elbeszélésnek  legsikerültebb  része.  Világos,  hogy  itt 
földöntúli  erények  s  képtelen  bűnök  ellentétével  van  dol- 
gunk, mint  a  romantika  világában.  De  még  más  is  világos. 
A  ki  olykor  föllebbenti  a  romanticzismus  leplét,  alapjá- 
ban véve  reformer  a  humanismus  terén  s  mint  ilyen  igen 
jelentékeny.  A  Tadászlak  szerzője  Bentham  tanítványa., 
gúnyolja  a  megyei  főügyész  bűnvizsgáló  módszerét  s  bűn- 
tenyésztő tanyáknak  tünteti  fel  a  megyei  börtönöket. 
Pedig  a  Tadászlak  két  évvel  előzi  meg  Eötvös  "Fogház- 
javítását  és  kilenczczel  a   "Falu  jegyzőjét.. 

Még  csak  egyetlen  költői  kísérletéről,  az  1826-ban  írt 
Perényiekről  akarunk  megemlékezni.  Tragédiának  készült, 
de  töredék  maradt ;  borzasztó  tragédiának  készült,  mely- 
nek költője  úgy  látszik,  a  testvérgyilkosságtól  sem  riadt 
vissza.   A  hang  s  a  motívumok    inkább   a  Sturm   és  Drang 

költőire,  semmint  a  német-görög  classicismusra  emlékez- 
tetnek. Általában  nem  tudjuk,  hogy  mennyiben  tarthatjuk 
Kölcseyt,  a  költőt,  a  német-görög  classicismus  hívének. 
A  görög  befolyás  csak  néhány  epigrammáján  vehető  észre, 
Goethe  és  Schiller  classicisáló  iránya  alig  hatott  reá,  a 
sentimentalis  német  lyrai  s  balladaköltészet  hatott  reá  a 
legerősebben,  de  mint  láttuk,  a  franczia  s  német  roman- 
tika sem  volt  lelkétől  idegen.  Sőt  ha  veszszük,  hogy  a 
népköltészet  vonzotta,  hogy  a  ballada  s  beszély  műfor- 
máit  kedvelte,  hogy  hazafias  költészetében  felújítja  a  régi 
magyar  költői  motívumokat,  s  hogy  költeményei  sejtelmes, 
nyugtalan  vágyódást,  sőt  humoros  világfájdalmat  is  fejez- 
nek ki,  inkább  nevczhetnők  romantikusnak,  mint  clas- 
síkusnak.  Kölcsey  nem  igen  illik  az  irodalomtörténet  ha- 
gyományos csoportjai  bármelyikébe.  Mélyebb,  gazdagabb 
s  egyénibb,  mint  a  németes  sentimentalismus  s  a  classikus 
formák  hívei,  de  mégis  általánosabb  érzelmeket  kifejező, 
félénkebb  ízlésű,  formáiban  s  stíljében  nem  annyira  nem- 
zeti, hogy  az  uj  irányt  megnyitó  kortársai  mellé  állít- 
hatnók. 

Azonban  költészete  nem  csupán  az  irodalomtörténeté. 
A  ritka,  de  mély  ínspiratiók  költője.  Szavai  közül  igen 
sok,  hogy  Goethe  hasonlatával  éljünk,  nem  hasztalanul  le- 
begett csendesen  kopogtatva  a  paradicsom  kapuja  körül. 
Bebocsáttattak  és  örök  életet  nyertek. 

]]. 

Kölcsey  költészetének  és  prózájának  legelső  nyilatko- 
zásai is  mutatják  a  nyelvújítás  hatását.  Már  mint  deb- 
reczeni  tanuló  átérezte  a  Kazinczytól  megindított  moz- 
galom teljes  jelentőségét.  Azokat,  kik  Debreczenben  a 
kecs    és    kegy   szavakon  fennakadtak,    nem  elmaradt  nyelv- 

tudósoknak,  hanem  napkeleti  fejeknek  nevezi.  A  még  aJig 
tizenkilencz  éves  Kölcsey  oly  hangnyomatta]  használja  ezt 
a  szót,  mint  később  Széchenyi,  ki  a  tespedő  s  a  maga  kü- 
lönösségeiben gyönyörködő  nationalismust  szerette  e  szó- 
val sújtani.  Később,  midőn  Széchenyi  fellépett,  talán  Köl- 
csey volt  az  első,  a  ki  megértette  a  neologia  és  a  politikai 
reformszellem  kapcsolatát. 

A  nagy  mozgalom  szorosan  vett  philologiai  mozzana- 
taiba Szemere  avatta  be  Kölcseyt  az  i8ío-iki  pesti  láto- 
gatás alkalmával.  Jl  Teleletet  a  Mondolatra  többnyire  Sze- 
mere tervei  szerint  és  vele  együtt  irta  1814-ben,  úgy 
hogy  bajos  volna  egészen  határozottan  kiválasztani  Köl- 
csey részét  a  közös   munkából. 

A  Telelet  a  Gondoláira  nem  egyöntetű  munka  s  hatása 
is  vegyes.  Humora  néha  fagyos,  szatírája  nem  mindenütt 
előkelő,  de  mégis  messze  fölülmúlja  Somogyi  röpiratát. 
Kölcsey  és  Szemere  nem  egyes  szavak  miatt  harczolnak, 
hanem  megtámadják  az  ósdiakat  a  harczvonal  egész  hosszá- 
ban és  kiverik  őket  az  elmaradottság  és  Ízléstelenség  min- 
den búvóhelyéből.  Mint  az  izlés  reformátorai  küzdenek  a 
romlatlan  nyelvérzéknek  nem  mindig  jóizű  és  meglehetősen 
tanulatlan   hivei   ellen. 

Kölcsey  ekkor  philologiai  olvasmányokba  merülve,  Kolbe, 
Jenisch  és  Bayle  nyomán  rendszerbe  szedte  nyelvújítási 
elveit.  Rendszerét  Kolbenak  arra  az  elméletére  alapította, 
hogy  vannak  ősi  nyelvek  (Ursprache),  minő  a  német  is, 
melyek  ellentétben  a  származottakkal,  minő  a  franczia, 
alkalmasak  inversiókra,  hanyagabb  s  egyénibb  szókötésekre. 
Kölcsey  szerint  a  magyar  is  olyan  nyelv,  mint  a  német, 
ép  oly  gazdag  inversiókban,  természetében  rejlik  a  neo- 
logízálás  s  így  szabadon  átveheti  az  idegen  fordulatokat. 
Az  új   szók  alkotásának,  vagy  a   szókurtításnak   igazolására 

nem  fordított  ennyi  tudákosságot ;  az  utóbbi  módra  pél- 
dát idézett  a  népnyelvből,  az  előbbit  a  tekintélyek 
okos  szavaival  és  a  haladás  követelményeivel  védelmezte. 
Leginkább  azt  szerette  emlegetni,  hogy  Kazinczy  a  régi 
magyar  irók  hagyományait  folytatja,  mert  Kölcsey  a 
nyelvfejlesztés  egyik  legbecsesebb  eszközének  a  régi  szók 
és  szókötések  felelevenítését  tartotta.  A  régi  irók  közt 
sokra  becsülte  Illyés  püspököt,  többre,  mint  Pázmányt,  a 
mi  csak  úgy  érthető,  hogy  Kölcsey  haragudott  a  szenve- 
délyes hitvitázókra.  De  inkább  az  elméletnél  maradt,  nem 
igen  alkalmazta  az  idegen  fordulatokat,  szócsináló  sem 
volt,  sőt  a  régítést  is  csak  a  Homeros  fordításban  pró- 
bálta meg  igazán. 

1815  nyarán  büszkén  irja  Kazinczynak,  hogy  Helme- 
czivel  és  Szemerével  együtt  ők  négyen  vannak  a  nem 
rettegő  neologismus  táborában,  de  már  1817-ben  meghide- 
gült viszonya  első  ifjúsága  ideálja  iránt.  Kazinczy  ekkor 
kedvetlenül  fogadta  Kölcsey  Homeros  fordítását.  Ez  nagyon 
bántotta  Kölcseyt,  ki  most  figyelmesebbé  lett  Kazinczy 
hibáira  és  nem  játszotta  többé  vele  szemben  a  0 kopott 
pénzhez  hasonló  sima  társalkodót  9.  Megbotránykozott 
a  phantasieimet-féle  újításokon,  szemérevetette  Kazinczynak, 
hogy  fordításainak  stílje  mindig  egyforma. 

Az  1817-ben  kezdődő  ellentét  1826-ban  jutott  a  nyil- 
vánosság elé  az  Jliasi  Pörben.  A  nem  egészen  szükséges 
vitát  Kölcsey  oly  végszóval  fejezte  be,  mely  a  méltósággal 
gyöngédséget  párosított. 

Ekkor  irta  Kölcsey  <s Jegyzeteit  a  Kazinczy  által  fordí- 
tott pindarosi  ódára ».  A  bírálat  részletező  kifogásai  nem 
mindenütt  találók,  de  általában  igen  jól  mutatja  ki  Kölcsey, 
hogy  Kazinczy  mennyire  nem  törekszik  hűségic  s  szépítő 
változtatásokkal   mennyive   elrontja   az   eredeti   hangját.   De 

ez  a  bírálat  csak  Kazinczy  halála  után  jelent  meg.  Kölcsey 
jól  ismerte  Kazinczy  gyöngéit,  de  kímélni  akarta  hajdani 
vezérét  s  midőn  szép  magyar  szokás  szerint  az  ifjú  ii-odalom 
megtámadta  az  agg  reformátort,  Kölcsey  i  831-ben  arra  ké- 
rette Bajzáékat,  hogy  ne  bántsák  a  szent  öreget,  mert  aha 
Kazinczy  nem  volna,  egy  epochával  hátrább  állanánk ».  Ily 
nagy    jelentőséget    tulajdonított    mind    végig    a    neología 

ügyének. 

]]]. 

Kölcsey  úgy  hitte,  hogy  nemcsak  szorosan  vett  neolo- 
giájával,  hanem  kritikai  munkásságával  is  előkészítette  Szé- 
chenyi  hatását. 

Debreczeni  tanuló  korában  Voltaireből  és  Boileautól 
tanulta  a  kritika  szabályait,  a  német  drámát  még  nem  is- 
merte s  181  o-ben  pesti  barátai  előtt  Kotzebuet  az  idő  és 
helyegység  ellen  elkövetett  hibái  miatt  ócsárolta.  Már 
három  év  múlva,  midőn  a  német  irodalmat  a  legszebb 
európai  irodalomnak  jelentette  ki,  elmosódott  a  franczia 
kritika  hatása.  Még  sem  kell  azt  hinnünk,  hogy  Kölcsey 
Csokonairól  szóló  első  bírálata  egészen  Schiller  hatása 
alatt  keletkezett,  vagy  épen  másolata  Schiller  Bürgerről 
irt  kritikájának.  Más  körülmények  hatását  is  tekintetbe 
kell  vennünk.  Kölcsey  bálványozta  Csokonait  tanuló  ko- 
rában, az  első  szerelmi  kiábrándulás  hevessége  is  szól  Cso- 
konai bírálatából.  Kiábrándulását  nem  egyedül  ízlésének 
változása,  hanem  Kazinczy,  Szemere,  Döbrentei  meglehe- 
tősen kicsinylő  ítéletének  hatása  is  okozta.  Kazinczy  ép 
Kölcseynek  írja  1812-ben,  Hogy  Csokonait  az  istenek 
a  előbb  kapták  ki  közülünk,  mint  hogy  iszonyú  vétkeit 
expíálhatta  volna*. 

i8j3-ban  Kölcsey  átdolgozta  Csokonai  két  dalát,  «mint 
Matthisson    Anthologiájában   példák    adattak ».     Ez   átdol- 

gozás  igen  jellemző  ;  Csokonai  friss  egyszerűségét  Kölcsey 
elsorvasztja  matthissóni   stíljének   üvegházi   levegőjében. 
Csokonai  a  rózsabimbót  így  szólítja  meg  ; 

Szűz  nyakadba   Flóra  gyenge 
Bársonyos  palástot  ád. 

Kölcseynek  szebb  így : 

S  istenítő   kézzel   Flóra 
Fénylő   bársonyleplet  ád. 

Csokonai  egyszerű  szavai  képet  adnak,  Kölcsey  fcllen- 
gős  jelzői  semmit  sem  mondanak,  de  az  új  irodalom  ve- 
zetői szerint  Csokonai  neveletlen  gyermeke  volt  a  gra- 
tiáknak,   kit  nem  beczézni,    hanem  korholni   kell. 

Az  ifjú  Kölcsey  a  neologia  vezérlő  körének  ezt  a  han- 
gulatát akarta  rendszeresen  kifejteni  ;  buzdította  e  merész- 
ségre az,  hogy  Kazinczy  már  hibáztatni  merte  a  nagy 
Himfyt  s  hogy  Schiller  még  Bürgerben  is  taláJt  sok  ki- 
vetni valót,  pedig  Bürgert  Kölcsey  is  követte  költeményei- 
ben. Ha  Bürger  szenvedhetett,  miért  ne  Himfy  s  miért 
ne  Csokonai  ?  —  kérdezgette.  1 8 1 5-ben  tehát  megírja 
«új  manierU  recensiójáti)  Csokonairól.  Uj  a  modor,  mert 
Schiller  példájára  az  író  egyéniségét  kutatja  s  nem  csu- 
pán  műveit  bírálja. 

A  bírálatnak  több  nagy  érdeme  van.  Már  az  is  nagy 
érdem  volt,  hogy  Kölcsey  folytatta  Kazinczy  kezdeményét  s 
egy  nagy  magyar  költőt  az  émelyítő  tömjénezés  helyett 
gondolatébresztő  és  izlésjavító  bírálat  tárgyává  tett.  De  épen 
az  új  modorú  kritika  az  egyéniségnek  több  szeretettel 
való  felfogását  kívánta  volna  a  bírálótól.  Kölcsey  «psy- 
chologíai  festései »  leginkább  abból  állanak,  hogy  a  költő 
hibáit  magyarázza  ki  körülményeiből  és  jelleméből.  De 
vajon  a  Magánossághoz  és  a  Rhédeyné  haláláról  szóló 
versek    költőjének    lelke    nem    érdemelt    volna-e    mélyebb 

figyelmet  ?  Lehetséges  volt-e  mondani  róla,  hogy  érzése 
tanult?  S  nem  kellett  volna-e  bővebben  méltatni  komikai 
tehetségét  ? 

Az  1  8 1  5-ben  írt  birálat  csak  1 8 1 7-ben  jelent  meg,  a 
mikor  azután  Kis  és  Berzsenyi  is  sorra  kerültek.  Isme- 
retes Kazinczy  rajongása  Kis  iránt ;  Kis  az  új  irány  vá- 
lasztékos nyelvű  és  tisztes  érzésű  philosophus  költője. 
Kölcsey  tisztelettel  hajlik  meg  előtte,  s  az  ember  iránt 
érzett  rokonszenvét  átszállítja  a  költőre.  És  ez  az  érzelmi 
ítélet  csorbítja  kritikai   dicsőségét. 

A  Berzsenyiről  írt  bírálatban  is  sok  van,  a  mit  tárgyi 
okokból  bajos  volna  megérteni.  Berzsenyi,  mint  Matthis- 
son  és  Horatius  követője,  s  mint  a  nyelvújítás  híve,  Köl- 
cseyvel  egy  táborban  volt ;  épen  csak  abban  különbözött 
tőle,  hogy  nem  mértékes,  rímes  verseket  írt.  Kölcsey  a 
magyar  versidom  használatát  az  európai  culturától  való  el- 
maradottság egyik  jelének  tekintette,  de  Kis  János  is  irt  ily 
idomban  s  mégis  mennyivel  kegyelmesebb  iránta  Kölcsey, 
mint  Berzsenyi  iránt.  Nem  azt  mondjuk,  hogy  nem  dicséri 
eléggé,  sőt  egy  sorba  állítja  Daykával  s  Himfyvel,  a  mivel 
Daykát  felette  megbecsüli,  de  nem  kicsinyli  Berzsenyit. 
Midőn  Virággal  és  Himfyvel  hasonlítja  össze  a  nagy  óda- 
költőt, a  mértéket  jóakarattal,  de  nem  a  legbiztosabban 
alkalmazza,  úgy  hogy  az  arányok  némi  zavara  keletkezik. 
Mert  Kölcsey  szerint  «Himfy  phantasiája  óriási  s  elkapó. 
Berzsenyi   ellenben  legsebesb  lángjai  közt  is  szelíd*. 

Általában  Kölcsey  méltánylatában  van  valami  futólagos, 
mi  a  német  recensiók  modorára  emlékeztet  s  még  inkább 
emlékeztet  e  modorra  a  hibáztatásnak  az  a  rendszere, 
mely  aránylag  mellékes  körülményeken  tapadva,  a  képnek 
benyomását  zavarja  s  inkább  arra  való,  hogy  a  bíráló  fel- 
sőbbségét  éreztesse. 

Berzsenyi  antikritikájának  sok  a  gyengesége,  de  válaszá- 
nak egy-két  taláJó  pontját  Kölcsey  elhallgatta  1826-iki 
polémiáiban.  Kölcsey  a  vitában  tanultabb  írónak  s  fino- 
mabb logikusnak  bizonyult,  de  szatirája  nagyon  is  kímé- 
letlen Berzsenyi  naivságával  szemben.  De  így  is  nyilván- 
valóvá lett,  hogy  a  magyar  irodalomnak  igazi  kritikusa 
van,  a  kivel  tanultság  és  határozottság  tekintetében  senki 
sem  mérkőzhetik  és  a  ki  merészségével  megtörte  útját  a 
magyar  kritika  szabadságának. 

Az  a  nagy  gyűlölség,  melyet  aratott,  egy  időre  elné- 
mította Kölcseyt,  de  Szemere  folyóirata  érdekében  is  reá 
bírta  a  kritikai  és  sesthetikaí  munkásság  folytatására. 
1823-ban  készült  el  az  Előbeszéd,  mely  általános  írói  híu 
Ságokat  és  gyarlóságokat  gúnyol.  Ez  elmefuttatás  nem 
kritikai  gondolatai  miatt,  hanem  azért  érdekes,  mert  első 
kísérlete  Kölcseynek  a  humoros  próza  terén.  Sokkal  je- 
lentékenyebb az  )  826-ban  keletkezett  értekezés  Korner 
Zrínyijéről.  Emlegetik  Lessing  Tíamburgi  Dramaturgiájának 
hatását  Kölcsey  tanulmányára,  mi  csak  annyiban  lehet 
igaz,  hogy  Lessing  példája  a  mélyebb  elemzésre  buzdít- 
hatta Kölcseyt  s  hogy  a  hamburgi  dramaturg  Cronegk 
tragédiájában  néhány  olyan  hibát  ró  meg,  mint  a  minőt 
a  magyar  dramaturg  is  észrevett  a  Körnerében  s  hogy 
általában  Lessing  egy-két  gondolata  hatott  Kölcseyre.  De 
különben  Kölcsey  egészen  önálló,  eredetiségét  már  a  be- 
vezető  gondolat  is  mutatja. 

Lessing  szerint  a  történet  a  költőnek  csak  nevek  re- 
pertóriuma, Kölcsey  ellenben  a  történeti  hűséget  köve- 
teli s  ép  azt  hibáztatja,  hogy  Korner  Zrínyije  nem 
XVI.  századbeli  magyar  főúr.  Szépen  fejtegeti  azután, 
hogy  Zrínyi  története  miért  inkább  eposzi  tárgy,  mint 
drámai.   Kitűnő  az  a  megjegyzése,  hogy  igazi  drámai  cse- 

lekvés  csak  Szolimán  történetében  található  fel,  s  hogy 
tulajdonkép  Szolimán  a  drámai  hős.  Korner  Schlegel  gon- 
dolata szerint  a  tragédia  legfelsőbb  nemét  akarta  elérni, 
midőn  a  katastrophával  nem  leverést  és  megrázást,  de  föl- 
emelést és  lelkesedést  akart  kelteni.  Kölcsey  ellenben  ki- 
fejti, hogy  ez  nem  igazán  tragikai  hatás.  oHa  kezdettől 
fogva  resignálva  van,  úgy  vége  minden  ti'agikumnak,  mint 
Körnernél  ;  ha  pedig  küzd  és  szabadulni  akar,  s  ellátja 
végre,  hogy  reményei  füstbe  mennek  ;  ime  ez  a  tragi- 
kum, b  Volna  néhány  észrevételünk  a  részletekre  nézve  s 
az  is  feltűnő,  hogy  oly  kevés  részvétet  érez  a  biráló  a 
költő  iránt,  ki  a  szabadság  hőse  volt  s  ki  e  fiatal  tűzzel 
irt,  noha  gyönge  tragédiájában  is  hazafias  önfeláldozást  és 
rajongó  szabadságszeretetét  hirdetett.  De  az  ily  megjegy- 
zések nem  kisebbítik  annak  a  ténynek  értékét,  hogy  Köl- 
csey tanulmánya  az  első  dramaturgiai  fejtegetés  irodal- 
munkban, mely  tiszta  képet  ád  a  megbírált  drámáról  s 
nem  elégszik  meg  a  hibák  felsorolásával,  hanem  mélyreható 
elmével   nagy  érdekű  elveket  fejteget. 

'•■  Ugyancsak  1826-ból  való  a  T^emzeti  Hagyományok  czímű 
értekezés,  mely  Erdélyi  János  s  Gyulai  szerint  Kölcsey 
legkiválóbb  aesthetikai  dolgozata.  Ebben  a  nemzeti  szel- 
lem s  a  mely  annak  leghívebb  tolmácsa,  a  nemzeti  költé- 
szet fejlődését  vizsgálja  általában  s  különösen  mi  nálunk. 
Általános  fejtegetéseiben  Herdert  követi,  a  mennyiben  az 
emberiség  fejlődéséről,  a  nemzeti  költészet  és  hagyomá- 
nyok jelentőségéről  van  szó,  de  Kölcsey  történeti  fel- 
fogása abstraktabb  s  több  nyomát  mutatja  a  XVI 11.  szá- 
zad könnyen  általánosító  szellemének,  mint  a  Herderé. 
Jelentékenyebb  része  értekezésének  az,  mely  Herder 
eszméinek  hatása  alatt  a  magyar  hagyományokat  és  a  ma- 
gyar nemzeti  szellemű  költészet  fejlődését  vizsgálja.  Meny- 

nyi  úttörő  gondolat  van  c  rövid  áttekintésben,  Elég,  ha 
hivatkozunk  a  magyar  jellem  néppsychologiai  vizsgálatára, 
a  magyar  mondakör  értékének  és  eltűnése  okainak  kuta- 
tására, a  népdal  s  különösen  a  kuruczkori  történeti  nép- 
költészet jelentőségének  kiemelésére.  Kölcsey  reámutat 
Balassa  és  Zrínyi  kimagasló  helyzetére  régibb  irodalmunk 
történetében  és  általában  úgy  rajzolja  meg  a  magyar 
irodalomtörténet  körvonalait  kezdettől  egészen  Kazinczy 
koráig,  hogy  még  ma  is  több  tekintetben  az  ő  nyomait 
követjük. 

Tartalom  és  forma  tekintetében  jóval  csekélyebb  értékű 
az  1 827-ben  keletkezett  tanulmány  a  J^omikumról.  Maga 
Kölcsey  mondja,  hogy  a  komikumról  és  a  vigjátékról  olyan 
észrevételeket  akar  közölni,  melyek  már  azelőtt  nagyobb 
mesterek  által  feltaláltattak.  Ujabban  kikutatták,  hogy  kik 
e  nagyobb  mesterek.  Különösen  Bouterweket  követi  Köl- 
csey, de  Jean  PauJból,  Lessingből  és  Schillerből  is  átvesz 
egyet-mást,  sőt  hozzá  tehetjük  még,  hogy  a  mit  a  vigjáték 
nemzeti  jelleméről,  s  Aristophanes  nagyságáról  mond, 
abban  Schlegel  nyomán  jár.  Érdekes  megjegyzései  van- 
nak a  magyar  vigjátéki  nyelvről,  a  humorról,  a  véletlen 
szerepéről  a  vigjátékban,  de  általában  az  értekezés  nem 
eredeti  s  laza  szerkezetű.  Az  akkori  legnagyobb  magyar 
kritikustól  az  akkori  legnagyobb  magyar  vigjátékiró  bírá- 
latát vártuk  volna.  Hanem  Kölcsey  a  Berzsenyi-polémia  után 
nem  akart  megint  eautoringerlésbes  esni,  és  a  mikor 
Kisfaludyt  kellett  volna  bírálnia,  általános  fejtegetésekbe 
bocsátkozott.  A  vége  az  lett,  hogy  Kisfaludy  rejtett  czélzá- 
sokat  talált  a  fejtegetésekben.  Nemes-Apáti  Kis  Sámuel, 
kinek  a  költés  és  képzőművészségről  írt  furcsaságait 
Kölcsey  Lessing  Laokoonja  alapján  czáfolja,  talán  nem 
tartozott  az  ingerelhető  autorok  közé.  Szemere  Pálnak  meg 

nem  volt  oka  arra,  hogy  azok  közé  álljon,  pedig  Kölcsey 
ugyanakkor  bírálatot  írt  sonettjeiről.  S  igaz  is,  hogy 
Kölcsey  bámulta  azt  a  könnyedséget,  melylyel  Szemere  c 
nehéz  forma  bilincsei  között  mozog,  de  vajon  Csokonai 
fent  a  boldogultak  honában  nem  olvasta-e  mosolyogva 
azt,  hogy  oly  rímeket,  minő  az  Emlékezetéi,  annyi  har- 
móniával, gyengédséggel  és  valóságos  poézissel  egyesítve, 
még  senki  sem  adott.  S  talán  még  fokozódott  volna 
Csokonai  derültsége,  ha  megtudja,  hogy  az  egyik  sonettet 
annak  idején  Kölcsey  keményen  elitélte,  mikor  azt  hitte, 
hogy  a   Helmeczyé. 

Ezzel  fennakadt  kritikai  munkássága,  csak  1829-ben  ír. 
két  töredéket ;  az  egyiknek  czíme  :  Jzíés,  a  másiké :  Jegy- 
zetek a  "Kritikáról  és  Poezisről.  Az  elsőnek,  mely  jelenté- 
kenyebb mint  a  másik,  alapgondolata  Bouterwekből  van 
véve.  Felülmúlja  ezeket  minden  tekintetben  az  1831-ben  ké- 
szült J^ritikct  czímű  értekezés.  Gyönyörűen  fejtegeti  itt 
Kölcsey  az  író  kötelességét  önmaga  iránt,  majd  áttér  a  kri- 
tika feladatainak  meghatározására.  Ironikusan  czáfolja  azt 
az  ellenvetést,  hogy  a  kezdő  irodalmaknak  nem  korbácsra, 
hanem  sarkantyúra  van  szüksége. 

A  míg  csak  tömjénezzük  magunkat  s  meg  nem  becsül- 
jük az  igazi  kritikát,  gyermekek  maradunk  a  mély  tudo- 
mányok pályáján  s  a   művészet  n;ezején. 

A  magyar  próza  szomorú  állapotát  néhány  erélyes  vo- 
nással festi  és  a  német  irodalomra  hivatkozik,  melyben 
«a  nyelv  és  ízlésbeli  reformatiós  a  Schillerek  és  Goethék 
előtt  megnyitotta  a  páJyát.  Nem  mondja  ki,  de  önkényt 
érthető,  hogy  a  magyar  nyelv  és  Ízlésbeli  reformatiótól  is 
hasonló  eredményt  vár,  noha  nem  volt  igazi  hite  a  nagy 
magyar  költői  geniusok  eljövetelében.  Lyrai  költészetünket 
még    szűkkörűnek  mondja,    nem    igen    helyeseli  Toldynak 

azt  az  állítását,  hogy  az  eposzban  már  közel  állunk  a  töké- 
letességhez. A  drámai  költészetben  pedig  úgy  látja,  hogy 
különben  nagy  tehetségű  irók  hiában  fáradoznak,  s  végül 
tudományos  irodalmunkat  lelketlennek  és  ízléstelennek  tartja. 
Van  tehát  a  kritikának  elég  feladata ;  csak  bátorság  kell 
hozzá  s  a  czél  átértése,  a  szép  eredmény  elég  kárpótlás 
lesz  az  értelmetlenek  haragjáért. 

E  nagyon  érdekes  fejtegetéseknek  csak  az  a  gyöngéje, 
hogy  általánosságban  maradnak.  Kölcsey  nem  volt  meg- 
elégedve az  új  magyar  költészettel  s  még  kevésbbé  Bajzáék 
kritikai  modorával,  de  tüzetes  bírálatban  nem  akarta  kifej- 
teni nézeteit,  bár  hogy  ösztönözték  reá.  E  vonakodás  s  e 
félig  kijelentett  ellenkezés  okát  nem  egyedül  a  classiczizmus 
és  romanticzizmus  ellentétében  kell  keresnünk.  Kölcsey  ízlése 
ép  oly  kevéssé  idegenkedett  a  romanticzizmustól,  mint  köl- 
tészete. Igaz,  hogy  a  J^ét  Szomszédvár  tárgya  s  felfogása 
nagyon  is  zord  volt  neki,  de  Csongor  és  Tündét  lelkesedéssel 
olvasta  s  általában  csodálta  Vörösmarty  erejét.  Az  erősebb 
polémiától  sem  irtózott,  mint  elégszer  megmutatta.  De  a 
Berzsenyi-bírálat  óta  valami  nehezedett  lelkére,  magának 
sem  akarta  megvallani,  de  érezte,  hogy  némi  felelősség 
terheli  a  bírálat  következményeiért.  Ösztönszerűen  félt 
ily  újabb  tapasztalattól,  azért  emlegeti  az  autor ingerlés 
kikerülését.  Már  pedig  bizonyosan  abba  esett  volna,  ha 
kritikai  tisztének  rendszeres  folytatására  vállalkozik.  Mert 
nem  volt  oly  Proteus  természetű  kritikus,  ki  művészi 
kíváncsisággal  a  külömböző  irók  lelkébe  hatott  volna. 
Inkább  a  polémia  vágya  ingerli  olykor  az  elmélyedésre, 
s  ha  méltányol  vagy  lelkesedik,  impressionista  módjára 
oda  vet  néhány  vonást,  vagy  hangulatos  elmélkedésben 
leli  kedvét. 

Midőn  Kölcsey  mint  dcbreczeni  tanuló  Sinai  hagya- 
tékából gyámatyja  kívánsága  ellenére  megvette  Bayle  szó- 
tárát, a  harmincz  váltó  forinton  oly  kincset  szerzett, 
melyet  egész  életén  át  nagyra  becsült.  Többször  átolvasta ; 
huszonhat  éves  korában  irja  egyszer,  hogy  csak  Baylet 
olvassa,  a  hasonlíthatatlant,  és  hetek  óta  rajta  kivül  sem- 
mit sem.  Encyclopaediai  ismereteinek  jó  részét,  sokoldalú 
érdeklődését,  tudományos  felfogásának  alapjait,  sőt  még 
tudományos  módszerét  is  Baylenek  köszöni. 

Bayle  keltette  fel  Kölcsey  érdeklődését  a  theologiai 
kérdések  iránt.  Ez  érdeklődésnek  köszönhetjük  a  Töre- 
dékeket, azt  a  vallásbölcseleti  értekezést,  melyet  Kölcsey 
már  1814-ben  megírt,  de  1823-ban  újra  átdolgozott^ 
E  nevezetes  értekezésben  két  irányt  kell  megkülön- 
böztetnünk, az  egyik  Bayle  deismusa,  mely  a  dogma- 
tikus viták  hiábavalóságára  utalva  vallási  türelemre  int  s 
a  tudomány  erősségeitől  nem  támogatott  hitben  találja  a 
vallás  igazi  alapját.'^'  Ez  alapra  épül  egy  romantikus  szel- 
lemű s  protestánsellenes  történetphilosophia.  Az  a  gon- 
dolat, hogy  a  római  szék  hatalma  a  középkorban  cnem 
a  szabadságnak  sírja,  hanem  inkább  az  az  ellensúly  vala, 
mely  a  fejedelmi  és  nemességi  despotismusnak  ellene  dol- 
gozott»  Müller  János,  Svajcz  történetírójának,  a  «pápák 
utazásait  czímű  művéből  van  véve,  de  Kölcsey  jóval 
tovább  megy  Müllernél,  midőn  a  protestántismust  feles- 
legesnek, sőt  káros  hatásúnak  mondja.   Herdernek  szemére 


*  A  harmadik  töredék  végén  a  szentírásbeli  idézetek  is 
Bayleből  vannak  véve.  (L.  Eclaircissement  sur  les  Manichéens 
Díct.  IV.  621.  I.) 

hányja  Kölcsey,  hogy  történetíróhoz  nem  illő  módon  veti 
fei  azt  a  kérdést,  vajon  « mi  vala  a  római  szék  nélkül  meg- 
történhető ?»  pedig  Herder  nem  egészen  így  tette  fel  a 
kérdést.  Kölcsey  ellenben  nyomban  reá  azt  vizsgálja,  «ha 
a  nyugalomban  hagyatott  catholicismus  nem  fogott  volna-e 
sokkal  több  jót  nyújtani  az  emberiségnek  ?»  Sőt  a  felelet 
is  hirtelen  meg  van :  igen  is,  mérhetetlenül  többet,  mert 
a  protestantismus  hátra  vetette  a  renaissance  fejlődő  cul- 
turáját  s  a  nyomában  járó  háborúk  tartományokat  pusz- 
títottak el.  Nevezhetnők  ezt  a  ha  és  volna  történetírás- 
nak, mely  még  hozzá  végső  következményeiben  a  tényeket 
is  másítja.  Mintha  Luther  fellépése  a  renaissance  halálát 
jelentené  s  mintha  azelőtt  háborúra  nem  talált  volna  okot 
az  emberiség.  De  vajon  nem  érte-e  meg  az  európai  cul- 
iura  a  XVI.  s  XVI 1.  század  szomorú  háborúi  idején  a  XV. 
században  már  majdnem  elhaló  keresztyén  vallásos  érzés 
megújhodását?  Ezt  a  mozzanatot  ép  az  olyan  vallásbölcselő 
nem  mellőzheti,  ki  mintegy  a  felekezetek  fölött  lebegve 
a  vallásos  érzés  lényegét  kutatja,  még  ha  a  katholikus  egy- 
ház hitrendszerét  és  szervezetét  kiválóan  alkalmasnak  gon- 
dolja is  ez  érzés  külső  kifejezésére.  Hiszen  ép  ő  tudhatja 
a  legjobban,  mennyit  erősödött  e  szervezet  és  hitrendszer 
a  hitújítás  mozgalmai  következtében.  De  Kölcseyn  látszik 
az  igyekvés  arra,  hogy  beleélje  magát  Mortimer  patho- 
sába.  Kálvinista  ratíonalismusa  nem  érzi  magát  elég  ott- 
honosan a  divatos  ruhában.  Mindamellett  a  Töredékektő] 
meg  nem  tagadhatjuk  azt  az  érdemet,  hogy  általában  véve 
emelte  a  vallási  elmélkedések  irodalmi  színvonalát,  a  részle- 
teket tekintve  pedig,  találóan  czáfolgatja  olykor  a  protes- 
táns orthodoxiát,  majd  szépen  fejtegeti  a  vallás  lényegét 
s  a  vallási  türelmetlenség  okait. 

A     Töredékek     hangulatával    ellentétbe    jut    Kölcsey     az 

1829-ben  íi't  Történetnyomozásh&n.  Amott  a  sötéttisz- 
tára törekedő  hevében  tagadta  a  történeti  fejlődés  czél- 
ját.  «Hol  találhatok»  —  kérdezte  kihívóan  —  tbizo- 
nyos  közönséges  czéltóltávozást  vagy  czél hoz  közelítést?* 
A  Történetnyomozásnak,  e  történetphilosophiai  programm- 
nak  ellenben  egyik  alapgondolata  ép  az,  hogy  a  tudo- 
mány emelte  föl  lelkünket  az  állati  ösztönök  fölé,  s  hogy 
az  ébresztette  föl  lelkünkben  a  hazafiság  és  emberiség 
érzését.  Igaz,  hogy  földfeletti  tökéletességet  nem  érhetünk 
el,  jegyzi  meg  Kölcsey  s  végül  a  történetiró  kötelességé- 
nek tartja  nyomozni  a  rendet,  melyhez  az  emberi  kifejlés 
és  munkálkodás  kötve  van.  A  történetirónak  —  "gy 
mond  —  kérdeznie  kell,  aha  mindezen  erő,  rend  és  mun- 
kálkodás nem  valamely  bizonyos  czélra  siet-e  ?»  E  kérdés- 
nél vége  van  az  értekezésnek,  de  ha  az  előzményeknek 
van  értelme,  akkor  az  ember  tökéletesedése  az  a  czél, 
melyre  történetphilosophunk  gondol,  ellentétbe  jutva  a 
Töredékek  czéltagadásával,  mely  ott  sincs  teljes  következe- 
tességgel kifejtve.  Különben  a  TörténeínyomozásbíLn  sok 
figyelemre  méltót  találunk.  Nagyon  helyén  volt  akkor  az 
őstörténeti  hypothesisek  felállításában  szigorúbb  módszert 
követelni  s  ép  oly  hasznos  volt  feltüntetni  a  történetírás 
magas  feladatait. 

Történeti  és  philosophiai  értekezései  közt  legnevezete- 
sebb a  görög  philosophiáról  szóló.  Már  debreczeni  tanuló 
korában  csinált  jegyzeteket  a  jóniai  iskoláról,  1823-ban 
feldolgozni  próbálja  jegyzeteit  s  1831-ben  Pythagorasig 
viszi  a  tárgyalást,  de  többé  nem  folytatja.  « Szivemen  fek- 
szik ez  a  munka»,  írja  1823-ban,  mert  mélyen  érdekelte 
lelkét  az  emberi  gondolat  szárnyra  kelése,  a  mélység  s 
naivság,  a  logikus  és  phantastikus  elemek  sajátságos 
kapcsolata.     Követi    ugyan    néha    a    felfogásban   s   az  ada- 

tokban  Baylct,  de  most  már  függetlenebb  tőle,  mint 
azelőtt  volt,  önálló  felfogással  igyekszik  megvilágítani  a 
homályos  hagyományokat.  Munkája  irodalmunkban  alap- 
vető, de  általában,  ha  értekezéseinek  minden  gondolata 
elavult  volna  is,  egy  érdemök  örökké  fog  élni.  Kölcsey 
korában  a  magyar  próza  az  ő  illetékes  és  nem  igen  na- 
gyító szavai  szerint  « csontszárazsággal  vagy  virágos  fol- 
tok helytelen  felaggatásával  készült  ki».  Kölcsey  értekező 
prózája  pedig  a  nemes  egyszerűség,  a  szabatos  határo- 
zottság, a  tárgyszerűség,  tartalmasság  és  emelkedettség 
tekintetében  a  Kazinczyét  is  felülmúlja  s  így  nagyra  kell 
becsülnünk  jelentőségét  a  magyar  próza   fejlődésében. 

Már  a  szónoki  próza  birodalmába  csap  át  az  i  834-bcn 
írt  Parainesis,  mely  Kölcsey  Kálmánhoz  van  intézve,  mint 
Cicero  parainetikus  műve  Maixus  fiához.  Nem  ok  nélkül 
említjük  Cicerót,  gondolatainak,  sőt  talán  olykor  egy-egy 
mondatának  hatását  is  felfedezhetjük  a  Parainesishen. 
Megtaláljuk  itt  a  stoikusok  négy  sarkalatos  erényének 
cicerói  változatát :  az  igazság  kutatását,  kötelességünk 
teljesítését  az  emberi  társaság  iránt,  a  lélek  nagyságát  s 
tetteink  és  beszédeink  illő  mértékét  és  rendjét. 

De  sokkal  nagyobb  helyet  foglalnak  el  a  Parainesisben 
az  oly  érzések  és  eszmék,  melyek  a  keresztyén  bölcs  és 
a  magyar  hazafi  felfogásával  kapcsolatosak.  A  tanítások- 
kal a  Történetnyomozás  czímű  értekezés  szellemében  gyö- 
nyörű történetphilosophiai  elmélkedések  s  finom  lélek- 
tani észrevételek  vegyülnek.  Az  egyéni  tapasztalatokból 
fejlődött  melancholia  mérsékli  az  emberiség  történetének 
optimistikus  felfogását.  Magos  hegycsúcsokon  járunk, 
alattunk  felhők  szállnak,  nem  látjuk  a  völgyben  a  hívo- 
gató, mosolygó  tájakat.  A  fenköltségnek,  a  szónokias 
érzelmességnek    komor    s    egyhangú    színe  jellemzi  a  Pa- 

rainesist ;  az  erkölcsi  rajzokban  a  genvc,  a  stílben  a  játszi 
egyszerűség,  a  szerkezetben  a  nagyobb  világosság  hiányát 
érezzük.  De  naég  így  is  már  több  nemzedék  lelkét  emelte  a 
Parainesis  erkölcsi  érzésének  mélysége.  Látszik  Kölcsey 
szavaiból,  még  ha  nem  is  tudnók  életrajzából,  hogy  mily 
gyöngédséggel  gondoskodott  azokról,  kiket  a  sors  reá 
bizott.  Szépen  jellemzik  e  sajátságát  Szemere  Bertalan 
szavai:  oő  maga  tűrt  békével,  mintha  szenvedés  nélkül 
nem  volna  élet  s  mást  óva  tőle,  mintha  az  ember  semmi 
szenvedést   nem   birna   meg». 


Kölcsey  mint  tizenegy  éves  gyermek  egyik  társával 
Debreczen  határán  egy  dombon  Athént  építgette  és  Cor- 
nelius  Nepos  görög  hőseiről  regényes  beszédeket  tar- 
tott. Az  itt  először  jelentkezett  szónoki  hajlamok  tovább 
fejlesztésére  a  közélettől  visszavonuló  ifjúnak  nem  volt 
alkalma.  Ábrándozott  a  múltról,  de  visszariadt  a  jelentől. 
1829  előtt  csak  egyszer  vett  részt  Szatmár  megye  gyű- 
lésén s  csak  kétszer  jelent  meg  a  pesti  megyeház  karzatán. 
Szónoki  hajlamait  is  Szemere  keltette  életre,  ki  barátsága 
varázsszavával  már  azelőtt  is  sokszor  ébresztgette  Kölcsey 
szunnyadó   tehetségeit. 

De  Kölcsey  első  beszédei  az  olvasó  közönségnek,  nem  a 
hallgatóknak  voltak  szánva.  Mintegy  bevezetésül  szónoki 
munkásságához  1827-ben  a  Szónoklat  czímű  értekezé- 
sében fejtegeti,  hogy  kitűnő  egyházi  szónokaink  vannak, 
de  nincsenek  polgári  beszédeink.  Szükséges  tehát,  hogy 
művészi  tanulmánynyal  kikészült  író,  beszédgyüjteménye- 
ket  adva,  a  szónoki  nyelv  nemes  népiességével  emelje 
prózánkat. 

Kölcsey  itt    nem  annyira  másokat  biztatott,   hanem  ön- 

magát  igazolta.  Már  ekkor  hozzá  fogott  a  beszédgyüj- 
tcmény  írásához  s  úgy  vette  észre,  hogy  az  irodalom 
hézagait  töltve  ki,  oly  formát  talált,  melyre  szüksége  volt 
lelkének  és  phantasiájának.  Törvényszéki  beszédeiben"*' 
novellisztikus  rajzok  öntetnek  cicerói  formába.  A  férj- 
gyilkos s  gyermekgyilkos  asszonyok  történetei  költöttek, 
de  alighanem  typikusak  voltak  a  vádak,  melyeket  Kölcsey 
czáfol.  Ez  a  gyakorlati  értéke  a  beszédeknek  s  különösen  a 
P.  J.  számára  írt  védelemnek  jelentőséget  ád  az,  hogy  a 
szónok  megtámadja  a  bűnvizsgálatnak  külső  bizonyítékokra 
támaszkodó  rendszerét.  Ily  gyakorlati  czélja  van  a  Magyar 
Játékszínről  tartott  beszédnek  is,  mely  a  logika  s  szatíra  nyi- 
laival a  nemzeti  színűgy  mellett  harczol  s  a  Mohdcsnzk, 
mely  a  nemzeti  tradítiók  elhanyagolását  ostorozza.  De  min- 
denütt a  szónoklat  logikai  elemeivel  subjectív,  érzelmes  mo- 
tívumok vegyülnek.  Itt  van  Kölcseynek  igazi  ereje ;  nem- 
politikai  beszédeiben  inkább  elégikus  s  elmélkedő,  sem- 
mint a  phantasia  merész  hatalmával  elragadó  szónok.  De 
ebben  a  nemben  igen  kiváló.  Vilma  s  Coelestina  igazi 
elégiák.  Az  elsőben  Szemere  Krisztinát,  a  másodikban  egy 
női  ideált  sirat  el  a  költő,  ki  a  széparányú  prózát  néha 
alkalmasabb  formának  találja  borongó  gondolatai  s  érzései 
kifejezésére,  semmint  a  rímes  és  rhythmíkus  sorokat.  Coe- 
testinán  meglátszik  a  Kazinczytól  fordított  J{aynal  keserve 
"Eliza  után  hatása,  a  mint  általában  Kölcseyben  oly  Cicero 
támadt  fel,  ki  a  XV]  11.  századbeli  érzelmes  lyra  s  próza 
virágaival  és  gyöngyeivel  ékesíti  az  antik  rhetorika  alak- 
zatait,  néha  még  politikai  beszédeiben  is.  De  e  beszédei- 


*  Ezeknek  keletkezési  éve  nem  biztos,  de  ;S/ 2-ben  nem 
irta  a  P.  J.  védelmét;  ez  nyomdahiba  lehetett  az  első  kiadásban 
s  történeti   adattá    lett.   Valószinüen    /Sjs-re    kell    gor.dolnunk. 

ben  a  tárgyiasság  és  logikai  rend  gátak  közé  szorítják  az 
érzelmes  csapongást. 

Vtlmáná]  és  Coelestindnál  kiválóbb  elégiák  akadémiai  em- 
lékbeszédei, a  Kazinczyról  és  Berzsenyiről  szólók,  melyek 
nyelvünkön  az  emlékbeszédeknek  első  jeles  és  jeleseinktől 
követett  példái.  Kölcsey  nem  jellemrajzot  ád,  csak  néhány 
jellemző  gondolatot  emel  ki  és  hozzájuk  fűzi  érzelmeit. 
A  Kazinczyról  mondott  beszéd  a  gondolatokban  erősebb, 
mint  párja.  Kazinczy  nagysága  és  történeti  jelentősége  itt 
van  először  kifejtve  s  átadva  az  örökkévalóságnak.  A  Ber- 
zsenyiről mondott  emlékbeszédben  kevesebb  a  jellemző 
gondolat,  de  egységes  elégikus  hangulat  vonul  végig  rajta.. 
Tervszerűen  vezet  a  költő  a  komoly  és  borús  elmélkedé- 
sek köréből  Berzsenyi  alakjához,  majd  a  személyes  viszony 
rajzához,  melynek  elbeszélésében  önérzet  s  a  mellett  igazi 
önvád,  az  emberi  összeütközések  kényszerűségének  és 
mulandóságunknak  tragikus  érzete  ritka  gyöngédséggel  s 
majdnem  drámai   fokozással   vannak  kifejezve. 

Szemere  Pál  két  csoportra  osztotta  Kölcsey  beszédeit. 
Az  egyikbe  sorolta  a  0 heveseket  és  csapongókat*,  vagyis 
körülbelül  a  fentemlítetteket,  a  másikba  a  közpályán  mon- 
dottakat,  melyeket  polgári   beszédeknek  mondott. 

1829-ben  választották  Kölcseyt  Szatmárban  aljegyzőnek, 
1831-ben  kapta  a  főjegyzői  czímec,  1832  nov.  6-án  Szatmár- 
megye  egyik  követének  választották  s  nov.  i  5-én  főjegyző 
lett.  —  Sajátságos  s  talán  nem  egészen  igazságos  módon 
szokott  ítélni  irodalmunk  Kölcsey  közpályájáról.  Általá- 
ban nagy  szónoknak  s  gyengébb,  a  vezetésre  alkalmatlan 
államférfiúnak  nevezik,  az  « eszményi  b  jelző  alig  marad  el 
közpályája  rajzaiból  s  még  Pap  Endre  is,  ki  külömben 
igen  nagyra  becsüli  Kölcsey  államférfiúi  pályáját,  arra  az 
eredményre  jut,   hogy   « politikája  nem  oly  eredeti  és   cor- 

rcct,  mint  oratoriája ;  eszmékben  nem  oly  gazdag,  mint 
érzésekben ;  a  minden  idők  és  minden  korok  status- 
férfiainak  tanulmányában  nem  oly  eminens,  mint  a  hazai 
viszonyok  ismeretében  ;  mindent  belülről  merit,  alig  vala- 
mit az  európai  eszmékből ».  Kemény  Zsigmond  dicséret 
formájába  burkolt  birálata  még  élesebb:  a  Kölcsey  művészi 
és  bámult  szónok  volti)  —  úgymond  —  « gyermekkedély- 
lycl,  szent  akarattal,  tapasztalás  nélkül.  Ő  versek  helyett 
a  követségi  évek  alatt  ékes  beszédeket  készített  az  iroda- 
lom számárai). 

Mindebben  az  igazság  nem  a  kellő  világításba  van  he- 
lyezve. Kölcsey  kiváló  s  rendkívül  nagyra  becsült  szónok 
volt,  de  vezető  államférfiúnak  nem  született,  ennyi  bi- 
zonyos. Nem  született  annak,  mert  habozó,  aggodalmas 
s  néha  akarattalan  volt,  máskor  meg_^hevesen  kitört  s  álta- 
lában nagy  érzékenysége  vagy  makacsságra  vagy  igen  nagy 
engedékenységre  hangolta.  De  nem  egészen  helyes  azt 
mondani  róla,  hogy  tapasztalatlansága  tette  alkalmatlanná 
a  vezéri  tisztre.  A  magánéletben  nem  volt  teljesen  álmai- 
nak élő  ember  s  a  politikai  pályán  sem  kergetett  utópiá- 
kat. Már  említettük,  hogy  jobban  gazdálkodott  mint  köl- 
tői álmoktól  nem  háborgatott  öcscse,  s  közbirtokos  társai 
bizonyára  jobban  lelkesedtek  volna  érte,  ha  költőibb  mó- 
don gazdálkodik.  A  gazdálkodás  alatt  szerzett  tapasztala- 
tait gyarapította  megyei  hivatalában.  E  gyakorlati  isme- 
reteket történeti  s  jogi  tanulmányok  növelték.  Már  a 
midőn  megyéje  a  rendszeres  munkálatokra  tett  észrevéte- 
leket készíté,  nagy  részét  e  hírnévre  emelkedett  munká- 
nak Kölcsey  végezte.  Igaz,  hogy  Kölcseyre,  mint  megyei 
hivatalnokra  s  mint  az  észrevételek  készítőjére  jelentékeny 
befolyása  volt  Nagy  Károlynak,  Szatmármegye  képzett  fő- 
ügyészének.   De    vajon    önállótlan    és    révedező  tanítvány 

volt-e  az,  ki  a  szatmári  adózó  népről  szóló  beszédet  ki- 
dolgozta ?  Ebben  nem  csupán  a  költői  lelkű  emberbarát 
mondja  el  nézeteit,  mint  a  sorsvonásra  vonatkozó  megyei 
beszédben,  hanem  oly  « eszményi*  államférfiú,  ki  a  helyett, 
hogy  a  felhőkbe  nézne  csupa  merő  emberszeretetből, 
apróra  tanulmányozza  azoknak  bajait,  a  kiken  igazán 
segíteni  akar. 

Az  országyűlésen  is  mondott  oly  beszédeket,  melyekhez 
elég  volt  a  költő  lelkesedése,  a  hazafi  heve  s  a  művelt  író 
formaérzéke,  de  vajon  nincs-e  elég  gondolata  s  logikai 
ereje  az  elsőszülöttségi  jószágokról,  az  örökös  megvál- 
tásról, vagy  a  papi  dézsma,  vagy  a  királyi  fiskus  örökö- 
dése  tárgyában  mondott  beszédeknek  ?  Igaz,  hogy  ez 
utóbbiban  "Wesselényi  Balitéleteinek  egyes  gondolataira 
ismerünk  s  tudjuk,  hogy  Wesselényitől  és  Deáktól  általá- 
ban sokat  tanúit  Kölcsey.  De  úgy,  hogy  vett  s  adott  is. 
Deák  az  1 839-iki  országyűlésen  hivatkozik  a  hatalmas 
szónokra,  ki  az  örökös  megváltás  tárgyának  nagy  részét 
annyira  kimerítette,  hogy  neki  már  kevés  a  mondani 
valója.  Nem  versek  helyett  írt  beszédek  voltak  ezek,  mint 
Coelesztina,  vagy  Vilma.  Kölcsey  politikai  beszédei  jelen- 
tékenyen elősegítették  a  közszellem  fejlődését. 

Midőn  Kölcsey  Erdély  s  a  részek  ügyét  sürgeti,  midőn 
a  nemzeti  nyelv  jogait,  a  teljes  vallásszabadságot,  a  birtok 
igazi  függetlenségét  s  a  nép  szabadságát  követeli,  nem  csu- 
pán a  politikai  beszédek  művészi  formájára  ád  új  és  nagy- 
hatású példát,  hanem  az  osztályokra,  sőt  országokra  szakadt 
nemzet  egyesítését,  a  nemzeti  erők  összpontosítását  hirdeti. 
Mindebben  a  külföldi  államtudományi  irányokból  is  vesz  át 
annyit,  a  mennyi  épen  szükséges  a  hazai  viszonyok  maga- 
sabb felfogására.  Most  a  hajdani  romantikus  a  harminczas 
évek    liberalismusának    árjában    úszik,   mint    sok  más  jeles 

követtársa.  Igaz,  hogy  nemzeti  politikájának  alapeszméje 
sem  eredeti,  mert  nem  alakúit  volna  ki  Széchenyi  és  "Wesse- 
lényi kezdeménye  nélkül.  Nem  is  a  kezdeményező,  vagy 
az  alkotó  államférfiú  dicsősége  illeti  meg  Kölcseyt,  vala- 
mint általában  az  1832 — 6.  országgyűlés  nem  a  nagy 
alkotások  országgyűlése  volt.  Igen  jól  mondja  Csengcry 
Antal,  hogy  «ez  országgyűlés  bár  keveset  alkotott,  nagy 
dolgokat  készített  elő.  Talán  a  parlamenti  kormányrendszer 
kivételével,  mely  a  neg^'venes  évek  kezdeményezése  ha- 
zánkban, az  1832 — 6.  országgyűlésen  találjuk  elhintve 
magvát  majdnem  mindannak,  a  mit  a  kedvező  időjárás  az 
1  848-iki  év  tavaszán  megérlelt ».  Ily  országgyűlésnek  szük- 
sége volt  Kölcsey  különös  adományaira.  Ne  azt  keressük, 
a  mi  nem  volt  benne,  hanem  méltányoljuk  azt  a  nagy 
politikai  érdemét,  hogy  fogékonysága,  államférfiúi  érzéke, 
költői  s  szónoki  tehetsége  ez  előkészítő  országgyűlésen  az 
igazi  nemzetiség  s  az  igazi  szabadelvűség  egyik  leghatáso- 
sabb hirdetőjévé  avatták.  Mint  Szemere  Bertalan  mondja : 
0  Kölcsey  időről-időre  a  jog,  a  szabadság,  az  emberiség 
égi  szózatát  szokta  vala  szellemi  hangjával  a  képviselők 
házában  nem  elmondani,  hanem  valóban  elzengeni,  miként 
a  görög  színpadon  a  chorus  a  sors  örök  igazságait  a 
cselekvő  személyeknek  elmondogatja ».  Eötvös  is  rajon- 
gással beszél  Kölcsey  hatásáról,  de  a  legszebb  s  a  leg- 
jellemzőbb szavakkal  Kossuth  örökítette  meg  Kölcsey 
szónoki  hatását:  (lA  tiszai  követek  asztalánál »  —  úgy- 
mond —  «egy  férfi  állott,  kinek  halk  szózata  szent  pietas 
ihletéseként  rezgett  végig  a  csontvelőkön.  Egy  erős  lélek, 
töredékeny  test  lánczai  között.  Tar  agyát  őszbe  vegyült 
kevés  hajszálak  lengik  körül ;  színtelen  arczán  ezernyi 
virasztott  éjnek  tikkadtsága  ült ;  egyetlen  szemében  a 
nemzet    minden     muIt    és    jövő    bánata    tükrözött.     Szava 

tompa,  mély  és  ércztelen,  mint  egy  síri  hang,  melynek 
monoton  egyformasága  csak  ritkán,  csak  az  indulatok 
legfőbb  hevében  szállongott  alá ;  és  lőn  még  tompább, 
még  ércztelenebb,  még  síriasabb,  mikor  aztán  ökölbe 
szorított  jobbját  em.elve,  a  reá  meresztett  szemek  előtt 
úgy  állott,  mint  egy  túlvilági  lény,  kinek  szellemszavát, 
nem  úgy,  mint  másét,  az  érzékléteg  segedelmével,  hanem 
közvetlenül  lelkünk  lelkével  véltük  hallani.  És  e  síri  hangra 
síri  csendesség  figyelmezett,  melyet  csak  az  érzelmek 
villanyos  kitörése   szakasztott  félbe ». 

Szatmármegye  1834  november  lo-én  tartott  gyűlésén 
az  örökváltság  elvével  ellenkező  határozatot  hozott,  minek 
következtében  Kölcsey  Eötvös  Mihályíyal  deczember  lo-én 
lemondott  a  képviselőségről  s  1835  február  9-én  a  tiszán- 
túli kerület  nagynevű  jegyzője  mélyen  meghatotta  a  karo- 
kat és  rendeket  búcsúbeszédével. 

E  lemondásával  nagy  szolgálatot  tett  a  politikai  elv- 
hűség ügyének,  mert  több  képviselőnek  akkor  úgy  válto- 
zott meggyőződése,  a  hogy  az  utasítása.  És  hogy  meg- 
becsüljük e  szolgálat  értékét,  meg  kell  gondolnunk,  hogy 
Kölcsey  szeretett  volna  képviselő  maradni  s  lemondása  után 
sem  bánta  volna,  ha  megyéje  vagy  más  megyék  lehetővé 
teszik  Pozsonyba  visszatérését. 

Az  Országgyűlési  J\apló  igen  nevezetes  emléke  kép- 
viselői pályájának.  Csak  1833  augusztusáig  terjed;  1833 
októberében  folytatta  a  napi  jegyzeteket,  melyekből  a 
napló  készült,  de  e  jegyzetek  eddig  ismeretlenek.  Így  is 
valóságos  kincse  e  J^apló  történetirodalmunknak.  Sokszor 
idézték  és  méltán  is,  mert  változatos  és  gazdag  tanúiságot 
nyújt.  De  Kölcsey  nem  csak  történeti  forrásműnek  szánta 
JVap/dját,  hanem  Sterne  Érzékeny  utazásának  módja  szerint 
angolos  humort  érzelmességgel   kívánt  vegyíteni,  a  mellett, 

hogy  a  történtekről  is  számot  ád.  Ép  ezért  több  vigyázat- 
tal kellene  használnunk  a  naplót.  Kölcsey  saját  hangulatá- 
nak visszatükrözésében  s  követtársai  jellemzésében  nem 
mindig  tárgyilagos.  A  helyzet  rajzában  is  néha  szemmel 
látható  az  öröm,  hogy  alkalma  nyilt  a  humor  csillogtatására. 

Képviselői  működésének  másik  irodalmi  emléke  a  Tíisto- 
riai  vázolafok.  mely  az  Erdélylyel  való  unió  érdekében  van 
írva.  Kemény  mondja,  hogy  «e  hires  czikk  a  feldolgozá- 
son kivül  a  "Wesselényi  szellemi  tulajdonának  mondható*. 
Nem  tudjuk  biztosan,  hogy  mit  kell  e  történetileg  tel- 
jesen elhibázott  értekezésben  Kölcseynek  felrónunk,  de  a 
történeti  constructiónak  azt  a  XVIU.  századbeli  módját, 
mely  a  régi  viszonyok  s  hangulatok  kutatása  helyett  «az 
emberi  természetre*  akarja  alapítani  a  subjective  tetszetős, 
de  a  történeti  igazságokkal  tökéletesen  ellenkező  állításo- 
kat, föllelhetjük  másutt  is  Kölcseynél.  Az  értekezés  azt 
akarja  bizonyítani,  hogy  a  régi  Erdély  körülbelül  oly 
csapásnak  érezte  az  anyaországtól  való  elszakadást,  mint  az 
1832 — 6.   országgyűlés  hazafias  ellenzéke. 

Kölcseyt  még  mint  országgyűlési  követet  az  a  remény 
csalogatta,  hogy  Döbrentey  lemondása  után  mint  akadémiai 
titkár  Pesten  maradhatna.  De  aggodalmaskodása,  büszke- 
sége s  némikép  Széchenyi  ellenkezése  is,  mely  politikai 
és  személyes  okokból  fejthető  meg,  elejtették  az  állástól. 
Toldy  lett  Döbrentey  utódja,  Kölcsey  pedig  mint  főjegyző 
újra  megyéjébe  tért,  s  ott  minden  lehetőt  megtett,  hogy 
a  nemzeti  szabadelvűség  eszméit  terjeszsze.  De  a  politikai 
reactio  s  magánügyei  néha  nagyon  leverték.  A  kedv,  az 
igazi,  a  lelkét  áthevítő  irói  kedv  ritkán  szállotta  meg. 
Voltak  kedvetlen  perczei,  mikor  Amerikába  kívánkozott. 
Sokfelé  csapongó  hangulatai  közül  talán  a  legállandóbb 
volt  az,   melyet   1 837  végén  Szemeréhez  írt  levelében  így 

rajzol:  «Én  nagyon  keveset  dolgozhatom.  Éveim  egy 
részét  a  hivatal,  másikat  temérdek  bajba  keveredett  ház- 
népi körülményim  rabolják  el.  Erőm  legszebb  részét  arra 
kell  felpazarlanom,  hogy  lelkem  nyugalmát  fentarthassam ; 
s  ennél  a  pazarlásnak  szerencsétlenebb  neme  nincs.  Mert 
a  mily  tenyésző  erővel  bir  a  boldog  körülményekből  ön- 
kényt folyó  nyugalom :  épen  úgy  megakadályoz  minden 
belső  tenyészést  a  mesterséggel  készítetts.  Midőn  1835- 
ben  "Wesselényi  vád  alá  került,  Kölcsey  sajnálta,  hogy  nem 
vállalhatja  el  hivatalosan  a  védelmet,  mivel  nem  ügyvéd. 
Nagyon  szerette  s  tisztelte  \í'"esselényit,  a  szabadelvű  s 
nemzeti  érzésű  szónokot,  a  bátor  s  szenvedélyes  erdélyi 
főurat,  ki  annyira  elütött  főrendi  társai  nagy  részétől. 
Wesselényi  üldöztetése  Kölcsey  baráti  és  hazafias  érzését 
egyaránt  sértette.  Elvállalta  tehát  a  derekas  védelem  szer- 
kesztését. Wesselényi  védelméhez  maga  Wesselényi  s  Deák 
is  sok  adatot  szolgáltattak,  néha  Kölcsey  patvaristáinak  fo- 
galmazása is  meglátszik  a  védelem  stíljén,  de  a  nagyobb 
rész  s  az  egésznek  szerkezete  Kölcsey  műve.  Bár  néha 
ügyvédiesen  bő  s  körmönfont,  de  egészben  véve  hatalmas 
dialektikával  írt  védőbeszéd.  Teljes,  szinte  vakító  világos- 
sággal van  kimutatva  a  pernek  törvénytelensége.  Kitűnőek 
azok  a  részletek,  hol  Kölcsey  humora  nevetségessé  silá- 
nyítja a  vádolók  mindenütt  forradalmat  szimatoló  szolga- 
lelkűségét.  A  lendületes  befejezés  szép  példája  Kölcsey 
szónoki  erejének. 

Ez  volt  utolsó  munkája;  1829  óta  sokat  dolgozott, 
Pozsonyban  néha  egész  éjjelen  át  íróasztalánál  Olt  s  más- 
nap ülésezett.  1838  nyarán  Wesselényi  meglátogatta  s 
ekkor  a  védelem  «egy  heti  folytonos  nappali  és  éji  erő- 
megfeszítéssel végeztetett  be».  Ez  a  megerőltetés  kimerí- 
tette Kölcseynek  különben  is  gyenge  szervezetét.  Wesselényi 

távozása  után  Kölcseynek  egy  bírói  kiküldetésben  el  kellett 
utaznia  s  noha  gyöngének  érezte  magát,  augusztus  i6-án 
Gyarmatra  utazott.  Ott  beteg  lett,  úgy  hogy  nem  végez- 
hette cl  bíráskodását.  17-én  haza  érkezett  és  azóta  láz 
gyötörte.  1838  augusztus  23-án  éjjel  —  mint  Obernyík 
beszéli  — •  nagy  vihar  dühöngött,  «a  villámár  kísértetes 
fénynyel  remegett  a  csendes  szobában,  hol  a  halvány  éj- 
lámpa  elrejtve  pislogott ».  A  beteg  nyugtalanul  hánykódott. 
Reggel  a  zivatar  megszűnt,  a  beteg  csendesebb  lett. 
Augusztus  24-én  kilencz  óra  felé  kezdődött  a  haldoklás. 
Kölcsey  negyvcnnyolcz  évet  élt ;  dicsősége,  szellemének 
ereje  halála  évében  emelkedőben  volt,  de  lángoló  buzgalma 
korán  felemésztette  testi  erejét. 

Jlngyaí  "Dávid. 


VERSEK. 

AJÁNLÁS. 
A   daJ   ered  szívből,   s  szívhez  vágy  újra  röpülni, 
Lyánka,   ha  könnyed  ömöl,    más  koszorút  nem  óhajt- 

Óhajtom  én  hűs  sírhalomban 
Aludni  csendes  éjemet, 
Szendergve  boldog  nyugalomban 
Leélvén  kínos  éltemet. 

Aludva  sírom'  éjjelében 
Lágy  nyugalom  leng  hamvamon, 
Mint  leng  Zephyr  könnyű  röptében 
Virító  rózsabokrokon. 

Majd  Lotti,  szép  tekintetével 
Borongva  áll  sírom  felett : 
Mint  Hesper  bájoló  képével 
Ha  felszáll  halmaim  megett. 

Hall  majd  egy  fülmiiét  csattogni 
Az  elborító  lombokon, 
üs  édesen  fog  andalogni 
A  lágyan  ömlő  hangokon, 

S  szelíd  álomra  szenderedve 
Szent  képzeteknek  karjain. 
Még  egyszer  ah,  sóhajt  epedve 
Költője  kellő  daljain. 

Álmosd,   jan.   25,    1810. 

KÍVÁNSÁG. 

Boldog  a  kit  szent  berek  alkonyában. 
Mint  szelíd  pásztort  remegő  Chitóne, 
Lep  meg  a  Musa,  s  magas  érzelemmel 
TíburJ  dalt  zeng. 

Gyors  enyészettel  forog  a  jelenlét, 
A  dicső  herost  örök  éj  borítja, 
Büszke  márványán  kihal  a  csudált  név, 
S  fű  lepi  sírját. 

Mint  Zephyr  vígan  röpes  a  szelíd  dal 
A  jövő  kornak  nevető  virányin, 
Zöld  bokorban  fúv  deli  nő  keblére 
Aetheri  kedvet. 

Rózsa  sírdombján  koszorús  pohárral 
ihletett  kéztől  jut  az  énekesnek, 
S  nyúgoszik  szentelt  pora  hűs  lakában 
Isteni  álmot. 

Adjad,  o  Phöbus,  nekem  ezt  jutalmul 
Majd  sötét  éjben  ha  világom  elhuny. 
Adj  te,  míg  élek,  szeretett  leánykát, 
Küpris,  ölelnem. 

Debrcczen,  október  utols.    iSio. 


PHANTASIA. 

Boríts  el  édes  álmaiddal, 
Szép  hölgy,  arany  Phantasia! 
Rengetvén  gyönge  karjaiddal, 
Mint  Amorát  Idália, 

Bükkjeimnek  biztos  éjjelében 
Érzem  balzsamlehelleted, 
S  a  fülmiiéknek  énekében 
Szól  hozzám  bájos  zengzeted. 

Kebledben  andalogva  birom 
Ismét  lyánykám  szerelmeit, 
Kebledben  andalogva  sírom 
Vesztésem  néma  könyeit.' 
Váltó  örömnek  s  fájdalomnak 
így  olvadván  érzésiben, 
A  bánatok  kevésbbé  nyomnak, 
S  a  szűk  öröm  szentté  leszen. 

Tekintetem  hat  a  jövőre, 
S  lehullnak  a  kék  kárpitok. 
Merengve  néz  a  múlt  időre, 
S  újabb  lángokra  lobbanok, 
A  szűk  jelenlét  szétröpíti 
Kevés  búját  örömivei, 
Osvényimet  virág  teríti, 
A  bal  szerencsét  szép  lepel. 

így  él  a  sylphné  fellegében 
Rengvén  Zephyr  hűs  szárnyain. 
Leszáll,  s  szent  berkek  éjjelében 
Kedvesnek  olvad  karjain, 
így  él  a  lepke  rózsaszájjal 
Csókolván  Flóra  kedvesét, 
S  szerelme  ölében  égi  bájjal 
Leéli  boldog  életét. 

Sző-Demeter,  aug.    lo.    j8ii. 

KEDVES  SÍRJA. 

Ki  sírja  ez,  hűs  bükknek  éjjelében, 
Melyet  lengő  fű  s  kék  virág  fedez? 
Ó  vándor,  űlj  le  bükkem  enyhelyében. 
Kedvesnek  sírja  ez! 


6o  "Fenek. 

Bús  könny  remeg,  leányka,  kék  szemedből 
Ki  fogja  e  könyűt  letörleni. 
Lágyan  ölelvén  vissza  gyötrelmedből 
Mint  Paphos  isteni  ? 

Vándor,  ne  bánd  e  könnyet,   mely  áztatja, 
Nem  fogja  tenni  jéggé  keblemet. 
Csendes  keserv  csak,  a  mi  őt  fakasztja, 
És  hív  emlékezet. 

Sző-Demeter,   aug.    13,    1811. 

A  HOLDHOZ. 

Istenasszony,  képed  sugarától 
Most  elvált  a  kínos  ideál, 
S  képe  helyett  Éván  nektárától 
Vígan  habzó  rózsás  kelyhem  áll. 
Csendes  éjjelimnek  szent  homályán 
Szívok  lelkesítő  cseppeket. 
Istenasszony,  fuss  az  égi  pályán! 
Nem  nézem  már  sírva  képedet. 

Sző-Demeter,   aug.    13.    1811. 

A  KÖLTŐ. 

Két  istenasszony,  a  midőn  születtem. 
Vitt  hűs  berkeidbe  Leto  szent  íial 
S  most,  mint  örökre  vidám  Gratia, 
Szelíd  tavaszban  lengenek  mellettem. 

Egyik,  kitől  az  égi  lantot  vettem. 
Az  édesen  ömlő  Harmónia; 
Másik  te  vagy  csendes  Phantasia, 
Ki  rózsaleplet  vígan  vonsz  felettem. 

Amannak  oltárt  nyögdelő  szelek, 
És  búsan  ömlő  csermely  zúgásánál 
Echónak  ellenében  szentelek. 

Neked  virító  bükkjeim  sátoránál, 
Merengve  halJván  a  Dryásokat, 
Fűzök  hajadba  rózsalon\bokat. 

Sző-Demeter,   szept.  7.    1811. 

SZEMERÉMHEZ. 

Boldog  kinek  szép  hont  adának 
A  sors  örök  törvényei, 
Hol  genius  szelíd  nyomának 
Láttatnak  nyilván  jelei, 

Ki  mint  a  sylph  tündérberekben, 
Almai  közt  halhatatlan  él. 
Bolyongván  lelke  hűs  szelekben 
Chitóne  csendes  fényinél. 

Szűk  életében  nyújtják  néki 
Elysiont  az  istenek. 
Utána  lelkesült  vidéki 
Nem  földi  dalra  zengenek. 

Ot  Roche  hársai  közt  susogva 
Hevíti  Haller  szelleme; 
Es  rózsalánczczal  tartja  fogva 
Az  égi  nagyság  kelleme. 

Clarens  virányin  bánatjában 
A  számkivettnek  részt  vészen ; 
Mereng  "Wolmár  tündérvárában 
Nagy  ideálja  kebliben. 

Vagy  véled  természet  barátja 
Járván  viruló  környedet. 
Mint  Hesper  bájos  fényben  látja 
Derengő  bölcseségedet ; 

Hív  anyját  hallja  rejtekéből, 
Mint  nyájas  Echó,  szólani, 
Erez,  miként  Te,  nagy  lelkéből 
Szent  lángokat  csapongani, 

Fel  a  teremtő  trónusához 
Seraphnak  tűzszárnyain  lebeg, 
Leplezve  járul  szent  arczához 
Virtusban,  s  szíve  nem  remeg. 

Vagy  égi  Musa  Gessnerednek 
Édes  hangjain  kebledre  hull, 
Sebes  verési  csendesednek. 
Lelkén  szelíd  alkony  vonul ; 

Mellét  a  pásztorok  virányin 
Erosnak  vígan  nyitja  fel, 
Andalgván  a  hegyek  leányin 
Tisztán  hevülő  érzésivei. 

Hölgy  mellett  olvad  hűs  berekben 
Csalogány  szívrázó  dalán. 
Láng  ébred  a  tekintetekben. 
Remegve  nyúl  kéz  kéz  után. 

Kedvelt  fájok  sötét  árnyával 
Borítja  be  szép  álmokat, 
A  genczián  bájos  szagával 
Istenli  boldogságokat. 

Majd  zengvén  lantján  hangos  ének 
Megmászsza  Jura  bérczeit, 
S  gyúlasztja  Dole  szép  körének 
Vígan  szédelgő  rendéit ; 

Borongva  nyúlnak  fel  messzére 
Gothard  sötétes  ormai, 
Kilátszanak  tekintetére 
A  kéklő  Cenis  útai ; 

Túl  elfedő  sziklák  homályán 
A  boldog  helyig  álmodoz, 
Hol  annyi  heros  égi  pályán 
Jutott  Olymp  lakóihoz. 

És  a  hol  csendes  pompájában 
Mosolygva  fekszik  Tivoli, 
S  a  vándor  Vesta  templomában 
Kelyhét  Horátznak  szenteli ; 

S  mint  a  görög  lant  dicsősége 
Hevülvén  Musa  kelyhitül. 
Messzebbre  nyúl  pályája  vége, 
S  zengése  a  felhőknek  röpül ! 

O  genius!  halvány  lepleddel, 
Mely  sír  nyugalmával  borít. 
Miként  borongó  Luna,  fedd  el 
A  messzeföld  ingerjeit. 

Itten  vérző  honunk  vidékin 
Nyögő  szél  érvén  keblihez, 
Pusztult  váraknak  omladékin 
A  Musa  búsan  tévedez. 

Tekintvén  századokra  vissza, 
Ha  Somlónk  ormain  megáll, 
Az  édes  cseppet  könynyel  iszsza. 
Lantján  víg  hangot  nem  talál. 

Lehajlik  Dayka  sírkövére 
S  borítja  lelkét  fájdalom. 
Ah,  Chárisoknak  kedveltjére 
Sírjában  szállt  csak  nyugalom  1 

Lelkében,  mint  Hesper  sugara. 
Hordott  szelíd  érzéseket, 
Genius  szemén  mely  véle  jára 
Mosolygó  könyü  reszketett. 

Dc  bájhangjai  nem  édesítek 
A  sorsot  égi  kebelén, 
Vérző  sóhajtások  hevítek 
Szívét  hölgyének  lágy  ölén, 

S  miként  irígylett  nyugalmának 
Várából  Erős  kedvese, 
Szállott  arany  phantásiának 
Téréiről  sírdomb  mélyibe. 

Kérjük  sötét  enyhelye  mellett, 
Hogy  lágyuljon  a  végezés. 
Lengjen  körűitünk  gyönge  szellet, 
S  emelje  leikeink  ihletés. 

Vegyék  fel  ömlő  hangjainkat 
Kárpát  kinyúló  szirtjai, 
erezzék  forró  lángjainkat 
Ister  zöldellő  martjai. 

A  dalra  szebb  honunk  leányi 
Miként  Nymphák  tánczoljanak, 
Berkeink,  mint  Széphalom  virányi 
Elysionná  váljanak. 

Fonjunk  a  küzdő  Szent  fejébe 
Nem  hervadandó  koszorút, 
Sírjának  hűves  éjjelébe 
Rózsák  közt  menjen  biztos  út. 

Lángzók  lesznek  csudált  nevénél 
Az  érző  szív  verései, 
S  szentek,  mint  oltár  emlékénél 
A  hűség  csendes  könnyei. 

Sző-Demeter,  szept.    1811. 

A  SONETTO. 

Hespériának  szent  virányain 
Haliám  az  ifjút  ihletett  lantjával, 
S  boldog  leányka  mellem  szép  titkával 
Rengek  derülő  kénynek  álmaii\. 

Mosolygva  leste,  képem  lángjain 
Mint  olvad  egygyé  szívem  lágy  dalával, 
Gyöngén  szorított  reszkető  kai'jával, 
S  lelkét  ölelte  lelkem  ajkain. 

Nem  bírta  többé  az  égi  lángokat 

Az  elhalandó  földi  sátorában. 

És  szétömöltem  keble  szép  honában. 

Lantján  folyó  tűz  érte  a  húrokat, 

S  édes  szelíd  dal,  mint  csókjai  valának, 

Zengett  szerelmünk  boldog  géniusának. 

Sző-Demeter,  szept.  végén    1811. 


AZ  ACATIA. 

Myrtus  homlokomon,  és  hűvös  acátialombok 

Fonnak  ölelközvén  illatozó  koszorút; 
Azt  remegő  lyánykám  kéziből,  mint  égi  jutalmat, 

Gyöngéded  szerelem  geniusa  nyújtja  felém  ; 
Ákáczlombjaimat  deli  Cháris  fűzte  hajamba. 

Hogy  szent  fája  tövén  zengjenek  égi  dalok. 
((Itt  ölelek  egymást,  kiket  én  kedvellek  örökre. 

Láng  emelé  sziveik,  s  isteni  sympathia. 
Rezzent  lombok  alól  susogott  lágy  szárnya  Zephyrnek, 

S  felnyílt  kedvesimért  illatozó  kebele.)) 

Deczember  5.    181  i. 


Kölcsey   Ferencz  munkái. 

GENIUS  SZÁLL  .  .  . 

Genius  száll  az  énekes  mellébe, 
Mely  szelíden  öm\ő  dalra  hív : 
Elmerülvén  lantja  zengzetébe 
Szíveket  ragadni  égi  mív! 
Mint  Zephyr  lágy  szárnya  zúg  fölettünk, 
Bükkje  sátorából  szép  dala, 
S  Hesperídák  kertjeként  mellettünk 
Rózsaberkek  nyílnak  általa. 

Gyűl  s  borong  az  érzelem  reája 
Fellegként,  mely  nyári  napra  jő ; 
Felderűi  a  gondolat  fáklyája, 
S  mint  szivátA'ány,  a  dal  áll  elő; 
S  fénykörének  messze  csillogtában, 
A  merengve  néző  szem  előtt, 
Eg  ragyogva  színes  pompájában. 
Melyet  égi  sugarakból  szőtt. 

Boldog,  a  kit  isteneink  szeretnek. 
És  teremtő  szellem  ajkán  leng, 
S  karja  közt  a  nyájas  képzeletnek 
Ideálok  bájhonába  reng! 
Századokká  nyúl  ki  pillantatja, 
S  felderűi  a  kétes  messzeség. 
Enyhe  fényt  kap  a  bú  csillagzatja, 
S  Hesperusként  rózsaszínben  ég. 

Istenülő !  földi  szellemében 
Gúnyol  a  gog  téged  álnokul, 
yesd  meg  őtet  lelked  szép  hevében  : 
Álragyogvány  fénye,  mely  kimúl. 
S  szállj  királyi  sasként  égi  pályán, 
Szárnyaidnak  nyíl  szokatlan  út, 
S  homlokodra,  túl  a  föld  homályán, 
Nyersz  jutalmul  csillagkoszorút. 

Álniosd.   srcptembcr    1812. 

TISZTÁK  MIKÉNT... 

Tiszták,  miként  Aret húsának 
Folyása,  voltak  álmaim, 
S  bár  néha  könyüim  hullának, 
Búval  nem  éltem  napjaim. 
Mint  lepke  röpdesett  mellettem 
A  képzeteknek  angyala, 
S  zúgó  vészek  között  felettem 
Borúit  el  lángszín  fátyola. 

Oh  genius,  karjaid  enyhelyében, 
Hellásnak  omladékain 
Miként  Dione  bölcsőjében. 
Merengtem  a  kény  árjain. 
Vigan  derűit  fel  alkonyából 
Előttem  Róma  hét  hegyén, 
S  félistenimnek  sírhalmából 
Olymp  felé  lebegtem  én. 

Árnyaid  közt,  Tíbur  szent  határa. 
Hűs  szellem  érte  keblemet. 
Hullattam  költőd  sírhalmára 
Epedt  szemből  hév  könnyeket, 
S  hol  éneklője  Cynthiának 
Zengette  kellő  lángjait, 
Hordozta  szívem  Cypriának 
Ah,  győzhetetlen  lánczait. 

Cypris,  Cypris,  szép  tömlöczödben 
Rabbá  lennem  mi  jó  vala! 
Mi  kedves  olvadnom  tüzedben, 
S  mint  phoenix  élnem  általa! 
Eltöltve  lelkét  szent  hevemmel 
Ölemben  ült  az  égi  lyány; 
S  elandalítám  énekemmel : 
Mint  hű  párját  a  csalogány. 

Ohajtlak  messze  fátyolodnak 
Kékjében  látni,  szép  Reniény! 
Ha  napjaim  majd  alkonyodnak, 
Derűl-e  rajok  újabb  fény? 
Imádott  tárgyak  ellenébe 
Röpülnek-e  egykor  szárnyaim? 
Vagy  tán  a  sírdomb  hűs  éjébe' 
Megszűnnek  édes  álmaim? 

Sors,  vígan  dőlök  kebeledre, 
Ha  vég  óráid  intenek; 
Engedd  csak,  hogy  sötét  helyedre 
Szép  álmaim  kisérjenek. 
Fenyőktől  bús  lakod  homálya, 
Miként  Auróra,  felderűi; 
S  reám  viruló  rózsapálya 
Mosolyg  vad  pusztáid  közül. 

Álmosd,  június  9.    1813. 

MINDEN  ÓRÁM. 

Minden  órám  csüggesztő  magányom 
Néma  csendén  búnak  szentelem. 
Rajtad  elmém,  ah  törődve  hányom, 
S  könyim  árját  iszsza  kebelem. 
Merre,  merre  tűntök,  hű  szerelmek. 
Melyek  lánczolátok  szívemet? 
Ha  fogjátok  forró  szenvedelmek, 
Elborítni  lángként  éltemet? 

Most  is  karján  fényes  ideálnak 
Még  magasan  rengnek  álmaim. 
Ah,  de  tündérvárán  nem  találnak 
Méltó  tárgyat  többé  lángjaim. 
Fanni,  Fanni,  mint  Zephyr  utánad 
Sóhajtásim  szállnak  untalan, 
Szűnj  meg  egyszer  lélekvesztő  Bánat! 
Szív,  mért  ingerlődöl  hasztalan? 

Zengtem  égi  dalt :  mint  alkonyában 
Philomela  kertem  bokrain, 
S  mind  hiában  folytak,  mind  hiában 
Bájos  hangok  lantom  húrjain. 
Csillagokra  fel  remegve  sírtam, 
S  fenyőktől  nem  jött  vigasztalás ; 
Berken  Echót  fájdalomra  bírtam, 
S  jajgatásnak  szólt  csak  jajgatás. 

Isten  hozzád  eltűnt  rózsapálya, 
Isten  hozzád  elsírt  nyugalom  1 
Képed  lelkem  többé  nem  találja, 
Dúló  vészként  zúg  a  fájdalom. 
S  bár  a  kor,  borítva  fátyolával. 
Tőle  messzebb  messzebb  elvezet, 
Rám  világít  lobbanó  fáklyával, 
S  visszavonz  a  bús  Emlékezet. 

S  ah  reményem  mindegyik  virága 
Újra  fonnyad  szellemkebelén. 
Újra  sűlyed  a  szív  boldogsága, 
S  régi  sebben  újra  vérzem  én ! 
S  míg  a  gyötrelemnek  vissz'érzése 
Százszorozva  tépi  lelkemet : 
Képzetemnek  vészhozó  lengése 
Gyújt,  és  kínos  álmokkal  temet. 

Szállj  homályba,  s  hunyj  el  fátyolodnak 
Éjjelében  bús  Emlékezet! 
Almaid  ha  lassan  alkonyodnak, 
Nyugalom  tán  nyújt  még  hű  kezet. 
Nyájas  arczod  visszasúgárzása 
Enyhe  fény  a  boldog  napjain ; 
Nékem,  ah,  csak  Lethe  áradása 
Hoz  segédet  kínom  lángjain! 

Almosd,  jun,    ii.    181 3. 

VESZTESÉG. 

Itt  epedett,  itt  dőlt  kebelemre  a  mennyei  lyányka, 
Itt  szívta  ajkamról  szép  tüzem  égi  hevét. 

Néma  vagy,  oh  boldog  szerelem !  monda  vala  Phoebus, 
S  karjai  közt  kegyesem  hirtelen  elragadá. 

Mit  használ  nekem,  ah  s  feldúlt  örömimnek  azóta. 
Kínom  mélye  felett  hogy  dalom  árja  csapong. 

Almosd,  június   1813. 

AJÁNLÁS. 

Néktek  szent  legyen  e  lant :  Ámor,  Grátia,  Phoebus  : 
Actheri  tűz,  báj  s  hang  tőletek  ömle  reá. 

Álmosd,  június    1813. 

ÓHAJTÁS. 

Légyenek  érzésim  szentek,  mint  isteni  lantnak 
Zengzete,  Thespiadák,  Tempe  virányi  felett. 

Eltemet  esti  homály  kékellő  leple  borítsa, 
Gyenge  szerelmeimet  védje  viszont  szerelem, 

S  egykor  az  andalgót  emlékem  néma  kövénél 
A  szépnek  vidám  érzete  lengje  körűi. 

AJmosd,  június    1813. 


HIACYNTHUS. 

Haldoklott,  ah,  lábai  előtt  a  mennyei  gyermek. 
Nyögdelt,  s  füveiben  nem  lele  Phoebus  erőt. 

Véredből  egy  lenge  virág,  így  szóla,  piruljon. 
És  bársonylevelén  éljen  örökre  jajom. 

Álmosd,  június    1813. 

ÁTOK. 

Láng  vala  keblemben,  s  ah  késtél  oltani  lángom ; 

Szinte  halék,  s  tőled  nem  jőve,  lyányka,  segéd. 
Hívtalak,  ah  szaladál ;  ömlött  szemem  árja,  nevetted, 

S  nem  haliad,  Echó  mint  veri  vissza  jajom. 
Légyen  egész  éjjel  —  bár  csókjaid  árja  habozzék 

Arczán  —  mély  aluvás,  ó  Chloe,  pásztorodon. 

Álmosd,  június    1813. 


PANASZ. 

Éjfél  van,  már  Luna  leszáll,  s  eltűnik  az  óra, 
S  ablakod  elleniben  én  egyedül  vagyok  itt. 

Játszol,  Fanni,  velem,  vagy  tán  álomra  hajoltál  ? 
Nem  lakik  egy  helyt,  ah,  Morpheus  és  Szerelemi 

Álmosd,  július  4.    1813. 


EGY  IFJÚ  SÍRJÁN. 

A  KÖLTŐ. 

Lengesz,  hogy  szeli den  nyugodjék  sírja  homályán 

A  szeretett  ifjú,  genius!  hála  neked! 
Myrtust  s  könnyeimet  hozom  itt  hamvához  elődbe; 

Ah,  híven  lobogott  setheri  láng  kebelén. 
Egyszer  csak  lehet-e  szemlélnem  mennyei  képét 

Jőni  vezérkarodon  Lethe  virányi  felől? 

GÉNIUS. 

Semmi  panaszt  a  Párca  nem  hall.  Fáklyája  lefordult. 
Hades  szent  ligetén  egykor  elődbe  siet. 

Álmosd,   július   7.    1813. 

RÁDAYNAK  SÍRJÁN. 

Hints  rózsát  e  sírra,  magyar!  s  erezzed  az  égi 
Szellemet  arczaidon  :  Ráday  nyúgoszik  ott. 


EGYKOR  HOMÁLYOS... 

Egykor  homályos  érzetek  álmain 
Borongva  lengett  képzetim  angyala, 
S  ömlő  pataknál  s  berkek  éjén 
Aetheri  képek  után  epedtem. 

Sejdítve  néztem  tereiden,  Olymp, 
A  messze  felhők  éjjeli  táborát, 

S  felém  varázsszemek  mosolygtak, 
S  isteni  szózatokon  hevűlék. 

Eltűnt  az  álom,  és  üresen  maradt 
Titkos  valókért  lelkesedő  keblem. 
Nincs  égi  kép,  nincs  lenge  fátyol, 
S  hesperj  kert  s  ölelő  Sylphída. 

Ki  hozza  meg  szép  napjaimat  viszont? 
Ki  szenderít  el  rejtekem  alkonyán? 
Hogy  lepkeként  szép  álmaimnak 
Rózsavirányi  felett  lebegjek. 

Hagyd,  folyjon.  Erős,  hála-dalom  neked  1 
Te  nyájas  arczczal  jősz  s  szeliden  borúi 
Tündérbáj  ismét  berkeimre, 
S  Elysion  mosolyog  körűlem. 

Álmosd,  aug.    1813. 

JEGYVÁLTÓ. 

Vedd  c  gyűrűt  reszkető  kezemből, 
Vedd  e  csókban  forró  lelkemet. 
Néked  minden  órát  életemből, 
Érted  vérözönnel  szívemet ! 
Téged  fognak  által  karjaim? 
Ah,  te-e,  keblemnek  ideálja. 
Mely  gyakran  mint  nyári  est  homálya 
Messze  lengett  szél  fuvalmain? 

Merre,  merre  lángoló  hevemben? 
Honnan,  honnan  ó  nem  földi  kény? 
Mért  e  reszkető  könyű  szememben  ? 
Mért  ez  édes  órán  új  remény? 
Bájos  arczod,  százszor  boldog  álom, 
A  múltban  s  jövőben  nem  találom ; 
Holtan  fekszem-e  lágy  karodon. 
Vagy  merengek  hő  hullámidon? 

Tündér  kárpitot  vonnak  fölettem 
Hű  szerelmünk  nyájas  isteni, 
Érzem  őket  hűsen  lengeni, 
S  égi  scénák  tűnnek  fel  mellettem. 
Myrtuslombjaimnak  enyhelyében 
Én  a  választott,  a  boldog  én, 
Oszveomlom  a  kény  érzetében 
S  égek  Armidámnak  kebelén. 

Almosd,  szept.  8.    1813. 

ÁBRÁND. 

Halljad  fényszekeredben  S  mint  Philomela 

Lúna,  dalom  I  Éneke  lengjen 

Fellengve  szálljak  én.  Az  isteni  hymnus 

De  mint  te  szelíden  Fellegeimből 

Tekintetem,  Szárnyain  alá. 

A  Párca  kinek 
yérző  szívet  adott 
Égi  kebelben, 
Durva  panaszra 
Sem  pajkos  örömre 
Nem  ömlik  el  az. 
Mert  egy  anyának 
Nőttek  ölében 
A  bánat  s  öröm : 
A  sorsnak  ölében. 
Borongó  képpel  s  remegő 
Könynyel  szemeikben 
Ölelik  egymást 
A  hervadatlanok. 

Szállongva  feléjök 
Rózsalepelben 

Alraosd,  szept. 


Arany  Phantasia! 
Jösz,  s  kebeledben 
Tűnnek  el  ők. 
De  te  hű  karodon. 
Messze  mosolygván. 
Ismét  felhozod  őket. 
Szent  Emlékezet : 
Mint  fellegeken 
Az  éji  szivárvány. 

Ó  sors,  hála  neked 
E  gyermeki  szívért 
Melyet  adál, 
Fannim  kebelében 
És  cyprusok  alján 
Sírnom  oly  édes. 
Oly  édes  mosolygnom ! 

14.  1813. 


SZEMERE  PÁLHOZ. 

Engem  lombok  híves  éjjelére 
Bromios  int,  és  habzó  pohár ; 
Rád  olympi  lyánynak  keble  vár. 
Hol  mosolygva  űl  thronusán  Cythére. 

Myrtust  fűz  a  költő,  szép  fejére ; 
S  kény  virányin,  melyben  nincs  határ. 
Szent  örömtől  lelkesedve  jár, 
Dőlvén  kedvesének  lágy  ölére. 

Ah,  borítván  égi  szenvedelmek, 
Rengetődöl  istenálmokon, 
S  Hymened  dalolják  a  Szerelmek! 

Hallom  vígan,  mint  Anakreon, 
S  tánczba  szállok  érte  rejtekimbcn, 
S  reng  a  rózsapárta  fürteimben. 
Szept.  15.    1813. 

IDEÁL. 

Gyakorta  jött  felém  szent  fáim  alkonyában 

Lebegve  szárnyain  egy  kedves  ideál, 
Lelkem  derűit  miként  a  Chárisok  honában 

Az  első  nyári  nap  Eos  sugárinál. 

Csapongva  szórta  szét  phantásiám  hatalma 

Ifjú  korom  kecses,  de  földi  képeit; 
S  mint  égi  kert  virult  halottaim  sírhalma ; 

S  nem  ismert  szellemnek  érzem  lengéseit. 

Mi  hely,  mi  érzemény,  mely  álmok  bájolának 
Sötéten  mint  Hypnus  s  tisztán  mint  Grátia? 

Érzem,  de  nem  tudám  nevét  szivem  honának, 
Egy  más  Páphos  vala  az,  s  egy  más  Árkádia. 

Nem  mint  te  Hermaon,  s  mint  Hebe  aranyhajával, 
Nem  mint  boldog  lakód,  lethei  szent  virány. 

Borítva  láttam  ott  az  ifjút  glóriával, 
S  plátói  lélekként  fellengett  a  leány. 

Mely  szív,  mely  ömledés,  mely  lángoló  remények, 

S  forró  találkozás  örök  sors  karjain ! 
És  jöttek  a  napok,  mint  égi  tünemények, 

S  virító  rózsaként  Sylphidák  nyomain. 

Mosolygasz,  ó  barát,  hogy  érett  éveimben 
Gyúladva  festem  én  az  eltűnt  gyermeket : 

Ah,  most  is  újulást  találok  képzetimben, 

S  könnyebb  szárnyain  bolyong  elmém  a  föld  felett. 

S  mit  tészsz,  ha  így  adá  lantunknak  istennéje 
Szemlélni  tündérfényt  a  természet  körűi. 

És  terjedő  karral  szállonganunk  feléje, 
S  sötétben  Jenni  majd,  ha  bája  szétröpűl? 

Mikor,  mikor  lesz,  hogy  nem  fog  távozni  tőlem 
A  hullámok  között  mosolygó  bölcseség, 

S  ez  elszendergető  dsemon  kiszáll  belőlem, 
S  elő  lepletlen  áll  a  tiszta  emberiség? 

Nem  fényben  mint  Olymp,  és  még  is  nem  sötéten 
Ha  foglak,  hív  anyánk,  meglátni,  hü  fiad? 

Nem  függve  már  tovább  örökre  csalfa  képen, 
S  nem  sírván  s  örülvén  múló  álmok  miatt. 

Ah  lelkem  e  testtel  szelíd  harmóniába' 
Pályámon  lengjen  át  vígan  mint  égi  pár, 

S  egyszerre  dűljenek  szent  kényeim  karjába. 
Mint  egy  Anakreon  kit  rózsás  kelyhe  vár. 

Álmosd,   szept.    '6.    1813. 

ÉDES  KÍN. 

Ti  néma  bús  vidékek 

Halljátok  kínomat; 
S  te  Nympha  szent  folyamban, 

Könyűm  feléd  ömöl. 

De,  Nympha,  balzsamoddal 

Ne  gyógyítsd  e  sebet; 
Örömmel  hordom  én  azt 

Keblemben  Chlorisért. 

Álmosd,   szept.    17.    1813. 


ÉLET. 

Te  sírhalomnak  bús  homálya, 
Bár  benned  nyugtomat  lelem. 
Rád  nézni  még  is  gyötrelem. 
Kedvét  e  szív  csak  itt  találja. 
Sűrű  kény  s  fájdalom  felett. 
Mint  csolnak  a  habok  körében, 

Hánykódom,  s  nyugszom  hív  ölében 
Védangyalomnak,  mely  vezet. 

Vadon,  mint  cométák  pályája, 
Ne  bánd,  ha  folynak  napjaink: 
Fellobban  a  Remény  fáklyája. 
Midőn  borítnak  gondjaink ; 
S  puszták,  miként  vár  omladéki. 
Ha  lesznek  majd  Éden  vidéki, 
S  szemeink  a  múltat  keresik, 
Könyezni  még  is  jól  esik. 

Erőt  a  férfiú  lelkébe, 
Ne  fogja  szívét  csüggedés, 
S  öröm  ha  jön  s  ha  szenvedés. 
Egyformán  lépjen  ellenébe. 
Történet  vagy  sors :  egyiránt 
Zúg  itt  örök  tenger  körűlünk, 
És  partot  érünk  vagy  merülünk. 
Csak  istenségnek  karja  ránt. 

Egy  szív  s  egy  lélek  szélvészekben, 
És  nyugalomban  a  miénk, 
Rény  és  erő  lakjék  ezekben, 
S  ha  szállhat  lankadás  felénk? 
Tündérképeknek  ellenébe 
Tőlünk  nem  megy  sóhajtozás, 
Itt  bennünk  a  vigasztalás. 
Nincs  élet  a  felhők  körébe. 

Á]mosd,  márczius    jo.    1814. 


LAURÁHOZ. 

Közte  sürü  kénynek,  fájdalomnak, 
Lyányka,  lyányka,  nyugszom  kebleden, 
Gyakran  Lethe  lankadási  nyomnak. 
Gyakran  védő  karján  angyalomnak 
Uj  örömfény  terjed  létemen. 

Szenvedünk,  s  bár  nyugodalmat  kérek. 
Vérző  búnkat  még  is  ölelem  ; 
Hidd  el  azt,  a  bú  s  öröm  testvérek, 
S  kényben  úsz  e  jóltevő  tündérek 
Szép  körében,  képzet  s  értelem. 

Meg  ne  bánd,  ha  könnyeid  hullának. 
Néma  könnyek,  Erős  karjain, 
Meg  ne  bánd,   mert  szép  napok  valának, 
Melyek  Erős  karja  közt  folyának. 
Míg  szendergél  költőd  dalain. 

Égi  lángot  szívtam  ajkaidról. 
Égi  lánggal  szívtad  csókomat. 
Felderült  a  fátyol  titkaidról, 
Ujabb  álom  szállt  fel  álmaidról, 
S  szebb  remény  a  láthatás  alatt. 

Alom  és  Remény  éltünk  vezéri, 
Tártnak  fáklyát  vég  czélunk  felé. 
Szívünk  a  valót  távol  kiséri, 
S  megcsalaiA'án  néha  bár  eléri. 
Csalfa  bájalakkal  váltja  bé. 

Dőljünk  a  jelenlét  hív  ölébe, 
Légyen  álom,  légyen  csalfa  kép ; 
Tán  ha  vígan  szállunk  ellenébe. 
Nem  borúi  szép  arcza  gyászleplébe, 
S  myrtuságat  fürtjeidre  széd.j 

Álmosd,   ápril    20.    1814. 

VILMA  EMLÉKKÖNYVÉBE. 

A'linden  virágát  életemnek. 
Melyet  még  sorsom  nyújtogat. 
Vidám  vagy  gyászló  szín  alatt, 
Orömimnek  vagy  keservemnek, 

Barátság  s  Szerelem  1 

Tinéktek  szentelem. 

Minden  virágát  életemnek 
Vigan  fűzöm  hajam  körűi ; 
Az  ég  borong  és  felderül, 
S  tavaszszal  új  rózsák  teremnek. 

Barátság  s  Szerelem ! 

Míg  ti  laktok  velem. 

Minden  virágát  életemnek 
Hervasztja  sírom  egykoron, 
S  túl  földi  kényen  s  bánaton 
Ott  szent  nyugalmát  enyhelyemnek 

Barátság  s  Szerelem ; 

Karjaitokban  lelem. 

Péczel,  jun.   25.    1814. 

KÜZDÉS. 

Mint  zúgó  szél  a  szirtnek  homlokán 
Küzd  a  bátor  sorsának  ellenébe. 
De  lankadozva  dől  el 
Lábainál  a  hatalmasabbnak, 
Bár  lelkében  láng  van  s  erő. 
Ah,  a  halandó  test  roskadoz. 

Fel !  felfelé 
Int  a  genius. 
Zavar  s  homály 
Borúi  el  itt 

A  hold  alatt  fölettünk; 
Sejdítve  zeng  az  énekes 
Jobb  sorsot  és  hazát. 
De  keble  titkokkal  teljes 
Miként  Dodona  berkein 
Az  égi  szózatok, 
S  mint  ossiáni  szellem 
Tűnnek  fel  érzeményei 
Borongó  éj  gyanánt. 


8o  Versek- 


Ah,  mert  erőnk  önérzetében 
Gyöngék  vagyunk, 
S  ha  mérkőzünk  az  istenekkel, 
S  ha  a  sphaerák  zengzetébe 
Vegyítjük  hangjainkat. 
Mint  álom  leszen  énekünk, 
S  mint  lengő  felleg  árnya. 
Mely  zöld  mezők  felett 
Fut  szélnek  szárnyain. 

Lehányod-e 
Tested  porsátorát, 

Hogy  lángszárnyak  röpítsék  lelkedet? 
Hogy  tiszta  fény 
Derüljön  fel  szemeidnek? 
Ah,  messze  a  vidéken. 
Melyet  nem  ismerünk. 
Ura  lészsz-e  sorsodnak? 

Örök  vágy  és  remény, 
Örök  remegés  a  múlt  után, 
S  a  jövendő  felé : 

lm  ez  a  láncz,  melyen  függ  életünk, 
S  a  lánczot 

Egy  látatlan  kéz  szorítja. 
Ó  kéz,  hatalmas  és  kemény, 
A  síron  túl  mint  innen  egyiránt. 
Mert  semmivé  nem  teszesz ! 

Leszállasz  felénk 
A  szenvedés  s  remény  leplében. 
Szent  Megadás, 
És  karjaidon 
Kelünk  fel  a  porból. 
Kelünk  ki  a  habokból, 
S  szelíd  sors  keble  vár! 

Péczel,  jun.   28.    1814. 

RÓZA. 


((Kéred  bajnok,  hű  szerelmem. 
Kéred  jobbomat. 
Kell-e  szívemben  viselnem 
Majd  úgy  arczodat? 
Bajnok,  Róza  kebelében 
Nincsen  hézak  már, 
Kinek  olvadt  szerelmében 
Rá  síron  túl  vár. » 

Hallja  Forgács  gyötrelemmel, 
S  kinról  kínra  dűl : 
«E1,  el  innen  keservemmel »  — 
Szól  és  lóra  ül, 
((Látni,  látni,  messze  messze 
Pogány  táborát. 
Hogy  keverje,  hogy  fereszsze, 
Véi-emben  nyilát.))  — 

íi Vérző  szívnek,  mély  sebeknek 
Orvos  a  halál, 

András,  hol  zászlóid  lebegnek. 
Sorsom  rá  talál)). 
S  téren,  völgyen,  kősziklákon, 
S  tenger  habjain. 
Rengetegben  s  vad  pusztákon 
Fut  szél  szárnyain. 

Küzd  a  bajnok  a  csatában, 
S  kardra  kard  felé  ; 
Elhunyt  élte  hajnalában. 
Szűk  sír  fogta  bé. 
Ó  de  lelkét  nem  tarthatja 
Földi  zár  s  fedél, 
Nyitva  az  égnek  boltozatja, 
S  lángszárnyakra  kél. 

Kölcsey   Ferencz   munkái. 


Sa  Tersek. 


És  keletről  el  nyugotra 
Röpül  mint  orkán, 
Néz  tengerre,  néz  partokra 
Messze  pályáján. 
Egy  pillantat  és  az  égen 
Még  csapongva  száll, 
Más  pillantat,  s  egy  térségen 
Már  honában  áll. 

Róza  nyugszik  a  ligetben, 
S  álma  sergivel, 
Vékony  égi  leplezetben 
Tűn  a  lélek  fel. 
Csüggedt  arcznak  halaványa, 
S  véres  kebele, 
S  régi  kellem  maradványa 
Tűntek  fel  vele. 

(íRóza,  Róza,  kebeledben 
Nem  volt  hézak  már. 
Az,  ki  olvadt  szerelmedben. 
Rád  síron  túl  vári)  — 
Mint  szélzúgás  s  tündér-ének 
Zengtek  szavai ; 
Róza  reszket,  s  eltünének 
Vészes  álmai. 

Búsan  űl  a  szép  leányka, 
S  ébren  álmodoz ; 
Hervad,  ah,  a  szép  leányka 
Sír  lakóihoz! 

Mely  felé  zúg,  minden  szellem. 
Halál  szelleme; 
Rózsa-szép  kor  s  égi  kellem 
Halnak  el  vele. 

Péczel,  jul.   3.    1814. 

A  SZENVEDŐ. 

Szelíd  halom,  s  te  zöldellő  berek, 
Te  csergedő  víz  tölgyeim  alkonyában. 
Aranykor,  melynek  éltem  hajdanában. 
Szent  álom,  milyet  Erős  szenderegi 

Egem  borúit,  s  eltűne  a  bájsereg, 
Mely  röpdesett  tündéri  fátyolában. 
Kiterjed  e  kar,  e  kebel,  s  hiában  ! 
Egy  boldog  órát,  ah  mikor  nyerek! 

Ó  Luna,  néked  a  sors  égi  pályát 
Ha  fellegekben  olykor  engedett, 
Tisztán  hozod  fel  újra  képedet  : 

De  nincs,  ki  szórja  szélyel  búm  homályát. 
Én  szenvedek  mélyen  s  ártatlanul, 
S  mosolygni  többet  e  száj  nem  tanul. 

Pécze],  jul.    14.    1814. 


AZ  IVÓ. 

Hallottad-e  a  fülmiiének 
Lombjain  miként  foly  bájos  ének. 
Míg  hűsen  esti  szél  kereng? 
S  ha  fészkében  a  gerliczének 
Hű  pár  nyögdellő  csókja  leng. 
Érezni  tudsz-e  gerjedelmet? 
Daloltam  én  is,  ah,  szerelmet, 
Mint  fülmiiének  dalja  zeng, 
S  csókoltam  én  is  hajdanában, 
Gyúladva  Lotti  karjain. 
Éltem  mosolygó  hajnalában! 
Leszállt  a  hajnal,  s  álmain 

A  lyány  is  elszállt  más  ölébe, 
De  érette,  sorsom  ellenébe. 
Nem  zúgott  lantom  húrjain 
Kérő  panasz  s  keserves  átok. 
Töltvén  kezem  habzó  pohár : 
Lágy  csók  s  szerelmek  dalja  már. 
Mondám,  örökre  isten  hozzátok ! 

Pécze],  aug.    ii.    1814. 


RÁKOS  NYMPHÁJÁHOZ. 

Egy  dalt,  egy  dalt, 

0  nympha,  kedvesednek 

Folyásod  partjain. 

Egy  dalt,  mely  egyszerűen. 

Egy  dalt,  mely  égi  hévvel 

A  szívhez  szóljon  és  tehozzád  1 

Kettő  szerelme  kebelemnek : 
Egy  hon  és  egy  leány 
Azt  vérző  szívvel,  ezt  epedve, 
Azt  lángolóan,  ezt  mosolygva 
Tekintvén,  ölelem. 
De  büszke  lesz  szivem  s  dobog, 
S  önérzés  száll  ki  homlokomra. 
Ha  képeik  lengenek  felém. 

Kegygyei  teljes,  de  búsan 
Tűnik  fel  képed,  o  hon, 
Mint  Róma  Caesar  álmain. 
0  szent,  ó  szenti 
De  fájdalomnak  érzete, 
Mely  rólad  sugárzik  reám. 
De  te  mosolygva  jősz, 
0  lyány,  mint  május  reggelén 
Az  újjá  szült  nap  ragyog. 

És  kebleden 
Mint  olvad  el  a  bú, 
És  kebleden  kivűl 
Mint  nincs  öröml 

O  hon,  ha  egy  piliantatig 
Szétoszlik  felleged, 
S  vígan  mosolygsz  : 
Olympig  szállnak  érzetim, 
S  láng  és  erő  keblembe. 
S  ha  lyányka,  néked 
Szelíd  bánat  leng  arczodon, 
Könyekben  dőlök  karjaidra, 
S  vigasztalást  lelsz  ajkamon. 

O  lyány,  hamvvedreden 
Búsan  kél  egykor  a  dal, 
S  majd  szárnya  fenlebegvén. 
Harmatjából  egének 
Csöppent  vigasztalást. 
De  néked  élni  kell,  ó  hon, 
S  örökre  mint  tavasz  virulni. 
Ah,  mert  omladékidon 
Reszketve  fognék  szétomolni 
Hazám,  hazám! 

Péczel,  aug.    1814. 


TUDATLANSÁG. 

Tudok  vígan  nevetni. 
Tudok  hiven  szeretni, 

S  szépről  énekleni, 
S  kelyhem  ha  megtöltetek. 
Köszönni  bort  felétek 

Tokaj  szent  isteni. 

Egy  van  mit  életemben, 

Sem  búmban,  sem  kedvemben. 

Meg  nem  tanulhatok. 
Epedtem,  olvadoztam, 
Sok  lyányt  lágy  búra  hoztam, 

S  még  sírni  nem  tudok. 

Káva,   aug.    1814. 

BORKIRÁLY. 

Csak  bor,  csak  lyány  szerelme 
Szivem  fő  gerjedelme. 
Mit  nékem  a  világ? 
Ha  más  trónusra  hág, 
S  hírnek  fut  ellenébe, 
Pálczájától  kezébe' 
Félvén  a  sokaság : 
Fennáll  királyi  székem, 
Oi'szágot  a  sors  nékem, 
És  pálczát  szintúgy  ád : 
A  szék  a  lyány  ölében, 
Ország  borom  kelyhében, 
S  a  pálcza  myrtuság. 

Káva,  aug.    i8;4. 

ELFOJTÓDÁS. 

Oh  sírni,  sírni,  sírni. 
Mint  nem  sírt  senki  még 
Az  elsülyedt  boldogság  után ; 
Mint  nem  sírt  senki  még 
Legfelső  pontján  fájdalmának. 
Ki  tud?  ki  tud? 

Ah,  fájdalom  — 

Lángoló  mint  az  enyém,  csapongó  s  mély, 

Nincsen  több,  nincs  sehol ! 

S  mért  nem  forr  könyű  szememben? 
S  mért,  hogy  szívem  nem  reped  meg 
Vérözönnel  keblemen? 

Bényétől  Péczelig,   aug.    16.    1814. 


SZERELEM. 

Töredék. 


M.Í  légyen  egy  sóhajtás  s  lágy  tekintet. 
Mi  egy  olvadó  szív  forró  csók  hevén, 
S  reád  epedvén  hogy  ha  lyányod  intett. 
Ez  álom,  e  merengés,  s  vágy,  s  remény? 
S  szelíd  keserv-  és  boldog  könnyeinket 
Cythere  hív  ölében  zengem  én, 
Fűzz,  ó  Camena,  szárnyat  énekemnek, 
Cypris  virági  nálad  is  teremnek. 


Vigan,  mint  Eos,  s  mint  az  estpirúlat. 

Mosolygó  csendben  száll  olykor  dalom. 

Fellengve  majd,  miként  sas,  égben  múlat. 

Ismét  borongva  jő,  mint  sírhalom : 

De  szép  alakján  sem  vad  láng  nem  gyúlad, 

Körítve  tőled  égi  nyugalom. 

Sem  csüggedésre  nem  dől,  s  gyötrelmében 

Eped,  mint  égi  lyány,  kegygyei  szemében. 

3- 
Ne,  Múzsa,  lantod  reszkető  húrjára 
Ne  jőjön  semmi  durva,  semmi  rút; 
Szennyetlen  áll  a  Grátiák  oltára. 
Hol  nyitva  minden  szépnek  van  az  út. 
A  tiszta  költő  fűzhet  csak  hajára 
Örökre  hervadatlan  koszorút. 
Melyek  remegvén  szűz  kezek  fonának 
Ékességül  piruló  homlokának. 

Még'Chronus  élt,  s  Olympnak  boltozatja 
Víg  istenek  sorával  volt  tele, 

s  Heliósnak  fénylett  arczulatja, 
S  bájjal  fogadta  el  Thetis  kebele. 
Oltártok  állt,  o  Chronus  nagy  magzatja, 
S  szép  keblű  Héra,  s  tisztelt  Cybele, 
S  mosolyga  még,  a  szent  italt  kelyhébe 
Habozva  töltvén,  rózsaszájjal  Hébe. 

5- 
E  szép  koron  rengett  elő  Cythére 
Vén  Óceánnak  kék  hullámain, 
Aranyhaj,  melyhez  csapkodó  hab  ére. 
Sötétesen  simult  el  vállain. 
Epedt  szemérem  űlt  tekintetére. 
Félénk  mosolygás  lengett  ajkain, 
S  lebegve  száll  a  partra  kellemében, 
S  öröm  tenyész  körülte,  mint  keblében. 


Szép,  mint  pályája  kezdetén  Auróra, 
Kegygyei  teljes,  mint  Lúna  jön  elő, 
Nyílt  szívvel  minden  szépre,  minden  jóra. 
Az  égbe  Grátiák  közt  hág  fel  ő. 
Minden  tekintet  száll  a  lankadóra. 
Mindent  utána  vonz  egy  bájerő. 
De  tisztán  áll  a  Charis  istennéje, 
S  csak  némán  leng  a  kívánság  feléje. 

7- 
Mind  boldogok,  kik  itt  az  égben  vannak. 
Mond,  s  földre  szállá  kísérőivel, 
A  földlakónak,  a  boldogtalannak 
Nyugtot  szerezni  lágy  érzésivei : 
S  itt,  kik  felé  remegnek  és  rohannak. 
Oltárán  változólag  fogja  fel. 


Versek.  89 

Dereng  azokban  egy  szelíd  indulat, 

S  e  vad  csoport  emésztő  lángra  gyúlad. 


Azok  felett,  mint  hajnal  csillagzatja, 
Jelen  meg  a  derülő  szeretet, 
Ezekre  villámként  csap  lángozatja, 
És  öszvezúz  reményt  és  életet. 
Ott  a  jövendőt  rózsa  közt  mutatja. 
Utadba  szór  itt  csak  töviseket, 
Mert  tiszta  hely  a  Grátiának  honja, 
S  elvész,  kitől  segédét  félrevonja. 

Péczel,   auguszt,    1814. 

A  LYÁNY  DALA. 

Jön  búsan  az  éjjel,  orczája  borong. 
Hűsen  lebeg  a  nyúgoti  szellet, 

A  fülmile  csattog,  a  lyányka  bolyong 
Susogó  bokrai  mellett. 

0  merre  leányka?  homályos  az  ég. 

Nézd,  csak  maga  fénylik  csillaga  még 
Tisztán  a  szerelemnek. 

Fenn  ha  a  szerelemnek  csillaga  még. 
Ez  lészen  a  lyányka  vezére, 

S  bár  légyen  örökre  homályos  az  ég, 
Nem  száll  remegés  kebelére. 

A  fülmile  csattog,  az  estveli  szél 

Szárnyán  lebeg  és  zúg  a  falevél, 
S  ébred  tüze  képzeletemnek. 

Búsabb  lesz  az  éjjel,  orczája  borong, 
S  hűsebb  a  nyúgoti  szellet, 

A  fülmile  csattog,  a  lyánka  bolyong 
Susogó  bokrai  mellett. 

0  lyányka !  sötétbe  borúit  a  határ, 

Nézz  széllyel,  az  égen  csillaga  már 
Elhuny  a  szerelemnek. 

Hagyd  légyen  örökre  sötét  a  határ, 
Nem  remeg  a  lyány  kebelében, 

S  huny  a  szerelemnek  csillaga  bár. 
Felserken  az  hajnal  ölében. 

A  fülmile  csattog,  az  estveli  szél 

Szárnyán  lebeg  és  zúg  a  falevél, 
S  lángol  tüze  képzeletemnek. 

Péczel,   aug.    j8.    1814. 

HOL  A  VIRÁNY... 

Hol  a  virány,  a  melyet  gondolok? 
Hol  a  leány,  kiért  e  szív  dobog? 
Virány,  szent  halmain  hogy  nyugodjam  én. 
Leány,  hogy  lángba  szálljak  kebelén. 

Tovább,  tovább !  ím  hervadt  a  virány, 
S  fojtó  keservben  olvad  a  leány; 
Virány  a  lyánynak  búján  hervadoz. 
Leányra  bút,  ah,  hűtlen  kedves  hoz. 

Leány,  leány,  még  lángot  nem  cserél 
Ki  egy  más  ölében  szép  órákat  él ; 
S  ha  bánatodtól  hervad  a  határ, 
A  víg  szerelmes  tőled  majd  mit  vár? 

Szerelmet  a  leánytól  várj,  ha  sír, 
Ki  könnyben  olvad,  lángzó  szívet  bír, 
S  ha  kedves  hűven  rámosolygva  jő. 
Mint  nyári  nap,  vígságra  támad  ő. 
Tolcsva,  november  2.   1814. 

LYÁNY  ÜLT... 

Lyány  űlt  a  hold  fényében, 

Felé  ment  a  legény. 
Lyány  függve  kétségében, 

Örömben  úszva  én ; 

Várt  és  körűitekintett, 
Meglát,  remegve  intett, 
S  elömlék  kebelén. 

« Lyány,  oh  leány  ha  csenddel, 

A  másik  éj  is  int, 
Lopvást,  lopvást  jövend  el 

A  boldog  pár  megint !» 
Nem  szólt,  csak  elpirúla. 
Mosolygott  s  rám  simúla, 

S  csókokkal  öszvehint. 

«Menj  ó  legény,  röpdeznek 

Hajnal  fúvalmai, 
S  ott  benn  fölébredeznek 

Anyám  s  leányai. 
Jöttem,  de  szívszorúlva.í) 
S  zengtek,  de  rám  borulva. 

Búcsúszót  ajkai. 

Itt  állok  a  szabadban, 
A  nap  csendben  jön  fel. 

Az  árnyas  boltozatban 
Csalogány  énekel ; 

S  mélyében  kebelemnek 

Szelíd  dalok  teremnek, 
S  szívem  dobog  s  tüzel. 

Almosd,  január    i.    1815. 


RÉNY. 

Magasan,  magasan,  De  sűrű  gözfelleg 

0  Rény,  veled  Borítja  földünket 

Röpüljön  a  dal.  Színed  elől, 

Arczod  tiszta  fényben  S  sugárid  homályban 

Tűnik  fel  Olympon  Hatnak  reánk. 
Mint  nyári  nap : 

Gyakran  láttalak 
Kerengeni, 

Mint  vészhozó  cométát 
Földünk  felett, 
Imádva,  rettegve 
Mert  nagy  valál. 
És  fenségedben 
Irtóztató 

Mint  a  dörgő  menny, 
De  mikor  jösz 
Mint  hesperi  csillag, 
Csendesen,  szelíden, 
Mosolygva  tekintek 
Ellenedbe, 
Kegygyei  tölt  istenné! 

Nem  te  nyújtád 
A  méregkehelyt 
Hellas  égi  fiának? 
Nem  te  fonál  koszorút 
Camill  fejére 
A  Capitolium 
Szent  bérczein? 
De  ki  titkon  eped 
Rejtekében 
Sejdítgető  kebellel 
Feléd,  feléd, 
Arra  hűsen  csepeg 
Aetheri  balzsam 
Szárnyaidról, 
S  rengő  öledben 

Május 


Felviszed  őtet. 
Lefolyván  napjai, 
Olympra,  fel  1 

Csalfa  alakok 
Bolyganak  köztünk 
Gyakran,  hazudván 
Téged,  istenné. 
A  komoly  való 
Meggyújtja  fáklyáját, 
S  mint  éji  lidérczek 
Tűnnek  el  ők. 
De  te  állasz 
Éjjel  és  nappal, 
Csendben,  viharban. 
Gyász  s  öröm  között. 
Nem  változó  fényben. 
Mint  az  örök  sors. 

Légy  idvez  nekem. 
Bár  vér  s  pusztúlat 
Kövessék  nyomdokid, 
S  ínség  s  halál. 
Tiszta  kebelbe 
A  gyilok  ha  merül. 
Tiszta  kebelre 
Vad  sors  ha  rohan  : 
Intesz  egedből, 
S  az  isteni  lélek 
Nem  sűlyed  el. 

.  1816. 


A  FÖLDHEZ. 


Szent  kebeledből 
Fesle  ki  hajdan 
Az  emberi  nem, 
S  szent  kebeledbe 


Tér  meg  ismétlen 
A  napok  szálltával. 
Föld,  hüv  anyánk! 

Még  is  az  ember 
Téged  elhagyván 
Csillagokig  fel 
Vágyakozik, 
S  lebegő  szárnynyal 
Készül  törni 
íltat  magának 
A  nap  felé ; 
De  visszahanyatlik 
Küzdése  közt, 
S  légi  szeleknek 

Cseke,  máj. 


Játéka  leszen, 
Mint  barna  felhők 
A  sziklatetőn. 
De  te,  szent  anya, 
Délczeg  gyermekedet 
Várod  öleddel. 
És  kebeledben 
Nyugtatod  őt. 
Lenge  füvekből 
Szőve  reája 
Hűs  fedelet. 

6.  1816. 


A  REMÉNYHEZ. 


Vad  Óceánnak  mély  hullámain 
Vergődöm  én,  és  küzdöm  a  szelekkel, 
S  ah,  képed  minden  este,  minden  reggel 
Felém  leng  a  két  hajnal  szárnyain. 

Szelíd  Remény,  jobb  kor  szebb  napjain 
Mosolygva  jöttél  lángoló  szemekkel. 
De  most  borongasz  barna  fellegekkel. 
Mint  búcsúzó  hölgy  férje  karjain. 

Idv  néked  így!  ha  mindent  elvesztettem, 
Ha  tengerhabként  duzzad  bánatom, 
Ne  legyek  elhagyatva,  légy  mellettem. 

lm  újra  vészek  árján  hányatom, 
Süvöltve  röppen  a  vihar  felettem, 
S  remegve  száll  rád  végpillantatom. 

1816. 

FEJDELMÜNK  HAJ... 

Fejdelmünk  hajh!  vezérünk  hajh! 
Magyartok  gyászban  űl, 
Még  leng  a  szellem  tőletek, 
S  már  lelke  sem  hevül. 

Oltárunk  áll  s  nem  füstölög 
Rákos  szent  mezején, 
A  szablya  függ,  s  nem  hord  vitézt 
Hátán  a  büszke  mén. 

O  Várna,  Várna!  füveid 
Lengessék  hűs  szelek. 
Borítsa  csendes  nyugalom, 
Király,  emlékedet. 

Vérkönnyet  önt  az  utazó. 
Mohács,  virányidon, 
Érzése  mély,  érzése  szent, 
Mert  rajtad  sír,  ó  hon! 

De  bujdosóknak  sírja  te 
Pontus  határain. 
Nem  leng  egy  sóhajtás  feléd 
Hűv  ének  szárnyain! 

Titkon  borong  a  génius, 

A  néma  hant  fölett. 

Hol  lángoló  szív  s  honszereim 

Váltottak  életet. 

Bosszúját,  a  hűvet,  nemest 
Keblében  érleli. 

Mely  forr  és  olvad,  s  tiszta  lesz, 
És  pontját  fölleli. 

S  villámként  csap,  villámként  sújt. 

És  tűzre  lángra  kél, 

S  a  honfiú,  s  a  honleány 

Csak  érez,  nem  lát  s  fél. 

És  halni  mégyen,  győzve  jár 
A  vér  szent  mezején, 
Vészek  körítik  homlokát. 
Erő  forr  kebelén. 

S  rohan,  mint  ár,  a  győzelem 
Kelettől  nyúgotig, 
A  láncsa  zúg,  a  lobogót 
Magas  szellők  viszik, 

S  ledőlt  országok  hamvain 
Egy  szép  hon  támad  fel. 
Mely  lelket  tölt,  mely  szívet  ráz 
Neve  zengésivel. 

^Péczel,  ápr.    1817. 


KÉPZELETHEZ. 

Töredék. 

3. 

Szállj  Képzelet,  szállj  rózsafátyolodban 
Bátran  lebegve,  mint  királyi  sas, 
S  ezerfelé  változva  szép  arczodban 
Lélekre,  szívre  báj  erővel  hass. 
Ragadj  magaddal,  s  tündérkárpitodban 
Száz  tüneményt,  száz  új  scénát  mutass : 
Míg  nap  derűi  az  énekes  mellében, 
S  élet  s  virágzat  tűn  fel  énekében. 


Csak  dalt  adott,  csak  lantot  a  költőnek. 
Csak  dalt,  csak  lantot  a  végzés  nekem, 

Lángérzeményim  oszlanak  s  megjőnek, 
Örömre,  búra  szállong  énekem. 
Kerestem  rejtekében  szívnek  s  főnek 
Mitől  virulna  boldoggá  életem, 
S  szent  Képzelet,  megfutván  egy  világot, 
Csak  hív  öledben  leltem  boldogságot. 

3- 
Te  öntőd  a  dalt,  s  gazdag  ömledése 
Forr,  mint  Tiszának  áradt  habjai. 
Elfoszlik  a  bú,  s  szívem  vad  küzdése 
Leszáll  derengvén  vídámb  álmai. 
S  mint  hűs  berek,  mint  esti  szél  nyögése 
Ha  felhasadnak  május  napjai : 
Enyhítve  leng  az  érzetek  homálya, 
S  virít,  mint  rózsáskert,  az  életpálya. 


Borítsd  el  aixzod  fényben,  mint  Auróra, 
S  világolj  rám  fáklyád  sugárival  ; 
S  tenéked  szentelt  légyen  minden  óra. 
Szentelve  néked  folyjon  minden  dal. 
S  ím  mint  midőn  lángot  kerengve  szóra 
Az  égi  tűz,  villámcsapásival, 
Folyást  talál  a  költő  szent  hevének. 
Reng  e  kebel,  s  ömlengni  kezd  az  ének. 

KöJcse,   aug.  4.    1818. 


SZÉP  LEN  KA. 

Szép  Lenka  vár  a  part  felett, 

Csolnakján  a  halász 

Dalolván  csendes  éneket 

A  part  felé  vigyáz  : 

Csak.  vissza,  vissza,  szép  leány, 

Szél  támad  és  hullámot  hányi 

Esdekelve  szól  a  szép  leány : 
«Nem  én,  halász,  nem  én. 
Túlparton  zöldell  egy  virány. 
Kunyhó  van  közepén, 
S  zöld  árnyak  a  kunyhó  körűi, 
Alattok,  ah,  kedveltenx  űl. 

Szélvész  között,  zúgó  habon 
Rettegtet  sok  veszély. 
Reményem  még  is  egy  vagyon 
Tán  partra  hajt  a  szél ! 
S  kit  szenvedés,  kit  bánat  ér, 
Orömkönyűk  a  pályabér. » 

Szép  Lenka  jön,  s  csolnakba  száll, 
Kormányt  visz  a  halász. 
Minden  hullám  csapásinál 
Jobban  jobban  vigyáz, 
S  a  vész  midőn  ujúlva  kél. 
Mond  Lenka  :  ((partra  hajt  a  szél !» 

Nem  lyány,  nem  partra  hajt  a  szél. 
Szél  és  hab  ellenünk. 
Veszélyes,  ah,  míg  ember  él, 
Istent  kisértenünk. 
Hullám  dagad  s  örvénybe  száll. 
Hullám  között  vár  a  halál. 

«Halász,  szerencse  jár  velem. 
Szerencsés  csolnakod, 
Nyúgot  felől,  ó  szerelem. 
Dereng  szép  csillagod, 
Nyúgotra  vár  a  hű  legény, 
Nyúgot  felé  nem  félek  én.i> 

Szól  Lenka,  s  a  túlpartra  néz, 
Néz,  s  látja  kedvesét, 
Oröm-reszketve  nyúl  a  kéz, 
Hév  önti  el  keblét, 


Kölcsey   Ferencz  munkái. 

És  tűn  előle  víz,  föld,  ég. 
Szemében  forr  csak  lelke  még. 

De  vérzik  ő,  a  hű  legény, 

A  part  felett  állván. 

Kél  a  veszély,  s  huny  a  remény, 

TVlár-már  hal  a  szép  lyány ; 

És  új  szél  zúg,  és  új  hab  gyűl, 

S  a  csolnak  végkép  elmerül. 

Lát  a  legény,  s  nem  nyög,  nem  sír, 
Nem  érez,  nem  gondol. 
Felnyílik  kínja,  mint  egy  sír, 
S  nem  tudja  merre  s  hol  ? 
S  gyors,  mint  villám  felhőiből, 
A  hab  közé  félhalva  dől. 

Cseke,   május   31.    1820. 

RÁKOS. 

Rákos,  bolyongék  partjaidon,  s  vized 
Hullámit  ittam  s  keblem  emelkedett. 
Könny  forrt  szememben,  s  érzeményim 
Szívem  alatt  tüzesedve  vívtak! 

Körűlem  érzem  egykori  hőseink 

Árnyékaiknak  gyönge  fuvallatit. 

Az  égi  szellem  fürteim  közt 

S  arczom  előtt  suhogott  csapongván. 

Hajh,  látom  őket  sátoraik  közül 
A  népesülő  térre  tolongani. 
Buzgó  kebelt  látok  hazámért, 

S  lángszemeket  dagadó  könnyekkel ! 

«Fegyverre,  jő  az  ellen  erős  hadalD 
S  ím  villog  a  kard,  s  tárogató  riad, 
A  büszke  ló  szökdeli,  nyihog,  fúv, 
A  lovag  űl  diadalmi  tűzzel. 

És  nem  kerülnek  mély  sebeket  s  halált. 
Ki  halni  tud,  nincs  járom  erős  nyakán. 
Néked,  tenéked  szent  szabadság! 
Áldozik  a  nemesen  kifolyt  vér. 

Magozz  fel,  ó  vér,  puszta  mezőnk  fölett, 

S  teremj  magodból  szép  csemetét  nekünk. 

Ah,  szélveszek  közt  nyert  honunkat 

Rút  puhaság  özönébe  fotjtjuk! 

Habzik  borunk  a  tág  kehely  öble  közt. 
Tolongva  zúgunk  tánczpaloták  felé, 
S  förtéztetett  lyány  karja  közzé 
Szórja  vadul  erejét  az  ifjú. 

Romiasz  magyar  nép,  romladozol  hazám, 
Es  lassan  őrlő  féreg  emészt  belől. 
Ha  fog  kigyúlni  magzatidnak 
Szűk  kebelökben  az  égi  szikra? 

Cseke,  okt.    1821. 


BU  KÉL  VELEM... 

Bú  kél  velem,  bú  jár  velem. 

Ki  ránt  fel  kebléből  ? 
Adj  egy  rózsát  hű  szerelem. 

Hajad  szép  fürtéből. 
Egy  rózsát  adj,  hű  szerelem, 

Bár  tövises  lészen. 
Tán  ha  kínját  elviselem 

Majd  öröm  vár  készen! 

Mért  nyög,  miért  az  esti  szél 
Bokor  ernyőjében  ? 

Mért  fürdik  a  rózsalevél 
Harmat  hűs  cseppjében? 

Azért  nyög,  hajh,  az  esti  szél, 
Mert  én  sóhajtottam ! 

Harmatcsepped,  rózsalevél, 
Szememből  ontottam ! 

Fészkén  az  árva  fülmile 

Ha  párját  siratja, 
S  búját  énekben  zengi  le, 

Lágyúl-e  bánatja? 
O  zengenék  úgy  éneket 

Egyik  éjről  másra, 
S  bérczet,  völgyet,  fát,  köveket 

Indítnék  sírásra! 

Szűn  a  zápor,  s  szivárvány  ég 

Fenn  sötét  felhőken. 
Vándorsorsom  túlhalad  még 

Borongós  időken. 
Adsz  egy  rózsát,  hű  szerelem. 

Bár  tövises  lészen, 
Tán  ha  kínját  elviselem. 

Majd  öröm  vár  készen. 
Cseke,  okt.   28.    i8ai. 

DOBOZI. 

Rabló  jön !  és  Dobozi  már 
Hölgyét  nyeregbe  vette. 
Gyors  méneken  sereg  tatár 
Üldözve  zúg  megette, 
S  messzünnen,  mint  kőszáli  hó. 
Fejérlik  a  bús  lobogó, 
Kelő  por  fellegében, 
A  ferde  nép  körében. 

De  hátra  néz  s  előre  fut 
A  hű  magyar  nejével. 
Nincs  gát  lovának  s  vészes  ut, 
A  bérez  egy  lesz  völgyével. 

Omló  tajtékban  füredvén 
Nyargal,  száguld  a  büszke  mén, 
S  villámásként  gyors  lába 
Szikrákat  hány  futtába. 

Nem  retteg  a  bajnok  lován, 
Sebet  s  halált  szüvében 
Folyt  vére  hányszor  a  csatán, 
S  hörgött  halál  keblében ! 
S  annak  ki  elhull  mint  vitéz, 
Rablánczot  nem  fűz  semmi  kéz  : 
De  nézvén  szép  hölgyére, 
Habzik  minden  csepp  vére. 

A  gyönge  nő  borongva  űl, 
Hősét  körülölelve, 
Küzd  és  lankad,  fagy  és  hevül, 
Száll  s  újra  kél  félelme. 
Röpülő  barna  fürténél 
Süvöltve  zúg  a  déli  szél, 
És  egy  bokor  ha  zördűl, 
Fülébe  lánczhang  csordul. 

(cBajnok,  bajnok,  van-e  erő 
Százak  fölett  kebledben? 
Kivívsz-e  majd,  bal  sors  ha  jő, 
Lángszablyáddal  kezedben? 
Túl  völgyeken,  túl  hegyeken 
Engem  hajt  e  rút  idegen 
Szolgálni  bús  igába. 
Vad  nője  vad  lakába. » 

Felborzad  a  búsult  vitéz. 
Szemét  vérkönny  áztatja. 
Mélyen  sóhajt,  az  égre  néz, 
S  reményt  keres  bánatja : 
« Röpülj,  röpülj  hű  paripám, 
Jó  sors  talán  jót  hoz  reám, 

Bár  készít  gyötrelembe, 
Kedvébe  még  vészen  be!» 

S  mint  sebhedt  őz  zöld  fák  alatt, 
Hordván  kínját  magával, 
Fut  a  magyar  mint  gondolat. 
Mint  szél  sebes  lovával ; 
Omló  tajtékban  füredvén 
Nyargal,  száguld  a  büszke  mén, 
S  vjllámásként  gyors  lába 
Szikrákat  hány  futtába. 

De  hol  van  szél  küzdő  habon, 
Hogy  ne  lankadjon  végre? 
Hol  gondolat,  mely  szárnyaljon 
Végetlen  messzeségre? 
Száll  fáradás  inaiba, 
S  pihegve  jár  a  paripa, 
Lassan  lobog  serénye ; 
Hal  a  lovag  reménye. 

Vész  támad  a  hölgy  kebelén, 
Egy  hab  lesz  minden  vére; 
A  sík  mező  területén 
Vad  lárma  zúg  előre. 
S  magasan  mint  kőszáli  hó. 
Közelget  a  bús  lobogó. 
Kelő  por  fellegében, 
A  lárma  zajkörében. 

((Bajnok,  bajnok,  nincs  védelem, 
Csak  szablyád  hű  vasában ; 
Olvadjon  fel  rabkötelem 
Hulló  vérem  habjában! 
Én  lássam  e  rablók  közül. 
Élted  ha  hőshalálra  dűl  ? 
S  árván  magát,  hajh,  messze. 
Hölgyed  láncz  közt  epeszsze?i> 

Kétség  partján  a  bajnok  áll, 
Mely  örvényt  nyit  reája, 
Lassan  gyúl  sóhajtásinál 
Reménye  végszikrája 
((Csak  még  egyszer  hű  paripám 
Jó  sors  talán  jót  hoz  reám, 
Bár  készít  gyötrelembe. 
Kedvébe  még  vészen  bel» 

És  még  egyszer  megérezi 
Sarkantyú  hév  döfését. 
Sérült  vadként  forrván  teszi 
Utolsó  szökellését. 
Omló  tajtékban  füredvén 
Nyargal,  száguld  a  büszke  mén, 
S  ah  - —  villámként  gyors  lába 
Oszveroskad  futtába! 

S  már  mint  felhő,  mely  hord  jeget, 
S  már  mint  villám  fáklyája. 
Úgy  zúg  s  villog  hatok  megett 
A  vad  tatár  láncsája. 
S  magasan,  mint  kőszáli  hó, 
Ott  leng  már  a  bús  lobogó. 
Kelő  por  fellegében, 
A  ferde  nép  körében. 

((Bajnok,  bajnok,  nyújtsd  csókodat, 
Az  utolsót  ajkamnak, 
S  terjeszd  ki  védő  karodat 
Örvényén  fájdalmamnak. 
Angyal,  szerelmem  egébűl 
Ragadj  fel  a  rablók  közül  b) 
Nem  szól  a  hős  s  elfordul. 
Szeméből  egy  könny  csordul. 

« Bajnok,  nincs  bízni  több  remény, 
Nincs  várni  perez  éltemben, 

Hamvad  minden  más  érzemény, 
Egy  lángol  még  szivemben. 
Szabadság  nyújt,  ah,  hű  kezet, 
Hozzá  csak  omló  vér  vezet  1» 
Nem  szól  a  hős,  s  megrendül, 
Egész  léte  felzendül. 

«lrígylem  férjfi  létedet. 
Irigy  vagyok  sorsodra ; 
Fenhordozván  fegyveredet 
Boszúlva  dőlsz  sírodra. 
Én  térden,  nem  tehetve  mást. 
Koldulok  tőled  egy  csapást. 
Adtam  szivet,  szerelmet, 
Adj  meg  csak  egy  kérelmet !» 

((Vagy,  ó,  vad  győző  karjain 
Utált  csók  légyen  bérem, 
S  megfúljon  erőszakjain 
Az  öszvedúlt  szemérem? 
Férj,  hajh,  képzeld  el  irtózván, 
Mitiőn  nőd  a  bűn  ostromán, 
—  Ez  e  hűsége  díja  ?  — 
Utolsó  harczát  víjal)) 

S  megjajdulván  kétségbe  hull, 
S  nem  bír  a  hős  kínjával, 
S  kardjához,  ah,  borzadva  nyúl, 
A  végső  perez  folytával, 
Midőn,  mint  vívó  oroszlán. 
Szomjan  vér  és  zsákmány  után, 
Krímnek  dühös  tatára 
Kezet  nyújt  már  párjára. 

És  elfordul,  s  felöleli 
Nyögő  nejét  karjába. 
És  hű  vasát  megszenteli. 
Merítvén  oldalába ; 

És  rontván  a  vad  nép  közé 
Ad  s  vesz  halált  minden  felé, 
S  omolván  drága  vére, 
Hölgyének  rogy  testére, 

Cseke,  nov.  4.    1821. 


BORDAL. 


Igyunk  derűre, 
Igyunk  borúra, 
Úgy  is  hol  kedvre. 
Úgy  is  hol  búra 
Fordul  az  élet. 
Kedved  a  jó  bor 
Jobban  éleszti, 
Búdat  a  jó  bor 
Messze  széleszti, 
S  elmúlat  véled. 

Minden  por,  álom, 
S  füst  e  világon ; 
Mi  haszna  gázol 
A  boldogságon 
A  hír  barátja? 
Ha  dob  riadt  a 
Harcz  reggelére. 
Patakban  omlik 
Hullámzó  vére, 
S  bérét  más  látja. 


Békételen,  bús, 
Senyved  magába, 
Kétség  s  remény  közt 
Vár  s  fél  a  kába 
Perczet  s  esztendőt. 
Miért  törődöl 
Szűk  életeddel? 
Napod  ma  mit  nyújt 
Köszönve  tedd  el, 
S  hagyd  a  jövendőt. 

^^gS^^  v^gy  sste, 
Szélben  vagy  csenddel. 
Eljön  magától 
Sorsod  mit  rendel : 
Miként  nyár  és  tél. 
Ernyőt  keress,  ha 
Készül  borulni. 
Szenvedj,  ha  nem  tudsz 
Hová  vonulni : 
Fordulhat  a  szél. 


Éld  a  jelenlét 
Perez  ét  s  óráját. 
Együtt  lefutja 
Jó  s  rossz  pályáját, 
S  együtt  huny  véled. 
Igyunk  derűre. 
Igyunk  borúra. 
Úgy  is  hol  kedvre, 
Úgy  is  hol  búra 
Fordul  az  életi 

Cseke,   decz.   7.    1821. 

CSOLNAKON. 


Ültem  csolnakomban 
Habzó  vizén. 
Hallék  zúgni  darvat 
Röptébe  fenn. 
Röpülsz  égi  vándor, 
Föld  s  víz  felett. 
Vajha  szállni  tudnék 
Én  is  veled! 

Indultál  keresni 
Más  jobb  határt, 
Langy  tavaszt,  virítót, 
S  tenyésző  nyárt. 
Én  is,  hajh,  keresnék, 
Szállván  veled. 
Más  boldog  határon 
Hű  fedelet! 


Lelnék  én  tanyácskát. 

És  szép  eget. 

Hol  telet  ne  látnék 

S  búfelleget ; 

Hol  teljes  reménynyel, 

Mint  szivárvány. 

Tűnne  fel  minden  nap 

Más  nap  után. 

S  ott,  hol  esti  szél  leng, 
Zöld  fák  közül, 
Forrás  ömledezne 
Kunyhóm  körűi. 
Isten  hozzád  csolnak, 
S  te  vészes  part. 
Hű  kegyes  nyit  ott  rám 
Remegő  kart. 


Ülök  csolnakomban 
Habzó  vizén, 
Hallok  zúgni  darvat 
Röptébe  fenn  ; 
Röpülj,  égi  vándor, 
Föld  s  víz  felett. 
Sorsom,  ah,  nem  adta 
Szállnom  veled! 

Cseke,  decz.   28.    1822. 


HYMNUS. 

A  magyar  nép  zivataros  századaibó]. 

Isten,  áldd  meg  a  magyart 
Jó  kedvvel,  bőséggel. 
Nyújts  feléje  védő  kart. 
Ha  küzd  ellenséggel; 


rersek.  •07 


Bal  sors  a  kit  régen  tép. 
Hozz  rá  YJg  esztendőt, 
Megbűnhődte  már  e  nép 
A  múltat  s  jövendőt  1 

őseinket  felhozád 
Kárpát  szent  bérczére. 
Általad  nyert  szép  hazát 
Bendegúznak  vére, 
S  merre  zúgnak  habjai 
Tiszának,  Dunának, 
Árpád  hős  magzatjai 
FelvJrágozának. 

Értünk  Kunság  mezein 
Ért  kalászt  lengettél, 
Tokaj  szőlővesszein 
Nektárt  csepegtettél. 
Zászlónk  gyakran  plántálád 
Vad  török  sánczára, 
S  nyögte  Mátyás  bús  hadát 
Bécsnek  büszke  vára. 

Hajh,  de  bűneink  miatt 
Gyúlt  harag  kebledben, 
S  elsújtád  villámidat 
Dörgő  fellegedben, 
Most  rabló  mongol  nyilát 
Zúgattad  felettünk. 
Majd  töröktől  rabigát 
Vállainkra  vettünk. 

Hányszor  zengett  ajkain 
Ozmán  vad  népének 
Vert  hadunk  csonthalmain 
Győzedelmi  ének! 
Hányszor  támadt  tenfiad 
Szép  hazám,  kebledre. 

S  lettél  magzatod  miatt 
Magzatod  hamvvedre  ? 

Bújt  az  üldözött,  s  felé 
Kard  nyúl  barlangjában, 
Szerte  nézett  s  nem  leié 
Honját  a  hazában. 
Bérezre  hág  és  völgybe  száll. 
Bú  s  kétség  mellette, 
Vérözön  lábainál, 
S  lángtenger  fölette. 

Vár  állott :  most  kőhalom  ; 
Kedv  s  öröm  röpkedtek : 
Halálhörgés,  siralom 
Zajlik  már  helyettek. 
S  ah,  szabadság  nem  virul 
A  holtnak  véréből. 
Kínzó  rabság  könnye  hull 
Árvánk  hő  szeméből, 

Szánd  meg  isten  a  magyart 
Kit  vészek  hányának. 
Nyújts  feléje  védő  kart 
Tengerén  kínjának. 
Bal  sors  a  kit  régen  tép, 
Hozz  rá  víg  esztendőt. 
Megbűnhődte  már  e  nép 
A  múltat  s  jövendőt! 

Cseke,  január   12.    1833. 


REMETE. 

Bal  sors  a  kit  számkivete 
Kedv  és  öröm  közül, 
Czellájában  a  remete 
Kulcsolt  kezekkel  ül. 

S  egyszerre  lágy  emlékezet 
Alomként  lepte  meg, 
S  szemén,  mely  rég  nem  könnyezett. 
Egy  tiszta  csepp  remeg, 

És  ím  keresztül  ajtaján 

Lassú  sohajgás  jő. 

Felpillant,  s  egy  vándorleány 

Roskadva  lép  elő. 

Vállán  sötét  hajfürte  leng,' 

De  képén  siralom, 

S  melléből,  ah,  hörögve  zeng 

Szívmetsző  fájdalom! 

Sejdítve  néz  a  remete. 

Forr  s  küzd  érzelmivel, 

A  lyány,  kit  egykor  szerété, 

Lelkében  tűnik  fel. 

De  az,  mint  rózsa  mely  virul 

Ha  május  napja  kél. 

Ez  itt,  mint  rózsa  mely  elhull 

Támadván  őszi  szél. 

«Ki  bút  visel,  fáradva  járt, 

O  vándor  űlj  le  itt. 

Vedd  tőlem  e  habzó  pohárt, 

S  kertem  gyümölcseit. »  — 

^(  Nem  kell  gyümölcs,  s  habzó  pohár. 

Mond  a  vándorleány, 

A  szenvedő  csak  helyre  vár. 

Meghalni  hol  kivan. 

Futottam  szél  s  hullám  előtt 
Keresni  hívemet. 
Egy  év  eltűnt  és  másik  jött, 
S  a  sors  ím  eltemet. 
Kerestem  itt,  kerestem  ott, 
Sehol  sem  volt  a  hív. 

Remény  emelt,  kétség  nyomott, 
És  megrepedt  e  szívId 

Mond  a  leány,  s  halálra  dűl. 
Végsőt  mélyen  sóhajt, 
Kifejlett  a  lánczok  közül, 
Töbíjé  nem  érez  bajt. 
Borongva  néz  a  remete. 
Forr  s  küzd  érzelmivel, 
A  lyány,  kit  egykor  szeretc. 
Lelkében  tűnik  fel. 

Röppenti  a  hervadt  felé 

Bús  pillantásait, 

Majd  elveszte,  majd  felleié 

Kétes  vonásait. 

S  im  láncz  övedzi  hűlt  nyakát, 

S  a  láncz  alatt  egy  kép, 

S  fátyolhüvelyt  a  képen  lát. 

Mit  gyorsan  öszvetép. 

Borzasztva  lobban  fel  neki 
A  rettegett  villám  : 
Önképét,  hajh,  ismerte  ki 
A  holt  baloldalán ; 
A  képet,  melyet  a  legény 
vJrök  jegyűi  adott, 
Midőn  szerelme  szép  egén 
Szebb  hajnal  vírradott. 

Mély  gyászt  reá  fájdalma  von. 

De  hangot  nem  lele. 

Itt  fekszik  a  kit  egykoron 

Szent  tűzzel  kedvele. 

Akkor  mint  rózsa  mely  virul 

Ha  május  napja  kél. 

De  most  mint  rózsa  mely  elhull 

Támadván  őszi  szél. 

Egy  gödröt  ás  árnyék  alá, 

S  hívét  leteszi  ott, 

Mohot  virággal  hint  reá. 

Rak  földet  s  pázsitot. 

Puszpáng  a  sír  zöld  fedelén 

Kupreszszel  párosul. 

Mely  nyár  mentén,  mely  tél  jöttén 

Örök  búként  virul. 

Cseke,  január   23.    1823. 


VÉRMENYEKZŐ. 

Nyugszik  Hasszán  sátorában, 
Rába  zúgó  partjain, 
Jön  Olajbég,  s  vad  lángjában 
Felriasztja  hangjain : 
((Fel,  fel,  bajnokok  vezére. 
Csákányba  a  menyekzőre, 
Lesz  kit  ott  rabszíjra  fűzz, 
Sok  szép  legény,  sok  szép  szűzlí 

Zsákmány  a  török  bálványa, 
Gyorsan  felriad  Hasszán, 
Vállain  leng  már  kaftánja, 
Kardja  függ  már  oldalán. 
((Fegyvert,  fegyvert  minden  karnak, 
Foly  ma  vére  sok  magyarnak !» 
így  harsogván  szavai. 
Készülnek  bajnokai. 

Bús  az  éj  sötét  leplébe'. 
Zúgva  leng  a  déli  szél, 
S  a  török  Csákány  elébe 
Rába  habján  általkél. 
Terhesen  mint  jégfelhőnek 
Vészhozó  dörgési  jőnek : 
Pusztulás  minden  nyomán. 
Ügy  közelget  a  pogány. 

László  nyert  a  szép  Lilának 
Idvességet  hű  kezén, 
És  szomszédi  felszállának 
Kedve  zajgó  ünnepén. 
S  a  billikom  kerültében 
Minden  férjfi  gyúl  szivében, 
S  víg  ének  zengésinél 
Az  ifjúság  tánczra  kél. 

Nézi  László  szív-merűlve 
Hölgye  lángtekintetét, 
S  kedv,  remény  közt  lelkesülve 
Vére  kényhullámot  vét. 
S  az  könnyű  mint  esti  szellet, 
Tánczát  vőlegénye  mellett, 
—  Szíve  olvad,  arcza  ég  — 
Pártájában  lejti  még. 

Hajh,  de  mint  vulkán  egyszerre 
A  sötét  éj  felpirúl, 
S  a  dühödt  szél  arra  s  erre 
Szikrát  s  lángot  szór  vadul. 
A  pogány  nép  ordítása, 
S  a  rémület  bús  jajgása. 
Egy  hanggá  keveredvén 
Harsog  át  a  lég  öblén. 

Elnémul  a  palotában 
Táncz  és  élet,  kedv  és  zaj. 
Fennakadva  dobbantában 
Minden  könyü,  minden  jaj. 
Színe  halvány  minden  képnek. 
Minden  keblet  gondok  tépnek, 
Elszorulva  minden  szív, 
Küzd  és  habzik,  forr  és  vív. 

Jön  most  Hasszán  s  tigris  nyája 
Vérrel  ázott  nyomain. 

Zúg,  mint  orkán,  lángszablyája, 
S  száz  magyar  nyög  lánczain. 
S  ah,  fendörgő  szózatjára 
Dúlva  ront  a  palotára, 
S  holttestről  holttestre  lép 
A  kegyetlen  szolganép. 

Öszvejajdul  irtózással 
Hölgy  és  nő,  s  remegve  néz ; 
De  sebes  meggondolással 
Kardon  minden  férjfikéz. 
Kél  és  forr  a  harcz  dagálya, 
S  nem  reményt  nyújt  a  vérpálya 
Rablóikkal  mindenek 
Csak  halálért  küzdenek. 

Halnak  ők,  s  hős  leikeiknek 
Szabadság  nyújt  koszorút, 
Hajh  de  árva  hölgyeiknek 
Örökségül  rabláncz  jut! 
Fájdalomról  kínra  szállva. 
Minden  reménytől  megválva, 
Honnan  leikök  nyugtot  vár 
Egy  óhajtás  sincsen  már. 

Lila  áll  még  oltalmában 
Lászlójának  egyedül ; 
Harczol  ő,  de  bús  harczában 
Keble  s  arcza  sebesül. 
És  midőn  fogytán  vérének 
Érzi  gyöngültét  kezének. 
Még  egyszer  hölgyére  néz, 
S  új  erővel  sújt  a  kéz. 

Nézi  hulltát  sok  töröknek, 
S  ajka  habzik,  s  keble  ég, 
S  ordít  Hasszán:  «e  kölyöknek 
Egy  haláJ  még  nem  eíégl 


Kölcsiy   Fcrencz   m-jnkái. 

Bajnokim!  csak  ellenébe. 
Mártsatok  fegyvert  szívébe, 
Nyíljon  bár  seb,  s  folyjon  vér. 
Szép  hölgy  ott  a  pályabérlő 

Mint  a  villám  vad  szózatja 
A  nemes  szivébe  csap, 
S  testét  lelkét  áJtszaggatja. 
Borzad  ő,  s  hölgyéhez  kap : 
c Gyászos  a  halál  hörgése. 
Hajh,  de  a  rabláncz  csörgése, 
S  törvény,  melyet  rabló  szab, 
Lila,  Lila,  gyászosabb  1» 

« Nyugtat  a  halál  hörgése, 
Lila  mond,  nem  félem  azt, 
Hajh,  de  a  rabláncz  csörgése 
S  rabló  törvény  megborzaszt. 
Szálljanak  bár  ellenedbe. 
Mártsanak  fegyvert  szivedbe, 
S  nyíljon  bár  seb  s  folyjon  vér. 
Szép  hölgy  nem  lesz  pályabéri* 

Veszi  László  gyötrelmére 
A  halálvigasztalást, 
S  rátolongó  ellenére 
Készít  még  egy  bús  csapást. 
Jön  Olajbég,  s  ((gyáva  féreg  — 
így  zeng  ajkain  a  méreg  — 
Száz  sebben  félhalva  már. 
Kardod  még  is  ölni  vár?í> 

Mond,  s  kezéből  nyíl  módjára 
Vasbuzgánya  zúg  s  röpül, 
S  ím  itt  a  perez,  melyet  vára 
A  magyar  hős,  s  öszvedűl. 
És  ott  fekszik  mell-hörögve 
Hölgye  látja  s  könyörögve 

Felsóhajt  az  égre  még: 
((Isten,  isten  itt  a  végi)) 

S  ráborulva  s  elroskadva 
Lelke  zajlik,  keble  reng ; 
((Én  halok,  mond  az  lankadva, 
Búcsút  ajkam  még  sem  zeng. 
Ó  ne  rettegd  bús  pályámat. 
Vérhintette  nyoszolyámat. 
Lélek  él  ha  vész  a  szív. 
Kardom  itt  van,  mátkád  hív ! » 

Mond  s  hal ;  és  ím  szép  hölgyétől 
Jaj  nem  hangzik,  könny  nem  hull, 
Athevűlve  szellemétől 
Kardjához  buzogva  nyúl  : 
((Nékem  nékem  bús  pályádat, 
Vér-hintette  nyoszolyádat. 
Lélek  él  ha  vész  a  szív. 
Mátka,  mátkád  hozzád  vív,)) 

Vészi  kardját:  Hasszán  látja: 
•íjer  leányka,  mit  mivelsz? 
Vágyaidnak  nem  lesz  gátja. 
Kényt  s  szerelmet  nálam  lelsz. 
Kard  csak  a  búsult  vitéznek. 
Téged  engesztelve  néznek, 
Kelvén  érzeményei, 
A  bajnok  lángszemei. 

Jer  velünk  a  büszke  ménen. 
Váram  gazdag,  keblem  hő ; 
Jer  s  derülj  a  jobb  reményen 
Mely  egedre  most  feljő. 
Légy  e  győzelem  pompája, 
Szép  kertemnek  szebb  rózsája. 
Melynek  bíbor  kebelén 
Bőv  jutalmat  leljek  én.K 

« Félre  rabló!  fájdalmában 
így  sikolt  a  hű  leány : 
Dúltál  éltem  forrásában, 
S  vad  kegyelmed  még  lest  hány. 
Itt,  hol  áradván  testére 
Kedvesem  gőzölgő  vére, 
Melyet  ontál  ó  pogány, 
Int,  hogy  induljak  nyomán! 

Menj,  eredj  a  büszke  ménen, 
Várad  zsákmány,  kebled  düh ; 
Nincs  remény :  a  vérösvényen 
Nem  kél  virág,  nem  kél  fű. 
Győzelmedre  átok  hulljon, 
Kerted  tüskével  viruljon, 
S  árnyékába  hogyha  mégy 
Kínjutalmat  bőven  végy!* 

Szóla  s  hallgat,  és  intézi 
Hómellének  hű  vasát; 
A  török  dobbanva  nézi 
A  hős  lyány  mozdulatát. 
S  fut,  hogy  (melynek  vesztét  szánja) 
Megtartassék  szép  zsákmánya, 
Hajh  de  késő  jötte  már, 
Lila  lelke  mennyben  jár! 

Látja  Hasszán,  s  elfagy  vére. 
Visszaborzad  s  megfordul ; 
Int,  s  nyomában  intésére 
Népe  zajgassál  tolul. 
S  közte  búsult  érzeménynek, 
Hátán  a  nyerítő  ménnek, 
Vivén  átkot  s  hagyván  jajt, 
Szigetvárra  visszahajt. 
April.   1823. 

ZÁPOR. 

Dördül  az  ég,  s  villámot  lőtt, 
Zápor  zuhog  le  már, 
S  a  szép  leány  kunyhóm  előtt 
Lassan  pihegve  jár. 
«Jer  szép  leány!  hív  a  legény. 
Bús  ég  borúit  reád ; 
Kunyhóm  kicsiny  bár  és  szegény, 
Neked  s  nekem  helyt  Ád.i> 

Kunyhóm  felett,  s  kis  ablakán 
Csattog,  süvölt  a  szél ; 
Karom  között  a  szép  leány 
Ul  csendesen,  de  fél ; 
S  felleg  ha  más  fellegre  jő, 
S  villám  villámra  gyúl : 
Remegve,  ah,  keblemhez  ő 
Jobban  jobban  szorul. 

« Derűi  az  ég,  bús  fellegén 
Ég  a  szivárvány  már; 
Isten  veled,  te  hű  legény. 
Anyám  epedve  vár!» 
Mond  a  leány,  s  karom  közül 
Kífejlik  nyájason, 
S  c  könny,  a  mely  szememben  ül, 
Ajkán  sóhajtást  von. 

Kunyhóm  felett  s  kis  ablakán 
Száll  és  mosolyg  a  nap ; 
Szemem  csak  a  szép  lyány  után 
Mint  part  után  a  hab. 
Lángcsillagod,  hajh,  tiszta  ég! 
Mit  ér  e  szív  előtt? 
Dördülj  megint,  s  onts  záport  még, 
S  hozd  vissza  nékem  őt! 

Cseke,   ápri)   23.    1823. 

ZSARNOK. 


Virtus  s  igazság  zengtek  nyelveden. 

De  gyűlölte  mind  kettőt  szived ; 
Csak  leple  volt  hatalmad  bűneidnek, 

S  szádban  a  törvény  átok  leve. 
Ezüstkehelyt  ürített  a  gonosz  asztalodnál, 

Kivűl  az  ajtón  sírt  az  üldözött. 
Még  egy  falatja  volt  az  éhező  szegénynek, 

S  elrablottad  azt; 
Avult  fedél  óvá  még  a  szelektől. 

Hideg  vén-el  hajtád  ki  onnan  is. 
Hajh  bujdosott  az  ősi  lakhelyéről  1 

Sápadt  neje 
Keblében  vitte  kisdedét,  s  panaszát 

Poroszlód  korbácscsal  ölte  el! 
S  te  rád  bizatott-e  ezreknek  boldogsága. 

Hogy  árulhasd  pénzért  verőket? 
S  neked  ád  majd  márványt  s  nagy  nevet  a  hízelkedés, 

Ó  rabló,  sírodon? 

Cseke,  áprjl    1823. 


VANITATUM  VANITAS. 

Itt  az  írás,  forgassátok 
Érett  észszel,  józanon, 
S  benne  feltalálhatjátok 
Mit  tanít  bölcs  Salamon  : 
Mikép  széles  e  világon 
Minden  épül  hitványságon, 
Nyár  és  harmat,  tél  és  hó, 
Mind  csak  híjába  valói 

Földünk  egy  kis  hangyafészek. 
Egy  percz-hozta  tünemény; 
A  villám  és  dörgő  vészek 
Csak  méhdongás,  s  bolygó  fény ; 

A  történet  röpülése 
Csak  egy  sóhajtás  lengése ; 
Pára  minden  pompa  s  ék: 
Egy  ezred  egy  buborék. 

Sándor  csillogó  pályája 
Nyúlvadászat,  őzfutás; 
Etele  dúló  csordája 
Patkánycsoport,  foltdarázs ; 
Mátyás  dicső  csatázási. 
Napóleon  hódítási, 
S  Waterlooi  diadal : 
Mind  csak  kakasviadal. 

A  virtus  nagy  tűneményi 

Gőz,  mit  hagymáz  lehelé ; 

A  kebel  lángérzeményi 

Vértolúlás  kínjele; 

A  vég  melyet  Sokrat  ére, 

Cátónak  kihulló  vére, 

S  Zrínyi  Miklós  szent  pora; 

Egy  bohóság  lánczsora. 

És  ti  bölcsek,  mit  hozatok 
A  mi  volna  szép  s  jeles? 
Mámor  bírta  koponyátok 
Plató  s  Aristoteles. 
Bölcselkedő  oktalanság, 
Rendbe  fűzött  tudatlanság. 
Kártyavár  s  légállítvány 
Mindenféle  tudomány. 

Demosthen  dörgő  nyelvével 
Szitkozódó  halkufár; 
Xenophon  mézbeszédével 
Rokka  közt  mesére  vár; 
Pindar  égi  szárnyalása 
Forró  hideg  dadogása; 

S  Phidiás  a  mit  farag, 
Berovátkolt  kődarab. 

Mi  az  elet  tűzfolyása  ? 
Hulló  szikra  melege. 
A  szenvedelmek  zúgása? 
Lepkeszárny  fergetege. 
Kezdet  és  vég  egymást  éri, 
Es  az  élet  hű  vezéri. 
Hit  s  remény  a  szűk  pályán 
Tarka  párák  s  szivárvány. 

Holdvilág  csak  boldogságunk. 
Füst  a  balsors,  mely  elszáll. 
Gyertyaláng  egész  világunk, 
Egy  fuvallat  a  halál, 
Vársz  hírt  s  halhatatlanságot? 
Illat  az,  mely  tölt  virágot, 
És  a  rózsát,  ha  elhull, 
Még  egy  perczczel  éli  túl. 

Hát  ne  gondolj  e  világgal. 
Bölcs  az,  mindent  ki  megvet. 
Sorssal,  virtussal,  nagysággal 
Tudományt,  hírt  s  életet. 
Légy  mint  szikla  rendületlen. 
Tompa,  nyugodt,  érezetlen, 
S  kedv  emel  vagy  bú  temet. 
Szépnek  s  rútnak  hunyj  szemet. 

Mert  mozogjon  avvagy  álljon 
E  parányi  föld  veled. 
Lengjen  fényben,  vagy  homályon 
Hold  és  nap  fejünk  fölett. 
Bár  minő  színben  jelentse 
Jöttét  a  vándor  szerencse  : 
Sem  nem  rossz  az,  sem  nem  jó : 
Mind  csak  hijába  való! 

Fcbruár,   ápril    1823. 

PANASZ. 

Jaj  nekem,  s  jaj  annak  a  ki  engem 
Verset  írni  búmra  megtanított, 
A  ki  fáklyát  gyújta  képzetimnek, 
S  lágy  szivembe  fúvalt  gerjedelmet, 
A  kegyetlen! 

lm  nekem  nem  kellé  sem  szerencse. 
Sem  nagyoknak  biztató  kegyelme. 
Csillogó  fény,  s  nép-imádta  rojtok. 
Gondolám,  csak  lant  az  énekesnek, 
Zöld  borostyán  barna  lyány  kezéből, 
S  szép  dicsőség  hamva  sátoránál. 

Víg  nyaram  folyt,  s  hajnal  hogyha  támadt. 
Dalba  szállt  az  érzés  húrjaimról. 
Dalba  szállt  az  estve  szent  homályán. 
Nap  ha  forralt,  bokraim  födeztek ; 
Dörge  néha,  felderűle  másnap, 
S  új  virágzat  ömle  el  a  mezőken. 

Ah,  de  bús  alakkal  vad  hónából 
Jött  el  a  tél,  s  a  bokor  leszáradt, 
S  nem  ragyog  virágzat  a  mezőken. 
Ülök  én  im  a  hideg  falak  közt. 
Ablakom  tábláján  csattog  a  szél, 
S  nincs  fa  mely  lobogna  tűzhelyemről. 
Nincs  piros  bor,  hogy  hevítse  keblem, 
S  ajkaim  közt  elfagy  a  kelő  dal. 

Szép  Apollón  szőke  fürtéi  ddel, 
Szánd  az  énekesnek  durva  sorsát, 
És  nem  adtál  fát  ha  tűzhelyére. 
Sem  piros  bort,  hogy  hevítse  keblét : 
Karja  közzé  tégy  szelíd  leánykát. 
Csókjain  hogy  újra  felhevüljön! 

Cseke,    1823. 

ÉDESKEDÖ. 

Óhajtozva,  szív-epedve 

Röpül  híved  ellenedbe. 

Kérvén  szerelmecskét ; 

Vess  reá  kökény  szemecskét. 

Istenem,  úgy  áldd  meg  a  barna  hölgyecskét. 

Rózsa  kell  a  méhecskének, 
Harmat  a  rózsa  kelyhének, 
Nekem  szerelmecske ; 
Pillants  rám  kökényszemecske, 
Istenem,  ó  be  szép  a  barna  hölgyecskel 


KI  BÚBAN  ÜL... 

Ki  búban  űl,  víg  leszen  ő, 
Ha  borhoz  ajka  ért. 
Légy  idvez,  ó  szőlővessző, 
Gondűző  nedvedért. 
Fejére  lombodról  vészen 
Költőd  ím  koszorút. 
Ernyőd  alatt  legszebb  leszen 
Olymp  felé  az  út! 

Csepped  tüzétől  éneket 
Mi  gyakran  zengtem  én? 
Hány  szép  leánynak  könnyeket 
Csillogtaték  szemén? 
Hány  lángsohajtás  gyúlada 
Dalom  lágy  hangjain, 
Míg  istenálmot  szúnyada 
Hős  a  hölgy  karjain? 

Hányszor  ragadtam  trombitát 

Habzó  pohár  után, 

S  zengek  fegyvert,  zengek  csatát, 

S  örök  hírt  nyomdokán  ? 

S  átlángolád  a  bajnokot 

Égő  honszerelem, 

S  keblén  hajnalként  virradott 

Halál  vagy  győzelem. 

Kél  a  nap  és  tikkasztva  jő, 
Költőd  hevében  űl. 
Árnyékot,  ó  szőlővessző, 
Szőj  ablakom  körűi, 
Födezd,  borítván  zöld  lepelt, 
A  Músa  titkait, 
Zengő  lantom,  s  e  tölt  kebelt, 
S  édes  lyány  csókjait. 

Korom  ha  múlik,  és  emel 
Magához  angyalom, 
Zöld  sátorodban  zengem  el 
Hattyúi  végdalom, 
S  te  gyönge  szél  fuvallatán 
Hullasd  rám  leveled. 
Hunyó  barátod  homlokán 
Vonván  szemfödelet. 
Cseke,    1823. 

TALÁNYOK. 

]. 

Éltem,  de  magamat  önkényt  eltemettem. 
Lágy  álmot  fúva  rám  létemnek  angyala, 
Szép  volt  a  sír,  melyben  halva  szenderegtem, 
Most  királyi  nők  is  díszt  kapnak  általa. 
Az  óra  jött,  s  íme  kívánt  hajnalánál 
Feltörtem  a  zárt,  hogy  nyerjek  más  életet. 
Arany  szerelem  várt  boltom  ajtajánál, 
S  mosolygván,  hajh,  újabb  halálra  vezetett  1 

II. 

Gyámkar  ápolgatta  szülőm  gyöngeségét, 

Még  is  lángzó  erőt  szívtam  hű  kebelén, 

Erőszak  dúlta  fel  szép  formám  épségét, 

S  kínoztatás  után  tömlöczre  szálltam  én. 

Habzó  bánátim  közt  míg  erőtlenb  voltam, 

Küzdöttem  feltörni  méltatlan  záromat : 

Erőm  virágában  nyugvásra  hajoltam, 

S  kedvre  hozom  a  kik  szerzek  rabságomat. 

Még  is  megemlítvén  sorsom  durvaságát. 

Gyakran  bút  árasztok  a  vigyázatlanon, 

S  bár  felgyújtom  olykor  az  észnek  világát. 

Tüzem  többször  reá  vad  sötétséget  von. 

De  sok  száz  okozott  károk  ellenére, 

Becsem  e  világon  nem  talál  végzetet, 

S  az  aggkor,  mely  már  most  megvettetést  ére, 

Nekem  készít  nagyobb  s  nagyobb  tiszteletet. 

]]]. 

Én  sebes,  én  lassú,  most  tiszta,  meg  újra  borongó : 

Más  jár,  foly,  röpül,  áll :  nem  teszem  egyiket  is. 
Nyúgottól  keletig,  s  dél  s  éjszak  messze  határin 

Utazom  én,  még  is  rejtve  szem  és  fül  elől. 
Nincsen  formám,  még  is  sok  ezer  rajzol  le  naponként, 

Nincs  terhem,  még  is  fontra  vetett  sok  ezer. 
Tömlöczben  s  rabság  kötelén  bár  létem  adassék, 

Még  is  örökre  szabad,  nem  tudom  én  mi  az  úr? 

IV. 

Egykoron  egy  leplet  szőttem,  szép,  csínos,  alatta 
Bár  mi  nagyot  gondolj,  kis  dolog  a  mi  hever. 

Szűk  lepel  és  könnyű,  még  is,  bár  mekkora  légyen, 
Nem  lebbentheti  fel  testi  erő  soha  sem. 

Egy  éles  nézést  ha  tehetsz,  elfoszlik  azonnal. 

Kétes  homályt  vet  rád,  gyönge  szemed  ha  vagyon. 

Erőm  s  tanácsom  nincs,  ezrekkel 
Még  is  vezérként  hordanak, 
Fenküzdell  szárnyam  a  szelekkel, 
Lábamhoz  hősek  hullanak. 
Esküdte  nékem  szent  hűségét 
Az  ifjúság  délczeg  sora, 
Kíséri  pályám  messzeségét 
A  Grátiák  könnyzápora. 
Szerencse  s  hír  nyomban  követnek. 
Vesztőre  vesztem  mocskot  hoz, 
S  a  nyertes  hűv  emlékezetnek 
Szentelve  nyújt  oltárihoz. 

VI. 

Egy  volt,  csak  egy,  a  kit  szerettem. 
Nem  volt  fiú,  nem  volt  leány. 
Miatta  létem  elvesztettem. 
Mert  engem  bal  szerencse  hány. 
Röpültem  őt  forrón  ölelnem, 
A  rég  várt  óra  volt  jelen. 
De  forróbb  volt  ő  mint  szerelmem, 
S  halálra  égtem  hirtelen. 

Vll. 

Tükör  vagyok,  de  nem  szobád  falán. 
Forrás  vagyok,  de  nem  zöld  fák  alatt. 
Ablak  vagyok,  de  nem  látsz  rajtam  által. 
Csillag  vagyok,  de  nincsen  kék  egem. 
Mint  barna  felhőn  múló  vész  után 
Boltos  szivárvány  nyúgoszik  fölettem. 
Nincs  ajkam,  és  még  is  mosolygok  én, 
Nincsen  szavam,  még  is  kérlelni  tudlak. 
Esőzöm,  égek,  biztatok,  fenyítek. 

VUl. 

Van  egy,  ki  nincs :  s  az  én  vagyok.   Nekem 
Nincs  kezdetem,  nincs  végem  is,  soha 

Nem  láthat  engem  ember,  sem  nem  hallhat, 

Nem  is  tapinthat,  test  és  forma  nélkül, 

Lélektelen,  megfosztva  mindenektől, 

ím  így  vagyok,  szegény,  rideg  s  üres 

S  még  sem  szegény,  nem  is  rideg  s  üres. 

Mert  név  s  dolog  nem  is  lehet  sajátom. 

Kinek  belőlem  áll  csak  gazdasága, 

Megvettetett  bujkál  az  a  világon, 

S  ki  nem  tud  mást  csak  engem ;  elméjében 

Örök  sötétség  vette  thronusát. 

Én  nem  vagyok  sehol,  szükség  reám 

Nincsen,  nem  is  volt,  és  nem  is  leszen. 

Még  sem  lehet  nélkülem  nyelv  s  beszéd, 

>\.mbár  jelentéssel  nem  bír  nevem. 

Találd  mi  legyek,  és  ha  feltalálsz. 

Vedd  azt  jutalmul  a  mi  én  vagyok. 

IX. 

Eg  nem  vagyok,  de  csillagim  ragyognak; 

Kert  nem  vagyok,  s  virul  a  rózsa  rajtam ; 

Tűz  nem  vagyok,  s  lángolhatok,  hevítek. 

Örök  havat  látsz  halmaim  felett, 

S  nem  olvad  az,  bár  forrjon  is  hevem. 

Gyöngéd  alakra  képez  a  természet. 

Fegyvert  sem  ád,  még  is  szivet  lövellek, 

S  vérző  sebekkel  tépem  kebledet. 

De  gyakran,  ah,  ha  győztem,  győzetem  : 

Rabom  valál,  s  raboddá  kellé  lennem, 

S  az  életet  veled  futom  keresztül. 

Te  karjaidban  ápolsz  engemet, 

Hiában,  én  majd  lassan  hervadok, 

S  újabb  virág  kél  nyomdokim  felett. 

És  benne  képed  hű  mását  leled. 

1821  — 1824.  január. 

Szép  tavaszom  mezején,  mint  isteni  Grátia,  bolygék. 
Sok  dagadó  kebel,  ah,  gyula  szerelmem  után. 

Egy  vala  csak,  szívem  kinek  égett  mennyei  lánggal, 
S  ajkam  utolsó  hív  szózata  nyögte  nevét. 

S  őt  m.ost  Hades  örök  ligetén  hű  lángom  ölébe. 
Lombjaim  árnya  között,  sírva  sóhajtom  alá, 

Cseke.  febr.    1824. 


TANÁCS. 

Hogyha  pályád  ellenébe 
Küzd  az  álnok  vad  gőgjébe, 
S  tőrt  hány  minden  lépteden ; 
S  nincs  ki  nyújtson  hív  oltalmat 
Vészhozó  ösvényeden  : 
Menj  I  s  temesd  el  bús  fájdalmad 
Hol  reád  vár  szent  magány ; 
S  vonj  korlátot  álmaidból, 
S  alkoss  ideáljaidból 
Szebb  világot  alkonyán. 

Cseke,  febr.    1814. 


IGAZSÁG. 

Vak  vagy-e  te  szent  Igazság? 
Néked  látni  kellene ; 
Látni  mint  hevül  a  gazság 
Jámborságnak  ellene. 
«Nem  valék  vak,  hív  Igazság, 
Láttam  mit  mivelt  a  Gazság 
Lest  intézvén  s  szopván  vért, 
S  adtam  néki  méltó  bért. 

Ajkát  méreg  haboztatta, 
És  dühödve  vívt  velem, 
S  eltiporván  megszaggatta 
Vétrel  ázó  kebelem, 
S  hogy  ne  látnék  vad  szívébe. 
Fátyolt  vont  szemem  fölébe; 
S  nem  rettegvén  már  tanút 
Nyílt  bűnének  tágas  út.í> 

Szépre,  rútra  hát  így  gondot 
Nem  tarthatnak  szemeid. 
Szent  Igazság,  és  e  fontot 
Még  is  hordják  kezeid! 
«Szépre,  rútra  nincsen  gondom, 
S  nem  magamnak  függ  így  fontom, 
Mely  kezemben  semmi  bért 
Százak  óta  már  nem  mért. 

Tartom  az  ujjam  hegyéből 
Elmeredve,  mint  csontváz ; 
S  a  gonosz  rablott  kincséből 
Serpenyőbe  terhet  ráz. 
A  teher  sújt  bús  erőben, 
S  a  lebillent  serpenyőben 
—  Borzadjon,  bár  föld  és  ég  — 
Neki  száll  a  nyereség. » 

Hát  befátylozott  szemével, 
Kinn  e  pompás  kapunál, 
S  rosszra  fordult  mértékével 
Istenséged  őrt  mért  áll? 
«Ah,  benn  ültem  hajdanában, 
S  szózatom  zengő  hangjában, 
Fennálló  székem  körül 
Megcsendült  sok  gyáva  fül ! 

S  már  itt  állok  elnémítva. 
Bús  orczámon  zápor  s  szél ; 

S  a  gonosz  nem  háborítva 
Benn  veszélyes  kénynek  él. 
Zúg  csapása  villámának, 
S  romján  más  boldogságának, 
Melyet  rogyni  vígan  lát. 
Alkot  márványpalotát. » 

Szent  Igazság,  és  honodnak 
Hol  vágynak  határai? 
Szenvedsz,  s  vissza  nem  ragadnak 
Hű  szerelmed  szárnyai? 
í(Jámbor,  fenn  hazám  az  égben, 
Mondhatatlan  messzeségben, 
A  csillagpályák  között, 
S  már  valóm  felköltözött. 

Ám  tekintsd  e  hidegséget 
Arczom  holt  vonásain. 
És  tapintsd  e  keménységet 
Testem  márvány  tagjain : 
S  ím  befátylozott  szemével 
Rosszra  fordult  mértékével, 
S  kinn  e  pompás  kapunál  — 
Lelketlen  kép  a  mi  áll  b 

Cseke,  febr.    1824. 


REMÉNY,  EMLÉKEZET. 

Éltünk  rögös  határain 
Két  géni  US  vezet, 
S  felleg  borúiván  útain. 
Nyújt  mindegyik  kezet; 
De  bár  tekint  biztatva  rád. 
Vigasztalást  egyik  sem  ád : 
Remény  s  emlékezet. 

Emlékezet  lebegteti 
Szárnyát  a  múlt  felett. 


Kölcsey   Ferencz  munkái. 


1 30  Vertek- 


S  bús  képzetekben  rengeti 
Borongó  kebeled; 
Múlt  kedv  után  titkon  epeszt, 
Múlt  kín  között  ismét  senyveszt, 
S  lelkedre  hoz  telet. 

Kéklő  lepelben  messze  jár 
Előtted  a  Remény ; 
Magához  int,  de  meg  nem  vár 
Tovább  tovább  lengvén. 
S  míg  lepkeszárnyát  kergeted, 
Lczúg  hijában  életed, 
S  állasz  pályád  szélén. 

Rosszat  ne  félj,  s  ne  kívánj  jót 
Múlt  és  jövő  közül ; 
Öleld  meg  a  Jelenvalót, 
Mely  játszik  és  örül ; 
S  bár  ködbe  néha  burkozik. 
De  színe  gyorsan  változik, 
Ajkán  mosolygás  ül. 

Cseke,   febr.    1814. 


A  NYUGTALAN. 

Lobogtattam  vitorlámat. 
Szélnek  engedem  sajkámat. 
Jobb  szerencse  kebelén 
Nyugalmat  hogy  leljek  én. 

Csolnakom  vész  dörgésében, 
S  gyönge  szellő  lengzetében, 
Sziklák  közt,  a  zöld  part  megett 
Majd  sűlyedt,  majd  lebegett. 

S  távol,  tenger  sík  tükréből, 
Messzeföld  narancsberkéből 

Nyugalom  nem  szállt  hozzám  : 
S  sorsom  búsan  átkozám. 

Bódult!  zenge  az  fennlakában, 
A  mit  kergetsz  így  hijában, 
—  Nyisd  fel  tennen  kebeled  - — 
Légy  bölcs,  s  ottan  felleled. 

Cseke,  febr.    1824. 

BERKEMHEZ. 

Szent  berek,  itt  hol  örök  vizeid  forrása  kicsordul, 
S  illatozó  partján  habja  csörögve  lezúg; 

S  hol,  puha  fészke  felett  nyögvén  philomela  keservét, 
Bokraid  árnya  közül  csattog  az  éjjeli  dal: 

Fogd  fel  az  elhagyatott  szeretőt  ki  lehajlik  öledbe, 
S  rejtsd  fakadó  könnyét  néma  homályod  alá. 

Cseke,   febr.    1824. 

ENDYMION. 

Leszáll  az  estve,  nyíl  az  égi  pálya, 
Kél  és  megindul  Lúna  nyájason ; 
Enyhül  az  éjnek  tőle  bús  homálya, 
Melyen  szelíden  fénylő  leplet  von. 
Sejdítve  nézi,  titkosan  vizsgálja 
Sziklája  bérczén  őt  Endymion  : 
S  csapongva  gyúlnak  gerjedelmi,  s  vélek. 
Küzd  ismeretlen  harczban  szív  és  lélek. 

((Hová,  hová  te  képzet  csalfa  kéje? 
Mi  zúg  fel  itt  a  pásztor  kebelén? 
Mi  gond,  mi  álmok  lengenek  feléje? 
Mi  bájvidékre,  s  mért  esdeklem  én? 
Fel,  fel  hozzád  forr,  fénynek  istennéje, 
E  lángsohajtás,  e  vívó  remény : 
Szűk  érzetemnek  porlakom  határa, 
Csillagkörödben  ott  áll  tündérvára  1 

Dagadsz,  dagadsz  a  szívben  hév  indulat. 
Kész  lelkem,  ah,  de  szárnya  még  sem  kéli 
Küzd  és  borong,  hullámzik  s  lángra  gyúlad, 
S  porsátoromban  fojtja  rabkötél. 
Mért  a  halandón  e  komor  borúlat? 
Lélek,  rohanj :  mint  hab  felett  a  szél  1 
Vagy,  istenasszony,  szánd  meg  ó  nyögésem, 
S  enyhítsd  egedből  kínos  esdekléseml 

Önt  könnyet  a  ki  küszködött  hijába 
Szánást  keresve  bájló  képeden. 
O  kapj  fel  engem  pályád  távolába, 
Vagy  szállj  le  hozzám  lángösvényeden  1 
Csaic  egy  tekintést  fátyolod  titkába, 
Csak  egy  sóhajtást  égi  kebleden : 
S  lelkem,  röpülve  lényed  ellenébe. 
Sugaraidnak  olvadjon  fényébe !» 

így,  míg  belől  az  érzetek  vivának. 
Ajkán  az  ömlő  hang  így  nyögdele; 
Az  istenasszony  érzé  fátyolának 
Szélén  mint  leng  a  sóhajtás  szele; 
Hallá  nyögését  olvadó  hangjának, 
S  lágy  érzelemre  mozdult  kebele; 
S  fenn  aetheréből  a  bérez  pásztorára 
Enyhítve  fordult  arcza  szép  sugara. 

Ott  áll,  s  andalg  a  csendes  éj  vezére 
A  bús  halandó  bájvonásain, 
Nézvén  mi  díszben  ül  tekintetérc 
Az  istenűlő  lélek  arczain. 
S  ekkor  nem  ismert  gond  borúi  mellére, 
Foly  mondhatatlan  érzet  tagjain : 
S  szebb  lángra  gyúlad  leple  közt  orczája, 
S  önként  hanyatlik  föld  felé  pályája. 

Szállong  alá :  mint  illatozva  nyári 
Homályos  estvén  szellők  lengenek, 

S  körüllebegve  szétfolyó  sugári 

Ezüst  habokká  tisztán  ömlenek. 

A  pásztor  árjong,  s  teste  szűk  határi 

A  halhatatlan  kénynyel  küzdenek : 

S  nem  bírva  szívén  mennye  boldogságát, 

Sűlyed  s  homályban  érzi  társaságát. 

Ah,  kényözönben  olvadó  keblének 
Hullámi  közt  a  lélek  elmerül; 
Forrón  sóhajtott  órák  röpdesének. 
De  gondolat  már  benne  nem  derűi! 
Ott  fekszik  ő  fényében  istenének, 
Ki  lengve  száll  az  elsűlyedt  körűi! 
S  szózatja  zeng,  és  vonja  hív  ölére, 
S  nem  vét  habot,  hajh,  megrekesztett  vére! 

«  Fel  pásztor,  fel!  szerelmed  győze  végre, 
S  ím  fátyolomnak  nyíló  titka  vár; 
Merész  tüzedben  gyúladál  az  égre, 
S  fürtöd  felett  leng  pályád  lombja  már. 
Ah,  az  lesújtva  szállt  a  testiségre, 
S  varázserővel  bájlánczokba  zár: 
Fénynyel  vakít,  s  úgy  önti  el  homályát. 
Bús  éjbe  rejtvén  a  felvirradt  pályát. 

De,  ah,  ki  fekvél  istenné  karjába. 
Ne  lengedezne  boldogság  rád  még? 
Élj  e  varázslét  bájos  alkonyába, 
Szunyadva  benned  minden  testiség! 
S  én  átrengetlek  szép  álmok  hónába, 
S  lészsz  szenderegvén  boldog  mint  az  ég.i> 
Mond,  és  megenyhült  fénynyel  leplezé  be, 
S  szőtt  halhatatlan  álmokat  fölébe. 

Ott  fekszik  ő  borítva  nyugalmával, 
S  álmán  az  istenasszony  képe  reng; 
Kél  Lúna  s  felszáll  nyájas  orczájával, 
S  lenézve  rája  titkosan  mereng. 

S  ha  jön  az  éjfél  csillagfátyolával, 

S  csend  ömlik  el,  s  csak  philomela  zeng: 

Rezgő  sugárit  föld  felé  ereszti, 

S  a  szép  szendergőt  bennök  megfereszti. 

Cseke,  ápril    1823.  és   febr.    1824. 

VIGASZTALÁS. 

Nyögsz,  ah,  ha  nemzetek  felelt 
A  sors  bút  hozva  száll, 
S  küzdő  reményök  czél  helyett 
ujabb  veszélyt  talál ; 
S  ha  a  szabadságért  folyt  vér 
Átok  leend,  s  a  pályabér 
Vagy  járom,  vagy  halál ! 

Mi  haszna  bú,  mi  haszna  gond? 
Törvényt  ki  szab  s  határt? 
Szerencse  köt,  szerencse  bont, 
S  vakon  használ  vagy  árt. 
Ki  éjt  s  napot  fáradva  tölt. 
Ki  nyugszik  és  kart  karba  ölt. 
Együtt  lát  hasznot  s  kárt. 

Hát  mért  törődöl  a  világ 
Sorsán,  maroknyi  por? 
Szárad  s  kihajt  a  szőlőág. 
Lesz  őszszel  újra  bor. 
S  kedved  ha  most  mámorba  fúl, 
Alvás  után  feljózanúl, 
S  kerül  megint  a  sor. 

Kis  csolnak,  ah,  csak  életünk, 
A  sors  az  óczeán : 
Most  szép  partokra  köthetünk. 
Majd  hullám  mérge  hány. 
De  kedvezőn  lengő  szelet, 
S  dörgő  vészt  a  csolnak  felett 
Tűr  a  bölcs  egyformán ! 

Cseke,   mart.    1824. 

ESTI  DAL. 


Kertemre  szelíden 
Az  estve  leszáll ; 
Lágy  szél  nyög  epedve 
Virágainál, 

S  míg  szél  nyög  epedve 
Virágainál, 

Harmatja  szememnek 
Azokra  leszáll. 


Búsan  csörög  a  hab, 
A  fülmile  zeng, 
Fenn  a  szerelemnek 
Szép  csillaga  leng. 
Mit  nézsz  mosolyogva 
Sugárid  alól  ? 
Ah,  lelkem  öleld  ki 
Borúlatiból ! 


Nem  látod-e,  lyányka, 
Hüs  árnyaimat? 
Jer,  s  tépd  kebeledbe 
Virágaimat! 
S  harmatja  szememnek 
Ha  rólok  lehull, 
Lassan  leperegve 
Szivedre  vonul. 


Titkom  kebelemben 
Oly  csendes,  oly  hív! 
Mért  habzik  alatta. 
Mit  vérzik  c  szív? 
Árnyékba'  körüle 
Hűs  nyugalom  űl, 
Lángérzete  még  is 
Messzére  hevül ! 


Lángod  tele  mellem 
Alatt  viselem ; 
Légy  idvez  örökre 
Arany  Szerelem! 
Boldog  ki  merenghet 
Hullámid  felett, 
S  révpartod  ölébe 
Visz  hű  kebelét! 

Cseke,  mart.    1824. 


EMLÉK. 

Ömledező  csermely,  s  te  szelíd  berek,  árjai  mellett. 
És  te  kies  hajlék  a  berek  árnya  között. 

És  te,  ki  ott  lebegél  hajadat  koszorúzva  virággal, 
Itt  eped  a  költő,  barna  leányka,  feléd. 


136  Tersek- 

Egykoron  ah  dalain  ha  borongó  kénybe  merültél, 
S  májusi  harmatként  rcszkete  könnyed  elő : 

Ajkaidon  ó  zengd  ki  nevét,  6  zengd  ki  sóhajtva, 
S  hab,  berek,  és  hajlék  zengeni  fogja  veled  1 

Cseke,  május    1825. 

ÁLDOZAT. 

Áldozatom  két  istenség  oltára  felett  áll : 

Könny  neked,  ó  Szerelem,  és  neked,  ó  Haza,  vér! 

Cseke,  május   1825. 

HOLDHOZ. 

Hold,  szelíd  hold,  felhőd  kárpitjában 
Sokszor  könnyes  szemmel  néztelek. 
Képét  láttam  arczod  sugarában, 
Sóhajtási  voltak  a  szelek. 
Karjaim  kinyíltak,  hő  keblemre 
Hogy  szorítsam  a  szép  ideált. 
Ah  de  halhatatlan  gyötrelmemre 
A  hevülő  megcsalatva  állt! 

Vágyaimtól  gerjedő  reményem 
ót  nyomozza  most  is  szüntelen. 
Ah  de  ködben  elborult  ösvényem 
Tévedeztet  kínos  éjjelen! 
Ismeretlen  messze  föld  vidékin 
Kísér  s  hurczol  titkos  érzetem ; 
Rengetegben,  sziklák  omladékin, 
S  vad  pusztákon  árnyát  kergetem. 

Élsz  e  tündérberkek  szent  homályán  ? 
Ohajtásim  ott  is  rengenek; 
Túl  az  égen,  túl  a  csillagpályán 
Gondolattal  messze  röppenek. 

Képzetemben  száll  egy  édes  álom, 
Lángvonással  egy  kép  bennem  ég, 
Folyton  érzem,  és  még  sem  találom. 
Itt  közel  leng  e  bús  messzeség. 

Szív,  örvényed  zajgó  hullámában 
Arad  és  forr  mély  hevületed ; 
Ah  magaddal  küzdesz-e  híjában? 
S  tennen  álmod  képét  kergeted? 
Érzem  innen  kelni  rejtekedből 
E  borút,  mely  titkosan  hervaszt; 
Szív,  derülj  ki  lassan  fellegedből. 
Vagy  dobogva  szaggasd  széllyel  aztl 

Cseke,  május    1825. 

JENNYHEZ. 

Jösz,  leányka,  lángszemekkel, 
S  barnán  kéklő  hajfürtökkel 

Mint  árnyéklott  viola, 
így  száll  égi  kellemében, 
Messze  lengő  fellegében 

A  Remény  szép  angyala. 

Áradó  mély  fájdalomnak 
Engem  lankadási  nyomnak. 

Keblem,  ajkam  enyhet  kér. 
Ah,  hasonlítsz  Reménységet, 
Tőled  e  kín  mely  így  éget 

Balzsamcseppet  még  sem  nyer! 

Álmosd,    1813.  nov.  és  Cseke,    1825.  május. 

ECHÓ. 

Sziklai  lyány,  hívlak!  ((Hívlak))  felel  aetheri  hangod; 

ím  jövök,  ah  de  lakod  bús  fala  néma  s  üres! 
Sziklai  lyány  hol  vagy?  remegő  ajak  a  mi  reád  vár, 

S  hű  karok,  és  szerelem  mennyei  lángja  velők. 

Csalfa,  te  rejtve  maradsz  ;  epedő  rezgése  szavadnak 
Hév  vala,  s  kebled,  mint  szirti  lakásod,  hideg  1 

Cseke,  május    1815. 


DRÉGEL. 

Fellegi  bérczeiden,  ó  Drégel  vára  kereslek. 
Merre  valál?  tornyod  honnan  emelte  fejét? 
Szondi  hol  állt?  repedő  kebelén  hol  csorga  le  vére? 

Nyughelye  hantjai  közt  hol  nyög  az  estveli  szél? 
Puszta  vagy  ó  kiomolt  vér  szent   helyei  néma  homály 

Vad  bokor  árnyaiban  szirteid  orma  felett.  [leng 

Ah  de  romod  tetején  az  örök  hír  égi  virága 

Csillagi  fényében  századok  óta  virul. 

Cscke,  május    1815. 


SZERELEMHEZ. 

Kertje  csendes  alkonyában. 
Míg  csapongva  zúg  a  szél, 
A  dalos  bolyong  magában, 
S  keble  búsabb  lángra  kél. 
Könny  között  tolul  szemére 
A  benn  küzdő  gyötrelem; 
Önts,  ah,  balzsamot  sebére. 
Boldogító  Szerelem ! 

Minden  lepke  léi  virágot : 
Harmatot  minden  virág; 
En  tekintem  a  világot. 
Bús  magány  az  s  pusztaság, 
Istenné,  kit  hajnalában 
Hű  karod  vitt  mint  vezér. 
Most  im  égető  napjában 
Híves  árnyat  tőled  kéri 

Vagy  ha  kedved  szép  egében 
Több  remény  nem  biztat  már, 
S  csillagod  rezgő  fényében 
Nincs  egy  enyhítő  sugár: 
Küldd  el  véglehelletemre 
Még  egyszer  hív  angyalod, 
S  tőle  bérül  hunyt  szememre 
Könnyáztatta  fátyolod. 

Cseke,  május    1825. 


ALKONYI  DAL. 

Nyögve  kél  az  esti  szellet 
Balzsamillat  szárnyain, 
Csolnakom  száll  a  part  mellett 
Csörgő  víznek  habjain. 
Csillag  s  hold  a  víz  tükrében, 
Zöld  erdő  partja  mentében. 
Bokrain  száz  rózsa  leng, 
Philomela  köztök  zeng. 

Csattogó  bájhangozatja 
Mint  ezüsthab  ömledez, 
Lelkem  minden  gondolatja 
Lágy  érzésbe  sűlyedez. 
Szívem  habzik  mint  az  ének, 
S  cseppje  hő  szemem  könyének 
Vizén,  parton,  erdőn  túl 
Ismeretlen  tárgyért  hull. 

Ég,  ó  sátorod  pompáján 
Merre  vonz  a  messzeség? 
Leng  egy  csillag  nyúgot  táján, 
Mely  ott  rózsaszínben  ég. 
Csillaga  a  szerelemnek! 
Habja  mért  dagad  keblemnek? 
Hozzád  mért  gyújt  ily  erő? 
Idvesség  tán  tőled  jő! 

Cseke,  május   1825. 

RÉV  ELŐTT. 

Szív,  életemnek  vitorlája, 
Hajtó  szellőm  a  Szerelem; 

Lobog  ha  ez  fuvalt  reája, 

S  sziklán,  habon  rohan  velem. 

Felhők  s  vihar  pályám  röptében, 

S  míg  engem  e  veszély  körében 
Ezer  halál  zúg  itt  körűi. 
Sem  ég,  sem  föld  nem  könyörül. 

Nem  messze  zöld  dombok  virulnak, 
Virágszagot  leheli  a  part; 

0  ég,  s  ím  a  habok  simulnak. 
Lengő  vitorlám  arra  tart! 

Te  bájsziget  hű  Kalypsója, 

lm  itt  áll  a  vándor  hajója 
Szélvész  után  a  rév  előtt: 
Szelíden  ah  fogadjad  őtl 

Cseke,  decz.    1825. 

HOZZÁ. 

Nyisd  fel  ó  lángzó  kebeled,  dicső  hölgy, 
Nyisd  fel  a  küzdő  szeretőre  kebled, 
Fennröpűltedből  kegyesen  mosolygván, 
Égi  Szabadság! 

Nékem  is  forrtak  szemeimben  égő 
Könnyek,  éreztem  haza  szent  szerelmét, 
Ints,  zajos  habként  dagadozva  várom 
Lengeni  zászlód. 

Járom  a  gyáván!  ki  remegve  futja 
Fenndicsőséged  ragyogó  világát, 
S  megszokott  rabság  kezein  tudatlan 
Csörgeti  lánczát. 

Átok  a  gyáván!  ki  nevedre  borzad. 
Mert  gyakor  szélvész  kavarog  föletted. 
Mert  halálhörgés  diadalmi  pályád 
Mennyei  bére. 

Szállj  ki  felhődén,  s  noha  szózatod  mint 
Villogó  szélvész  dörög  is  körűlem, 
S  zöld  borostyánod  noha  fürteid  közt 
Vérbe  füredt  is : 

Kellemed  látom,  s  dobog  érte  mellem. 
Csókodat  várom  szerelemben  égve, 
Csókodat  szomjún  epedő  ajakkal, 
Jer,  ne  tagadd  meg! 

Cseke,  decz.    1825. 

DERŰ. 

Lomb,  te  csörögve  lehullsz;  kertem  rózsája,  te  hervadsz; 

Fáim  alatt  éjszak  bús  szele  dúlva  süvölt. 
Képzetem  elfordul,  s  a  múlt  örömébe  merítvén. 

Barna  leányka,  feléd  e  kebel  újra  hevül. 
És  ím  rózsaiepeit  von  el  a  phantásia  rajtam, 

S  hesperi  csillagként  arczod  alatta  ragyog. 
És  kivirul  a  lomb,  kertem  rózsái  feselnek, 

S  fáimat  Elysion  szelleme  lengi  körül. 

Cseke,  decz.    1815. 


BALASSA. 

Kétségtől  rettegve,  bánat  közt  nyugtalan 
Sírok,  de  könnyemet  ontom  haszontalan, 
Erdőn,  bérczen,  völgyön  bújdoklom  untalan. 
Segédkart  s  hajlékot  nem  léi  boldogtalan. 

Szélvész  mérge  tépi  lengő  vitorládat, 
Bocsásd  le,  hű  Remény,  biztos  áncorádat. 

S  habok  közt  nyugtatván  roncsolt  hajócskádat, 
Fordítsd  mosolygva  rám  még  egyszer  orczádati 
Cseke,  decz.    1825. 

HERVADSZ... 

Hervadsz,  hervadsz,  Parton  a  hab. 

Szerelem  rózsája,  Bút  mos  könnyhullásod 

Isten  hozzád  Enyh  a  szellő. 

Keblem  hű  lyánykája !  S  enyhül  sóhajtásod  ; 

Omlik  a  hab.  Hagyd  hervadjon 

Omlik  könnyhullásom;  Szerelem  rózsája, 

Kél  a  szellő.  Nyíl  hajnalkor 

S  költi  sóhajtásom.  Remény  violája. 

Hervadsz,  hervadsz 
Szerelem  rózsája! 
Nem  kell  nékem 
Remény  violája; 
Ujjaim  csak 
Nefelejtset  szednek 
Bús  estvéjén 
Bús  emlékezetnek. 

1825. 

KÖLTÓ. 

A  költőnek  lángkeblében 
Kínos,  édes  érzelemmel 
Mely  derűlet  s  alkony  vív! 
Mondjátok  meg  ó  mi  az, 
A  mi  búban  és  örömben. 
Kedv  s  keserv  pillanatában 
Itt  benn  habzik,  itt  benn  küzd, 
S  mély  titoknak  fátyolában 
Mennyet  s  poklot  rejtve  sző? 

Nékem  is  pirult  az  élet. 
Mint  tavasznak  hajnala, 
S  milliom  szín  pompájában 
Fenragyogva  szállt  felém. 
És  feküdtem  szép  ölén, 
Szívtam  kelyhe  balzsamát, 
S  mért,  hogy  a  legédesebb  csöpp 
Fájdalommal  elvegyűlve 
Fórra  végig  ajkamon? 

Röppenj,  röppenj  szűk  Jelenlét! 
Keskeny  nékem  e  határ; 
Múlt  s  Jövő  tekintetemnek 
Messze,  messze,  messze  int. 
Ismeretlen,  szent  haza! 
Hol  vagy,  ah,  rendelve  nékem 
Nyugtalan  szív,  merre  vágysz? 

1826. 


VÁNDOR  REMÉNY. 

Vándor  remény  csapongva  jár. 
Örömre  hív,  de  búra  vár; 
Távolról  mint  hajnal  pirul, 
Közel  sötét  éjként  borúi. 

Tenéked,  ó  bús  Szerelem, 
E  rózsabimbót  szentelem ; 
Nyájas,  piros,  s  illatja  szép. 
De  hajh  tövise  szívet  tép! 

Föld  c  lakod,  vagy  fenn  az  ég? 
Ragyog  felém  örök  hűsen, 
S  virágra  mint  harmat  ha  hull. 
Enyhítsd  e  kínt  mely  bennem  dúl ! 
1826. 


144  Tjének- 


ÜLTEM  ÉN... 

Ültem  én  a  forrás  mellett. 
Téli  szél  fúvt,  ég  borúit, 
Egy  madárhang  sem  nyögdellett, 
Egy  rózsácska  sem  virult; 
S  e  kebelnek  mozdultára 
Néztem  kunyhóm  ablakára, 
Barna  lyány,  te  laktad  azt, 
S  véled  éltem  víg  tavaszt! 

Ülök  én  a  forrás  mellett, 
Lágy  zephyr  száll,  ég  derűi, 
Száz  madár  zeng,  bájlehellet 
Száz  rózsának  kelyhén  gyűl, 
S  e  kebelnek  mozdultára 
Nézek  kunyhóm  ablakára. 
Barna  lyány,  elhagytad  azt, 
S  engemet  bús  tél  hervaszt! 

1826. 


HÉV  NAPTÓL. 

Hév  naptól  hervadtában 
Kék  viola 
Lehajola, 

S  epedve  zöld  bokrában 
Már  halni  kész  vala. 

Jön  Hesper  s  alkonyából 
Reá  tekint, 
S  langy  cseppet  hint 
Enyhítő  balzsamából, 
S  él  a  virág  megint. 

Pályád  töviskörében 
O  szerelem. 

Lángkebelem 

Hervad  sebes  tüzében, 

S  bánat  s  halál  velem  1 

Ki  lesz  ki  a  szenvedőre 
Reá  tekint, 
S  langy  cseppet  hint 
Szívem  kínzó  sebére. 
Hogy  éljek  én  megint? 

1826. 


VÁGY. 

Volnék  csak  kis  madár,  Látnám,  mint  gyúl  felém 

Röpülnék  szárnyakon.  Hullámzó  kebele. 

El,  szép  hazám  felé.  Hév  ajkán,  hallanám. 

Hű  szívem  merre  von;  Nevem  mint  zengi  le; 

Túl  erdőn,  túl  hegyen,  S  az  álomkép  után 

Merről  a  nap  felkél.  Felnyitván  karjait. 

Viruló  part  felett  Orömcsepp  fénylené 

Lyánykám  hol  búban  él.  Végig  lángarczait. 

Lassan  szállonganék  Mint  lepke  harmatot 

Mint  esti  fuvalom,  A  rózsa  bájölén : 

Forró  szerelmeket  O  reszkető  könnycsepp 

Csattogna  bús  dalom;  Felszívlak  téged  én! 

S  elszenderíteném  S  erőd  balzsam  gyanánt 

A  lyányt  zengésivel.  Átfolyva  mellemet. 

Hogy  édes  álmain  Megenyhül  majd  sebem, 

Képem  viradna  fel.  Mely  most  kínnal  temet. 

Pest,  nov.  I.    1826. 


PIPA  DAL. 

Kürtét  vadász  zendíti  meg, 
Fellázad  minden  út; 
Reng  bérez  és  völgy  és  rengeteg, 
Az  őz  riadva  fut. 

Kölcsey   Ferencz   munkái. 

Én  védtelent  nem  üldöznék : 
Szelíd  vagyok,  s  ha  számban  ég 
Kék  füsttel  a  pipa, 
Tőlem,  kis  őz,  pihensz  mindég. 
Ernyőd  sátoriba. 

Mért  lángol  a  búsult  vitéz  ? 
Harczot  nem  szeretek. 
Ott  vér  miatt  pirul  a  kéz. 
Dúlván  mint  fergeteg. 
Düh  gyúljon  ádáz  lelkeken ; 
De  nékem  égjen  csöndesen 
Kék  füsttel  a  pipa ; 
Mást  hordhat  véres  telkeken 
Tajtékzó  paripa. 

Viraszt  a  bölcs,  gondol  sokat, 
S  itt,  s  ott,  s  mindenfelé. 
Eget  földet  míg  hányogat. 
Csak  a  hibát  leié. 
Jámbor,  miért  epedsz  mindég? 
Jőj,  gyújts  reá ;  ha  vígan  ég, 
Kék  füsttel  a  pipa. 
Derűi  előtted  föld  és  ég, 
S  nem  lesz  sehol  hiba. 

S  te  kit  gyötör  vad  szerelem. 
Szenvedsz  igád  alatt, 
S  gyötrelmeden  kél  gyötrelem. 
Forrván  baloldalad: 
Vidulj !  örök  bú  nem  tenyész ; 
lm  így  tanít,  s  enyhítni  kész 
Kék  füsttel  a  pipa : 
Kín  s  kény,  miként  füst  kél  s  enyész, 
Más  lép  nyomaiba. 

Sovárg,  eped,  száguld,  csapong 
Az  ember  untalan. 


Tersek.  1 47 


Bár  kedv  és  szándék,  tett  és  gond 

Lesűlyed  nyomtalan. 

Sok  jót,  dicsőt  föld  gyomra  zár; 

Leomla  sok  királyi  vár, 

S  kék  füsttel  a  pipa 

Bolyongó  vándor  ajkán  már 

Ott  ég  romjaiba'. 

Pest,   nov.    1826. 


VÁNDOR. 

Reng  a  hullám,  röpül  a  sajka. 
Messzebb,  messzebb  vonul  a  part, 
Még  csóktól  ég  a  vándor  ajka, 
Még  visszanyújt  remegő  kart. 
Keblét  a  búcsú  gondolatja 
Mély  olvadásban  haboztatja, 
Utána  int  száz  szem,  száz  kéz, 
De  ő  csak  egy  pár  könnyet  néz 

S  ím  kéklik  a  part  zöld  pázsitja. 
Homályba  tűn  a  messzeség. 
Az  egy  pár  könnyet  elborítja. 
Nem  látszik  már,  s  ott  reszket  még. 
A  vándor  áll,  némán  nyögdeli  ő, 
S  utána  hord  a  parti  szellő 
Száz  köszöntést  bús  zúgással. 
De  ő  csak  egy  sóhajtást  hall. 

A  sajka  száll,  a  sajka  hajtat, 
Alatta  víz,  felül  az  ég; 
Lassan  lezeng  a  végsohajtat. 
Nem  hallik  már,  s  ott  lángol  még. 
A  vándor  enyhet  kér  mellére. 
Száz  csillag  néz  vérző  sebére. 
De  ő  csak  egy  felé  tekint, 
Mely  nyúgotról  szerelmet  int. 
Pest.  nov.    1826. 

HONVÁGY  ÉS  SZERELEM. 

Zöld  partján  éltem  a  Tiszának, 
Hű  keblen,  hű  fedél  alatt, 
Szelíd  napok  tisztán  folyának, 
Kertem  hozott  virágokat; 
Körültem  lelkesült  az  élet, 
Bánat  s  öröm  lágy  énekké  lett. 
Még  is,  ki  fejti  meg  miért, 
Óhajtásom  más  sorsot  kért. 

Elhagytam  partját  a  Tiszának, 
De  visszavágyott  kebelem, 
Bennem  borongva  hajnallának 
Vérző  honvágy  s  bús  szerelem ; 
Szemem  minden  felhőt  kisére. 
Irigy  valék  minden  szellőre. 
Mely  rózsás  illattal  tele 
Pályát  kelet  felé  lele. 

Sohajtozám :  derülj  ki  bennem 
Kínos  homály,  enyhülj  te  szív. 
Ott  sem  hagyott  lángod  pihennem. 
Van  itt  is  a  mi  kedvre  hív : 
De  képzetim  folyton  vezettek. 
Lengvén  a  honcsillag  felettek, 
A  távolig  s  a  múlt  felé 
Búmat  minden  nap  érlelé. 

Eget  s  földet  kerék,  miattam 
Nem  indult  meg  sem  föld  sem  ég, 
S  ím  bánatomban  elhervadtam. 
Majd  hant  alá  borít  a  vég. 
S  dombján  a  csendes  énekesnek 
Keletről  lágy  szellők  röpesnek. 
De  azt  meg  nem  tudhatja  más. 
Zúg-e  köztök  egy  sóhajtás? 
Pest,  nov.    1826. 

EPIGRAMMÁK. 

i/j.  b.  Vécsey  Miklós    Szatmármegye  főispáni  helytartójának 
beigtatására. 

Cseke,  márczius   5.    1829. 

Nyugszik  az  ősz  bajnok,  de  nyomán  Hős  gyermeke  fel- 

S  lelke  hevültében,  bátran  előre  tekint.  [kél, 

Indulj !  im  ragyogó  pályád  messzére  ki-nyílik. 

Hol  deli  fénnynyel  Atyád  csillaga  lángol  elől. 
Díszes  az  út,  de  nehéz ;  kötelesség  terhei  várnak ; 

Hon  s  Fejedel'm  tőled  kérnek  érőhez  erőt. 
Híve  Királyodnak  ha  maradsz  majd,  s  híve  Hazádnak, 

Vécsey,  szent  vernek  szent  folyadéka  maradsz. 


A  ki  minap  ragyogott  az  egész  országnak  előtte, 
S  bajnoki  lelkével  védte  megyénknek  ügyét, 

Szép  haza  vedd  azt  most  vigan  fejedelmi  kezekből 
S  új  életre  hevülj,  lángkebelére  ha  dőlsz. 


Vécsey  száll  s  más  Vécsey  kél ;  két  nap  ragyog ;  egyik 
Estvebeli  bibor  alatt,  reggeli  fényben  ez  itt. 


ósz  Atya  homlokodon  zöldell  a  pálma,  pihenj  el ; 
]fjú  pálmádért  pályafutásnak  eredj. 


Vécsey,  Szatmárnak  valamerre  határai  nyúlnak 
Kedves  név,  örvend  Néked  öreg  s  fiatal. 

Vécsey  hív  Atya  volt,  az  idősb,  mig  űle  közöttünk; 
Íme  jön  a  fiatalb,  s  Vécsey  hív  Atya  lesz. 


Van  koszorú,  de  becsesb  a  szív  hálája  Nemesnek; 
S  gyöngyöket  a  dagadó  könny  folyamatja  halad. 

Vécsey,  Szatmárnak,  Nemes  Osz,  hálája  feléd  száll, 
Vécsey  Szatmárból  könnypatak  áldja  Neved  ; 

Visszatekints  pályádra,  s  Fiad  gyúladjon  utánad, 
S  könnyeket  és  hálát  majd  fog  aratni  Veled. 

ZRÍNYI  DALA. 

Hol  van  a  hon,  melynek  Árpád  vére 
Győzelemben  csorga  szent  földére. 
Mely  nevével  hév  szerelmet  gyújt ; 
S  messze  képét  bujdosó  magzatja, 
Még  Kalypso  keblén  is  siratja, 
S  kart  feléje  búsan  vágyva  nyújt? 

Itt  van  a  hon,  ah  nem  mint  a  régi. 
Pusztaságban  nyúlnak  el  vidéki. 
Többé  nem  győzelmek  honja  már ; 
Elhamvadt  a  magzat  hő  szerelme. 
Nincs  magasra  vívó  szenvedelme, 
Jégkebelben  fásult  szívet  zár. 

Hol  van  a  bérez,  és  a  vár  fölette, 
Szondi  melynek  sánczait  vedletté. 
Tékozolva  híven  életét; 
Honnan  a  hír  felszáll,  s  arczulatja 
Lángsugárit  távol  ragyogtatja, 
S  fényt  a  késő  századokra  vét? 

Itt  van  a  bérez,  s  omladék  fölette. 
Mely  a  hőst  és  hírét  eltemette. 
Bús  feledség  hamván,  s  néma  hant; 
Völgyben  ül  a  gyáva  kor,  s  határa 
Szűk  köréből  őse  saslakára 
Szédeleg  ha  néha  felpillant. 

És  hol  a  nép,  mely  pályát  izzadni, 
S  izzadás  közt  hősi  bért  aratni 
Osz  atyáknak  nyomdokin  tanult; 

S  szenvedett  bár,  s  bajról  bajra  hága, 
Hervadatlan  volt  szép  ifjúsága, 
A  jelenben  múlt  s  jövő  virult? 

Vándor  állj  meg!  korcs  volt  anyja  vére. 
Más  faj  állott  a  kihunyt  helyére, 
Gyönge  fővel,  romlott,  szívtelen ; 
A  dicső  nép,  mely  tanúit  izzadni, 
S  izzadás  közt  hősi  bért  aratni. 
Névben  él  csak,  többé  nincs  jelen. 

Szobráncz,  július    1830. 


SZONDI. 

Tőredék. 

Messzehatárokról  mint  vágyva  jön  a  daru  vissza, 
Enyhe  napok  nyíló  melegét  ha  megérzi  tavaszkor, 
S  feliepriben  fennúszva  halad,  míg  úta  betelvén, 
Ismert  pázsitain  síkföldi  mezőkre  leröppen  : 
Úgy  jövök  én  tefeléd,  kebelem  szent  honja,  viszontag, 
Isteni  szép  költés!  Haragos  vihar  éje  rohant  el 
Életemen,  lángérzelmek  fagytak  meg  alatta, 
A  ragyogó  képzet  csillagkoszorúja  lehullott, 
S  rémeitől  szívem  fenekén  némúla  meg  a  dal. 
Most,  mint  alkonyi  fény  zivatarnak  utána,  szelídült 
Búval  emelkedik  a  költő,  nem  gyermeki  kény  közt, 
S  ábránd  ifjúként  aranyálmok  ölébe  merengvén : 
Nyúgalom-űlte  sötét  arczczal  szedi  húrjait  össze 
Fenntűzben,  mit  erő  lobogat,  mit  fájdalom  érlelt. 
Bajnokot  énekel  ő,  ki  hazánkért  onta  nemes  vért, 
Szondi  dicső  végét  romján  a  drégeli  várnak  .  .  . 
Cseke,  decz.   31.    1830. 

KÖLCSEY. 

Töredék. 

Büszke  magyar  vagyok  én,  keleten  nőtt  törzsöke 
Nyúgoti  ég  forró  kebelem  nem  tette  hideggé,      [fámnak. 

Szép  s  nagy  az,  a  mi  hevít :  szerelemmel  tölti  be  lelkem 
Honni  szokás  és  föld,  örököm  kard  s  ősi  dicsőség. 
Nyúgoszik  az  zöld  lombjai  közt  a  nemzeti  beknek, 
Ez  ragyog  újra  midőn  tele  fénye  dalomnak  elönti, 
S  színe  varázs  sugaraiban  szállítja  fel  ismét 
Őseim  árnyaikat,  kik  az  őszkor  napjait  élték, 
Kölcsey  nemzetség,  Ete  hű  maradéka,  kit  egykor 
Don  hullámi  körül,  a  hét  magyar  egyike,  hős  Ond 
Lángölelés  zálogja  gyanánt  neje  karjairól  vőn. 
Vígan  laktanak  ők  rohanó  Tisza  partjai  mellett, 
S  hol  vadon  árnyak  alatt  barnán  viszi  habjait  a  Túr, 
Míg  nem  az  elkomorult  sorsnak  nyila  dúlva  lecsattant 
S  könnypatak  áradozott  a  bánat-ölelte  teremben, 
S  áldozatát  vérben  fogadá  vala  boltja  sötétén, 
Elsiratott  hamvak  közt,  a  czégényi  monostor .  .  . 

Cseke,  január  7.   1831. 


KÖNNYCSEPP. 

Csöndes  ifjú  járdái  andalogva, 
Andalogva  szent  berek  homályán. 
Száll  feléje  nyögdelő  Szelecske, 
S  bibor  ajkán  végig  elsuhanva 
Tiszta  csöppet  harmatoz  le  hűsen. 

ccHonnan,  honnan  nyögdelő  Szelecske? 
Nem  derűi  most  hajnal  rózsaszinben. 
Esti  fény  sem  biboroz  tetőket,' 
Lángfolyamban  úszik  a  nap  ott  fenn, 
Dél  hevétől  rekken  a  meleg  táj ; 
S  szárnyad  ime  tiszta  csöpp  ezüstjét 
Harmatozva  lebben  el  körűlem!* 

És  felelt  a  nyögdelő  Szelecske: 
dMentem  én  keresni  dél  hevében 
Rózsabokrot  balzsamernyejével 
És  alatta  leltem  gyönge  lyánykát, 
Gyönge  lyánykát  ülni  könynycl  áztan, 

Szánakozva  röpdezék  feléje, 

S  megfüredtem  könnye  tengerében.)) 

Szóla  s  ment  a  nyögdelő  Szelecske ; 
És  az  ífju  szíve  kezd  dobogni, 
S  bíborajkán  a  csöpp  égni  kezdett. 
Égni  kezdett,  bár  leszálla  hűsen. 

Cseke,  január    17.    1831. 

BÚSAN  CSÖRÖG... 

Busán  csörög  a  lomb, 

Mert  fú  szél ; 

Sűrűn  dobog  e  szív, 

Mert  búm  kél. 

Kárpát  kebeléből 

A  szél  fú; 

Tőled,  szerelem  jön  ez  éjjeli  bú. 

Lyány  sziklakemény,  lyány 

Csillagszép, 

Nem  látod-e  kínom, 

Mely  dúl  s  tép? 

Nem  szánod-e  kínom. 

Mely  tép  s  dúl, 

S  felforrva  szememben  ez  arczra  lehull? 

Hajh  rózsa,  piroslik 

Lángorczád, 

Jer,  könnye  szememnek 

Forrjon  rád ! 

Hervadva  hevétől. 

Mely  átfut, 

Majd  adsz  temetőmre  halottkoszorút! 

1831. 

HUSZT. 


Bús  düledékeiden,  Husztnak  romvára,  megá]]ék  I 

Csend  vala,  felleg  alól  szállt  fel  az  éjjeli  hold. 
Szél  kelé  most,  mint  sír  szele  kél ;  s  a  csarnok  elontott 

Oszlopi  közt  lebegő  rémalak  inte  felém. 
És  mond:  Honfi!  mit  ér  epedő  kebel  e  romok  ormán? 

Régi  kor  árnya  felé  visszamerengni  mit  ér? 
Messze  jövendővel  komolyan  vess  öszve  jelenkort : 

Hass,  alkoss,  gyarapíts :  s  a  haza  fényre  derűi! 

Cseke,  deczemb.    29.    1831. 

MÁRIA  TERÉSIA. 

Sír  vala,  gyönge  fiát  dobogó  kebelére  szorítván, 
S  álla  borúit  napként  Mária  népe  között. 

Sírjon-e,  mond  a  büszke  magyar,  fejedelme  magyarnak? 
Sírjon-e  kit  nagy  nép  szent  koronája  födez  ? 

S  lángjai  közt  nem  kérd  ő  múltkori  sérvet,  ölő  kínt : 
Halni  rohan,  küzd,  győz;  s  Mária  védve  vagyon. 

Cseke,   decz.   30.    1831. 

TÁVOZÁS. 

Lengve  sötét  part  árnyai  közt  a  csolnak  amott  száll ; 

Nyúgoti  fenyvek  alól  szél  s  hab  utána  rohan. 
És  a  lyányka  halad,  s  vég  búcsút  intve  kezével 

Alkonyi  csillagként  messze  homályba  letűn. 
Szálljatok  ah  kegygyei,  habok  istennél,  körüle, 

S  hozzátok  szelíden  hű  kebelemre  megint! 

Cseke,  decz.   30.    1831. 

MUNKÁCS. 

Hol  fejedelmi  terem  fogadott  fejedelmi  lakókat, 
S  küzde  nemes  harczot  Zrínyi  leánya  soká ; 

Bérczedet  ó  Munkács,  keserű  gond  űli,  lebegvén 
Rémalakok  szomorún  a  fogoly  álma  fölett. 

Büszke  tekintettel  mit  nézsz  a  síkra  le,  bús  lak? 
Jőn  az  utas,  lát,  s  fut  messzekerűlve  tovább. 

Cseke,  decz.  30.    1831. 

VÉSZ. 

Bús  vihar  kél,  duzzad  a  hab. 
Vízközépen  csolnakom  ; 
Isen  hozzád,  messze  kék  part ! 
Isten  hozzád,  hű  lakom! 
És  te  lyányka  légy  szerencsés, 
Kit  más  boldog  karja  bír! 
Szikla  s  örvény  én  körűlem, 
S  hullám  közt  vár  puszta  sír. 

Bús  vihar  zúg,  harsog  a  hab. 
De  szivemben  néma  csend ; 
Melyen  vad  ború  sötétlik. 
Melyre  fény  már  nem  dereng. 
Itt  tekintek  a  vizekbe 
Mélyen,  tompán,  hidegen ; 
Kín  és  kény,  és  föld  és  élet 
Oly  üres,  oly  idegen! 

Szikla  rendít,  nyíl  az  örvény, 
Szállj  fenékre  csolnakom! 
Fenn  zajong  bús  tenger  árja. 
Lenn  ezüsthab  hű  lakom. 
Majd  a  vándor  vész  között  jár. 
Kormányán  kétségben  űl. 
Nem  sejdítve,  hogy  hajója 
Enyhe  sír  fölett  röpül. 

Cseke,  január   26.    1832. 

KAZINCZY. 

Sírba  Kazinczy  leszállt;  s  későn  fakad  érte  hevítvén 
A  remegő  könnycsepp  harmatozó  szemeket. 

És  fölkél  hideg  álom  alól  bús  árnya  sötéten, 
S  rémletes  arczával  dombja  fölébe  leül. 

« Nemzetemért  e  szív  tettel  bizonyíta  szerelmet*  : 
Szól  keserűn,  s  a  díj  könny  leszen  érte  csupán? 

Pest,  szept.   8.    1832. 


ÁTOK. 

A  dalköltőn  fekszik  átok, 
Szívén,  lelkén  vad  ború. 
Szép  leányim,  őt  hagyjátok. 
Ég  föld  néki  szomorú ; 
Égben  hónát  elvesztette. 
Földen  nem  lel  mást  helyette, 
Fürtéin  kín  a  koszorú. 

Mennyet  ígér  lángszerelme. 

Hajh  de  búsat,  mely  ont  vészt; 

Édes  hangba  foly  gyötrelme, 

Még  is  lelket  tép,  emészt. 

Almot  űz,  s  mert  nem  találja, 

A  valót  s  jelent  utálja, 

Kényben  nem  vesz  s  nem  hagy  részt. 

Hajnalán  rózsás  tavasznak 
Télvihart  epedve  zeng, 
S  majd  ha  lomb  s  virág  elasznak. 
Zöld  ernyők  után  eseng. 

Hölgy  miatt  küzd,  nyerve  díja, 
S  íme  most  száz  kétség  víja. 
Sóhajtása  messze  leng. 

Vészes  égnek  néz  alatta : 
Hű  fedélhez  merre  jut? 
S  hű  fedél  ha  befogadta, 
Számüzöttként  vissza  fut. 
Fényben  nyíl  előtte  pálya, 
S  hátra  készti  zord  homálya, 
Hol  vadonba  tér  az  út. 

A  dalköltőn  fekszik  átok. 
Kedv  s  remény  hijában  int: 
Szép  leányim  őt  hagyjátok. 
Elhagy  ő  is  bút  és  kínt. 
Majd  ha  dombja  zöld  hantjára 
Milliom  csillag  sugara 
Csendes  éjben  letekint. 

Szept.    29.    1832. 


INTÉS. 

Zeng  hazát  és  zeng  szerelmet. 
Magyar  hű  nép,  a  lant; 
O  ne  bánd,  ha  \é.gyr  hangjától 
Szíved  meg-megdobbant ! 
És  ne  bánd,  ha  lágy  hangjától 
Szívedre  bánat  gyűl ; 
Mélyen  az  tekint  magába, 
Ki  bús  érzésben  űl. 

Jer,  borulj  el  csendes  órán. 
Múltról  jövőig  hass; 
Vágyva  pillants  föl,  magasra : 
Mint  naphoz  küzdő  sas. 

Vágyva  pillants  föl,  magasra, 
ím  itt,  a  mi  fenntart : 
Könny  a  szemben,  láng  a  mellben, 
S  a  kézben  ősi  kard! 

Cseke,  szept.   29.    1832. 


TISZTÚJÍTÁS. 

íMért  sereglesz  hű  nemesség? 

Mért  e  víg  indulat? 

Ünnep  ez  tán,  melyre  kebled 

Édes  lángra  gyúlad?» 

Vándor,  a  volt  tiszti  karnak 

Virad  búcsunapja, 

fcs  kormányát  a  szabad  nép 

Még  ma  másnak  adja. 

«Bár  ne  szálljon,  hü  nemesség. 

Bánat  a  cserére! 

S  győzelemben  kit  vezetsz  föl 

Honod  őrhelyére?)) 

((Azt,  ki  lángszerelmet  ígér 

Népnek  és  hazának; 

Azt,  ki  ránk  mosolyg  szelíden, 

S  nyer  szivet  magának.)) 

((És  te  nem  félsz,  hű  nemesség, 

Hogy  kerülsz  igába, 

S  a  szelídnek  még  nyakadra 

Hág  fel  büszke  lába?)) 

((Vándor,  értünk  hajh  ne  búsulj, 

Kurta  szám  a  három, 

S  három  év  ha  lassan  elfoly. 

Törve  minden  járom!)) 

Nagy-Károly,  okt.    15.    1832. 

EMLÉKLAPRA. 

Négy  szócskát  üzenek,  vésd  jól  kebeledbe,  s  fiadnak 
Hagyd  örökül  ha  kihunysz:  Jl  haza  minden  előli. 

Pozsony,   június    14.    1833. 


HŐS. 

((Védni  menj  el  engem  és  hazád  I)) 
Hősnek  a  hölgy  mond  és  kardot  ád ; 
((Győzve  térj  meg)), 
Búcsút  így  sohajta, 
S  véled  e  kard, 
S  ellen  vére  rajta! 

Hős  elindul,  lángban  kebele, 
S  fölpirúl  rá  bús  harcz  reggele. 
Vág,  de  sebjén 
Omlik  drága  vére. 
Győz,  de  halva 
Hull  vert  ellenére. 

Mécsvilágnál  gyönge  hölgy  mit  vár? 
Nap  megy  és  jön,  ő  nem  vissza  már! 
Karddal  együtt. 
Melyet  fog  kezébe, 
Csöndes  estvén 
Néma  sír  fődé  be. 

Hős,  aludjál !  dombod  hantja  zöld, 
Könynyel  ázva  nyugtat  honni  föld ; 
Érted  áldást 

Hű  kebel  sohajta; 

Véled  a  kard, 

S  ellen  vére  rajta. 

Cseke,  okt.  7.    1833. 


VERSENYEMLÉKEK. 

I. 

Bátorság  ad  erőt,  pályán  a  gyáva  hanyatlik; 
Bátran  lépj,  hogy  utóbb  rény  koszorúzza  fejed. 

11. 
Szállj  versenyre,  magyar;  s  fog  kelni  körűled  az  élet. 

111. 
Messze  tekints.  A  pálya  kicsiny ;  túl  rajta  nagyobb  vár. 

IV. 
Minden  pálya  dicső,  ha  belőle  hazádra  derűi  fény. 

V. 

Küzdeni  s  győzni  tanulj.  Kell  küzdeni  s  győzni  hazádért. 

VI. 
Onnérzésl  te  vagy  a  diadalmas  bére,  nem  a  díj. 

Vll. 
Nemzeti  fény  a  czél.Hogy  elérd,  forrj  egybe,  magyar  nép. 

.833. 

FELÍRÁS  KENDE  ZSIGMOND  HÁZÁRA. 

Alkota  munkás  kéz  engem ;  s  a  szőke  Szamosnak 
Partjain  a  költő  Iát  vala  s  zenge  felém : 
Ház,  örökülj;  s  vidám  békével  tartsad  öledben 
Gazdád,  s  gyermekeit,  s  hív  unokái  sorát! 

1833. 


EMLÉKSOROK  KLOBUSICZKY 
MATILDHOZ. 

Vedd,  lyányka,  búcsúm,  vedd  áldásomat; 
S  tartsd  meg  szivedbe  hiv  emlékezettel 
A  bús  daloknak  csendes  éneklőjét. 
Ki  végszavában  int :  szép  s  jó  iránt 
Lángzó  szerelmet  hordjon  kebeled ; 
S  őrizd  örökre  lelked  tisztaságát. 
Ki  rényt  követvén  járja  mért  körét. 
Az  boldogít  mást,  s  lesz  boldog  maga. 

1834  május    12. 


ÉJI  TEMETÉS. 

Vész  ébred,  üvölt  az  éjjeli  szél, 
Házból  az  anyácska  remegve  kikél, 
S  karján  csecsemővel  ide  s  tova  jár. 
((Kebled  csupa  fagy; 
Oly  néma,  sötét  vagy! 
Szép  gyermekem  alszol-e  már?)) 

És  alszik  örökre,  szíve  körül 
Vérhabja  sebének  halálosan  ül; 

Kölcsey   Fcrcncz   munkii. 


lói  yérsek- 

Sírt  váj  az  anyácska,  de  melle  szorong. 

((Kész  néked  az  ágy; 

Ott  fájdalom  elhagy, 

Hol  végtelen  álma  borong.)) 

Zöld  lombok  alatta,  fenn  puha  hant; 
Xűg  a  temetésre  halotti  harang. 
Vad  dörgeteg  hangja  borúlat  egén, 
S  villám  tüze  gyúl 
Bús  fáklyavilágúl : 
Irtózatos  ünnepi  fény. 

Már  éji  siralma  kelni  nem  int; 
Menj,  térj  anya  vissza,  pihenj  le  megint, 
S  borzadva  ha  érzed  az  éj  közepét. 
Dúlt  álmok  után. 
Kísérteti  órán 
Száll  gyermeked  árnya  feléd. 

April  elején,    1836. 


PAULINA  EMLÉKKÖNYVÉBE. 

Aeoli  hárfa  gyanánt  zeng  a  költő  dala  hozzád 

Meszelakásából,  vad  vizek  árja  közül. 
O  maga  gyötrődik,  mert  bal  sors  átka  hazáján 

Dúlva  csapong,  bal  sors  átka  baráti  felett. 
Lyányka !  ne  értsd  e  kínt,  mely  keblemen  égve  terűi  el. 

Néked  öröm  kell  még,  szép  jelen,  égi  remény. 
Majd  ha  borúi  eged  is,  s  epedő  búd  könnyre  fakasztgat. 

Emlékezve  reám,  veszteni  s  tűrni  tanulj  I 

1837. 

ZRÍNYI  MÁSODIK  ÉNEKE. 

Te  lásd  meg,  ó  sors,  szenvedő  hazámat, 
Vérkönynyel  ázva  nyög  feléd ! 
Mert  kánya,  kígyó,  féreg  egyre  támad, 
És  marja,  rágja  kebelét. 
A  méreg  ég,  és  ömlik  mély  sebére, 
S  ő  védtelen  küzd  egyedül. 
Hatalmas,  ó  légy  gyámja,  légy  vezére, 
Vagy  itt  az  óra,  s  vég  veszélybe  dűl 

Áldást  adék,  sok  magzatot  honodnak. 
Mellén  kiket  táplál  vala  ; 
S  másokra  vársz,  hogy  érte  vívni  fognak? 
Ön  népe  nem  lesz  védfala? 
Szív,  lélek  el  van  vesztegetve  rátok ; 
Szent  harczra  nyitva  várt  az  út, 
S  ti  védfalat  körüle  nem  vonatok; 
0  gyáva  fajt  szült,  s  érte  sírba  jut. 

De  szánjad,  ó  sors,  szenvedő  hazámat! 
Te  rendelél  áldást  neki : 
S  a  vad  csoport,  mely  rá  dühödve  támad. 
Kiket  nevelt,  ön  g^'^ermeki. 
Taposd  el  a  fajt,  rút  szennyét  nememnek ; 
S  míg  hamvokon  majd  átok  űl, 
Ah  tartsd  meg  őt,  a  hűv  anyát,  teremnek 
Tán  jobb  fiak,  s  védvén  állják  körűi. 

Törvényem  él.  Hazád  őrcsillagzatja 
Szülötti  bűnein  leszáll ; 
Szelíd  sugárit  többé  nem  nyugtatja 
Az  ősz  apák  sírhalminál. 
Jds  más  hon  áll  a  négy  folyam  partjára, 
Más  szózat  és  más  keblű  nép; 
S  szebb  arczot  ölt  e  föld  kies  határa. 
Hogy  kedvre  gyúl,  ki  bájkörébe  lép, 
1838. 

SZÉP  ERDÉLY. 

Szép  Erdély  barna  fürtű 
Leánya,  hű  anyám, 
Tekints  az  égi  lakból 
Még  egyszer  vissza  rám. 

lm  elhagyott  hazádon 
Pusztúlat  átka  leng; 
Erdély  ledőlt  s  fölötte 
Fiad  keserve  zeng. 

18^8. 


PRÓZAI   MUNKÁK 

1. 
CSOKONAI  VITÉZ  MIHÁLY  MUNKÁI. 

Midőn  Rec.  Csokonairól  ítélni  akar,  neműnemű  féle- 
lemmel lép  a  publicumnak  elébe,  nem  mintha  Rec. 
természet  szerént  rettegő  volna,  hanem  mivel  nem 
tudja,  ha  azon  tiszteletet,  melylyel  sok  másoknak  tar- 
tozik, nem  látszik-e  megsérteni.  Azon  aesthetikus,  ki 
Csokonairól  szól,  kénytelen  a  nagyobb  publicum  értel- 
mével megvívni ;  azonban  ha  állításai  a  tisztább  ízlés- 
nek reguláival  ellenkezni  nem  fognak,  nem  leszen  oka, 
hogy  akárki  előtt  is  megpiruljon. 

Minden  poéták  közt,  kiket  Recensens  ismer,  Bürger 
az,  kihez  Csokonai  leginkább  hasonlít;  vagy  azért,  mivel 
a  genius  mindkettőjöket  egy  útra  vonta,  vagy  azért, 
mivel  Csokonai  Bürger  példánya  szerint  igyekezett 
eleitől  fogva  dolgozni.  Recensens  úgy  hiszi,  hogy  mind 
a  két  ok  dolgozott,  s  a  második  következése  az  első- 
nek. Bürger  és  Csokonai  mindketten  nem  gazdag  és 
nem  fő  nemzetből  származtak;  mindketten  iskolai  neve- 
lést vettek  s  valóban  sok  iskolai  tudományt,  de  egy- 
szersmind sok  iskolai  elmésséget  is  vittek  által  a  közön- 
séges életbe  s  írásaikba ;  mindketten  nevezetes  convul- 

siókat  szenvedtek  a  szerelem  miatt,  s  ez  őket  sentimen- 
talismusra  vezette,  noha  (kivált  Csokonairól)  úgy  látszik, 
mintha  jó  kedv  és  makacsság  lett  volna  inkább  charak- 
terök;  mindketten  érzették  a  rhythmus  erejét;  mind- 
ketten hajlandók  voltak  a  Bürger  által  úgynevezett 
popularitásra.  Valóban  sokat,  a  mit  Schiller  a  maga 
nevezetes  recensiójában  Bürgeiről  mond,  szórói-szóra 
lehetne  a  magyar  poétáról  is  mondani ;  de  Bürger  a 
maga  sonettóiban  egyetlenegy,  s  ezen  tekintetből  kell 
azt  ítélnünk,  hogy  Bürger  sentimentálisabb,  mint  Cso- 
konai. —  Schiller  azt  jegyzi  meg  Bürgerről,  hogy  ő 
érzés  helyett  sokszor  zabolátlan  indulattal  áll  elő,  s  bár 
a  sonettók  s  némely  dalok  szelíd  érzéssel  vágynak  is 
általhevülve,  de  az  "Elégte,  s  a  fíohes  Lied,  hogy  többet 
ne  említsek,  Schillernek  ítéletét  igazolják.  Csokonainál 
az  Utolsó  szerencsétlenség,  mely  a  Bürger  Elégiája  után 
készült,  hasonló  megjegyzést  érdemel ;  de  azt  kell  hin- 
nünk, hogy  itt  nem  maga  a  költő,  hanem  csak  Bürger 
zeng,  mert  a  több  sentimentál  dalokban  ritkán  van 
nyoma  a  kisebb  mértékű  érzéseknek  is,  mert  Csokonai 
általában  hidegebb,  mint  a  német  példány,  s  mindenütt 
látszik,  hogy  az  érzésnek  tónusa  tanulva,  nem  pedig 
együttszületve  van. 

Sok  út  van  veretve  a  pályán,  mely  mind  a  czélhoz 
viszen,  de  kevésnek  adta  a  sors,  hogy  mindenik  utat 
megfuthassa,  és  a  ki  csak  egyet  is  dicsőséggel  meg- 
futott, méltó  a  koszorúra.  Embereink  közt  nagyon  el- 
hatalmazott azon  hiúság,  hogy  magokat  s  kedveltjeiket 
pankratiastáknak  véljék,  s  nem  elég  nekik,  ha  egyben 
nagyoknak  ismerjük  őket ;  mindent  akarnak  vagy  sem- 
mit sem.  Csokonai  örök  emléket  érdemel  literaturánk- 
ban,    de   ha   ő   neki    némelyeket   megtagadunk,  ha   azt 

mondjuk,  hogy  a  Lilla  úgy  nem  éri  fel  Himfyt,  mint 
a  messzéről  csillámló  tűzi  játéknak  fénye  a  volkánét; 
ha  mondjuk,  hogy  az  érzés  és  cultúra  tekintetében  őtet 
Daykához  tennünk  nem  lehet;  ha  mondjuk,  hogy  az  ódá- 
ban Virág  úgy  áll  neki  ellenében,  mint  egy  Jupiter 
Olympius  a  bámuló  előtt  stb.,  levettünk-c  azért  min- 
dent Csokonairól?  nem  marad-e  még  elég  oldal,  mely 
felől  fényben  jelenhet  meg?  Rec.  azt  hiszi,  hogy  nem 
az  dicsértetik  igazán,  a  kinek  hibái  is  vakon  imádtat- 
nak. Az  a  ki  úgy  tiszteli  Csokonait,  mint  Hubay,  meg- 
gyalázza őtet;  az  a  ki  úgy  tiszteli  Berzsenyit,  mint 
Hoblik,  nem  méltó  azon  nagy  költőnek  szellemét  fel- 
fogni. 

Rec.  úgy  véli,  nem  lesz  kedvetlen,  ha  Csokonaink- 
nak  életéből  némely  scénákat  lerajzol,  s  azokból  igye- 
kezik a  pontokat  láttatni,  melyekből  ezen  poétát  szokta 
szemlélni. 

Csokonai  Debreczenben,  1774-ik  évben  deczember- 
nek,  úgy  tetszik  17-én  született,  és  így  mind  Kazinczy- 
nál, mind  Földinél  sok  évekkel  ifjabb  volt.  Tanulásá- 
nak helye  a  debreczeni  ref.  collegium  vala,  s  tanítói 
a  poesisben,  mint  maga  említi.  Kovács  József  a  Virgil 
fordítója,  s  a  historiographus  professor  Budai  voltának. 
Azon  mód,  melylyel  iskoláinkban  a  poezist  tanítják, 
nem  az  aesth etikusoknak  módja,  hanem  kulcs  a  deák  litera- 
túrára,  s  főképen  a  metrikának  ismeretére;  azonban 
mégis  elégséges,  hogy  a  netalán  még  szunnyadó  poetai 
geniust  felébreszsze,  s  római  példák  szerint  vezesse. 
E  tekintetben  volt  méltó  Csokonainak  azon  koráról 
szólanunk. 

A  genie  sok  classisokra  oszlik  fel.  Vágynak  nagyok, 
kik  nem  találnak  utat  magok  előtt,  s  önerejökkel  futják 

a  még  ismeretlen  pályát.  Vágynak  kisebbek,  kik  ha 
nem  találnak  utat  magok  előtt,  nem  is  lépnek  fel  soha. 
Mindnyájan  függenek  a  környűlményektől,  a  kornak  vé- 
leményeitől stb.,  de  a  nagyobbak  a  sötétben  is  tudnak 
világot  terjeszteni  s  nem  ragadtatnak  el  úgy  koroknak 
durvaságától  s  rossz  ízlésétől  is,  hogy  nagyságok  jeleit 
ne  adhatnák,  a  kisebbek  pedig  lerogynak  a  teher  alatt 
s  olyakká  lesznek  mint  a  kiktől  vezettetnek.  Homér, 
Shakespeare  és  Gcethe  nagyok  lettek  volna  minden  kör- 
nyülményekben,  de  Horácz  egy  philosophi  század 
megjelenése  nélkül  nem  fogott  volna  születni,  s  Virgil 
ha  Apollonius  korában  görögnek  született  volna,  talán 
csak  a  cyclushoz  fogott  volna  tartozni,  épen  úgy,  mint 
Abaelard  és  mások  a  scholasticusokhoz  tartoztak,  mert 
nem  Sokratesnek  tanítványai  voltának. 

Csokonai  Nagy  Sámuelnek  Sanderjét  leonínusokkal 
czifrázta  fel,  s  még  akkor  Csokonai  és  Nagy  tanulók 
voltának:  jele,  hogy  az  ifjú  úgy  formáltatott  a  tordai 
Gyöngyösinek  példája  által,  mint  a  még  akkor  hasonló- 
képen fiatal  Nagy  Ferencz,  Horváth  Ádám  és  mások. 
Már  akkor  a  Zrínyi -nemben  senki  sem  verselt  négy 
rímmel,  s  azon  időben  Bessenyei  ék  bírták  a  literatúra 
elsőségét,  mivel  Ráday  csak  rejtekben  dolgozott,  Ráj- 
nist,  Révait  és  Barótit  Debreczenben  nem  nagyon 
ismerték,  s  Kazinczy  és  Földi  nem  régen  kezdettek 
ismeretesek  lenni.  Csokonainak  ((Alkalmatosságra  írt 
Versei))  nagy  részint  ekkor,  még  Debreczenben  készül- 
tek, valamint  a  wDisetai  Múzsának))  sok  darabjai,  me- 
lyek neki  a  publicumnál  ugyan  hírt  eleget  szereztenek, 
de  a  mesterségnek  nem  nagy  ismeretét  mutatják. 

Csokonai  jókor  ismeretségbe  jutott  Kazinczy  és  Föl- 
divel, melyikkel  hamarább,  azt  Rec,  nem  tudja,  de  már 

1796  előtt  mindeniket  ismerte.  Az  bizonyos,  hogy  Föl- 
dihez jobban  volt  csatolva,  s  leginkább  tőle  vett  a  poetai 
pályán  segédet.  Ennek  szükség  volt  említtetni,  hogy 
könnyebben  ítélhessünk  Csokonainak  a  pályán  tett  elő- 
meneteléről. 

Alidon  a  kassai  magyar  társaság,  Barótiban,  Kazin- 
czyban  és  Bacsányiban  felállott,  akkor  Földi  Pesten 
lakott  s  készült  az  orvosi  pályára.  Buzgósága  a  litera- 
túra  iránt  ismeretes  volt,  s  a  társak  által  dolgozó  társ- 
nak meghívatott.  Földi  úgy  jelent  meg  a  philologiában, 
mint  purista,  s  a  fordítgatásban  mint  szoros  fordító. 
O  Debreczen  környékén  neveltetett,  s  életének  rövid 
korát  ugyanazon  környéken  élte  el.  Innen  jön,  hogy 
ő  is  jókor  elkezdette  az  ellenkezést  azokkal,  kik  a 
csínos  ízlésű  Báróczynak  nyomain  léptek  fel.  A  köz- 
népé az  igaz  magyarság,  az  idegennel  nem  egyvelges 
magyarság,  ezt  mondogatta  Földi,  valamint  még  ma  is 
sokan  mondogatják.  Ezen  szellemben  futotta  Földi  a 
pályát,  s  makacsságát,  s  azon  mesteri  tónust,  mely  neki 
tulajdona  volt,  valamint  míveletlen  ízlését  is  egykor 
még  inkább  fogja  a  publicum  ismerhetni,  ha  levelezései 
világot  láthatnak. 

Csokonai  ezen  embernek  tanítványa  volt.  Rec.  emlé- 
kezik egy  levélre,  melyben  Földi  a  Csokonai  által  for- 
díttatott blumaueri  dalt  (az  árnyékszékhez)  megítéli,  s 
abban  minden  sort  a  legszorosb  fordítás  regulái  szerint 
fontolgat.  S  ugyanazon  levélből  látta,  hogy  a  Rádaytól 
neveztetett  rhythmust  Csokonai  jókor  megtanulta  Föl- 
ditől, mit  a  publicum  már  a  Dayka  biographusától  is 
tud.  Az  idegen  literatúrákkal  is  jókor  ismerkedett  Cso- 
konai, és  mégis  úgy  látszik,  hogy  midőn  a  Diaetai 
Múzsa   megjelent,    még  a  német   literatúrát   vagy  nem 

ismerte,  vagy  nem  igyekezett  a  németeket  követni,  kik 
közül  Bürgernek  olvasása  későbbi  darabjainak  legna- 
gyobb részökön  megtetszik.  A  Diaetai  Múzsából  úgy 
látszik,  hogy  az  ifjú  az  olasz  poétákat  akarta  inkább 
ismerni.  Az  Angelica  Metastasióból  tétetett  által,  de 
az  apróbb,  olaszból  fordíttatott  dalok,  "Eschenburg  Bei- 
spielsammlungjáhő]  vétettek,  s  úgy  látszik,  hogy  a  kor- 
ban ezen  gyűjtemény  volt  kézikönyve. 

A  pálya  megnyílt,  s  a  kezdet,  ha  nem  nagy  talentu- 
mot is,  de  nem  középszerű  könnyűséget  árúit  el,  s  az 
ifjú  poéta  temérdeket  öszveírt.  Csokonainak  élete, 
minekutána  Debreczent  elhagyta,  nyughatatlan  volt,  s 
ennek,  s  szerelmének,  valamint  a  német  poesissel  való 
ismerkedésnek  tulajdoníthatjuk,  hogy  dalaiban  senti- 
mentalis  tón  kezdett  zengeni,  m.elynek  még  a  Múzsá- 
ban nem  igen  van  nyoma,  mert  az  inkábbára  deák  köl- 
tőkben élő  ifjú  hajlandóbb  volt  a  poetai  descriptiókra, 
mint  a  lélek  érzéseinek  dallására;  s  tapasztalásból  tudjuk, 
hogy  a  ki  az  iskolai  útmutatások  szerént  kezdi  poesisát, 
az  mind  descriptiókkal  kezdi  azt,  melyre  magok  a  taní- 
tók is  szükségesen  vezetnek,  s  a  kiadatni  szokott  themák 
is  (Tavasz,  Szélvész,  Este)  azt  látszanak  magokkal  hozni, 
mert  az  magában  kijön,  hogy  az  ily  themák  nem  a 
Metastasio  cantátáinak  szellemekben,  hanem  Ovidnak 
manierjában  szoktak  dolgoztatni. 

A  popular  (köznyelvi)  és  a  pöbelhaft  (községi)  közt 
nagy  a  különbség,  s  méltán  jegyzi  meg  Schiller  az  ala- 
csony kifejezéseket,  melyek  Bürgernek  sok  darabjait 
elrútítják.  Ezen  jegyzést  kénytelen  Rec.  Csokonairól 
is  tenni.  Földi  által  vezettetvén  a  philologiába,  kez- 
dette ő  is  kiáltozni,  hogy  a  köznéptől  kell  magyarul 
tanulni,  s  mivel  ő  ezt  nemcsak  kiáltozta,  de  cselekedte 

is,  innen  van,  hogy  az  iskolai  tónust,  az  alföldi  provin- 
cialismust  levetkezni  nem  igyekezett.  Még  ma  is  ott 
állanak  sok  szép  dalaiban  a  Gyöngyalak,  a  Kincsem,  a 
Csócsi  s  más  számtalan  köz  expressiók,  melyek  a  leg- 
szebb sorokat  elrútítják,  s  melyekre  példákat  nem  szük- 
ség felhoznunk,  mivel  munkáinak  minden  lapján  talál- 
tatnak. Bürgernek  szerfelett  követése,  s  a  rossz  úton 
vezetett  popularitás  mániája  soha  sem  engedte  őtet  azon 
útra  lépni,  melyen  Báróczy  és  Dayka  koszorút  szedte- 
nek,  s  melyen  indulván  el  a  németeknél  W^ieland  és 
Matthisson,  a  legbájolóbb  szépségű  nyelvet  mutatták 
elő  írásaikban.  Szükség  itt  még  egy  környűlményt  Cso- 
konainak életéből  felhozni. 

O,  mint  felébb  is  mondatott,  oly  sorsban  született, 
mely  alacsony  ugyan  nem  volt,  de  neki  mégsem  sze- 
rezhetett ifjúkorában  oly  társalkodást,  mely  az  úgy- 
nevezett nagy  világ  csinosabb  tónusát  vele  megismer- 
tette volna ;  s  az  az  epitáphiumán  is  álló  vivens  poetae 
more  már  iskolai  éveiben  is  annyira  megtartatott  tőle, 
hogy  makacssága,  és  a  miatt,  a  mit  Bürgernél  a  sze- 
gény Johannes  Scheere  géniek  hibáinak  nevez,  szinte  za- 
bolázhatatlan  lett:  mely  zabolátlanság,  hogy  a  geniali- 
tásnak  kiütése  volt,  megtetszik  onnan,  mert  ő  különben 
a  tudományokat  szerette,  és  gyakorlottá.  Ezen  zabolát- 
lanság, vagy  nyughatatlanság,  vagy  a  minek  nevezni 
akarjuk,  kísérte  őtet  egész  életében,  de  nem  mint  Pet- 
rarchát,  ki  Vauclusetől  Ferráráig  és  Ferrárától  Vauc- 
luseig  örök  mozgásban  élt ;  mert  őtet  ezen  nyugtalan- 
ság cynicussá  tévé,  s  szüntelen  azoknak  körökben  tar- 
totta, kiktől  csapongásai,  s  makacs  s  olykor  (kivált  éle- 
tének vége  felé)  keserű  launája  nem  szoríttattak  határba. 
Csurgón  laktában,  hol  a   Festeticstől  állított  iskolának 

professora  volt,  komoediákat  írt  és  játszatott.  Akarva 
kereste  öszve  komcEdiáiban  a  legalacsonyabb  elméske- 
dést,  s  kifejezéseket.  A  ki  valaha  a  J^arnyónét,  a  Gerson 
du  Matheureux-X,  s  a  Méla  Tempefői-t  olvasta,  nem  tudja, 
mely  varázslat  tette  őt  által  a  mesterség  szép  köréből 
oda,  hol  Hanswurst  a  bécsi  theátrum  szélén  térdein  kö- 
nyörög publicumának,  hogy  ő  rajta  is  nevetni  méltóz- 
tassék. E  szerencsétlen  productumok  közül  valók  még 
az  Oí/ái^ban  kijött  némely  darabok,  mint  ez  :  Szeme  nem 
sír,  még  is  nedves  stb.,  melyektől  a  kezdő  művésznek  úgy 
kell  iszonyodnia,  mint  a  görög  kezdő  művész  a  Paüson 
és  a  csúfosan  úgy  nevezett  T{hyparographos  míveiktől 
iszonyodott :  s  az  ilyenek  látásakor  még  inkább  szükség 
kiáltozni,  a  mit  Pláton  Xenokratesnek  kiáltozott:  0os 

Azonban  meg  kell  vallani,  hogy  épen  ezen  oldal,  mely 
felől  Csokonai  oly  nagyot  buka,  neki  egyszersmind  leg- 
több fényt  szerez.  Sentimentál  darabjainak  legszebbéi 
mellett  hidegen  marad  a  szív,  de  midőn  makacsul  tré- 
fál s  a  népnek  tónusában  lép  elő,  lehetetlen  azon  ge- 
niális  szökdellést  tőle  megtagadni,  mely  a  való  vocátió- 
nak  bélyegét  hordozza.  Az  "Evoe  Bacche,  A  Csikóbőrös 
kulacs,  A  szegény  Zsuzsi,  A  Tarsangi  búcsú,  és  mindenek 
felett  az  a  hasonlíthatatlan  szépségű  Parasztdal :  Ama 
sűrű  nyárfák  alatt  stb.  valóban  poetai  lélekkel  Írattak,  s 
ezek  legtöbb  originalitást  is  bizonyítnak;  mert  ámbár 
ezek  közt  is,  kivált  a  Parasztdal  mástól  vétetett,  de 
még  is  mindeniket  inkább  övének  lehet  tartani,  mint 
azon  sok  szerelmes  dalokat,  melyeknek  origináljaikat 
Bürgerben,  az  Eschenburg  gyűjteményében,  s  az  1 804-ki 
bécsi  almanakban  stb.  minden  feltalálhatja.  Különös, 
hogy  épen  az,  a  ki  leginkább    prédikálta   literatúránk- 

ban  az  originalitást,  legtöbb  darabot  idegenek  után  ké- 
szített, s  nem  több  szabadsággal,  mint  Verseghy  a  maga 
dalait,  melyeknek  origináljaikat  Ramler  gyűjteményé- 
ből maga  kimutogatta,  valamint  azokat  is,  melyeket  az 
Aglájában  ki  nem  mutogatott. 

Megjegyzésre  méltó  az  is,  hogy  ugyanazon  princi- 
piumok,  mely  különböző  efFectusokat  csinálnak  külön- 
böző emberekben.  Csokonai  a  régi  szavaknak  és  szó- 
lásoknak épen  olyan  keresőjök  és  használójok  vala,  mint 
Révai,  Kazinczy  és  Horvát  Endre,  még  is  az  ő  mun- 
káiban azok  a  magok  régi  színében  jelennek  meg,  ho- 
lott azon  említett  írókban  azok  gyakran  új  szók  gyanánt 
vétetnek.  A  martalék,  ^omh  s  többek,  ha  úgy  jelenné- 
nek meg,  mint  amazoknak  írásaikban  az  érzemény,  vért, 
csarnok,  a  sarjaik,  fenyér  s  több  újításoknak  vétettek 
volna  a  publicumtól,  valamint  a  vihar  és  rivancs  s  száz 
meg  száz  szavak  újításoknak  vétettek.  Rec.  nem  akar 
philologiai  villongásra  bocsátkozni,  de  azt  meg  kell 
mondania,  hogy  Csokonai  a  maga  expressióinak  ritkán 
tudta  megadni  az  újság  ingerét.  S  ennek  oka  egyene- 
sen a  köznép  nyelvéhez  való  ragaszkodás.  Ügy  látszik, 
hogy  ő,  bár  az  öreg  Sulzert  ismerte  is,  de  mégsem 
fogta  fel  az  aesth etikának  szellemét,  s  nem  érzette  eléggé 
tisztán  azt,  a  mit  íróink  közül  sok  mások  is  nem  érez- 
nek, s  a  mi  Báróczyt  és  Daykát  nagyokká  tévé. 

Csokonai  mint  lyrikus  (s  már  mondatott  is)  Bürger- 
rel,  a  mieink  közt  pedig  Daykával  tétethetik  együvé, 
s  mindenik  mellett  hátra  marad.  Nincs  benne  annyi 
tűz,  mint  azon  kettőben,  s  azt  a  psychologiai  festést, 
azt  a  csínt  és  teljességet,  mely  Daykának  sajátja,  ő  nála 
hiában  keresnéd.  0  olyan  lángolásra  sem  emelkedik 
soha,  mint  Bürger,  kinek  tüze  a  Tíohes  Liedhcn  és  Ele- 

gíáhzn  szinte  a  vadsággal  határozódik.  Az  lítoísó  sze- 
rencsétlenségben sincs  annyi  energia,  mint  a  Bürger  ori- 
gináljában,  s  a  Mollys  Abschied,  mely  Csokonaitól  for- 
díttatott, nyilván  mutatja,  mennyivel  inkább  bírta  a  maga 
nyelvét  a  német,  mint  a  magyar.  Csokonai  sem  Bürger- 
nek,  sem  Daykának  philologiai  ismereteikkel  nem  bírt, 
s  annak  a  mit  a  Zircz  emlékezetéhzn,  még  az  aesthetikai 
postulátumok  ki  nem  elégíttetések  mellett  is  bámulunk, 
Csokonaiban  semmi  nyoma  nincsen.  Himfyvel  egy  rendbe 
Csokonait  tenni  nem  lehet.  A  Lillának  és  a  Szerelmek- 
nek tárgyok  egy,  de  a  lélek,  mely  a  tárgyról  zeng,  két 
egészen  különböző  léleL  Himfy  a  verselés  mesterségét 
nem  érti  úgy,  mint  Csokonai.  Himfynél  a  költés  maga 
nem  mesterség,  ő  lángol  és  teremt,  némelykor  bámu- 
lásra méltóképen,  némelykor  nem  bámulásra  méltóké- 
pen, mindegy,  de  ő  teremt.  Csokonai  az  érzésnek  hang- 
ját csak  tanulta,  s  a  verselésnek  minden  tudománya 
mellett  sem  adja  azt  oly  szépen,  oly  csínnal  vissza,  mint 
Himfy;  s  bár  ez  is  némelykor  nem  elég  csínos,  de  még 
is  egy  szebb  természetnek  hangja  az,  melyet  ő  zeng. 
Mind  Himfy,  mind  Csokonai  határ  közé  szorított  gé- 
niek. Amaz  érzéseket  tud  zengeni,  és  sem  regéiben,  sem 
Hunyadijában  nem  titkolhatta  el  a  lyrai  lelket.  Cs.-ról 
egy  (talán  Jenai)  Lit.  Zeitungban  az  mondatott,  hogy  ő 
az  anakreoni  nemben  legszerencsésebb.  Rec.  azt  hiszi, 
hogy  őtet  a  Tíafiz  sírhalmáhzn  is  azon  makacsul  vidám 
lélek  kapja  meg,  a  mi  a  Parasztdalhun  s  más  hasonlók- 
ban uralkodik,  s  ez  vala  a  pálya,  mely  Csokonainak 
megnyittatott,  de  6  ezt  gondatlanul  futotta  meg,  s  lán- 
goló érzéseket  kezde  dallani,  és  éposi  tárgyakat,  mert 
Árpádiása,  úgy  mondják,  már  útban  volt ! 

A  komikumnak  való   szellemét   a    Dorottyában   sem 

lehet  megtagadni.  De  a  ki  Popénak  HajfürijéX,  vagy 
csak  a  Boileau  LulrínjáX  is  olvasta;  a  ki  tudja  mit  mond 
Sulzer  s  több  németek  "Wielandról,  hogy  ő  az  Oheron- 
ban  s  más  munkáiban  Múzsáját  vad  Faunusokkal  tár- 
salkodtatta ;  az  valóban  mind  a  Dorottyát,  mind  a  prof. 
Márton  által  kiadott  travestált  "Bahachomyomachiát,  mind 
a  még  szerencsére  nyomtatás  alá  nem  jött  Crimen  rap- 
bist  fejcsóválással  fogja  olvasni.  Szükség-e  leereszked- 
nünk a  prjapaeáknak  alacsonyságokra,  hogy  nevetőket 
találjunk?  Mi  teszi  geniálissá  Cervantesnek  halhatatlan 
munkáját,  mi  a  Spectateurt,  a  Dunciadot  stb.  ?  Az  igazi 
comicavis,  hogy  Caesarnak  kitételével  éljek,  nem  a  tárgy- 
ban, hanem  a  tárgy  előadásában  fundáltatik.  Rec.  meg- 
vallja, hogy  a  Dorottyában  geniális  szökdelések  vágy- 
nak, de  megvallja  azt  is,  hogy  a  Dorottyáról  soha  sem 
szólhat  oly  magasztalással,  mint  a  bécsi  Annalista  szó- 
lott, ki  még  a  versificatióval  is  rendkívül  meg  volt  elé- 
gedve. Előitélet  talán  Rec-ben;  de  a  Zrinyi -versben 
nem  láttatik  magának  egyebet  lelni,  mint  nyomait  azon 
míveletlenségnek,  mely  a  proven^alok  korokban  a  poe- 
sisen  uralkodott.  Csokonainak  nyelvéről  pedig  felébb 
kimondá  Ítéletét,  s  úgy  tetszik,  hogy  minekutána  a  ma- 
gyar poetai  nyelv  Virágban,  Daykában  s  Berzsenyiben 
oly  tökélyre  hágott,  nem  keményen  itélt. 

Csokonai  harminczegyedik  évében  hala  meg,  s  ezen 
korában  Berzsenyi  már  elérte  azon  pontot,  melyet  ő 
nehezen  fog  többé  felülmúlni ;  s  Csokonaiból  még  nem 
egészen  látszik,  mely  pontig  fogott  volna  törekedhetni 
azon  erőnél  fogva,  melyet  neki  a  természet  engedett. 
A  literatúra  kezdetében  lehetetlen  a  legerősbnek  is  oly 
messze  menni,  milyen  messze  ment  volna,  ha  a  litera- 
túra virágzásában  jelenhetett  volna   meg.   Orczy,  Bar- 

csai,  s  Bessenyei  mind  nem  tették  azt,  a  mit  tehettek, 
és  tettek  is  volna  Kissel  és  Berzsenyivel  egy  korban 
születvén.  Nem  tudhatni,  mely  szerencsés  pillanat  tévé 
Báróczyt  azzá,  a  minek  ő  Marmontelében  magát  mu- 
tatta, s  méltán  lehet  kérdeni,  hogy  az  új  Marmontel 
születhetett  volna-e  a  régi  nélkül?  Daykának  Győze- 
delemjövendölése  sem  tette  még  a  Titkos  hút  szükségesen 
következővé.  így  tehette  volna  még  egy  hosszabb  élet 
s  kedvezőbb  környűlmények  Csokonait  többnek  mint 
így  lehetett.  De  mivel  neki  táplálást  nyújtó  hivatala 
nem  volt,  s  éltének  nagyobb  részét  másoknál  (de  nem 
úgy  mint  Popé  a  maga  lord  barátjánál,  sőt  inkább 
gyakran  mint  az  ismeretes  virtuóz  Lavota)  töltögette, 
hozzá  járulván  ehhez  a  versírásbeli  nagy  könnyűsége 
is,  hirtelen  ragadtatott  alkalmi  verselésekre,  s  az  ilye- 
nek a  legerősb  geniust  is  elnyomják.  Nincs  veszedel- 
mesb  az  írókra  nézve,  mint  sokat  írni,  s  ez  a  sokat  írás, 
a  mellett  hogy  a  munkákat  gondatlan  készűletűekké 
teszi,  a  tanulástól  is  elvonja  az  írókat.  Egy  múlt  szá- 
zadi német  tudós  ezen  utolsó  oknál  fogva  inti  az  ifja- 
kat, hogy  könyveket  ne  írogassanak ;  s  úgy  látszik,  hogy 
sokszor  a  nem  ifjaknak  is  kellene  ezt  kiáltoznunk.  Mert 
valóban  mindég  több  van  tanulni,  mint  tanítani  való. 

BERZSENYI  DÁNIEL  VERSEI. 

A  poéta  és  versificator  úgy  különböznek  egymástól, 
mint  Archimedes  és  az  ács :  amaz,  ki  a  machinát  kigon- 
dolta, ez,  ki  azt  útmutatás  szerint  kifaragta.  A  poéta 
vagy  cselekedetet  vagy  érzést  zeng,  s  ez  által  vagy  oly 
érzelmeket  fejt  ki  szíveinkből,  melyeken  ő  maga  felül 
emelte  magát,  hogy  magasabb  nézőpontjából  annál  bizo- 
nyosabban munkálkodhassék,  mint  Homér  és  Goethe; 
vagy  oly  érzetekre  ragad  el,  melyek  önkeblében  za- 
jognak, mint  Euripides  és  Schiller.  így  vagy  amúgy, 
soha  sem  mond  egyebet,  mint  a  mi  az  emberben  és 
ember  körűi  van,  de  nála  a  közönséges  tárgy  bizonyos 
idealitást  nyer,  miként  Fűgernek  ecsete  alatt  a  min- 
dennapi ember  portraitja,  azaz,  hogy  ő  mindent  bizo- 
nyos varázslat  által  megszebbít,  s  íme  a  titok,  íme  a 
kánon,  melyet  még  Aristoteles  felállított :  si?  xo  xpstttov  ! 

Ha  ezen  princípiummal  gyújtjuk  meg  a  kritika  fák- 
lyáját, s  akarjuk  a  magyar  költés  történeteit  felvilágo- 
sítani ;  úgy  találjuk,  hogy  nekünk  versificátoraink  ugyan 
nagy  számban,  de  poétáink  felette  kicsinyben  voltak  és 
vágynak.  Mindazon  író  és  nem  író  nemzetek  közt,  kik 
Európában  a  Névától  fogva  a  Tájóig  lakoznak,  nincsen 
talán  egy  is,  melynél  a  költésnek  való  szelleme  oly 
későn  gerjedt  volna  fel,  mint  a  magyaroknál,  s  mely- 
nél az  felgerjedése  után  is  annyira  nem  otthoninak, 
annyira  idegennek  látszanék.  Az  "Emlékezzünk  régiekről 
írójától  fogva  Tinódiig,  s  ettől  Gyöngyösi  Istvánig, 
nincs  egyetlenegy  verselő    is,  ki  azsthetikai  tekintetben 

figyelmet  érdemelne,  csak  Zrínyi  Miklós;  s  íme  ez  az 
egyetlenegy  is  az  itáliai  poesis  tüzénél  gyújtá  meg  lám- 
pását, mert  a  Sirenának  minden  fordulataiban,  sőt  szinte 
minden  soraiban,  nem  leljük-e  a  Megszabadult  Jeruzsá- 
lemnek nyomait? 

Balassának  (mert  az  akkori  verselők  közt  több  nem 
is  érdemel  figyelmet)  számos  művei  közt  csak  azon 
egynek  lehet  poetai  érdemet  tulajdonítani,  melyet  in 
laudem  confiniorum  írt  (Vitézek  ^'  '^^^^  stb.).  Kedve- 
zőbben Gyöngyösi  Istvánról  sem  Ítélhetünk,  kit  a  mi 
atyáink  egy  egész  századon  keresztül 

—  nimium   patieníer  — 

bámulni  meg  nem  szűntek.  Mert  ha  sok  ezer  verssorai- 
ban némely  poetai  kitételek  is  találkoznak,  például : 

Mint  ködben  merült  hold  éjjeli   homályban, 
Bánkódik  asszonya  a  gyászos   czellában, 
Mely  a  boldog  idő   kedvesen   folytában 
Oly  volt  mint  a   víg  nap  viradó  korában, 

azzal  :.em  bizonyíthatunk  egyebet,  hanem  hogy  ő  azon 
megjegyzés  alá  tartozik,  melyet  a  kritikai  vaspálczának 
egyik  legigazságosb  hordozója  így  teszen  ki : 

Sic  mihi   qui   multum   cessat,   fit  Chaerilus   ille, 
Quem   bis  terve   bonum   cum  risu  miror. 

S  mind  ez  az,  a  mit  a  magyar  poesisnek  akkori 
epochájáról  azsthetikai  tekintetben  mondhatunk. 

Zrínyi  a  mint  felülmúlta  Gyöngyösit  mint  poéta,  úgy 
maradt  viszont  ennek  alatta  mint  verselő,  s  ez  az  oka, 
hogy  elfeledtetvén,  nem  ébreszthette  fel  más  magyar- 
ban azt  a  szellemet,  melyet  ő  olasz  példányaitól  köl- 
csönözött. Azok,  kik  a  később    korban    a   franczia  köl- 

tőktől  igyekeztek  lángot  kapni  (Bessenyei,  Barcsai  stb.), 
saját  példájokkal  bizonyíták  meg  azon  régi  tapaszta- 
lást :  a  hol  valami  nincs,  onnan  azt  a  valamit  venni  nem 
is  lehet;  s  eszerint  a  mi  halhatatlan  Rádaynknak  jutott 
az  a  sors,  hogy  idegen  kalauzokat  találván,  útmuta- 
tások szerint  a  mindaddig  egyetlenegy  magyar  poétát 
(Zrínyit)  megismerhesse,  s  a  nemzetnek  néhány  indi- 
viduumaiban lángot  gerjeszthessen,  s  nekik  a  módot, 
mint  kelljen  azon  lángot  táplálni,  megtaníthassa ;  s  a 
magyar  költés,  ha  a  régibb  Zrínyitől  elvonjuk  elmén- 
ket, csak  itt  kezdődik.  S  ezen  kezdet  az,  melynek  kevés 
számú  resultátumai  közé,  némely  mások  mellett,  a  mi 
három  kedvelteink :  Dayka,  Himíy  és  Berzsenyi  tar- 
toznak. 

Berzsenyi  a  maga  poetai  charakterét  a  következő 
négy  sorban  raphaeli  lélekkel  nyomta  ki : 

Emmi  !   nékem   sem   fedi   szívemet  jég. 
Lár.g  az  éneklő,   heve  forr   dalában; 
Omledő   bőség,  magasabb   csapongás 
Önti   ki   lelkét. 

S  ez  az,  a  mi  őtet  mind  az  általa  annyira  tiszteltetett 
Horácztól,  mind  a  nemzet  másik  ódaköltőjétől.  Virág- 
tól, megválasztja.  O  soha  sem  a  tárgytól  vészen  lelke- 
sedést, hanem  önmagától,  önmagától  ömlik  ki  minden 
szó,  minden  gondolat.  Az  ő  legjobb  darabjai  közt  nin- 
csen egy  is,  mely  reflexiónak  következése  volna,  min- 
den csupa  érzés,  minden  csupa  phantasia,  ifjúi  erő, 
ifjúi  lángolás,  mi  őtet  a  nyugodtabb  római  lelkű  Virág- 
tól, s  a  hévvel  epedő  olasz  Daykától  megkülönbözteti ; 
de  rnég  Himfytől  is,  mert  ennek  lángja  szilaj,  csapongó, 
elborító,  s  phantasiája  óriási  s  elkapó :  Berzsenyi  ellen- 
ben legsebesb  lángjai  közt  is  szelíd,  az  ő  fiatal,  vidám 

lelke  a  görögök  felé  röpdes  vissza,  phantasiája  ideális 
képekkel  foglalatoskodik,  annál  fogva  stylusa  virágos, 
kifejezései  exaltáltak,  például  az  ilyenekben  : 

Almaim   tündér  ligetit  te  hímzed 
Bájos  ecsettel. 

Ismét : 

A  szökő   Hórák  mosolyogva  lengnek 
Büszke  hullámin   magas   énekednek. 

Égi   csendesség  fedező  homálya 
Leng  reád,  ó  szent  Egyedűlva]óság(l) 
Szívemet  békés   kebeledbe   inti 
Mágusi  vessződ. 

Hímezze  bár  utam  thessali  virúlmány, 
Koszorúzza  fejem   legdicsőbb  ragyogvány 
A  szerencse  karjain. 

Azon  művek,  melyek  szerint  Berzsenyinek  poetai 
charaktere  rajzoltatott,  a  Matthisson  és  Horácz  egye- 
sűit stúdiumának  szerencsés  resultátumaik.  Kit  nem 
ragad  el  az  a  kellem  és  fenség,  az  a  báj  és  erő,  mi  a 
Melisszához  íratott  ódában  (1.  k.  1  2.  1.),  a  \ö'zeUtő  tél- 
ben (14,  1,),  a  J^agy  Pálhoz  (11.  k.  62.  1.),  a  Magyarok- 
hoz (84.  1.)  s  Prónayhoz  (97.  1.)  szólóban,  s  hogy  min- 
den más  elhallgattassék,  az  "Elelphilosophiában  (111.  k. 
164.  1.)  uralkodik?  Az  a  költő,  ki  ily  ódákat  zengett, 
kevélysége  lehet  a  nemzetnek, 

S   nem   lesz   idő   mely  őt  elhalni   hagyja. 

Gyakorlanunk  kell,  így  tanít  Goethe,  fejünket,  sze- 
münket és  kezünket.  Ez  a  tanítás  festőnek,  orátornak 
s  poétának  egyformán  s  elmulhatatlanúl  szükséges.  Idők 
kivántatnak,  míg  a  művész  a  maga  mesterségének  sánc- 

tuáriumába  léphet,  annak  titkaival  megismerkedhetik,  s 
nemcsak  a  nem  szépet,  és  nem  jót  elkerülheti,  de  a 
nem  helyén  álló  szépet  és  jót  is  kiismerni  s  feláldozni 
megtanulja ;  s  megtanulja,  hogy  az  önszeretet  saját 
hibáink  iránt  nem  vakságot  s  kedvezést,  de  szemessé- 
get  s  kérlelhetetlenségét  parancsol.  Az  is  igaz,  hogy  a 
regula  még  inkább  tartozik  a  géniére,  mint  más  akár- 
kire :  mivel  a  jó  és  rossz  igen  gyakran  ugyanazon  forrás- 
ból erednek.  A  könnyűség  hamar  szül  gondatlanságot,  a 
nagy  erő  durvaságot,  a  fenség  dagályt.  Innen  van,  hogy 
a  poetai  kitételekben  gazdag  Berzsenyi  gyakran  dagá- 
lyos, feleslegvaló  s  értelemtől  üres  expressiókra  téved 
el.  Az  oly  mondásokat,  mint :  dithyrambok  lángköre,  a 
ragyogó  dagályt  tarka  pórázon  nyögni,  tündérambroziát 
hinteni,  hamvvedrek  mohait  biborral  festeni,  pólya  örö- 
mébe mártani,  gőztorlatok  alpesi,  gigászi  örök  vár  chaósa, 
ének  nektáros  érzése,  libáni  Tempe,  alak  sonett,  s  más 
számtalanokat,  oly  kinövésekhez  lehet  hasonlítani,  miket 
az  élőfán  a  nedv  bősége  okoz,  de  a  gondos  kertész 
kímélés  nélkül  lehányni  szokott.  Ha  eszünkbe  jut,  mit 
mondott  Becker  Matthissonnak  ama  helyéről :  Süsse 
Liebe  deine  Rosenauen  stb. ;  ha  eszünkbe  jut  Ciceró- 
nak mondása  :  semmi  sincs  oly  nevetséges,  mint  az  érte- 
lem s  tanúság  nélkül  való  beszéd :  nem  fogjuk  rossz 
néven  venni  Rec-nek  azon  kinyilatkoztatását,  hogy  a 
felébb  kitétetett  s  azokhoz  hasonló  hibákat  publicum 
elébe  nem  kellett  volna,  kivált  egy  második  kiadásban 
nem  kellett  volna  bocsátani.  S  ezen  kinyilatkoztatás 
alá  tartoznak  a  helyenként  becsúszott  provincialismu- 
sok  is :  méhe,  pirholagos,  csatináz,  döngécsel,  stb.  Ér- 
teni kell  a  poétának,  hogy  vágynak  szavak  és  szólások, 
melyekkel,  kivált  a  poesis  fentebb  nemeiben  élnie  nem 

lehet.  A  németek  jól  tudják,  mint  kelljen  a  dialekti'so- 
kat  s  provincialismusokat  a  nyelvbővítésre  használni. 
De  ki  jusson  közűlök  azon  gondolatra,  hogy  ódáit  a 
Voss  idylljeiből  vagy  az  alemanni  versekből  tanult 
szavakkal  tömje  meg?  A  maga  iránt  kérlelhetetlen  mű- 
vész és  kedvező  kritikus,  a  magának  kedvező  művész 
és  kérlelhetetlen  kritikus  elválhatatlan  társai  egymás- 
nak. Ha  Berzsenyi  kitépett  volna  minden  gyomot, 
a  mit  az  igazságos  kritika  méltán  gyomnak  talál : 
úgy  ezen  recensió  csak  egy  dicséretömledezés  fogott 
volna  lenni :  de  így  azt  is  magában  kell  foglalnia,  hogy 
Berzsenyi  készületlen  s  liatalkori  darabokat  is  vett  fel 
gyűjteményébe.  Mert  olvassa  bár  akárki  1.  k.  24.  1.  Egy 
szilaj  leánykához,  26.  1.  Jlz  örömhöz,  36.  1.  Az  esthajnalhoz, 
44. 1.  A  csermelyhez  készült  dalokat,  valamint  mindazokat, 
melyek  a  111.  könyv  elejétől  fogva  (kivévén  a  1  38.  1.  állót, 
melynek  originálja  Bürgernél  van)  egészen  a  147.  lapig 
állanak  :  ha  nem  fogja-e  hathatósan  érzeni  rajtok  a  kezdő 
s  gyakorlatlan  kezet?  Az  ilyeneket  kímélés  nélkül  el 
kellene  törölni,  mint  a  spongiába  ereszkedett  Ajaxot, 
hogy  méltósággal  léphessünk  a  maradék  tribunálja 
elébe,  mely  ítéleteiben  igazságos  leend. 

Figyelmet  érdemel  az  is,  hogy  Berzsenyi  egy  regét 
(111.  k.  148.  1.)  asklepiadi  versekben  írt.  Ügy  látszik, 
nem  vette  észre,  mely  nagy  befolyással  legyen  a  mér- 
ték nemcsak  külsőjére  a  versnek,  de  belsőjére  is.  Ha 
egy  horáczi  ódát  tibulli  mértékre,  vagy  egy  tibulli  ele- 
giát  horáczi  mértékre  vennék,  nemde  nevetséges  korcs 
lenne  az  ?  A  rege  (románcé)  lyrai  mértékben  és  han- 
gon épen  olyan,  mint  Regnard  verselőjének  mívei,  ki 
tragcediával  nevetést,  komoediával  ellenben  sírást  okoz. 
Különben  is  a  poétának  nem  arra  kell  törekednie,  hogy 

különböző  tárgyakat  egyforma  mód  alá  rekeszszen,  sőt 
inkább,  hogy  minden  tárgynak  saját  hangot  adhas- 
son, s  így  stylusának,  gondolatainak,  érzelmeinek  több- 
oldalúságot szerezzen.  Ezen  tanácsra  kevésnek  fog 
oly  nagy  szüksége  lenni,  mint  Berzsenyinek.  O  min- 
den kifejezésbeli  bősége  mellett  is  a  gondolatok- 
ban s  érzésben  szegénynek  látszatik,  azaz,  hogy  ő 
némely  gondolatokat,  némely  érzelmeket  a  lehetséges 
hévvel  önt  ugyan  ki,  de  ezen  gondolatok,  ezen  érzel- 
mek szűk  körben  forognak,  s  igen  sokszor  fordul- 
nak elő.  Az  ő  versei  nem  felette  nagy  számban  vajgy- 
nak,  mégis  a  "Bonyhai  grotia  czímű  dal,  a  Melancholiára 
nézve;  Jlmafhus  a  Melissához  íratotíra  nézve  stb.  nem 
egyéb  visszaemlékezésnél.  S  az  a  sok  aetheri,  nektár, 
nektáros,  virány,  virűlmány,  llissus,  Sokrates,  Plató  stb., 
melyek  szünet  nélkül  előfordulnak,  s  szünet  nélkül  azon 
ideákat  s  érzeményeket  hozván  magokkal,  fordulnak  elő, 
bizonyságot  tesznek  Rec.  ítéletének  igaz  voltáról.  Innen 
van,  hogy  némely  darabok  teljesek  lévén  fagyogó  kité- 
telekkel, csak  látszanak  valamit  jelenteni,  de  valósággal 
minden  érzeménytől  s  minden  értelemtől  általában 
üresek.  Az  Jljánlás,  a  Törö'k  Sophiehez  szóló  (jo.  1.) 
A  Sonelthez  (38.  1.),  a  Bonyhai  groíta  (173.  1.)  s  némely 
mások,  hasonlítanak  azon  alakokhoz,  melyek  a  Laterna 
magica  visszasúgárzása  által  a  falon  mozogni  látszanak 
ugyan,  de  valósággal  ott  nincsenek.  Ezen  gondolati  s 
érzeményi  keskeny  körből  lehet  azt  kimagyarázni,  hogy 
Berzsenyi  magát  már  egészen  kimerítettnek  lenni  lát- 
szatik, s  talán  elérte,  noha  még  igen  jókor,  a  határt, 
melyet  a  természet  a  poéta  és  nem-poeta  közt  vona,  s 
a  mit  utoljára  a  legnagyobb,  leglelkesb  költőnek  is  el- 
érni   kelletik.    Mert   másként  hogyan    kellé    vala    szár- 

mazniok  azon  IV.  könyvbeli  "Epishláknak,  azon  dun'a 
jambusokba  öntött  declamatióknak?  A  poezisnek  ezen 
korcsneme  darab  időtől  fogva  a  magyar  literatúra  köré- 
hez képest  sűrűn  kezd  gyakoroltatni.  De  jól  monda 
Lessing:  egy  kicsiny,  de  poetai  bordal  szerzője  inkább 
poéta,  mint  az  ízetlen  Hermanniásokat  koholó. 

Szükség,  hogy  a  verselésre  is  egy  tekintet  vettessék. 
Berzsenyi  kétnemű  versekben  írá  darabjait.  Görög  mér- 
tékkel, és  rímekkel  Zrínyi-versben.  Az  ő  görög  mér- 
tékű versei  csalhatatlanul  a  legszebb  hangzásúak  közé 
tartoznak  azok  közt,  melyeket  magyar  költő  énekelt,  s 
rímes  versei  közt  is  :  A  Szerelem  (30.  1.),  "Élei  dele  (69. 1.), 
Ibishez  (71.  1.),  "Búcsúzás  J^emenesalj'ától  (y^.  1.),  Élet- 
philosophia  (164.  1.),  "Levéltöredék  (168.  1.)  oly  teljes 
hangzattal,  oly  numerositással  ékesek,  hogy  az  olvasó 
sokszor  elfelejti  a  mérték  távollétét.  Ellenben  kinek 
füle  találhat  gyönyörűséget  az  ilyenekben  : 

Itten   mosolygott  szemembe 

Szelíden   elpirulva. 

Itt  dőlt  égő   kebelembe 

Édesen  elájulva. 

A  liget  zöld  sudarai 

Halkva  körűisusogtak, 

A  hold  játszi   sugarai 

Könnyeinken  ragyogtak. 

Az  ilyenekben  a  hiányos  hangzáson  kívül  megjegy- 
zésre méltó,  hogy  az  egymásnak  megfelelő  sorokban  a 
rím  helyét  a  flexiónak  (ha  a  magyar  philologiában  így 
szólani  lehet)  visszaforduló  betűi,  vagy  inkább  szavai 
pótolják  ki.  Ájulva  és  pirulva,  s  szemembe  és  kebe- 
lembe épen  úgy  nem  formálhatnak  rímet,  mint  Tinódi 
Sebestyénnél  a  vala  és  vala,  meg  vala.  S  bár  az  ilyeket 

a  szinte  általában  rímetlen  magyar  nyelv  ki  nem  kerül- 
heti, legalább  általok  verselőink  vigyázóbbakká  tétet- 
hetnének, hogy  verseiket  munkával  készítsék,  s  könnyű- 
ségök  mesteri  könnyűség  legyen.  S  így  ezek  helyt: 

Tudom   legszebb  örömid  reggelét 
E  szomorú  hant  alá  zárad ; 
Tudom   árva  szíved  kedves   felét 
Kéri   vissza  epedő  orczád, 

legalább  ilyeneket  nyernénk  (1.  Szerelemben)  : 

De  te,  édes   érzés,  egek  szent  magzatja  I 
Az  emberi   lelket  betöltöd  egészen. 
Bajodnak  ereje  az   égbe  ragadja 
S   a  halandó  porból   egy   félisten   lészen, 

s  nem  kellene  minden  nyomon  boszonkodó  nevetéssel, 
s  nevető  boszonkodással  ama  régire  visszaemlékez- 
nünk, midőn  még  így  énekeltek : 

Debreczennek  útczái,  sírjatok 

Nem   kérdi   már   az   idegen,   hogy   ha   Lukács   pap   itthon 

És  egészségben  vagyon ! 


111. 

KORNER  ZRÍNYIJÉRŐL. 

Lefeküdtem  vala,  édes  barátom,  de  álom  nem  jőve 
rám ;  felkelek  azért,  s  most  itt  ülök  gyertyám  világánál 
és  írok  neked.  Szerelmes  csak  nem  vagy?  ezt  fogod 
kérdeni ;  s  hogy  nem  vag^'ok,  azt  az  én  kopasz  hom- 
lokomról s  behamvadott  szivecskémről  minden  felelet 
nélkül  is  gyaníthatnád ;  de  a  játékszínről  jövök,  hol  a 
Korner  Zrínyijét  láttam  —  magyarul  előadatni ;  s  a 
dicsőséggel  teljes  történet  emlékezete,  az  asszonyi  egye- 

sülét  játszó  tagjainak  művészi  ügyessége,  s  a  néző  kö- 
zönség hevesen  kifakadozó  öröme  szokatlan  melegség- 
gel hatottak  meg.  Képzelem,  mint  fogsz  elcsudálkozni. 
Mit?  így  szólandasz ;  te,  ki  máskor  a  művészség  köré- 
ben oly  nehezen  hagyád  magadat  kielégíttetni,  ki  poé- 
táinkat a  kritikának  akadozásaival  az  elkeseredésig  kín- 
zottad,  te  leltél-e,  te  leltél  volna-e  a  körneri  bombas- 
tokban  gyönyörködést?  —  Nem,  édes  barátom,  nem 
a  körneri  bombastok  gyönyörködtettek  engem.  Jól  tu- 
dod, hogy  én  azokat,  mióta  csak  ismerem,  soha  sem 
tartottam  nagy  becsben ;  s  midőn  legelőszer  haliam, 
hogy  a  Korner  Zrínyije  Szemere  által  fordíttatik,  szán- 
tam a  szegény  fordítót  a  hálátlan  munkáért.  Mert  mi 
lehessen  hálátlanabb,  mint  valami  olyant  fordítani,  a 
mit  jónak  magunk  sem  tarthatunk ;  s  így  fordítói  fárad- 
ságunkért még  csak  azon  örömet  sem  nyerhetni  el, 
hogy  literatúránkat  valamely  külföldi  szép  virággal  gaz- 
dagítottuk meg?  De  midőn  a  játékszínen  megjelentem, 
s  a  mi  halhatatlan  bajnokunkat  magyar  nézők  előtt  ma- 
gyarul haliam  szólani,  hajlandó  levek  a  kritikust  levet- 
kezni, és  a  poéta  hibáit  nemzetem  dicsőségével  fedni 
be.  A  Korner  Zrínyije,  kedves  barátom,  német  Zrínyi, 
s  mivel  az  az  austriai  veiselő  katona  sem  a  mostani, 
sem  annyival  inkább  a  régi  magyar  világot  nem  ismerte, 
nem  is  tehette  által  a  szigetvári  hőst  a  maga  valóságos 
alakjában  a  játékszínre ;  s  ekképen  hősünk  német  kön- 
tösben, még  pedig  igen  igen  hibás  német  köntösben, 
semmi  különös  dicsőséggel  nem  súgározhatik.  Meg  kell 
vallani,  hogy  a  magyar  posztóba  húzott  szigeti  világ  is 
épen  oly  kevés  nemzeti  charakter-vonásokkal  dicsek- 
szik :  mert  hiszen  a  fordító  nem  vehetett  egyebet,  mint 
a  mit  talált;    hanem  a  magyar  nyelv  hangja,  a  magyar 

játszó  és  néző  megcsalják  a  szívet,  s  a  patriotismus 
gerjedésbe  jött  érzelmei  a  kritikát,  habár  csak  pillan- 
tatokra  is,  megszelídítik.  Én  valóban  észrevétlenül  a 
közönség  örömkifakadásai  közé  vegyültem,  felejtem 
Körnert,  és  művében  a  német  világi  sentimentalismus 
üres  csevegéseit,  s  csak  azt  érezvén,  hogy  magyar  va- 
gyok, csak  azt,  hogy  az  új  Leonidas  dicsősége  reám 
is,  mint  hazafii-a,  visszafénylik,  épen  oly  művitélői  fej- 
vakargatás  és  szemöldök-hunyorgatás  nélkül  csappan- 
gatám  öszve  tenyereimet :  mint  a  galériának  boldog  bir- 
tokosai. 

De  fogod-e  hinni,  hogy  a  magyar  Zrínyi  művészi 
tekintetben  is  fölülhaladá  német  originálját?  Ügy  van, 
édes  barátom,  valóban  felülhaladá ;  nem  kitoldás  vagy 
változtatás  által  pedig,  hanem  csupán  elhagyás  által. 
Szemere  minden  bizonynyal  köszönetet  érdemel,  hogy 
füleimet  az  első  felvonásban  a  belgrádi  paraszt  home- 
rusi  katalógusával,  a  másodikban  Újlakinak  tábori  tudó- 
sításával, az  utolsóban  pedig  nem  csak  füleimet  és  sze- 
meimet, de  lelkemet  is  a  Juranics  és  Heléna  véresen 
karrikatúrás  scénájával  kegyelmesen  megkímélette.  Ezen 
utolsónak  látása,  kétségkívül,  felriasztott  volna  patriótái 
álmodozásimból ;  s  akaratom  ellen  az  Ahnfraura,  a 
Schuldra  s  a  német  föld  több  hideglelési  productu- 
maira  fogott  volna  emlékeztetni ;  s  csalódásom  vissza- 
hozhatatlanul széjjelröppenvén,  a  szigeti  bajnok  helyett 
Korner  állott  volna  élőmbe :  bár  így  is  alig  alig  történt, 
hogy  ennek  a  sok  transcendentális  és  ultrasentimentális 
helyeknél  a  coulissák  megöl  a  fordításban  is  szüntelen 
előre  törekedő  képe  theátrumi  boldogságomnak  egész 
alkotványát  öszve  nem  ontotta. 

Szerencsés   drámaköltő   az,  a  kinek  műve  jó  előadás 

által  támogattatik.  Egy  silány  professori  leczke,  vagy 
valamely  középszerű  egyházi  beszéd  gyakran  nyert  az 
elmondónak  szép  modulátiójú  hangja  s  csínos  arcz- 
vonásai  miatt  kellemetességet;  mennyivel  inkább  kép- 
zelhetjük, hogy  a  drámának  gyengeségei  az  előadás- 
ban elfedeztethetnek ;  mivel  itt  nem  csak  a  játszónak 
ügyessége,  hanem  a  decorátiói  pompa,  s  a  néző  soka- 
ságnak szép  koszorúja,  s  ennek  vagy  a  tárgy  vagy  az 
egyes  helyek  mellett  hangosan  jelengetett  részvétele 
is  a  behatáshoz  tartozik.  A  képzelet,  édes  barátom, 
nagy  varázsló ;  s  ha  felébresztetvén  szabad  lebegéssel 
szállong  fel  s  alá,  magával  ragadja,  vagy  elvakítja  az 
itélőtehetséget ;  s  a  nem  épen  rossz  helyett  jót,  a  nem 
épen  rút  helyet  szépet,  s  a  nem  épen  alacsony  helyett 
magasan  fellengőt  láttat  szemeinkkel.  Olyan  az,  mint 
a  panorámának  nagyító  üvege,  melyen  keresztül  a  pa- 
rányi rajzolatok  colossális  nagyságban  tűnnek  fel. 

És  minő  boldogtalannak  nem  fognád  mondani  a  kri- 
tikust, ki  szánakozásra  méltó  pedantsággal  hibák  után 
leskődne  még  akkor  is,  mikor  a  dialóg  valamely  kegy- 
gycl  teljes  színjátszónénak  mézes  ajkairól  zeng  feléje? 
Asszony,  a  te  bűneid  meg  vágynak  bocsátva!  így  kiáltott 
fel  az  egyszeri  angol  prazlátus,  midőn  a  szép  Cibbert 
a  chorusban  énekelni  hallotta ;  s  ezen  felkiáltást  kicsiny 
fordulattal  mindannyiszor  ismételhetnők,  valahányszor 
a  művészi  hibákkal  teljes  drámai  személyt  az  előttünk 
bájosan  lebegő  szép  repraesentanssal  összetévesztjük ; 
s  mondhatom  neked,  hogy  sok  a  maga  költőjétől  sze- 
rencsétlenül alkotott  drámai  heroína  lelt  már  idegen 
szépségnek  nevében  üdvességet. 

De  jaj  a  költőnek,  a  ki  műve  dicsőségét  holt  betűkre 
bízza!  A  kritikus  ablaka  alatt  az  utczán  lárma  támadt; 

a  hektikás  tüdőjű  bölcs  eltelik  méreggel,  s  magát  még 
egészen  ki  sem  káromkodva  nyúl  a  drámához  és  olvas ; 
s  lehet-e,  hogy  ilyenkor  kegyelmeket  osztogasson  íté- 
leteiben? Ezért  édes  barátom,  ha  valaha  drámát  alko- 
tandasz,  fussad  a  betűszedőt ;  s  a  szép  ajkakban  keress 
magadnak  oltalmat.  A  betűszedőnek  segéde  legfelebb 
is  a  fűszerszámos  boltig  nyit  utat  dicsőségednek ;  a 
szép  ajkakról  pedig  a  parterrnek  minden  úrfiai  áhítatos 
csendességben  fogják  soraidnak  zengését  hallgatni ;  s 
te  azon  boldog  csalódásban  térhetsz  meg  a  játékszínről 
szállásodra,  hogy  a  kellemes  lyánykának  adott  figyelem 
és  taps  a  te,  kínos  fejtörés  közt  született,  kedves  mag- 
zatodat illette. 

—  —  Azt  akarod,  hogy  ismét  recenseáljak?  És 
pedig,  hogy  a  német  Körnert  recenseáljam  ?  Nem 
elég-e,  hogy  a  ti  biztatgatásaitokra  magyarjaink  közül 
némelyeket  recenseálván,  huzamos  gyűlölséget  araték 
jutalmul  ?  Miért  akarod  annak  az  Istenben  boldogult 
németnek  pártfogóit  is  ellenem  haragítani?  Nagyon 
rosszul  kellene  ismernem  a  literátori  világot,  ha  meg- 
csalatkoznám azon  hitben,  hogy  a  Korner  recenseál- 
tatása  a  fordítót,  és  a  fordítónak  egész  felekezetét  bizo- 
nyosan reám  fogná  bujtani.  Hinni  fognák,  hogy  recen- 
sióm  a  fordító  magas  érdemeit  akarja  fenségökből 
leránczigálni ;  s  talán  épen  azt  hirdetnék  felőlem,  hogy 
magának  Zrínyinek  dicsőségét  irigylem,  s  hazabecsmér- 
lőnek neveztetném  általok.  Mert  saját  káromon  tapasz- 
talam, hogy  van  köztünk  bizonyos  emberfaj,  mely  a 
maga  személyes  bajait  épen  úgy  szokta  a  patriotismus 
leplével  takargatni,  mint  a  Tartuffök  a  magokéit  bizo- 
nyos más  dolognak  leplével  rejtegetni  szeretik.  S  szén- 

tű]  hihetsz  szavaimnak,  ha  mondom,  hogy  az  egész 
emberi  nemzet  minden  cujonjai  között,  az  emh'tett  két 
faj  legveszedelmesebb.  Hunc  tu  Romane  caveto! 

Azt  is  megvallom  neked,  hogy  én  az  úgy  nevezett 
recensiók  iránt  idegen  kezdek  lenni.  Gyűlölöm  a  schlen- 
driánt  mindenben,  tehát  a  kritikában  is.  S  miért  is  kel- 
lett a  kritikának  fábrikai  formát  adni ;  s  azt,  a  mi  épen 
a  hamis  ízlés  és  pedántság  kikorbácsojója  akarna  lenni, 
pedántos  korlátok  közé  szorítani,  s  a  műitéletet  pró- 
kátori  actióhoz  tenni  hasonlóvá?  A  recensensi  köpe- 
nyeg is  a  bugyogóval  együtt  német  szomszédainktól 
szállott  reánk.  Íróink,  kik  a  német  föld  tudós  újságai- 
ban dolgoztak,  kénytelenek  lévén  ott  a  formaruhát 
viselni,  midőn  későbben  magyarul  kezdenek  kritikázni, 
szokásból  vagy  előitéletből  megtartották  azt ;  s  így 
Kazinczy  és  Képlaky  s  mások  elterjesztették  közöttünk 
a  tónust,  nem  vévén  észre,  hogy  a  közönségesen  felvett 
tónus  charakteri  vonások  nélkül  van,  a  közönségesen 
viselt  forma  pedig  elnyövik,  s  elkerülhetetlenül  iskolás- 
ságot éreztető  szólásokat  s  elméskedéseket  hord  ma- 
gával. 

Ne  gondold,  mintha  kikelésem  a  recensiók  ellen 
azon  megtámadásokból  venné  származását,  melyeket  a 
Tudományos  Gyűjteményhzn  megjelent  recensióim  hoz- 
tak reám.  Soha  semmi  megtámadás  nem  teheti  azt, 
hogy  én  a  kritikát  ne  szeressem,  ne  óhajtsam :  én  még 
a  tollcsatáknak  is  kedvelője  vagyok;  mivel  azok,  bár 
mit  mondjanak  némely  megsértett  superciliumú  böl- 
cseink, még  akkor  sem  szűnnek  meg  tanúságosok  lenni, 
midőn  nem  elég  szelidséggel  folytatnak.  S  ha  én  a 
Csokonai  championjait  s  Berzsenyit  felelet  nélkül  hagy- 
tam, az  onnan  történt,    mert   olyan  literátor  ellen,  ki  a 

Bürger  nadrágvarróját  poétának  lenni  gondolja,  s  olyan 
költő  ellen,  ki  a  maga  verseinek  szépsége  mellett  eskü- 
dözik, nincsen  fegyverem. 

Nem  találhatsz  ingerelhetőbb  portékát,  mint  a  lite- 
rátor. Azért  ugyan  józan  fővel  panaszolkodni  nem  lehet, 
ha  a  megítélt  munkának  atyai  szeretettel  telidentele  tölt 
nemzője  lángot  és  bosszút  szór  maga  körűi ;  de  mikor 
olyanok  is,  kik  vagy  ingerlés  vagy  vívás  által  a  kritikai 
pályának  részeseivé  lettének,  ítéleteink  szabad  kimon- 
dását még  az  őket  vagy  épen  nem,  vagy  legalább  egye- 
nesen nem  illető  tárgyiakban  is  kái-hoztatják ;  ez,  úgy 
vélem,  az  igazság  határain  kivűl  fekvő  dolog.  Miért 
nem  akarja  valaki  másnak  megengedni  azt,  a  mit  maga 
teljes  szabadsággal  gyakorol?  Vagy  azt  kell-e  monda- 
nunk, hogy  a  despotismus  igazságtalan  kívánása  az 
emberi  szív  természetes  bűnei  közé  taitozik?  Annyi 
bizonyos,  hogy  az  a  kritikus,  a  ki  tartózkodás  és  mellé- 
kes tekintetek  nélkül  akar  ítélni,  csalhatatlanul  számos 
ellenségeket  fog  magának  találni.  Nem  szükség,  hogy 
élő  emberekről  mondj  igazságokat;  mindegy,  ha  a  múlt 
évezred  classicusairól  ítélsz  is;  elég,  hogy  ítélni  mertél : 
a  nyugalomnak  egyedűlvaló  útja  a  hallgatás.  Nem  úgy 
van-e  barátom,  hogy  ez  a  való  kritikának  nagy  aka- 
dályt vet?  S  ezt  annyival  inkább  sajnálnunk  kell,  men- 
nél nagyobb  szükségünk  van  reá,  hogy  számos  tévely- 
géseinknek vezérfáklya  gyújtassék.  Öregeink,  a  házi  jó 
békesség  kedvéért  kritikálatlan  viszik  a  sírba  magokkal 
együtt  hibáikat,  s  ifjaink  a  tőlök  beszívott  hibákat  újak- 
kal párosítgatják,  s  a  teremtő  genie  rendtílhetetlen  biza- 
kodásával kerengenék  parányi  köreikben. 

Bourignon  kisasszony,  a  ki  mennyei  revclátiókkal 
dicsekedett,    azt   valIá,    hogy   ő  mindannyiszor  a  szülő 

asszonyéhoz  hasonló  kemény  fájdalmakat  érzett,  vala- 
hányszor szerencséje  volt  valakit  a  maga  tudományára 
megtéríteni.  Nem  merném  állítani,  hogy  a  kritikusok 
valaha  a  térítésben  szerencsések  lettek  volna ;  de  fáj- 
dalmakat ugyan,  ha  a  franczia  leánynyal  nem  egyformán 
is,  legalább  nem  kisebb  mértékben,  elkerülhetetlenül 
éreztek.  S  ne  gondold,  hogy  a  fájdalom  csak  akkor 
kezdődnék,  mikor  a  köz  kézen  forgó  kritika  már  a 
maga  subjectumát  s  annak  egész  rokonságát  sustoré- 
kolásra  ingerlette.  Nem,  mert  szenvedéseid  már  akkor 
elkezdődnek,  mikor  még  itélgetésed  a  betűszedő  hal- 
hatatlanságot osztó  kezeibe  sem  került;  s  ez  az  oka, 
hogy  én,  annak  idejében  a  Berzsenyiről  írt  recensio 
kinyomatását  eltiltottam.  A  Tudományos  Gyűjtemény  re- 
dactiója  megveté  tilalmamat ;  s  a  mi  Vitkovicsunk  ke- 
zeiből áltaivett  íráskát  tudtom  nélkül  kinyomatá ;  s  nem 
csak  kinyomatá  tudtom  nélkül,  de  meg  is  csonkítá  aka- 
ratom ellen.  így  történt,  hogy  sem  azt  a  mit  akarék, 
mind  el  nem  mondhatám,  sem  a  felgerjedett  verscsináló- 
nak  philippikáit  ki  nem  kerülhetem :  ámbár  előre  tud- 
tam, minő  kevés  ember  bírjon  superintendens  Kisnek 
nemeslelkűségével,  kiben  elég  igazságszeretet  s  önér- 
zés  vala,  verseinek  nem  csupa  complimentekből  állott 
kritikáját  kedvesen  fogadni.  Nagy  különbség  van,  édes 
barátom,  az  olyan  költő  közt,  ki  egyszersmind  philo- 
sophi  lélekkel  s  szükséges  tudománynyal  is  bír,  s  az 
olyan  közt,  a  ki  teljes  éltében  semmiről  sem  gondol- 
kozott oly  mélyen,  mint  saját  dicsőségéről.  Amaz  gáncs- 
tűrő, mert  ő  mind  a  tökélyt,  mind  a  hiányt  a  kritikussal 
egyformán  érti ;  emezt  pedig  tűrhetetlenség  bélyegzi, 
mert  boldog  önszerelmében  azt  hiszi,  hogy  mind  az  a 
mi  bajusza    alól    kigördült,    egyenesen   általzeng  a  hal- 

hatatlanságba.  A  kár  csak  az,  hogy  amannak  oly  kevés 
hasonlói,  ennek  pedig  oly  számos  párjai  találkoznak. 
De  hijában  a  sopánkodás!  Oí  jrXscovs?  xaxot ;  úgymond 
a  bölcs. 

Minek  is  az  az  egyenként  recenseálgatás ?  Ha  meg- 
ítéltetni közsorsa  volna  minden  íróinknak  :  úgy  bár  iróink 
nem  is,  legalább  olvasóink  a  kritikához  szoknának;  s 
nem  látszanék  előttök  veszekedést  kereső  dühnek,  ha 
másoknak  munkáiról  szólanánk.  De  midőn  a  seregből 
csak  némelyek  kapatnak  ki,  nem  megengedhető  gyanú-e 
azt  vélni,  hogy  a  kritikus  talán  személyes  czélok  után 
intézi  lépteit?  Ha  minden  napfényre  kiszálló  könyv 
minden  kifogás  nélkül  fontra  vettetnék,  abból  legalább 
az  a  haszon  háramlana  reánk,  hogy  a  későbbi  Horá- 
nyiak  és  Wallaszkyak  biztos  kalauzt  találnának  magok 
előtt;  s  talán  még  az  is,  hogy  a  dicsőség  pályáján  egy 
kevéssé  több  vigyázattal  és  készülettel  futkosnánk.  Mert 
valóban  édes  barátom,  most  nagyon  gondatlanul  bal- 
lagunk a  halhatatlanság  felé  ;  s  nagy  gondatlanság  mel- 
lett nem  csak  az  orrunkra-bukás,  hanem  a  lábszár-  vagy 
épen  nyaktörés  is  elkövetkezhetik.  Akkor  pedig  hijá- 
ban kiáltasz  majd  segítségért;  a  már  sokszor  meg- 
csalatkozott kritikus  szánakozás  nélkül  megyén  el  mel- 
letted, és  igy  felel :  Quaere  peregrinum ! 

Talán  az  is  való,  hogy  a  recensensek  közönségesen 
nem  a  leghelyesebb  szempontra  függesztik  figyelmöket. 
Mert  minden  recensens  csak  azt  érezteti  velünk,  hogy 
az  ő  individuális  ítélete  milyennek  találta  a  kéz  alatti 
művet;  micsoda  relátióban  álljon  pedig  az  a  literatúra 
egészével,  saját  korával,  a  nyelv  jelen  állapotjával,  s 
az  olvasó  közönség  ízlésével  és  ismereteivel :  erre,  úgy 
vélem,  még  egy  kritikus  sem  kivánt  tekinteni.  Ha  min- 

den  literatúrai  productumot  azon  lépcsőhez  képest  ítél- 
nénk meg,  a  melyet  az  kimíveltetésünk  körében  betölt, 
vagy  betölteni  akar,  bizonyosan  mind  dicséreteinkben, 
mind  gáncsainkban  igazságosabbak  lehetnénk;  mert 
sokszor  a  gáncsolt  könyv  a  literatúra  egészéhez,  s  azon 
hézaghoz  képest,  melynek  betöltését  czélba  vette,  talán 
többet  ér,  mint  személyes  tekintetekből  érni  látszatik; 
a  dicsért  könyv  ellenben  sokszor  az  egészre  nézve  nem 
hoz  fel  oly  jó  következésű  érzéseket,  mint  az  ítélőnek 
individualitásában  gerjesztett.  Tagadhatatlan,  hogy  mind 
helyesebb,  mind  tanúságosabb,  mind  philosophi  lélek- 
hez illőbb,  a  machina  részeit  az  egészhez  való  függés- 
ben, mint  egyenként  vizsgálni  meg.  Az  egyenként  vizs- 
gálat alatt  sok  holmit  hiábavalónak  fognánk  gondolni,  a 
minek  hasznos  volta  csak  az  egész  elnézésében  mutat- 
kozik. 

ki   várakat  épít, 

A  legapróbb  szegnek  tudja,  mi  haszna  vagyon. 

Bizonyosan  nem  fogod  hinni,  mintha  ezen  beszédem 
oda  czélozna,  hogy  a  kritikának  a  legfentebb  tökéle- 
tesség után  buzdítástól  el  kelljen  szoknia,  s  a  hibák 
iránt  bűnös  kedvezéssel  viseltetnie.  Nem,  édes  ba- 
rátom I 

Mert  a  literatúra  egészét  sem  lehet  summum  bonum- 
nak  tartani ;  tehát  a  summum  bonumot  mind  az  egész 
literatúra,  mind  az  egyes  literátor  előtt  fel  szabad,  és 
fel  is  kell  mutatni,  hogy  a  kik  akarják,  látniok  lehes- 
sen, mely  távolságban  álljon  még  a  pálmakoszorú ; 
azok,  a  kik  látni  nem  akarnak,  már  úgy  is  jó  előre  be- 
hunyták szemeiket,  és  sűrű  pilláikon  egyetlenegy  pontra 
vont  milliom  napsugár  sem  fog  keresztül  világítani. 

Az   ember  mindig   ember  marad,   az   íróban,    a   kri- 

tikusban,  az  olvasóban  egyformán.  Ha  reméled,  hogy 
az  író  a  kritikus  által  megtéríttessék,  hogy  a  kritikus 
a  maga  csalhatatlanságát  szerény  kétség  alá  vegye,  s 
hogy  az  olvasó  a  kettőről  részrehajlás  és  előítélet  nél- 
kül hozzon  Ítéletet :  úgy  lehetlenséget  reméltél.  És  még 
is  ezen  három  rendbeli  embernek  kell  az  öszveérés 
pontjainál  fogva  előbb  utóbb  egymást  kölcsönösen 
előbbre  vinni,  midőn  vagy  világos  reflexiók,  vagy  ho- 
mályos reminiscentiák  által  egymásnak  principiumikat 
így  vagy  amúgy  magokba  szívják,  s  az  önszeretetnek 
azon  biztatgatásai  mellett,  hogy  egyedül  saját  fejeik 
után  indulnak,  a  kölcsönös  egymás  után  indulásnál  fogva 
emelkednek.  Rendes  bohóság,  édes  barátom,  de  hasz- 
not hajtó  rendes  bohóság!  Azért  nem  kell  azt  kárhoz- 
tatnunk. 

Ezen  pillantatban  veszem  észre,  hogy  levelem  iskolai 
leczkévé  vált.  Recensiót  kivántál  tőlem  Körnerről,  s 
ime  a  helyett  gondolatokat  veszesz,  melyek  a  recensiók 
recensiójára  bevezetésül  szolgálhatnának.  Te  azok  közé 
tartozol,  a  kik  szeretnek  gondolkozni,  s  a  gondolkozó 
fej  gyakran  csekély  útmutatás  által  szép  fölfedezésekre 
vezettetik ;  s  én  óhajtom,  hogy  ezen  parányi  vizsgála- 
tokon valami  fontosabb  resultátumokra  juthass  el. 


Tegnap  ismét  a  játékszínen  valék,  hol  ismét  Zrínyit 
láttam  előadatni,  még  pedig  a  körneri  originálban.  De 
mely  nagy  különbség  volt  tegnapi  érzéseim  s  azon  mi- 
napi érzések  közt,  midőn  a  darab  magyar  nyelven  zen- 
gett füleimben !  Akkor  a  magyar  hangok  megcsaltanak, 
s  a  hibák  iránt  némineműképen  megengesztelődtem ; 
most  a    német    nyelvnek  kemény  hangjai    nem  hagytak 

álomra  szenderedni,  s  hideg  ébredtségben  kellé  látnom 
mindazon  fogyatkozásokat,  melyek  máskor  az  olvasás 
alatt  kellemetlen  világításban  tűntek  fel  előttem.  Mi- 
csoda Zrínyi  ez,  édes  barátom  ?  Ez-e  az  a  tizenhatodik 
század  magyar  bajnoka,  ki  a  Szirénáhzn  oly  eredeti  szí- 
nekkel tündöklik?  Nem  barátom,  nem  a  Sz/ré^ának  baj- 
noka ez  ;  nem  a  tizenhatodik  száz  fia,  sőt  nem  is  magyar 
ez ;  mert  mente  és  görbe  kard,  várfal,  török-vérontás  és 
halál  nem  tesznek  még  magyart,  annyival  inkább  nem 
tizenhatodik  századi  magyart :  ennek  charaktere,  úgy 
vélem,  még  valamivel  több  és  jelesebb  ingredientiákból 
fog  állani. 

Vedd  kezedbe  a  "Berlichingent,  s  nem  egészen  kikapva 
leszesz-e  saját  világodból?  Minden  vonás,  mozdulat, 
hang  és  cselekedet  sejteti,  sőt  láttatja  veled,  hogy  a 
régi  németség  lovagkora  él  és  mozog  szemeid  előtt. 
Olvasd  a  Wallenstein  táborát,  s  nem  a  harmincz  évi  há- 
borúnak saját  színét  látod-e  minden,  még  oly  parányi 
alakon  is  elterjedni?  E^mon/ban  még  a  szappanfőző  s  a 
vén  katona  is  azon  korszellemet  érezteti  veled,  mely 
Egmont  és  Oranien  és  Álba  körül  oly  hatalomban 
leng. 

Emlékeztesselek-e  a  Teliben  megjelenő  képekre? 
Azonban,  te  minden  emlékeztetés  nélkül  is  tudod  azt, 
hogy  a  drámaköltőnek,  midőn  valami  történetet  előad, 
híven  kell  a  történetnek  korszínét  is  a  személyek  indi- 
viduális vonásaiban  élőnkbe  varázsolni ;  másképen  sze- 
mélyei csak  olyanoknak  tetszenek,  mint  a  tegnapelőtti 
bálnak  álarczosai,  kikről  igen  jól  tudjuk,  hogy  ámbár 
persiai  kaftánjok  és  fejkötőjök  segédével  egy  más  con- 
tinens  lakóinak  akarának  látszani,  a  tánczszálától  leg- 
felebb  is   kétszáz  lépésnyire  épen   úgy  otthon  vannak. 

mint  apjaik  és    nagyapjaik   ugyanazon   helyen  már  fél- 
század előtt  otthon  valának. 

Örömest  vallom  meg  édes  barátom,  hogy  mint  ma- 
gyar, köszönettel  tartozom  Körnernek,  ki  a  mi  Zrínyin- 
ket és  benne  nemzetünket  idegen  létére  megdicsőíteni 
kívánta.  Minden  bizonynyal  ő  csak  schilleri  lélek  hiá- 
val  volt,  másként  oly  varázsló  fényben  tüntette  volna 
fel  a  szigetváriakat,  mint  a  milyenben  a  schilleri  sze- 
mélyek ragyognak.  Mert  az  egész  darabon  keresztül 
nem  mindenütt  nyilvános  nyomai  vagynak-e,  miképen 
akart  Korner  Schillertől  mélységet,  érzelemcsapongást 
és  situátiókat  eltanulni  ?  Arra  nem  kell  sok  magyarázat, 
hogy  az  eltanulásban  szerencsés  nem  volt;  azonban 
mind  e  mellett  is  tagadhatatlan,  hogy  törekedése  dicsé- 
retes vala : 

Quem  si   non  tenuit,   magnis  tamen  excidit  ausis. 

Minden  charakterben,  édes  barátom,  kettőt  kell  meg- 
különböztetni :  a  közönségest  és  a  különöst.  Különös  vo- 
násokkal bír  minden  charakter,  melyek  azt  a  körülötte 
és  mellette  állóktól,  észrevehetőképen  megkülönböz- 
tetik, s  melyek  az  individuális  elhajlásokban,  a  tempe- 
ramentum, nevelés,  gondolkozás,  erő,  sors,  s  több  effé- 
lék különbségeiben  fundáltatnak;  de  ezen  különös  vo- 
nások mindég  a  nemzetiség  és  kor  közönséges  vonásai- 
val szoktak  kisebb-nagyobb  mértékben  vegyülni ;  s 
ennélfogva  az  ugyanazon  nemzet  és  korbeli  charakterek 
minden  személyes  különbözések  mellett  is  úgy  hason- 
lítanak egymáshoz,  mint  ugyanazon  anyának  gyermekei. 
A  drámaköltőnek  nagy  mestersége  abban  áll,  hogy 
ezen  hasonlítást  a  különbféleségben  jól  eltalálja ;  mert 
ha    csak   személyes    különbözéseket    vett   czélba,    úgy 

megkülönböztette  ugyan  személyeit  a  sokaságtól,  de 
személyeiben  a  nemzetet  és  kort  a  nemzetek  és  korok 
sokaságától  meg  nem  választotta ;  s  e  szerint  az  el- 
bandzsalodott  olvasó  vagy  néző  nem  tudja  magát  fel- 
lelni, vajon  az  előtte  forgó  hősök  a  Waterlooi  ütközet- 
ben vitézkedtek-e,  vagy  Mohácsnál  ?  Én  úgy  hiszem, 
hogy  az  individuális  emberiség  saját  vonásai  minden 
időkön  keresztül  ugyanazok,  és  csak  akként  ismersze- 
nek meg  egymástól,  a  miként  a  kor  és  nemzet  külön- 
böző színt  öntött  el  felettök. 

Vess  már  most  egy  tekintetet  Zrínyire  s  a  körülötte 
feltűnő  alakokra,  a  mint  azok  Körnernél  állanak ;  s  mu- 
tass rajtok  csak  egyetlen  egy  elhatározó  vonást  is, 
melyről  a  szigeti  bajnok  nemzetére  és  korára  úgy  rá- 
ismerjek, mint  a  Sz;;e«ában,  vagy  csak  a  történetíró 
Istvánfiban  is  ráismerek !  Mutathatni,  édes  barátom,  ne- 
hezen fogsz.  Mert  katonai  vitézség,  hazaszeretet,  hű- 
ség, oly  dolgok,  melyek  nem  voltak  azon  kornak  ki- 
rekesztő sajátságai.  Familiai  előitélet  megtapodása,  áb- 
rándozó fellengezés,  s  pityergő  sentimentalismus  pedig, 
nem  értem,  hogy  varázsolhatnák  élőnkbe  azon  kort, 
melyben  a  magyar  úr  nagyobb  politikai  befolyással  és 
több  familiájához  s  birtokaihoz  kötött  hatalommal  mint 
ma,  harczhoz  szokott  kemény  testtel  és  lélekkel,  keve- 
sebb tudománynyal  mint  erővel,  sok  szabadsági  szel- 
lemmel, minden  kétségen  túl  nem  oly  sima  volt  ugyan, 
mint  a  mi  napunknak  gyermekei,  de  munkával  és  élettel 
teljesebb  körben  élt,  s  elkeseredésében  is  bizonyosan 
nem  transcendentális  érzelmekbe  hagyta  szívét  által- 
folynia. Mikor  látnom  kell,  mint  adja  gróf  Zrínyi  a 
maga  leányát,  minden  igaz  ok  nélkül  a  születés  nélkül 
való  katonának;  mikor  hallom,  hogy  ez  a  katona,  min- 

den  oroszlánsága  mellett  is,  minő  siegwarti  ömledezé- 
sekben  bugyborékol ;  mikor  szemlélem  Zrínyi  feleségét 
és  leányát,  az  ég  tudja  hányadik  sphaerába  tartozó  ér- 
zeményekben  merengeni :  akkor  valóban  fel  nem  tudom 
magamat  hirtelen  találni.  Mert  majd  a  Naninok  falusi 
világába  vetődöm,  majd  a  Minnesangerek  közt  vélem 
magamat  bolyongani,  majd  ismét  úgy  tetszik,  mintha 
valamely  ismeretlen  erő  azon  szemnemlátott  és  fülnem- 
hallott világ  felé  taszítana,  honnan  Grillparzer  és  Müll- 
ner  halálborzalmakk^í  megrakodva  termettek  elő.  Oly 
dolgok,  melyekről  szegény  Horatius  a  Pisóknak  adott 
leczkében  még  messziről  sem  álmodozhatott. 

De  minő  pedánt  levél  ez !  így  fogsz  felkiáltani ;  s 
megvallom  édes  barátom,  igazad  van,  annál  inkább  pe- 
dig, mert  az  itt  elcsevegett  dolgokat  te  jobban  érted 
mint  én.  Azonban  mondd  meg  nékem,  mi  lenne  az  írói 
világból,  ha  a  könyvszerző  uraknak  nem  szabad  volna 
olyan  valamit  írni,  a  mit  más  jobban  tud?  S  ha  könyv- 
szerző a  közönség  előtt  ily  szabadságot  vehet,  miért 
ne  vehessen  barátja  előtt  a  levélíró? 

És  mivel  drámára  tartozó  gondolatokkal  kezdem  so- 
raimat, engedj  meg  nekem  egy  drámára  tartozó  kér- 
dést ;  nincs  senki,  a  kitől  bővebb  s  helyesebb  magya- 
rázatokat várhatnék,  mint  tőled.  Való-e  az,  hogy  min- 
denféle történeti  tárgyat  lehet,  ha  másként  a  költő  elég 
ügyességgel  bír,  játékszínre  alkalmaztatni?  Vagy  talán 
vannak  olyanok,  melyek  játékszíni  darabnak  nem  valók ; 
s  hogy  szerencsés  világításban  tűnhessenek  fel,  más 
poetai  formát  kivannak?  Annyit  tudok,  hogy  minden 
költőnek,  tehát  a  drámaköltőnek  is  szabadságában  áll, 
az  előtte  fekvő  akár  mesés,  akár  históriai  történetet 
akarat   és   szükség  szerint  többé  vagy  kevesebbé  meg- 

változtatni ;  s  így  azt  vélhetném  talán,  hogy  az  ügyes 
drámaszerző  a  legpusztábbnak  tetsző  tárgyat  is  úgy  ki- 
készítheti, s  oly  kedvező  szempontra  irányozhatja,  hogy 
az  tökéletes  drámai  behatást  csinálhat.  Mert  hogy  a 
drámaköltőnek  érdem  lenne  szorosan  a  históriához  vagy 
hagyományhoz  tartani  magát,  azt  nem  hiszem.  Nem 
csak  nem  érdem  ez,  sőt  nyilvános  poetai  fogyatkozás. 
Az  a  festő,  ki  tájat  akarván  vászna  felébe  varázsolni, 
valamely  temészeti  scénát  rendről  rendre  szolgai  mó- 
don követne,  messze  a  Claude  Lorrainek  megett,  csupa 
veduta  festő  fogna  maradni ;  s  ezen  festőnek  hasonla- 
tossága, a  felvett  történetet  szolgai  módon  kísérő  akár- 
melyik költőre  is,  annyival  inkább  a  drámaköltőre,  jól 
ráillik.  Ennek  a  történet  előre  haladását  sokkal  érez- 
hetőbb, sokkal  közelebb  álló  s  egymásból  sokkal  nem 
csak  természetesebben,  de  szükségesebben  folyó  okok- 
ból és  következésekből  kell  láthatóvá  tenni,  mint  a  leg- 
pragmatikusabb történetírónak.  Ezen  kivűl  mennyi  kü- 
lönbféle situátiókra  van  a  költőnek  szüksége,  hogy  ol- 
vasójában vagy  nézőjében  ez  vagy  amaz  indulatokat 
felébreszsze  vagy  táplálja!  A  legkörnyülállásosb  história 
sem  adhat  neki  minden  megkivántatókat  kezei  közzé; 
s  ha  saját  lelkéből  nem  termeszt  elő  holmit,  hézagok 
és  pusztaságok  maradnak  művében. 

Azonban,  ha  talán  meg  akarnád  is  azt  állapítani,  hogy 
minden  történet  lehet  ügyes  költőnek  kezei  közt  drá- 
maivá :  még  is  meg  kell  vallanod,  hogy  vágynak  törté- 
neti tárgyak,  melyek  magokban  gondoltatván,  drámai 
behatásra  vagy  egészen  alkalmatlanok,  vagy  legalább 
más  poetai  formákra,  nevezetesen  eposra,  könnyebben 
alkalmaztathatok.  Az  én  parányi  drámai  talentumom 
nem  engedi    meg  elképzelhetnem,  hogy   valamely  igen 

nagy  költő,  miképen  fogta  volna  Zrínyit  a  játékszínen 
előadni ;  de  azt  bizonyosan  állíthatom,  hogy  a  poéta 
Zrínyi  sokkal  jobban  vette  fel  a  maga  ősatyjának  tör- 
ténetét, midőn  azt  éposi  tárgy gyá  tévé,  mint  Korner. 
Az  éposíró  a  történetek  fényében  állítja  elő  a  maga 
bajnokát,  de  bizonyos  távolságban ;  mert  úgy  beszél 
róla,  mint  valamely  már  elfolyt  történet  első  személyé- 
ről ;  s  ennél  fogva  az  maga  is  a  történet  tagjává  leszen  : 
a  drámaíró  pedig  maga  sem  nem  beszél  sem  meg  nem 
jelen ;  hanem  a  drámai  személyt  küldi  élőnkbe ;  s  így 
a  dolog  egyszerre  más  tekintetet  nyer :  nem  a  történet 
kapja  magára  figyelmünket,  hanem  az  ember,  kinek 
charakteréből,  lelkének  belső  mozdulataiból  s  környűl- 
ményeiből  ilyen  vagy  amolyan  történet  fog  szemeink 
előtt  elkövetkezni.  E  szerint  az  éposírónak  szélesebb 
mezeje  van :  ő  többféle  s  egymásból  kevesebb  szoros- 
sággal függő  tárgyakra  kiterjedhet ;  mivel  maga  beszél, 
saját  individualitásának  több  befolyást  adhat,  phanta- 
siáját  szabadabban  lebegtetheti,  több  kitéréseket  pró- 
bálhat, a  történetek  külső  színét  jobban  használhatja : 
a  drámaírónak  pedig  bizonyos  pontba  kell  magát  öszve- 
húzni ;  ő  nála  mindennek  a  főszemély  charakterével  s 
lelki  mozdulataival  szoros  egybekötésben  kell  állani ; 
s  így  minden  körülmény  vagy  a  személyre  befelé  mun- 
kál, vagy  a  személyből  fejlik  ki  szemeink  előtt:  s  itt  a 
poéta  individualitásának  nem  engedtetik  befolyás;  neki 
phantasiáját,  reflexióit,  emlékezéseit,  féken  kell  tartania  ; 
ő  a  történetet  csak  úgy  használhatja,  a  mint  az  a  sze- 
mélynek belső  mozdulataiban,  a  tulajdonképen  való 
drámai  actióban  (Handlungban)  szakadatlan  lánczként 
fűződik;  s  e  szerint  neki  szüntelen  előrehaladásban 
kell  lennie;  másként,  mint  az  éposírónak,  kit  maga  az. 


202  Prózai  munkák- 

hogy  múlt  dologról  beszél,  huzamosabb  megállapodá- 
sokra szabadít  fel.  A  horatiusi  semper  ad  evenlum  festi- 
nat  sokkal  terhesebben  kötelezi  a  drámának,  mint  az 
éposnak  szerzőjét. 

Képzeld  már  most  magadnak  a  szigetvári  hőst,  ki 
fészkében  Szolimannak  temérdek  seregétől  ostromol- 
tatva, nemes  elszánással  küzd  és  elhull ;  s  valld  meg, 
hogy  ostrom,  férfiúi  állhatatosság,  hazaszeretet,  vitéz 
ellentállás,  és  bajnokhalál  magokban  gondoltatván  ra- 
gyogó drámai  situátiókat  nem  hoznak  fel.  Nem  hiszem 
ugyan,  hogy  olyan  charakter,  melynek  fő  vonását  a 
hazafiúság  lángérzelme  teszi,  játékszínre  alkalmatlan 
lenne.  Juthat  eszedbe,  mit  mond  Becker  a  Regulus  al- 
kalmatosságával ;  ez  a  szerencsétlen  német  ember  meg 
nem  tudá  érteni,  hogy  a  lángoló  hazafiúi  lelkesedés 
nem  chimaera,  s  mivel  nem  chimaera,  tehát  épen  oly 
jussal  folyhat  által  valami  drámai  charakterbe,  mint  a 
szerelem,  nagyravágyás,  bosszúkivánás  s  több  e  félék, 
melyeket  ezer  meg  ezer  alakokban  láthatunk  a  játék- 
színeken feltűnni.  De  hogy  valamely  charakterből  egy 
öt  felvonáson  keresztül  szüntelen  haladásban  folyó 
dráma  fejtessék  ki,  arra  megkivántatik,  hogy  azon  cha- 
rakternek  a  körülményekkel  való  küzdésében  mind- 
untalan új  meg  új  situátiók  álljanak  elő,  hogy  remény 
és  kétség  fáradatlan  mozgásban  lebegjenek,  mind  addig, 
míg  az  elhatározó  végbizonyosság  búsabb  vagy  derül- 
tebb színben  elérkezik,  s  a  történetfolyamnak  véget 
vet.  A  Zrínyi  hazafiúi  lelke,  mely  őtet  Szigetnek  a  ha- 
sonlatlanúl  nagyobb  erő  ellen  utolsó  vércseppig  oltal- 
mazására határozza,  neki  hajthatatlanul  erős  cliaraktert 
ád :  a  hajthatatlanul  erős  charakter  belső  nyugalmat 
teszen  fel :  s  ez  a  nyugalom,  s  abból  következett  jókori 

elszántság,  az  ostrom  és  védelem  történeteinek  szűkebb 
drámai  befolyást  engedhet. 

Korner,  úgy  látom,  ezen  nehézséget  érezte ;  s  ugyan- 
azért a  maga  Zrínyijét  nem  csupán  mint  bajnokot,  ha- 
nem úgyis  mint  férjet  és  atyát  kivánta  feltűntetni.  Me- 
tastásiónak,  az  olasz  énekes  dráma  nagy  mesterének, 
szokott  fortélya  vala,  személyeit  két  ellenkező  részre- 
hajlású indulat,  például  a  kötelesség  érzése  s  a  szen- 
vedelem ostroma  közt,  megoszlatni ;  s  tagadhatatlan, 
hogy  ezen  megoszlás  által  sok  és  megrázó  situátiókat 
lehet  kiefejteni.  Azonban,  ha  reméled,  hogy  Körner- 
nél  a  bajnokhazafi  a  férjjel  és  atyával  kínos  ellenküz- 
désbe fog  jőni,  megcsalatkoztál.  Az  ő  Zrínyije  szüntelen 
bajnok,  még  pedig  megért  és  magát  meggondolt  bajnok 
akarna  lenni ;  s  ő  nála  a  magányos  ember,  s  háznép- 
atya mindig  nagy  alárendeltetésben  áll.  A  jó  öreg  azon 
hírre,  hogy  Mehmed  bég  seregestől  elhullott,  egészen 
felmelegszik;  mert  kétség  kívül  fel  kellett  melegedve 
lennie,  mikor  azon  szavakkal :  J^omm  an  mein  Tíerz,  du 
wackrer  junger  Degen !  stb.  leányának  kezét  Juranicsnak 
adja;  még  is  elvégzett  beszéde  után  mindjárt  két  sor- 
ral egész  hidegséggel    így  inti  meg  örvendő  háznépét: 

Verspart  den   Freudenrausch   auf  ruh'ge  Tagé, 
Der  AugenbJick  verlangt  Besonnenheit.  — 

Nem  csuda,  ha  ezen  magabírás  mellett,  a  keblében 
ellenkezni  kezdő,  vagy  legalább  kezdhető  érzéseket 
könnyen  le  tudta  csillapítani ;  s  valóban  neki  nem  sok 
idő  kellett  reá,  hogy  magát  egész  háznépével  együtt 
áldozatra  szentelje.  A  második  felvonás  hatodik  scé- 
nájában  parancsolatot  vesz  a  császártól,  hogy  ostromot 
álljon,  de  segédet  nem   is  remélvén,  kész  legyen  meg- 

halni ;  s  a  bajnok  egy  monológban  minden  habozás 
nélkül  meghatározza  magát,  hogy  meghal : 

Nicht  schönern   Lohn  verlangt  ich  meiner  Treue, 
Als   für  mein  Volk  und  meinen  ew'gen   Glauben 
Ein   freudig'   Opfer  in  den   Tod  zu  geh'n ! 

Kevés  sorok  után  megnyugszik  azon  gondolatban  is, 
ha  szükség,  háznépe  vele  együtt  elveszszen : 

Wie  das   Giück  auch  spielt, 
Zum   Heldentod  ist  auch   kein   Weib  zu  schwach. 

Ezen  pillantattól  fogva  tehát  tudod,  hogy  Zrínyi  halni 
akar,  de  ug).'anazt  akarják  erőnek  erejével  minden  kö- 
rüle állók,  ezt  magok  az  asszonyok  is;  senki  sem  re- 
mél, még  csak  nem  is  óhajt  szabadulást.  Ha  Zrínyi  a 
második  felvonásban  halálra  szánta  magát  s  a  magáéit, 
ismét  kijelenti  azt  a  harmadikban  : 

Mein  eignes   (Lében)  konnt'   ich   in   die  Schanze  schJsgen, 
Mein   Kind,  mein  Weib   und  meine   Freunde  opfern, 
Die  sich  freiwillig  meinem   Glück  vert:aut, 
Sie  müssen  schuldlos  mit   in  mein  Ve.  dérben. 

S  ha  még  is  kételkedel  szándékában,  tehát  ugyanezen 
felvonás  végső  soraiban,  hogy  szentebbűl  elhigyjed, 
szép  zengésű  rímekkel  is  kész  azt  megerősíteni,  midőn 
a  Szolimán  küldöttéhez  így  énekel : 

Lebendig  aber  sollt  Ihr  keinen   habén, 

Und  Szigeths   Trümmer  sollen   uns   begraben. 

Való  ugyan,  hogy  a  negyedik  felvonás  végén  legalább 
feleségét  s  leányát  meg  akarja  szabadítani,  hanem  eze- 
ket is  megkapá  a  halni  akarás  dühe,  s  könyörögnek, 
hogy  szabad  legyen  együttveszni ök ;  s  Zrínyi  az  együtt- 
veszés   szabadságát   minden    különös   szívszaggatás    és 

belső  küzdés   nélkül  megengedi    nékiek,  sőt   mondhat- 
nám, hogy  elragadtatott  örömmel  engedi  meg : 

An  meine  Brust!   Kommt  an  des  Vaters   Brust! 

Ihr  habt  gesiegt!  —  Mag  mich  die  Welt  verdammen, 

Gott  wird  es  nicht!  Jetzt  sterben  wir  zusammen. 

Taníts  meg  engem,  édes  barátom,  hol  van  ennek  az 
úgynevezett  Zrínyinek  egész  drámai  pályájában  az 
actio?  Mozgást  ugyan  látok  mindenütt:  kardrántást, 
esküvést,  ölelést,  csókot,  ütközetet,  el-  és  visszafutko- 
sást,  fáklyaszikráztatást,  puskaporcsattanást,  és  az  ég- 
nek urai  tudják  még  mit?  De  Lessing  és  Engel  már 
régen  megtanították  a  németeket,  hogy  a  valóságos 
drámai  actio  a  testi  mozgásoktól  felette  különböző  ál- 
lapot ;  s  ha  talán  olyan  nemzetben,  hol  még  Lessingek 
és  Engelek  nem  születtenek,  megengedhetném  is  a 
drámaköltőnek  ezt  az  egész  drámai  alkotványt  öszve- 
dúló  hibát,  de  német  írónak  meg  nem  engedhetem. 
Így,  a  mint  Zrínyi  Körnernél  feltűnik,  drámában  ugyan 
szerencsét  soha  nem  teend ;  több  kell  ahhoz  még,  ha 
az  eposi  tárgyat  az  elbeszélőnek  ajkairól  a  játékszín 
életébe  készülök  általplántálni,  mint  dialogizált  jambus, 
és  lánggal  égő  s  vérrel  áradozó  szerelmes  episód.  Mi- 
kor a  drámai  főszemély  sorsát  már  az  első  felvonásban 
meghatározva  látom ;  midőn  a  negyedikben  már  semmi 
bizonytalanság  fenn  nem  marad;  midőn  az  ötödik  sem- 
mivel sem  tart  több  előrehaladó  actiót  magában,  mint 
Homérnál  vagy  Virgilnél  valamely  egyes  ütközeti  scéna: 
valóban  nem  értem,  mivel  érdemiette  légyen  a  poéta, 
hogy  a  szegény  elfáradott  néző  két  egész  óráig  dialóg- 
ról dialógra  lélekgyötrelem  közt  engedje  magát  ve- 
zettetni, az  utolsó  csörgő  és  csattogó  ütközet  pompás 
spectáculumáig? 

Azonban  nem  lehet  mondani,  hogy  a  körneri  drámá- 
ban semmi  actio  nem  volna.  Van  igen  is ;  és  hogy  van, 
ez  a  darabnak  legnagyobb  hibái  közé  tartozik  :  mert 
azon  scénákban  találkozik,  hol  Szolimán  jelen  meg;  s 
így  Zrínyi  a  maga  ellenségének  nagyobb  világítása  m.el- 
lett  árnyékba  vonul.  Szolimánnal  nyílik  meg  a  legelső 
scéna,  ki  vénségtől  elgyengülten  még  csak  addig  óhajt 
élni,  míg  Bécsnek  sánczain  felemeli  zászlóját,  s  a  né- 
met földnek  törvényt  szabhat.  Vezérei  hízelkednek 
nagy  czéljainak  s  készek  őtet  Bécs  alá  követni,  kijelent- 
vén egyszersmind,  hogy  Zrínyit  rettegik  s  őtet  Sziget- 
váron elkerülni  óhajtják.  A  győzedelmekhez  szokott 
szultán  felgerjed  ezen  rettegés  miatt,  s  megváltoztatva 
feltételét  egyenesen  Szigetnek  indul ;  s  ez  a  feltétel- 
változtatás itt  valóságos  drámai  actio ;  s  ezen  actiónak 
következésében  látjuk  a  török  tábort  mozogni,  s  Sziget 
ellen  a  fenyegető  veszedelmet  felkelni.  Szigetnek  ellent- 
állása keményebb  mint  Szolimán  remeié;  s  ez  egész- 
ségének gyöngültét  érezvén,  retteg,  hogy  sok  időt  el 
kell  vesztenie,  holott  lelke  Bécs  alá  siet:  kínos  gon- 
dolat neki  ezen  kis  tekintetű  várnál  életének  még  hátra- 
levő kevés  napjait  elvesztegetni ;  forr  és  küzd  magával ; 
most  új  ostromot  parancsol,  majd  Zrínyit  próbálja  meg- 
vesztegetni, még  mindig  Bécs  alá  készülvén  ;  Zrínyi- 
nek állandóságában  minden  próbái  hajótörést  szenved- 
nek; testének  egész  alkotványát  megrázza  kedvetlen- 
sége, s  érzi,  hogy  már  kevés  pillantatok  vágynak  előtte, 
érzi,  hogy  Bécset  már  nem  láthatja;  s  most  minden 
kívánságai  egyetlenegy  pontba  vonják  öszve  magokat : 
Szigetet  óhajtja  kivívni  még  minekelőtte  meghalna;  az 
nap  van  épen,  melyen  évek  előtt  Mohácsnál  győzött  s 
Rhodust  elfoglalta;  s  óhajtását  s  reményét  a  legtüzesb 

pontig  hágtatja;  még  egyszer  ostromot  parancsol,  még 
egyszer  visszaveretnek  népei ;  s  ezen  fájdalmas  hír  alatt 
éri  a  halál. 

Nem  nyilván  van-e,  hogy  mind  azon  progressio, 
mely  a  körneri  darabban  látszik,  egyedül  Szolimán  ré- 
széről van,  s  hogy  Zrínyi  Szolimánnak  ellenében  na- 
gyon alárendeltetett  szerepet  visel :  hideg  nyugalom- 
ban állván  ott,  kinek  erején  Szolimánnak  lelki  munkás- 
sága gyakoroltassék?  Ez  az  oka,  hogy  a  darabnak 
elejétől  fogva  a  negyedik  felvonás  közepéig  a  nagyobb 
figyelem  mindig  a  török  tábort  illeti :  s  az  ember  csu- 
dálkozik,  hogy  a  játékszíni  czédulán  a  Zrínyi  és  nem 
a  Szolimán  czimet  pillantja  meg.  Azonban,  nehogy  a 
felvett  czím  csakugyan  hijába  legyen,  a  negyedik  fel- 
vonás közepén  az  egész  török  tábor,  mintha  Merlin 
csapott  volna  rája  varázsló  botjával,  elröppen  szemeid 
elől ;  s  ettől  fogva  egyedül  a  szigetvári  funebrális  ké- 
születekkel kénytelen  lévén  foglalatoskodni,  végre  nem 
kevés  csudálkozással  észreveszed,  hogy  a  főszemély 
csakugyan  nem  Szolimán,  hanem  Zrínyi,  csupán  azért, 
mert  másfél  felvonással  tovább  él. 

De  minő  Zrínyi,  édes  barátom,  és  kiváltképen  minő 
Szolimán !  Jól  tudom,  így  fogsz  felkiáltani,  csak  már 
egyszer  szakaszd  félbe.  Igazad  van,  édes  barátom;  élj 
szerencsésen. 

Mit?  hiszen  én  azt  gondoltam,  hogy  közelebbi  hosszú 
levelem  annyi  unalmat  öntött  beléd,  a  mennyi  elég  le- 
szen téged  egész  hónapokig  minden  drámát  illető  gon- 
dolatoktól elfordítani.  De  neked,  úgy  látom,  ércztüré- 
sed  van :  vagy  talán  engem  akarsz  új  kérdéseiddel  az 
okozott  unalomért  megbüntetni? 

Azt  kivánod,  hogy  a  körneri  drámában  előforduló 
charaktereket  kifejtegessem.  Keserves  kívánság,  édes 
barátom  s  épen  oly  kivánság,  mint  midőn  az  ideált 
kedvelő  festőt  arra  kényszeríted,  hogy  mindennapi, 
semmit  sem  jelentő,  vagy  épen  visszás  fejekről  vegyen 
másolatokat.  Remélheted-e,  hogy  ilyeneken  az  ő  bajo- 
sabb vonásokhoz  szokott  ecsete  con  amore  fog  dolgoz- 
hatni ?  Azonban  neheztelésedet  el  akarnám  kerülni ;  s 
íme  néhány  vonások  Zrínyiről. 

Zrínyi  volna  Körnernek  főszemélye,  a  kiben  kellene 
az  egésznek  concentráltatni ;  s  hogy  ez  nem  történt, 
az  világos.  Nem  csuda,  ha  a  darabnak  nagyobb  részén 
a  Szolimán  árnyékában  álló  bajnok  magának  a  költőnek 
képzeletében  is  sokat  vesztett ;  s  valóban  a  kitetszőbb 
alakok  közül,  az  egész  műven  keresztül,  egy  sincsen 
sem  gyengébb,  sem  bizonytalanabb  kézzel  rajzolva, 
mint  ez.  Korner  tele  van  bombaszttal  és  carricaturák- 
kal,  annál  inkább  pedig,  mennél  több  hajlandósággal 
látszik  valamely  helyen  dolgozni ;  s  hogy  a  Zrínyi  raj- 
zolatában azok  legkevésbbé  fordulnak  elő,  csalhatatlan 
jele :  miképen  a  költőt  ott,  hol  legtöbb  szüksége  lett 
volna  reá,  legkevesebb  lelkesedés  erősíté.  Mert  nem 
kell  hinned,  mintha  bombaszt  és  carricatura  itt  művészi 
ügyesség  által  maradtak  volna  ki ;  hogy  nem  ezért  tör- 
tént, arról  jót  áll  az  egész  darab,  jót  maga  Zrínyi  is, 
a  ki,  a  hol  csak  lehet,  a  szigetvári  köpenyeget  széjjel- 
Yonja  s  a  bécsi  költői  leplet  alóla  kisúgároztatja. 

Zrínyi  majd  mint  vezér  és  bajnokhazafi,  majd  mint 
háznép  atyja  jelen  meg;  s  mindenik  esetben  a  költő 
már  kiforrott  s  megtisztult  erejű  lelket  akart  képzel- 
tetni,  s  az  ifjú,  szilaj  habzású  Juranicsnak  ellentételé- 
ben megkülönböztetni : 

Das,  Freund,  ist  deiner  Jugend  Ungestüm, 
Das   flammt  nicht  mehr  durch   Zrínyis   Heldenscele. 
Wenn  so  ein  Geist  ergriffen  um  sich  glüht, 
Dann  ist's  was  Bessers,  als  die  blosse  Kampflust. 

Azonban  úgy  látszik,  hogy  a  Zrínyi  bölcs  hidegsége 
vagy  szárazsága  leginkább  csak  a  háznép  atyjában  lát- 
ható. Az  az  indifferentia,  melylyel  háznépének  a  fenye- 
gető veszedelmeket  tudtára  adogatja,  az  a  könnyűség, 
a  melylyel  azt  a  közveszélybe  sülyedni  hagyja,  valóban 
nem  nagy  forróságot  mutatnak.  Meg  kell  vallani,  hogy 
még  is  némelykor  a  komoly  atya  elfelejti  magát;  s 
kedveseinek  karjaiban  édes  ömledezésekre  fakadoz : 

—  —  mir   ist  so  wohl   in   Euern   Armen, 
Und  tausend   Bilder  stehen  blühend  auf  .  .  . 

Ha  Körnernek  halálos  ellensége  volnál  is,  nem  tagad- 
hatnád, hogy  az  ilyen  szépségek  a  Stella  szeretőjének 
szájába  is  oda  illenének.  De  mit  nem  fogsz  még  mon- 
dani azon  anakreoni  bölcseségre : 

O  Menschen!  Menschen!  fasst  das   Lében  schnell, 
Lasst  keiner  Stunde  Zeigerschlag  vorüber, 
Wo   ihr  nicht  sagt:   Der   Augenblick  war  mein. 

Csudálhatod-e,  hogy  az,  a  ki  a  háznépi  körben  néha 
néha  félig  sentimentális,  félig  életphilosophiával  tel- 
jes poétává  tud  lenni,  mint  bajnok  is  poetai  hevületbe 
teheti  magát?  ha  meggondolod,  hogy  elejétől  fogva 
mely  melegséggel  függ  ő  a  halál  gondolatján;  ha  meg- 
hallgatod mint  hasonlítja  halálát  a  szerelem  szép  tár- 
gyához : 

Ich  will  den  Tod 
Mit  Liebesarmen  jugendlich  umfassen. 
Und  muthig  drücken   in   die  treue   Bruít; 

Kölcsey   Fereiicz  munkái.  1 4 


2  I  o  T^TÓzai  munkdk- 

ha  végig  nézsz  azon,  legalább  négy  opera-áriával  fel- 
érő, nyolczas  rímeken,  melyek  az  ötödik  felvonásban 
csengenek ;  ha  fontba  teszed,  hogy  az  utolsó  felvonás 
negyedik  scénájában  halálszerelemmel  eltelve  minő 
tirádákat  mond  feleségének  és  leányának  stb.,  kény- 
telen is  vallást  teendesz,  hogy  Zrínyi  ugyan  a  nyugodt 
bölcseséget  ígérő  czégért  minden  forma  szerint  való 
schwarmerséggel  hazudtolta  meg,  de  Korner  csak- 
ugyan nincs  lyrai  tehetség  nélkül ;  s  ugyanazért  talán 
nem  fogod  neki  rossz  néven  venni,  hogy  a  drámában 
sántikál,  s  híre  és  akaratja  ellen  felvett  személyei 
helyett  tulajdon  maga  declamálgat.  Kár,  hogy  a  cho- 
rusok  kimentenek  módiból !  Az  ilyen  drámafűző  urak, 
képzelem,  minő  lyrai  szökdelléseket  vinnének  véghez 
azokban ! 

Nincs  nehezebb,  édes  barátom,  mint  saját  indivi- 
dualitásunkat megtagadni.  Pedig  a  dramatikus  legszo- 
rosb  tiszte  az  volna,  hogy  a  maga  szerelmetes  énjét 
elfeledvén,  személyeit  tökéletesen  megfelelő  charak- 
teri  vonásokkal  jelelje  ki.  Azonban  a  köz  tapasztalás 
mutatja,  hogy  a  drámákból  többnyire  vagy  lyrai  hab- 
zás és  e  habzásból  származó  dagály,  vagy  a  legmin- 
dennapibb  élet  üressége  tetszik  ki.  Mindegyik  hiba 
magának  az  írónak  subjectivitásából  következik ;  mert 
vagy  érzeményeit  zabolázni  nem  tudja,  vagy  pedig 
nem  ét^én  miként  lehessen  azokat  magából  ki  más 
embernek  világába  általplántálni,  mindannyiszor  be- 
zárkózik, valahányszor  magán  kívül  másokkal  fogla- 
latoskodik. Értsd,  hogy  azon  esetről  nem  szólok, 
midőn  valaki  minden  névvel  nevezendő  poetai  szellem 
nélkül  kezd  drámát  firkálni ;  mert  a  felebbi  jegyzés 
azt  akarja  mondani,  hogy  gyakran    a    lyrai    szellemmel 

gazdag  mértékben  bíró  költőnek  is  lehetséges  oly  drá- 
mát írni,  melyben  nem  csak  drámai,  de  lyrai  tehetséget 
sem  vehetünk  észre. 

VoItál-e  valaha  figyelemmel  azon  sok  verklart,  Ver- 
klarung  s  hasonló  szavakra,  melyek  Körnernél  a  halálra 
készültek  alkalmával  oly  gyakran  előforognak?  Ha 
voltál,  úgy  érteni  fogod,  hogy  poétánk  Schlegelnek 
gondolatjai  szerént  a  tragoediának  fő  pontját  akará 
elérni.  Schlegel  azt  hiszi  a  tragoedia  legfentebb  ne- 
mének, melynek  kimenetele  nem  leverést  és  megrázást, 
de  felemelődést  s  lelkesedést  szerez  lelkünkben.  Cal- 
deron,  úgymond  ő,  így  dolgozott.  Ilyennek  ismeri  a 
Voltaire  Alzirját  is;  s  ugyanazért  azt  Voltaire  drámái 
közt  legjobbnak  itéli.  Azonban  Schlegelnek  nincsen 
igaza,  midőn  az  ily  kimenetelnek  felsőséget  ád.  Mert 
némely  tárgyak  szükségesen  ily  kimenetelt  kívánnak ; 
némelyek  pedig  szükségesen  ellenkezőt.  A  halált,  me- 
lyet Leonidás,  a  két  Decius,  Regulus,  s  a  mi  Szondink 
és  Zrínyink  szenvedtenek,  akár  drámaszerző  láttassa 
velünk,  akár  történetíró  beszélje  el,  az  mindenképen 
felemel  bennünket.  Miért?  Mert  az  előttünk  lévő  sze- 
mély szenvedését  mindig  azon  pontban  érezzük,  a 
melyben  ő  maga  azt  kijelenti.  Fáj  nekem  valamely 
vágás  vagy  ütés,  de  nem  jajdúlok  el,  nem  változom 
színemben  s  több  eféle:  kicsinynek  gondolod  fájdal- 
mamat, s  nem  szánsz.  Kínos  jajdulásom  s  halaványsá- 
gom  pedig  elrettent  s  szánakozásra  hoz.  Leonidás, 
Zrínyi  s  több  ilyenek  nem  küzködnek  a  sorssal,  midőn 
a  halál  közelít,  szabadulásért ;  hanem  önkényt  kívánnak 
m.eghalni :  s  ez  a  resignátio,  s  ez  a  lelkesedés  általhat 
a  nézőre  vagy  olvasóra.  Szánakozásunk  elenyész  a 
bámulatban,    s    irigyeljük    inkább     dicsőségüket,     mint 

szánjuk  vésztőket.  Itt  tehát  a  tragikumot  csak  a  kata- 
stróphát  megelőző  történetek  csinálják,  mikor  a  bajnok 
még  nincs  resignálva,  még  szabadulást  vár  és  nem  kap. 
Ha  kezdettől  fogva  resignálva  van,  úgy  vége  minden 
tragikumnak,  mint  Körn érnél ;  ha  pedig  küzd  és  szaba- 
dulni akar,  s  ellátja  végre,  hogy  reményei  füstbe  men- 
nek:  íme  az  a  tragikum.  Ekkor  resignálja  magát;  a 
dicsőség,  a  haza  oly  dolgok,  melyek  az  élet  becsét 
felülhaladják ;  s  így  a  resignátió  nyugalma,  a  dicsőség 
ragyogása  az  élet  tragikumáról  ideálba  ragadnak  ben- 
nünket ;  s  íme  ez  a  Schlegel  által  magasztalt  emelődés. 
Ilyen  az  Egmont  halála,  ki  a  szabadságnak  álma  után 
lelkesedve  rohan  az  érte  jövő  poroszlók  elébe.  Ilyen  a 
Cátóé  is,  ki  Pláton  Phsedonjával  kezében  siet  a  hal- 
hatatlanságra. Alzírban  Guzmannak  keresztyéni  halála 
teszi  az  enyhülést ;  s  a  keresztyéni  resignátió  von  el  a 
schilleri  Mária  Stuart  felett  is  bizonyos  lélekcsendesítő 
nyugalmat.  De  Wallenstein,  Don  Carlos,  Galotti  Emilia 
egészen,  és  szükségesképen  más  helyhezetben  hagyják  a 
lelket ;  azért  még  sem  szűnnek  meg  mesterművek  lenni. 
Mert  az  ily  tárgyakban  schlegeli  emelődést  keresni  hiba 
lenne ;  s  a  görögök  többnyire  ily  tárgyak  körül  dolgoz- 
tának. Osztán  az  ideál  nem  csak  egyformája.  A  Cátó 
philosophi  halála,  a  Zrinyi  áldozatja  túl  ragadnak  a 
köz  ember  erején ;  s  ezek  a  művész  keze  közt  csalha- 
tatlanul ideállá  változnak.  De  művész  keze  közt  a  fáj- 
dalom, veszély  és  sors  terhe  alatt  leroskadó  emberiség 
is  vehet  ideális  arczot  magára.  A  Laokoón  lelki  és  testi 
kínja,  s  a  Niobe  szép  fájdalma  szintúgy  ideálok,  mint 
a  belvederi  Apollón  s  a  Venus  Anadyomene.  Tehát  a 
Philoktetes  kínja,  az  Ajax  halála  s  több  ilyenek  épen 
úgy  felhághatnak  az  ideálba,  mint  Zrínyinek  és  Egmont- 

nak  esete,  s  több  efélék.  A  Voltaire  Alzírjában  azt  is 
fel  kell  venni,  hogy  Guzman  nem  főszemély,  hanem  a 
főszemélyek  szerencsétlenségére  élt  ember ;  az  ő  halála 
tehát  szerencséseket  teszen.  Ez  oly  gonosz,  a  ki  halá- 
lában istenhez  tér.  Ha  valaki  Wallensteinből  valami 
francziás  darabot  akarna  készíteni,  s  e  végre  az  egész 
nagy  alkotványből  az  ifjú  Piccolomini  és  Thekla  sze- 
relmét venné  ki,  s  Wallensteint  úgy  tűntetné  fel,  mint 
a  ki  ezeknek  boldogságát  nagyravágyásával  hátráltatná, 
s  végre  Wallensteinnak  meg  kellvén  halni,  haldoklásá- 
ban a  nagyravágyás  lépéseit  vele  megutáltatná,  s  sze- 
relmeseire atyai  áldást  mondatna :  itt  kevés  híján  olyan 
enyhülés  jőne  elő,  mint  az  Alzírban.  Még  is  egy  ilyen 
darab,  akárki  dolgozná  is,  a  schilleri  Wallensteinnak 
árnyékához  sem  mérkőzhetnék.  Megtetszik,  hogy  a 
művet  nem  a  katasztróphának  minéműsége,  hanem  az 
egész  dolgozás  művészi  volta,  s  a  tárgyválaszlás  ajánl- 
ják. Mert  Zairból  és  Alzírból  senki  keze  alatt  nem 
lehetne  Ajax,  Hamlet,  Egmont  és  Maria  Stuart. 

A  mi  Zrínyinek  halálát  különösen  illeti,  az  valóban 
lelket  emel  mind  a  Szirénáhzn  mind  a  mi  Istvánfinknál; 
de  Körnernél  emel-e  lelket?  azt  mástól  szeretném  meg- 
tudakozni. Magyart  a  Zrínyi  névnek  csak  említése  is 
melegít;  s  mikor  épen  halálára  jön  a  szó,  lehetetlen, 
hogy  a  Werthesz  Kelemen  kibeszélhetetlenűl  rossz 
dialógjainál  is  sebesebben  ne  kotogjon  kebelünk.  Ide- 
gen felelhetne  reá  legjobban,  ha  oly  jókori,  még  a 
darab  elején  nyilvánná  tett  elszánás,  oly  hosszasan 
fárasztó  készület  s  az  asszonyok  és  Juranics  annyira 
extravagáns  jelenéseik  után  midőn  még  végezetre  dör- 
gés és  csattogás  közt  az  ütközet  mezejét  is  végig  kell 
tekintenie,  nem  verettetik-e  széjjel  fejéből  minden  gon- 

dolat,  s  szívéből  minden  érzemény  ?  Werthesz  Kele- 
men csudálásí  érdemlő  liberalitással  a  maga  halált  ret- 
tegve váró  személyeit  még  egyszer  szomorú  magyar 
muzsika  mellett  bú-elfelejtésűl  megtánczoltatja ;  s  ez 
mégis  úgy  vélem,  kegyelmesebb  bánásmód,  mint  a  kör- 
neri  csatazaj,  melytől  elkábúltában  még  csak  a  horatiusi 
"Esseda  feslinanf  stb.  sem  juthat  az  embernek  elég  ha- 
marsággal vigasztalásul  eszébe. 


Nem  ismerek  költőt,  ki  szeretetreméltóbb  asszonyi 
charaktereket  tudott  volna  rajzolni,  mint  Goethe.  A  gö- 
rögök más  helyhezetben  valának  asszonyaikra  nézve 
mint  az  újabbkori  Európa,  s  azért  poétáiknál  az  asszo- 
nyiság igen  ragyogó  rollát  nem  játszik;  az  új  európai 
poesisben  pedig  magas  helyen  áll  az,  és  sehol  sem 
magasabban  mint  a  játékszín  költőinél.  Tudod,  édes 
barátom,  mely  határtalan  befolyása  volt  a  szépnek  a  fran- 
czia  híres  dramatikára ;  s  tudod  azt  is,  hogy  minden 
határtalan  befolyások  mellett  is  azok  a  többnyire  görög, 
de  később  chinai  és  amerikai  köntösbe  is  vont  franczia 
szépek,  sokkal  csekélyebbek  valának,  mintsem  meg- 
érdemlenék,  hogy  arczaikon  charaktervonásokat  hiába- 
való fáradsággal  keressünk.  Minekutána  Lessingnek 
férfias  szava  a  franczia  bábocskákat  hazája  theátrumiról 
elijesztette,  próbáltak  a  németek  valamint  férfiakat  úgy 
asszonyokat  is  egy  valóbb  s  melegebb  élettel  teljes 
természet  után  képezni.  De  ha  a  franczia  lyánykákat 
hidegen  feszes  galanteria  teszi  megismicrhetőkké :  a 
németeknek  nagyobb  részén  fellengező  sentimentalis- 
must,  s  holdvilági  ábrándozást  vehetsz  észre;  s  ez  a 
közönséges   vonás   Schillernek   asszonyait  is  homályos 

helyhezetbe  sűlyeszti.  Goethénél  szelíden  tiszta  világítás- 
ban áll  az  asszonyiság ;  és  méltóbban  megnemesített 
természetet  sehol  nem  fogsz  találni,  mint  az  ő  müvei- 
ben. Nem  szükség,  hogy  a  játékszínen  kívül  Wertherig 
és  Wilhelm  Meisterig  emlékeztesselek ;  csak  a  Clavigó 
lyánykáját  és  Iphigeniát,  s  a  tassói  Leonórát,  az  egmonti 
Klárit,  Eugéniát  stb.  tekintsd  meg ;  s  látni  fogod,  hogy 
annyi  derültséget  az  érzelemben,  annyi  tisztaságot  a 
mélységben,  annyi  csendet  a  szenvedelemben,  s  annyi 
bájt  a  könnyüségben  sehol  másutt  nem  lehet  találnunk. 
S  nem  szánakozásra  méltó  dolog-e,  hogy  mi  magyarok 
oly  igen  elhagytuk  magunk  közt  a  németes  sentimen- 
talismust  terjedni,  hogy  a  goethei  vidáman  mosolygó 
grátiákat  mind  e  mai  napig  is  oly  szűken  akarjuk  sze- 
retni, s  a  schilleri  halavány  képeket  imádjuk?  Schiller 
a  drámában,  mint  mindenütt,  valóban  nagy,  s  nagy, 
Goethe  mellett  is ;  s  ki  tagadhatta  azt  valaha,  hogy 
szerencsésebb  drámai  situátiókat  talán  még  senki  sem 
tudott  felhozni,  mint  ő?  De  nem  valóságos  veszély-e 
reánk  nézve,  ha  mi  azt  az  epesztő,  nyugtalan  és 
örök  sejdítésekben  borongó  schilleri  Múzát  jobban 
szerethetjük,  mint  a  tiszta  vidámsága,  s  nyugalomban 
lebegő  goethei  lelket?  Vagy  talán  a  Schiller  gígási 
nagysága,  s  az,  hogy  ő  mindig  ezerféle  eszközöket 
hagy  nagy  erővel  érzeményeinkre  munkálni,  könnyeb- 
ben szembe  tűnik,  mint  az  a  művészi,  mindig  bizonyos, 
de  mindig  egyszerű  munkálkodás,  mely  Goethének  sa- 
játja? így,  vagy  úgy,  minden  esetben  óhajtanunk  kell, 
hogy  minekutána  politikai  és  geographiai  fekvésünk 
literátorinkat  is  a  német  föld  fiaival  s  literatúrájával 
öszvefüggésbe  hozta,  készek  legyünk  a  jobbat  a  jótól, 
s  a  jót  a  rossztól  megkülönböztetni ;  s  ha  példány  után 

akarjuk  ízlésünket  intézni,  legalább  a  példányt  tanul- 
juk meg  jól  választani. 

De  hidd  el  nekem,  veszedelmes  dolog  a  követés. 
Mert  haszonnal  csak  az  követhet,  a  ki  eredeti  erővel 
bír  az  idegenből  kölcsönzött  dolgot  sajátjává  tehetni, 
mint  a  hogyan  a  méh  kölcsönöz  a  virágtól :  az  erő 
nélkül  szűkölködőt  a  követés  szolga  majommá  alacso- 
nyítja le;  külső  szín  és  manír  után  fog  ő  mind  örökre 
kapdosni ;  s  innen  van,  hogy  mennél  erősebb  szín,  s 
mennél  könnyebben  utánozható  manír  van  valahol, 
annál  sűrűbb  zsákmánylás  közt  tolonganak  ott  a  min- 
dennapi dicsőségnek  majomjobbágyai. 

Könnyebb  a  sentimentalismus  lélekcsapongását  s 
dagadozó  beszédárját  követni,  mint  a  művészi  nyuga- 
lomnak józan  fellengését;  mert  amannak  követésében 
saját  parányi  tüzünket  sebes  lángokra  kelni  enged- 
hetjük; s  tetszünk  magunknak  midőn  az  érzelem  cse- 
kélységét rendetlenséggel,  a  gondolat  ürességét  dagá- 
lyoskodással  fedezgetjük :  de  midőn,  a  másodikat  elérni 
akarjuk,  szükség,  hogy  magunk  magunkat  meggyőzzük, 
lángunkat  s  érzelmeinket  fék  alá  szorítsuk;  a  mi,  ha 
különben  erőnk  nem  gazdag  forrásból  ömledez,  hide- 
gekké s  szárazakká  teszi  műveinket;  s  úgy  járunk,  mint 
Cicero  beszéli  azokról,  kik  az  atticismus  egyszerűségét 
erőtlen  lélekkel  utánozni  kívánván,  test  és  lélek  nél- 
kül való  beszédeket  irtanak.  Ha  valaki  a  fausti  Marga- 
rétát választaná  példánynak,  bizonyosan  több  nehézsé- 
geket találna  maga  előtt,  mint  a  ki  Theklát  akarná 
másolni ;  s  ki  is  tagadhatná,  hogy  a  theklai  másolatok- 
ban könnyebb  epedés  és  tirádák  közt  bolyongani, 
és  —  ha  nem  fényleni  is,  legalább  szikrázni :  mini  egy 
margarétái    rajzolatban    a    legegyszerűbb    természetet 

művészi  gonddal  megnemesíteni,  s  úgy  hozni  ragyo- 
gásra, hogy  az  még  is  a  maga  naif  és  prastensiótlan 
alakját  a  ragyogásban  is  el  ne  veszesse. 

Akár  merre  veted  a  német  sentimentális  világnak 
tágas  körében  szemeidet,  theklai  hasonlatosságokat 
lelsz  mindenütt.  Jól  érted,  édes  barátom,  hogy  midőn 
hasonlatosságot  mondok,  bizonyosan  csak  külsőt  értek, 
mert  Schillernek  szellemével,  és  Schillernek  manírjával 
bírni,  a  kettő  közt  nagy  a  különbség,  Schillernél  az 
epedés  és  fellengezés  nagy  mélységű  érzelemmel  van  pá- 
rosítva; de  midőn  a  Körnereknél  látsz  asszonyi  alakokat 
epedni  és  fellengezni,  ne  keress  ott  való  érzési  mélységet. 
Schiller  a  maga  szobrait  colossális  nagyságban  állítja 
fel,  de  minden  colossus  tagjai  proportióban  állanak  egy- 
mással, s  kijelentett  mozgásaikkal ;  a  Körnerek  parányi 
kezei  pedig  csak  törpe  márványkákat  állíthattak  fel,  s 
a  törpeséggel  gígasként  fenyegetőző  testtartást,  s  fen- 
héjázó  superciliumot  kötvén  öszve,  nevetséges  carrica- 
túrákat  tűntettek  elő.  Ezen  megjegyzés  egyformán  illik 
Körnerre,  akár  asszonyi  fellengező  érzelékenységet, 
akár  féifiúi  erőt  kivan  kifejteni. 

A  Zrínyi  mellett  feltűnő  két  asszonyi  alakok  közül 
az,  a  mely  a  házi  nő  rolláját  viseli,  sentimentális  fel- 
lengéssel nyugalmat  és  rendűlhetetlen  bátorságot  akar 
öszvekötni,  és  nem  csak  a  fenyegető  veszedelemtől 
nem  fél,  sőt  készen  áll  a  dicséretes  egri  nők  példája- 
ként, ha  úgy  tetszik,  karddal  is  vitézkedni. 

Wird  es  Sigzth  gelten? 
O  denke  so  gémein  nicht  von  dem  "Weibc, 
Von  deinem  Weibe  nicht,  das  der  Gefahr 
An  deiner  Seite  oft  in's  Auge  sah, 
Dass  du  an  ihres   Herzens  Kraft  verzweifeltt, 
Wenn  sie  das   Heldenweib  bewáhren  soU. 

Így  szól  a  bajnokasszony  körneri  szokásként,  a  mint 
látod,  elég  dicsekedéssel,  midőn  az  első  felvonásban 
a  török  érkezéséről  tudakozódik ;  és  a  negyedikben, 
midőn  erőnek  erejével  halni  akar,  ezen  sorokra  fakad  : 

Glaub'   nicht,   ich   sei    zu   schwach,  gib   mir  ein   Schwert, 
Und   neben   Dir  will   ich   als    Heldin   fallen! 

Azonban,  ne  félj,  hogy  ezen  spártai  matróna  talán  a 
maga  katonás  ereje  miatt  nem  elég  német  világi  érzése- 
ket bír.  Való,  hogy  Rosenberg  Éva  tizenhatodik  századi 
német  asszony,  de  ha  ezt  nem  tudván  hallgatnád,  a 
második  felvonás  elején,  mely  szíveimerítő  metaphysi- 
kai  leczkét  tart  leányának  a  szerelemről ;  ha  látnád  a 
negyedik  felvonás  vége  felé  ama  virággal  és  halállal, 
kereszttel  és  koszorúval,  s  az  angyalok  tudják  még 
mivel  untig  teletömött  nyolczadik  scénában,  minő  poé- 
tái czafrangokkal  ékeskedik :  meg  fognál  esküdni,  hogy 
a  hullámló  keblű  és  mézes  ajkú  szép  asszonyka  életé- 
nek legalább  is  kétharmad  részét  Siegwarh2\,  Tanni 
Hagyományai  közt  s  "Bácsmegyeinek  Gyölrelmeihzn  töl- 
tötte el.  S  ha  így  ítélsz  az  anyáról,  mit  nem  kell  még 
majd  a  leányról  mondanod?  Ah,  a  szencsétlen  Helenel 
Mert  ki  ne  szánná  ezen  a  világ  minden  Mariánáinál 
lángolóbb  szerelemben  olvadozó  kisasszonyt,  ki  tele  az 
első  boldog  szerelemnek  minduntalan  csaknem  rendet- 
lenül áradozó  érzelmeivel,  az  ereznél  is  keményebb 
költőtől  oly  kegyetlen  halálra  vezettetik?  Ha  vissza- 
emlékezel, minő  wertheri  elragadtatással  függ  ő  a  sze- 
relem érzésén : 

Wohl   ist's  ein  köstliches  Gefühl,  die  Liebe, 

Ich  schaudre  oft  vor  all'  dem  Glück  zurück  stb. ; 

ha  meggondolod,  mennyire  óhajtana  szelíd  békében 
csüggeni  a  szerelemnek  karjain : 

Oft  tráum'   ich   mir,   es   wáre  doch  so  schön, 
Könnt'   ich   in  eines   stillen   Thales    Frieden 
Der   Stunden  ewig  gleiche   KettentSnze 
An  seiner   Brust  vorüberrauschen   seh'n  — ; 

ha  tekinted,  hogy  a  veszedelemnek  csak  meggondo- 
lására is  mint  retteg,  s  ájul : 

Ach  Mutter!  wie  er  mir  den  flücht'gen  Abschied 
Mit  dem   gezognen   Sábel   zugewinkt  — 
Es  ist  der  letzte  Gruss,  rief's  mir  —  —  — 
Da  zuckt'  es  mir  versengend  durch  die  Brust, 
Das   Auge   brach,   des   Herzens   Pulse  stockten, 
Wie   Traum   des   Todes   kam   es   über  mich. 

ha  ezen  sapphói  versekhez  hozzá  teszed  ama  pálmá- 
val, koszorúval,  virággal,  harmattal  s  több  efélékkel 
teljes  beszédet,  melynek  czifraságai  közül  végtére  az 
utolsó  sorokban  az  élethez  vonzó  nagy  szeretet  elő- 
tolja magát : 

Sprich  selbst,   das   Lében  flicht  doch  reiche   Kranze, 

Mir  hat  cs  oft  im   Schimmer   Deines   Blicks, 

In   Deiner  Augen   Thránenglanz  geleuchtet, 

Wie  schön  das   Lében  und  wie  süss  es  sei. 

Ah  Mutter!  und   für  mich   blüh'n   keine   Kranze! 

ha  figyelmet  fordítasz  reá,  minő  fájdalmas  pompával, 
vagy  pompás  fájdalommal  siratja  már  a  halálra  elké- 
szülte után  is  —  magáról  többé  panaszkodni  nem  mer- 
vén —  szüleinek  sorsát : 

Mein  Vater !  Mutter !  trug  die  Erde  je  .  .  . 

lehetetlen  hogy  ne  bosszankodjál  a  dühödt  anyára,  ki 
őtet   elejétől    fogva  körneri  ékesen  szólásának    minden 

erejével,  a  halálresignatióra  olyformán  készítgeti,  mint 
némely  anya  némely  leányát  a  klastromi  életre;  nem 
csak,  de  hánykódásait  Zrínyi  előtt  vele  titkoltatja,  s 
beszédeit  férje  jelenlétében  úgy  intézi,  hogy  provocá- 
tióira  a  szegény  leányka  kénytelen  a  veszélyben  marad- 
hatásért  szívének  sugalmai  ellen  is,  együttkönyörögni, 
mely  együttkönyörgés  annyival  veszedelmesb,  mennél 
hajlandóbb  a  szigetvári  hős,  a  maga  úgy  nevezett  leg- 
nagyobb kincseit,  szavaikon  kapni,  mintha  szüntelen 
eszében  tartaná  azon  közhasznú  maximát : 

Fronté  capillata  est,  pone  est  occasio  salva. 

Még  százszorta  inkább  fogod  a  szegény  Helénát 
sajnálni,  vagy  legalább  sajnálni  akarni,  ha  őtet  a  sze- 
retett Juranics  mellett  gondolod.  Lőrincz  úrfi  szerel- 
mes, azt  tőle  megtagadni  nem  lehet,  különben  az  egész 
föld  kerekségén  nem  is  volna  mód,  hogy  a  második 
felvonás  nyolczadik  jelenésében  általa  mondott  érthe- 
tetlen zavarékot  neki  megbocsáthassuk,  melyet  ugyanis 
csak  a  némely  szerelemmel  együttjáró  hideglelési  kép- 
zeletcsapongásból  magyarázhatunk  ki :  de  még  is  meg 
kell  vallanunk,  hogy  csudálatosabb  szerelmet,  mint 
ezen  ifjú  úré,  a  paladínoknak  egész  sergében  hijában 
keresnénk.  Korner  fejében,  jól  látom  azt,  egy  a  katonai 
dicsőséget,  a  hazát  és  lyánykáját  egyforma  lánggal  sze- 
rető fiatal  bajnoknak  ideája  volt,  kinél  még  is  a  köte- 
lesség érzése  a  szerelmet  felülmúlja ;  s  ki  nem  látja, 
hogy  ezen  ideában  magára  nézve  nincs  semmi  ellen- 
kezés ? 

De  poétánk  bizonyosan  nem  akart  mindennapi 
képet  rajzolni,  s  ugyanazért  oly  ifjú  vitézt  rajzolt,  a  ki 
bátor  tettei  által  nyeri  meg  a  leányt,  kinek  kezére  szü- 

letésénél  fogva  reménysége  nem  lehetett ;  óhajtotta 
volna  azt  Zrínyitől  az  ütközet  zajában  megkérni : 

lm  Sturm  der  Schlacht,  wenn  allé  Hcrzen  pochen, 

Untcr  den   Sábeln   trunkner  Janitscharen 

Mir  scinen   Segen   fordern,  war  mein  Wunsch. 

de  ha  épen  ily  pompás  környülményű  lyánykérő  helyen 
nem  történhetett  is  a  dolog,  még  is  megelégszik  az  el- 
jegyzés történeteivel, 

Denn  schön  und  gross  doch  war  der  Augcnblick, 

s  szerelmének  lángja  nem  lehet  nagyobb  mint  most : 

—  —  wir  habén   uns   gefunden, 
Da  draussen  mag  es  stürmen,  wie  es  will, 
Uns  trennt  es  nicht.  —  —  — 
Was  cwig  ist,  wie  uns're  reine  Liebe, 
Das   geht  nicht  unter  mit  dem   Sturm   der  Zeit; 

és  mégis  a  boldogtalan  a  szerelemnek  ezen  boldog 
pillantataiban  halni  akar,  A  halálnak  csak  hangja  is  bor- 
zasztja  a  szegény  lyányt,  s  vigasztalásul  most  azt  hallja, 
hogy  a  legény  vele  együtt  akarna  meghalni.  Nekünk, 
úgymond  ez,  nagyobb  örömeket  már  nem  adhat  a  földi 
élet,  nincs  tehát  egyéb  hátra,  hanem  hogy  az  égbe 
reppenjünk,  hogy  így  a  meghallgatást  nyert  szerető 
másik  kívánságát  is,  a  bajnokhalált,  egy  füst  alatt  el- 
érhesse. Valóban,  édes  barátom,  nem  tudnám  hirtelen 
megmondani,  melyik  lett  légyen  nagyobb  őrjöngés :  az 
a  poenitentiatartás-e,  melyet  a  dicsőséges  emlékezetű 
la  Manchai  lovag  a  Sierra  Morenán  képzelt  szerelmé- 
nek kínjai  miatt  kiállott,  vagy  ez  a  halál  után  dühödés, 
épen  most  a  mátkaleány  karjain,  midőn  még  a  vesze- 
delem nem  utolsó,  s  még  a  bécsi  parancsolat  sem  hir- 
dettetett ki  ?   Az  a  környülmény,  hogy   la   Manchának 

nagy  fija  legalább  érthetőleg  fejezi  ki  magát,  a  körneri 
hősjfjú  pedicT,  azon  szavakon  kezdve  T^icht  ohm  dich, 
Geliebie,  egész  a  hiebe  Gűtles-ig,  fülnek  és  szemnek 
és  értelemnek  megfoghatatlan  dolgokat  énekel,  hajlan- 
dóvá teszen,  hogy  a  függőben  tartott  ítéletet  az  utolsó 
részére  határozzam  el,  annyival  inkább,  mivel  lyányká- 
jának  mind  a  JMichi  ohne  Dich,  Geliehh-X  megelőző, 
mind  a  l.iehe  GollesX  követő  szavaiból  jól  eszébe 
vehetné,  hogy  ennek  a  halálhoz  semmi  kedve  nincs. 
De  az  a  kőszívű  erre  nem  ügyel,  sőt  a  negyedik  fel- 
vonás végén  maga  kéri  Zrínyit,  nem  csak  hogy  őtet  az 
asszonyok  megszabadítására  ne  használja,  hanem  hogy 
azokat  is  velők  együtt  halni  engedje.  Meg  kell  vallani, 
kegyetlen  egy  lovagszerelem! 

Azt  szeretném  tudni  mindenek  felett,  hogy  ezen 
három  személyek  tulajdonképen  mi  hasznot  tesznek  a 
mi  drámánkban  ?  Az,  hogy  Zrínyi  úgy  is  festessék, 
mint  háznép  atyja,  talán  nem  vala  rossz  gondolat;  de 
hogy  a  magában  nem  rossz  gondolatot  Korner  a  drá- 
mai actio  megeievenítésére  használni  nem  tudta,  már 
talán  máskor  is  mondottam.  Az  asszonyok  Zrínyire 
nézve  nem  tesznek  egyebet,  hanem  hogy  a  veszélyben 
maradhatásért  könyörögnek ;  de  minekutána  Zrínyiben 
ezen  könyörgések  látható  s  az  actiót  előre  haladtató 
belső  mozgást  nem  okoznak,  s  többször  ismételtetvén, 
a  Zrínyi  egész  háznépi  fekvésének  egyformaságot  s 
unalmat  kölcsönöznek :  úgy  látszik,  hogy  az  a  két  asz- 
szonyi  állat  itt  nem  áll  egyébért,  hanem,  hogy  az  üres 
scénákat  betöltse,  s  legyen  valaki  Szigetváratt,  a  ki 
előtt  az  ostromi  történetek  elbeszéltetvén,  a  néző  tud- 
hassa minő  dolgok  folytak  a  coulissák  megett.  Az  anya 
és  leány  közt  történő  beszélgetések  ugyan  mind   való- 

ságos  megállapodások,  melyek  a  Zrínyit  körülfogó  drá- 
mai lassúságot  még  lassúbbá  csinálják. 

Sokkai  inkább  el  lehet  azt  mondani  a  két  szerelmes 
scénáiról.  Ez  a  szerelem  itt  valóságos  episod,  mely  az 
actióra  semmi  befolyással  nincs;  s  minő  művészi  tör- 
vény adott  a  dramatikusnak  engedelmet,  hogy  vár- 
ostrom alatt  megtörténhető  scénákat  eposi  szabadság- 
gal tűntessen  fel  ?  Voltaire  azt  jegyzi  meg  valahol,  hogy 
tragoediában  a  szerelemnek  vagy  fő  rollát  játszani,  vagy 
egészen  elmaradni  kell ;  s  úgy  vélem  igen  helyesen. 
A  szomorú  katastrophájú  s  eleven  színekkel  rajzolt  sze- 
relem a  második  helyen  bizonyosan  ártani  fog  a  darab 
fő  pontjának  s  nem  engedi  meg,  hogy  érzeményeink 
egy  pontban  concentráltassanak :  ha  pedig  gyenge  szí- 
nekkel rajzoltatik,  vagy  épen  árnyékba  tétetik,  akkor 
ízetlenebb  valamit  nem  is  képzelhetnél.  Wallenstein 
mellett  is  van  szerelmes  pár:  de  Wallenstein  egy  több 
darabokból  álló  nagy  egész,  hol  egy  nagy  kiterjedésű 
történeti  körben  számtalan  kisebb  és  nagyobb  alakok 
lebegnek  előttünk,  melyek  a  szüntelen  szemmeltartott 
colossalis  főalakkal  meg  nem  szakadó  öszvefüggésben 
állanak.  Piccolomini  és  Thekla  Wallensteinnak  charak- 
terében  a  legelső  vonást  világosítják  meg;  s  egyébiránt 
is  a  wallensteini  nagy  szövedék  második  részében  a 
Piccolominiak  elől  állanak.  Körnernek  nem  jutott  az  a 
szerencse,  hogy  személyeinek,  kiváltképen  Zrínyinek, 
sok  jelentő  vonásokkal  gazdag  charaktert  adhatott 
volna ;  s  így  semmi  esetre  nem  vala  szükség  Juranicsé- 
kat  azért  állítani  fel,  hogy  Zrínyinek  magyarázatot  s 
világítást  kölcsönözzenek.  A  tett,  mely  szerint  Zrínyi 
a  szerelmeseket  boldogítja,  sem  ő  benne  vagy  nemzeti, 
vagy  individuális  charaktervonást  nem  teszen,  drámába 

illő  charaktervonást  tudniillik,  sem  az  egészre  semmi 
befolyást  s  előre-mozdítást  nem  okoz.  A  szerelmes  pár 
boldogításával  Zrínyinek  drámai  fekvése  még  szűkebb 
leszen.  Olyan  ember  ez,  ki  maga  körűi  boldogságot  és 
veszélyt  parányi  kérésre  megenged,  s  így  a  bajnok- 
halál nagy  óhajtása  miatt  sorsa  felől  különben  is  nyu- 
godt lévén,  és  sem  mást  nem  bátorítván,  sem  maga 
nem  háboríttatván  fel  nyugalmából,  kétség  kívül  elég 
igazságos  lesz  benne  megegyezni,  hogy  miatta  a  néző 
vagy  olvasó  is  teljes  nyugalomban  maradjon  a  költő- 
nek hagyván  a  gondot,  miként  igazolja  meg  a  felvett 
tragoediai  czímet?  Vagy  talán  épen  ezen  megigazolás 
miatt  kellett  Juranics  és  Heléna  utolsó  véres  scénájok- 
nak  feltűnni?  De  hidd  el,  édes  barátom,  hogy  ha  min- 
den franczia  hamis  delicatesszt  félreteszünk  is,  még  is 
lehetetlen  jóvá  hagynunk,  hogy  a  tiszta,  emberi,  szelíd 
szánakozás  érzelmei  helyett,  a  scéna  visszaborzasztó 
iszonyodással  profanáltassék.  Ha  olvasom  Istvánfinál, 
hogy  Dobozi  mint  ölte  meg  nőjét,  szánom  a  kétségbe- 
esett hőst,  ki  saját  kezeivel  dúlja  széjjel  az  életet, 
melyet  utolsó  csepp  vérével  kész  volt  volna  védeni : 
de  játékszínen  épen  úgy  visszaborzadnék  az  előttem 
repraesentált  történettől,  mint  a  Schiller  Tíaramj'áihzn 
az  Amália  meggyilkoltatásától.  Ne  mondja  senki,  hogy 
a  nyugalom,  melyet  a  Schlegeltől  tanult  Verklcirung- 
keresés  itt  is  el  akar  önteni,  megszelídítheti  az  irtó- 
zást; az  a  Heléna  szájából  zengő  tiráda,  mely  így 
végződik  : 

So  tödte  itiichl   und  küsse  mir  die   Seele 

Mit  Dcinem  Brauíkuss  von  dem  blassen  Mundl 

minden  előtte  és  utána  felaggatott  poetai  rojtokkal 
együtt,  melyek  ezt  az  egész  scénát  körneri  szokott  czif- 

rálkodással  ékesítik,  az  irtózáshoz  még  utálatot  is  kever. 
Mert  mi  lehet  útálatosb,  mint  mikor  egy  vinnyogó 
leányka,  kinek  az  egész  darabon  keresztül  mások  biz- 
tatására volt  szüksége,  most  halált  kér,  még  pedig  nem 
kétségbe  esve,  hanem  a  bajnok  ifjún  felül  emelkedett 
nyugalommal,  czifra  transcendentális  kitételekben,  és 
kikeresett  elmésséggel  felelgető  rímek  közt?  Ez  a 
lélekbosszantó  piperéskedés,  mely  Körnernek  egész 
darabján  elömlik,  sehol  sem  inkább  visszatoló,  mint 
ott,  hol  a  pathosnak  kellene  uralkodni,  A  való  pathos 
czifrát  nem  ismer;  mikor  a  görög  Klytemnestra  csak 
a  színen  kivűl  hallatja  saját  gyermekének  gyilkoló  kezei 
alatt  szavait :  O  fiam,  fiam,  szánakozzál  anyádon !  két- 
ség kivűl,  hogy  ez  a  piperétlen  felkiáltás,  a  szem  előtt 
meg  nem  jelenő  asszony  szájából  hatalmasabb,  s  egy- 
szersmind művészhez  illőbb  megrázást  hoz  elő,  mint  a 
Körnereknek  minden  rímelt  flosculusaik. 

•¥■ 
—  - —  Soha  sem  kérdem,  ha  sors  által  igazgattatja-e 
a  költő  drámájának  folyamatját,  vagy  emberi  szabad 
akarattól?  így  vagy  úgy,  mindenik  esetben  az  actiónak 
szakadatlan  előrehaladásban  kell  az  okok  és  követke- 
zések egymásból  függő  lánczán,  mozogni.  Ha  a  láncz- 
nak  mindegyik  szeme,  a  maga  látható  öszvefüggésében, 
pillantatról  pillantatra  nem  halad  el  a  többi  után  sze- 
meim előtt;  ha  itt  vagy  ott  megszakadás  vagy  hézag 
történik;  ha  máshonnan,  nyilvánságos  ok  nélkül  idegen 
szemek  csatolják  a  lánczhoz  magokat :  mindannyiszor 
szeretném  a  szerzőtől  megtudakozni,  mi  vitte  légyen 
rá,  hogy  drámaírással  keressen  dicsőséget,  vagy  kenye- 
ret, holott  azt  akár  napló  könyvírással,  akár  aphoris- 
mákkal  sokkal  könnyebben  kereshette  volna? 

Kölcsey   Fercncz   munVái  l  5 

Dc  nem  való-e,  barátom,  hogy  az  Aristotelesek  a 
már  kész  mesterművekből  abstrahálták  theoriájokat? 
Azért  sok  drámaenyvező,  a  maga  geniejébe  vetett 
lélek-enyhítő  bizodalmánál  fogva,  semmit  sem  gondol 
a  világ  minden  Aristotelesével,  és  ír;  a  maradék  phi- 
losophusainak  hagyván  a  gondot,  hogy  írásaiból,  ha 
tetszik,  theoriákat  abstrahálgassanak,  melyek  szerint 
őtet,  érdemeihez  méltóképen,  megítélhessék.  Én  magam 
is  úgy  hiszem,  hogy  a  géniének  nem  mindig  kell  az 
Aristctelesekkel  gondolni,  szintén  úgy,  mint  Scaliger  a 
horatiusi  r.ec  quarla  loqui  persona  laboret-tc)  nem  gon- 
dolt: de  csak  mégis  kell  valamikor  ő  reájok  is  figyel- 
mezni, ha  mindjárt  csupa  illendőségből  is  :  mert  a  tizen- 
kilenczedik  században,  európai  nagy  nemzetekhez  közel, 
theoriai  tudatlansággal,  s  készületlen,  szilaj  természet 
kirohanásával  dicsekedni,  ha  szabad  mondanom,  nagyon 
későn  jövő  dicsekedés.  Alkalmasint  jeruzsálemi  András 
királyunk  idejében  állott  volna  az  a  maga  helyén,  ma 
már  némely  gonoszok  azt  is  láttattak  magoknak  észre- 
venni, hogy  az  ily  dicsekedő  uraknak  írásain  a  theoriai 
tudatlanság  és  készületlen  természet  jól  kitetszik  ugyan  ; 
de  az  a  szilaj  szó,  s  az  azzal  együtt  járó  élet  és  tűz, 
Múzácskájoknak  egyetlenegy  lebegésén  sem  leve  lát- 
hatóvá. 

Ha  csak  azt  is  meg  kellene  már  egyszer  tanulnunk, 
a  mit  bizonyos  köz  tiszteletben  álló  epigrammatistánk 
is  emlegetett,  hogy  természet  a  mindennapi  világban 
és  természel  a  művészi  világban  két  egymástól  nagy 
mértékben  külömböző  dolog;  tehát  ember  is  a  minden- 
napi életben,  és  ember  a  drámaiban,  két  egészen  meg- 
választott tünemény.  Sok  charakter,  úgy  a  mint  a  his- 
tória töredékeiben    áll,  nem    képes   semmi  pragmatikai 

kifejtegctést  elfogadni :  és  ha  pragmatikai  kifejtegetés 
nélkül  állítod  fel  charactereidet :  úgy  drámádnak  min- 
den új  situatiója  deus  ex  machina-ként  fog  feltűnni. 
Pedig  a  mai  mythologiátlan  világban,  a  hitetleneknek 
ily  nagy  serge  közt,  a  dignus  vindice  nodus-ss.]  sem 
menthetjük  többé  magunkat. 

Az  emberi  léleknek  egyik  legnehezebben  felfejthető 
állapotja,  magát  önkényt,  teljes  szabadságban  és  nyu- 
galomban halálra  szánni.  Mert  kényszerítő  környűl- 
mények  közt,  szabadulás  reménye  nélkül,  vagy  fájdal- 
maktól ostromoltatva  kezet  emelni  magunkra,  igen  is 
könnyen  megfogható  dolog;  de  halni  mint  Kalanus 
kényszerítés  nélkül,  érzéketlen  nyugalomban  ezt  tör- 
ténetírónak elhihetem,  drámaköltőnek  hinni  nehezen 
fognám.  Nincs  mód,  hogy  drámai  lehetőséget  nyerjen 
az  a  tett,  mely  szerint  valaki,  az  emberi  természettel 
nyilván  ellenkező  állapotot,  előre  ment  megrendítő 
okok  nélkül  óhajtson  és  szerezzen  magának.  Tökélete- 
sen értem  Egmontot,  midőn  a  maga  ellenségének  fiától 
szabadulás  után  tudakozódik,  s  még  egyszer  az  életre 
visszatekint;  s  e  visszatekintés  után,  a  következő  resi- 
gnátiónak  nyugalmát  annál  emberibb  világításban  látom 
feltűnni.  De  hogy  a  patriótái  halni  akarás  nyugalmát 
drámai  mód  szerint  tökéletesen  érthessem,  arra  valami 
olyas  kívántatik,  a  mit  a  Collinok  és  Körnerek  még  ki 
nem  találtak;  kiváltképen  pedig  akkor,  midőn  a  meg- 
foghatatlan nyugalom  a  gyenge  nő  charakterébe  tétetik 
által,  s  akkor  midőn  a  szabadulás  útja  még  nyitva  van. 

Ez  tehát  ismét  egy  tekintet  vala  a  szigetvári  halot- 
takra, de  te  már  régen  kívánsz  az  úgynevezett  orosz- 
lánról, a  sok  ragyogó  czímekkel  ékes  Szolimánról  hal- 
lani. S  íme  tehát  ezen    körneri    nagy   óriásnak   némely 

vonásai,  hogy  sürgetéseidtől  végre  megmenekedhes- 
sem.  Megvallottam  már  egyszer,  hogy  a  Szolimán 
charaktere  nincs  actio  nélkül,  de  nem  vallottam  azt, 
hogy  a  Szolimán  rajzolatjával  meg  volnék  elégedve. 
Mennél  nagyobb  colossust  akart  itt  a  költő  felemelni, 
annál  nevetségesebbé  tette  magát  fáradozásával.  Való- 
ban, édes  barátom,  nem  határozhatnám  meg  könnyen, 
vájjon  a  szigetvári  heroínák  tirádáikat,  vagy  a  Szolimán 
rodomontádjait  tartsam-e  gyűlöletesbeknek  ?  Juttasd 
eszedbe  Plautus  Pyrgopolinicesél  s  szemléljed  itt  a  ró- 
mai játékszín  dicsekedő  katonájának  hasonmását  Szoli- 
mánban.  Ez  szüntelen  világhódításról,  örök  hírről,  rabbá 
tett  szerencséről,  csillagokra  fűzött  névről,  lehetetlen- 
ség meggyőzéséről  beszél ;  magát  bajnoknak,  oroszlán- 
nak, phönixnek,  szerencse  urának  és  ki  tudja  még  mi- 
nek nevezi ;  hasonló  complimenteket  fogad  el  udvarának 
nagyjaitól ;  vezére,  orvosa  és  foglya  előtt  egyformán 
dicsekszik  nagy  tetteivel ;  szóval,  noha  Körnernek  egész 
drámáján  keresztül  a  bajnoki  charakter  legkitetszőbb 
vonása  a  dicsekedésben  áll,  s  azzal  minden  személyek 
bő  mértékben  kikészítve  vannak :  még  is  maga  Szoli- 
mán a  többeknek  egész  seregét,  mind  gyakoribb  újra- 
kezdésekkel, mind  hyperboláinak  szertelenségével,  csá- 
szári módon  felülmúlja.  Jele,  hogy  Szolimán  Körnernek 
legkedvesebb  gyermeke;  s  lehetséges  vala-e,  hogy  a 
kedves  gyermeken  az  atyai  el  kényeztetésnek  örökös 
jelei  ne  maradtak  légyen? 

Voltaire  azt  mondja,  hogy  ugyan  azon  tárgyat  kü- 
lömböző  bánásmóddal  lehet  majd  tragoediai  fenségre 
felemelni,  majd  komoediai  alacsonyságra  levonni.  De 
bizonyosan  ezen  állítást  csak  háznépi  scénákról  lehet 
helyesnek   gondolni ;    mert    a    mindennapi    életkörben 

meg  nem  történhető  dolgokat  a  komikum  határai  közé 
csak  paródiák  által  lehet  lekényszeríteni,  melyek  a  ko- 
mikumnak legalacsonyabb  neméhez  tartoznak.  Minden 
tudja,  hogy  a  paródiái  dolgozás  abban  áll,  ha  vagy  a 
nagyot  nevetségesen  kicsinyítő,  vagy  a  kicsinyt  nevet- 
ségesen nagyító  világításban  láttatjuk.  Valahányszor 
olyan  író,  ki  a  nagyságnak  való  képét  sem  érzelmének 
sem  képzeletének  elébe  állítani  nem  tudja,  nagy  em- 
bert akar  rajzolni,  csalhatatlanul  kisebb  vagy  nagyobb 
mértékben  a  paródia  második  módjához  közelít;  mert 
szűk  érzelmének  s  képzeletének  tárgyában  kicsinység 
és  a  nagyságnak  hamis  attribútumai  szükségesen  egye- 
síttetnek.  Nem  Játod-e,  hogy  a  körneri  Szolimán  is 
nagyon  paródiái  alakban  áll  elő?  Költőnk  minden  bi- 
zonynyal egy  munkássághoz  szokott,  nagy  czélokkal  és 
kívánságokkal  teljes  lelket  akart  herósának  kölcsönözni, 
s  benne  hódító  bajnokot  és  despotát  egyesíteni.  S  mondd 
el  nekem,  édes  barátom,  miképen  van  ez  a  kép  elő- 
állítva? írtam  már  a  szertelen  dicsekedésről,  s  ez  baj- 
nokunkban a  legfőbb  vonás.  Ha  Szolimánnak  első  mo- 
nológját keresztül  olvastad,  akkor  az  egész  drámában 
előforduló  minden  beszédeit  alkalmasint  olvastad,  az 
abban  többek  közt  találkozó 

Ich  hab'  gelebt,   ich   fühl's,   für  alle   Zeiten, 
Und  an  die  Sterne  knüpft'   ich  meinen   Ruhm. 

minden  más  helyeken  is  több  vagy  kevesebb  hason- 
latossággal újra  meg  újra  szemed  elébe  fog  jőni.  Meg- 
kiméllek  a  kiírásokkal,  úgy  vélem,  elég  unalom  zsib- 
basztott, midőn  a  munkán  magad  keresztül  futottál. 
Megkíméllek  azon  helyekkel  is,  melyekben  újra  meg 
újra  ismételgeti :  mint  reszketett  a  világ  ő  előtte,  mint 

járt  ő  omladékokon  s  holttestek  felett,  mint  zuhított 
milliókat  a  halálba,  s  több  efélék,  melyeket  midőn  hal- 
lok, szüntelen  a  horatiusi  kérdés:  quid  dignum  lanlo? 
tolakodik  ajkaimra.  Még  a  Lessing  Minnájától  tanul- 
tam, hogy  az  ember  rendszerint  a  mi  jót  nem  bír, 
arról  gyakran,  s  a  mit  bír,  arról  ritkábban  szokott  be- 
szélni ;  s  úgy  hiszem,  hogy  ezt  közönségesen  minden 
sajátságokról  lehet  állítani.  Jaj  annak  a  dramatikusnak, 
ki  személyének  charakterét  nem  tudja  másként  előadni, 
hanem  annak  saját  kinyilatkoztatásaival !  Thersiteseket, 
Pyrgopoliniceseket  és  Thrásókat  kell  hyperbolás  ön- 
magasztalásokkal  rajzolni,  nem  pedig  tragoediai  hőst. 
Egyébiránt  egy  dicsekedő  vén  despota,  ki  elég  ostoba 
magát  a  szerencse  urának  nevezni,  s  vezérjétől  azon 
komplimentet  elfogadni,  hogy  az  egész  természet  neki 
engedelmes  szolgálatára  van ;  ki  halálától  két  lépés- 
nyire, több  mint  hetvenedik  évében  achillesi  dühösség- 
gel szilajkodik ;  most  csekélységekért  fejeket  nyakaztat, 
seregének  egyik  felét  saját  szavaiként  a  másik  fél  csont- 
halmain akarja  halálba  zuhítani,  lehetetlenségen  kiván- 
kozik  győzni,  emberútálónak,  világpusztítónak  hirdeti 
magát;  majd  a  legszembetűnőbb  gorombaságot  kész 
saját  embereitől  is  csudált,  szokatlan  lágysággal  meg- 
bocsátani ;  világhódításról  beszél,  s  épen  akkor  két- 
száz ezrével  két  ezer  ellen  híjában  küszködik,  s  meg- 
győzetve hal  meg,  hogy  a  mellé  rajzolt  parányibb 
alakoknak  jusson  a  győzedelem :  egy  ilyen  ember  lehe- 
tetlen, hogy  a  maga  óriási  fejtartásával,  előttünk  végbe- 
menő tetteinek  kicsinységére  nézve,  csúfos  ellentételt 
ne  formáljon.  Azt  mondod-e,  hogy  Zrínyinek  ellené- 
ben az  óriás  híjában  küzdése  nem  képtelen,  s  ez  által 
csak  amannak  nagysága  világíttatik  fel  ?    De   az  a  baj, 

hogy  régibb  megjegyzésemként,  Zrínyinek  actio  nélkül 
való  charaktere  az  óriás  mellett  nagyon  homályban  áll, 
mivel  nem  ez  Zrínyire,  hanem  Zrínyi  erre  csinál  drá- 
mai befolyást. 

De  miért  kínozlak  én  téged,  s  miért  kínozom  maga- 
mat ezen  fejtegetésekkel  ?  szükség-e  Korner  miatt  úgy 
fáradozni,    mint    ha    valamely,    minden    tökéletességek 
magvait  magában  hordó,  de   még   ki    nem   fejlett  fiatal 
géniének  művét  tartanánk  magunk  előtt?  Az  örök  egy- 
formaságnak   unalma,  az    üresség   miatt  talált  pótolék- 
scénák  és  beszéletek,  a  semmit  sem  mondó  flosculusok, 
hamis  pathos  és  hiú  elméskedés:    nem  géniének  jelen- 
ségei, mely  a  maga  ki  nem  forrott,  ki  nem  tisztult  álla- 
potjában    is    külömbféleség,  erős   érzelem   és   teljesség 
által  mutatkozik.  Azt  vélte  talán  Korner,  hogy  charak- 
tereinek   állandóságot   kölcsönöz,  ha   személyeit    szün- 
telen  egy    ideával    foglalatoskodtatja,  s  azoknak  ajkain 
szüntelen  egyforma  jelentésű  szólásformákat  hagy  zen- 
geni? De  mit  vélt  akkor,   mikor  ezüslpiliantásokat  har- 
móniai   zengzeltel    teljes    sugár  illatokat,    a    virágok  fe- 
lelt zephyrsusogássá    váló    szélvészi    mennydörgést,  magát 
öró'kkévalósággá   kiszélesítő   atomust,    és   száz    meg   száz 
ilyen  semmiségeket   írt?   Szánakozást  érdemlő   állapot 
már  csak  az  is,  ha  valaki  az  ilyeneket  szépség  gyanánt 
olvassa;  hát  még  ha  valaki  szépség  gyanánt  írja!  Pedig 
Körnernél  az  asszonyok  és  Juranics  mindig,    nem  csak 
egyes  kitételekben,  de  az  egész  dialógon  keresztül,  ily 
semmiségekkel  virágozzák  fel  beszédeiket.  A  Szolimán 
szavai    mind    meg    annyi    szappanbuborékok,    melyek 
szivárványi  színekkel  játszanak,    s   fontosságokra  nézve 
a  levegőnél    is   könnyebbek.    Midőn  azt  mondja,  hogy 
ő   a    lángoló    (?)    világot   is    hatalma    alá    kény  szeritette 

volna,  ha  egyedül  csak  ő  leli  volna  bajnok  ^  világon  : 
nem  fogsz-e  a  kitétel  hérosi  nagyságán  hangos  kacza- 
gásra  fakadni  ?  Nem  épen  azt  teszi-e  ez,  mintha  ma- 
gyar köznépi  tréfánk  szerint  azt  mondaná,  hogy 
neki  hél  puszta  faluban  párja  nincs  ?  És  még  is  ezer 
hála  a  költőnek,  hogy  legalább  érthetjük  a  mondást: 
mert  sokszor  ugyan  kénytelenek  vagyunk  függőben 
maradni,  ha  értelmi  homályt  magunknak  tulajdonít- 
sunk-e, vagy  más  valakinek?  Jutnak-e  azon  sorok 
eszedbe : 

Wenn   dann  der  Tod   dcn   Siegenden  bezwingt, 
So  weckt   Natúr  tausend  geheime  Stimmen, 
Und  lásst  es   ahnend  seiner  Zeit  verkünden, 
Dass  sich  der   Pl.önix  in  die   Flammen  stürzt. 

Apollóm  leszesz,  mihelyt  megmagyarázod :  mik  azok 
az  említett  titkos  szavak,  melyek  oly  prophetai  lélek- 
kel bírnak?  Pedig  hány  ily  helyek  vágynak  még  a 
darabban ! 

Nem  gyötörlek  többé,  kedves  barátom,  csak  azt 
engedd  még  kérdenem,  ha  az  olyan  tünemények,  mint 
például  a  Szolimán  és  Újlaki  által  váltogatott  beszéd- 
ben az  oroszlánról,  medvéről,  ebről  és  macskáról  szóló 
elméskedés,  valóban  shakespeari  humor  csapongásai 
gyanánt  állanak-e  ott?  Mondhatom,  hogy  azon  két 
úrnak  a  humor  nagyon  rosszul  áll. 


Igazad  van,  édes  barátom,  a  régiek  senáriusokban 
írták  a  játékszíni  dialógust :  de  szükség-e  ezen  példát 
követnünk?  A  senárius,  ha  szabadság  nélkül  spon- 
daeusokkal  vegyült  jambusokon  lépdel,  az  alexandrin 
unalmas  menetelével  bír;  ha  pedig  hármas  szótagú  Iá- 

bakkal  kéjed  szerint  elegyíted  azt,  úgy  füleim  érezni 
nem  fogják,  miben  külömbözzék  verssorod  a  prózától. 
Voltaire,  ki  minden  franczia  előítélet  és  irígykedés  mel- 
lett is,  sok  jót  által  tudott  látni,  jól  érezte  az  alexan- 
drin  kínos  lassúságát,  s  merészkedett,  a  párisi  theátru- 
mon  szokatlan  példával,  némely  darabjainak  verssorait 
két  syllabával  kevesebbíteni ;  s  ha  ezen  merészkedés  a 
despotismushoz  szokott  franczia  literatúrában  jól  állott; 
mi  kötelezhetné  a  mi  szabadságunkat,  hogy  a  halotti 
pompaként  lassan  mozduló  senáriustól  el  ne  távozhas- 
sunk? Rég  az  ideje,  hogy  a  németek  quináriusokat  ir- 
kálnak, s  annak  egyformaságát  pótolék-syllabájú  sorok- 
kal vegyítvén,  vei'selt  dialógjaiknak  könnyebb  lebegést 
kölcsönöznek;  s  mi  tilt  meg,  hogy  ezen  jobb  példát 
ne  kövessük?  Nekem  valóban,  midőn  a  magyar  Zrínyit 
a  játékszínen  declamáltatni  hallottam,  a  Szemerétől  meg- 
tartott quinariusok  kellemetesen  zengettek  füleimbe. 

Hallottad-e,  hogy  Szemere  még  a  Korner  rímelt 
sorait  is  hasonlóul  rímelte  fordításában?  Ezt  neki  mint 
fordítónak  rossz  nevén  venni  nem  akarom,  mert  hiszen, 
ha  vétett  benne,  hogy  originál  ját  ezen  bohóskodásban 
is  követte,  bizonyosan  eléggé  meg  volt  büntetve  azon 
fáradság  által,  melyet  a  rímkeresgetés  mellett  szüksé- 
gesen kellett  szenvednie ;  hanem  Körnernek,  úgy  vélem, 
minekutána  különben  is  oly  sokpoetai  czafrangokkal  ékes- 
kedik, a  czifrázásnak  e  nemét  bízvást  abban  lehetett 
volna  hagyni.  Kénytelen  vagyok  megvallani,  hogy  én 
a  rímjátékot  Schillerben  sem  szerethetem.  Teljességgel 
nem  értem,  miért  volna  hasznos  a  versforma  egyenlő- 
ségében a  drámai  folyamatot  figyelemmel  kísérő  nézőt 
vagy  olvasót  váratlanul  valamely  fülcsiklándó  párhang- 
gal lepni  meg,    hogy   a  drámai   személytől  egyszerre  a 

költőhöz  kapattassék  vissza,  s  ez  által  a  behatás  kiseb- 
bedjék? Ez  annyival  visszásabb,  mert  a  rímek  mindig 
a  pathetikus  helyeken  tűnnek  elő ;  mi  nevetségesb  pedig 
mint  azt  gondolni,  hogy  a  pathostól  megkapott  személy, 
midőn  gyakran  magáról  is  meg  kellene  feledkeznie,  elég 
nyugalommal  bír,  mesterséges  versificatióval  tépelőd- 
hetni ?  Ha  van  darab,  hol  ezt  valamennyire  tűrhetem, 
az  Orleánsi  Szűz  leszen  az.  A  romantikai  szellem, 
mely  mind  magán  a  tárgyon,  mind  a  műven  elter- 
jed, megengesztel  a  rímek  csengésével,  legalább  a 
játékszínen ;  mert  a  szép  lyányka  fejében  a  sisakot,  s 
oldalán  a  kardot  semmivel  sem  tarthatom  szokottabbak- 
nak,  mint  drámai  személynek  szájában  az  octávrímeket ; 
s  a  két  szokatlanság  egymást  enyhíti.  De  mikor  a  halál 
pillantatiban  rímeltetjük  személyeinket,  mikor  a  szerel- 
mes leány  sonettben  zengeti  monológját,  s  mikor  min- 
denek felett  az  őszült  Zrínyi  nyolczas  rímekben  poetás- 
kodik  :  akkor,  édes  barátom,  lehetetlen,  hogy  e  csengés- 
bongás  kakodaemonát  meg  ne  átkozzam,  s  egyszersmind 
az  attól  háborgatott  poétát  keresztyénhez  illő  felebaráti 
szeretettel  ne  szánjam. 

Ne  véld  azonban,  mintha  megesküdt  ellensége  vol- 
nék a  rímeknek.  Szeretem  én  azokat  a  magok  helyén, 
s  a  verselés  egyenlőségében ;  s  nem  is  látom  által,  miért 
volnának  kárhozatosak,  habár  Homér  és  Pindár,  Virgil 
és  Horátz  nem  rímelték  is  soraikat.  Hangegyformaság 
a  rímekben,  és  tactusegyformaság  a  mértékben  hasonló- 
képen csiklandozzák  a  fület;  s  minekutána  poetai  élet 
és  mindennapi  világ,  vers  és  próza,  ének  és  beszéd  oly 
természetesen  különböznek  egymástól :  egyik  sem  lehet 
a  kettő  közül  sem  természet  ellen  való,  sem  romlott 
ízlésnek  következése. 


J^örner  Zr'njije.  335 

Meg  tudnád-e  magyarázni,  miben  álljon  tulajdon- 
képen a  beszédnek  teljes  hangzása?  Nekem  úgy  tet- 
szik, hogy  ezt  s  az  eféléket  könnyebb  érezni,  mint 
megmagyarázni.  Minden  nem  egészen  tompa  fül  észre 
veszi,  hogy  a  prózában  is  nem  minden,  egymás  után 
akármint  következő,  hangok  adhatnak  kellemes  gördű- 
letet;  s  az,  a  mit  Ciceio  numerusmk  hív,  s  a  mi  mind 
Cicerónak,  mind  az  ő  mesterének  Isokratesnek  művei- 
ben oly  kedves  mozdulatokkal  érdekli  füleinket,  értet- 
heti, legalább  éreztetheti  velünk,  mi  képen  a  helyes 
hangöszverakás  mind  érzékeinkre,  mind  lelkünkre,  külö- 
nös behatást  csinálhat.  Ki  merné  tagadni,  hogy  ha  a 
csupa  próza,  csaknem  észrevehetetlen  hangrakásbeli 
mesterség  mellett  is,  nagy  behatással  munkálhat  reánk : 
a  mértékelt  verssor  bizonyosan  még  nagyobb  erővel 
kap  meg  bennünket?  Tagadhatatlan,  hogy  a  mértéket- 
len verssor  is  csupán  a  szótagok  rendes  felszámolása  s 
helyes  megszaggatása  által  adhat  teljesen  hangzó  nume- 
rust. A  superintendens  Kis  közönségesen  csudált  epi- 
thalámiumában,  s  Berzsenyinek  váltórímű  alexandrín- 
jeiben  kellemes  hangzású  rendek  találkoznak,  de  bizo- 
nyos az,  hogy  ezen  kellemes  hangzás  tulajdonképen 
csak  prózai  numerus ;  és  mivel  Isokratesnek  és  Ciceró- 
nak sok  helyein  a  piózai  numerushoz  még  a  rím  is 
hozzá  járul,  látni  való,  mi  képen  a  mérték  nélkül  rímelt 
vers  az  orátori  numerustól  csak  az  által  külömbözik, 
mert  a  szótagok  száma  jobban  meghatároztatott,  s  a 
rím  állandóbban  fordul  elő.  Nem  természetes  követ- 
kezés e  tehát  azt  kivánni,  hogy  versíróink  egy  lépcső- 
vel felébb  hágjanak,  s  rímeiket  mértékkel  elevenítvén, 
mind  egész  soraiknak  az  érezhetőbb  lebegés,  mind 
véghangjaiknak  a  teljesebbé  tett  tónus,  és  még  többször 

a  rímemelkedés  és  hanyatlás  váltó  modulátiója  által, 
magasabb  kellemet  kölcsönözzenek? 

Ki  nem  tudja,  hogy  mérték  és  mérték  közt  nagy  a 
külömbség?  Vágynak  mértékek,  melyeket  megrímelni 
visszás  érzéseket  gerjesztene.  A  hexameternek  és  penía- 
meternek  modulátiója  oly  tökéletes,  mindenik  verssor 
magában  gondoltatván  oly  egészet  formál,  s  a  caesurá- 
kon  oly  egyforma  s  oly  élesen  érezhető  tactussal  ér- 
dekli füleinket,  hogy  itt  a  rím  hozzátétele  szükségesen 
kedvetlen  hangokat  fogna  szülni.  Mert  ha  Leo  módja- 
ként használjuk  a  rímet ;  akkor  a  már  magában  felső 
pontig  vitt  modulátió  a  szépség  határain  kivűl  ömleni 
kényszeríttetik,  a  versnek  tökéletes  egésze  két  hiányos 
részre  választatik  el,  s  a  cazsúrákon  lévő  tactus  oly  rend- 
kivűl  élessé  tétetik,  hogy  az  többé  fület  nem  gyönyör- 
ködtethet. Ha  pedig  úgy  akarnók  a  rímet  használni, 
mint  a  Juvenális  által  gáncsolt  Jlltin  és  "Delphin  vég- 
hangokkal egymásnak  megfelelő  két  verssorban ;  akkor 
a  hexameter  felebbi  tökéletre  nem  hágható  modulátió- 
ján  kivűl,  a  sorok  hosszúsága  miatt  a  rímtávolság  hely- 
telensége is  nagyon  kitetsző,  s  lehetetlen,  hogy  a  hall- 
gatót kedves  visszafoidúlattal  lepje  meg. 

A  lyrai  poesisben  előforduló  méitékek  nem  bírnak 
oly  tökéletes  modulátióval,  még  is  sok  van  köztök,  me- 
lyek a  rímelést  el  nem  fogadhatják.  Az  asklepiusi  és 
alkazusi  verssor  végén  álló  daktylus  lehetetlen,  hogy 
kedves  hangú  rímet  fogadhasson  el ;  mert  a  daktylus 
modulátiója  nagyon  sebes  hanyatlásban  száll  lefelé,  s 
az  egész  verssor  mind  a  két  mértéken  különben  is 
igen  egyforma  hangokat  ád,  s  egyik  sor  a  másik  után 
jóltevő  különbféleség  nélkül  következik,  s  a  daktylus 
sebes  hanyatlásában  álló  i-ímtől  még  unalmasb  folyama- 

tot  kölcsönözne.  S  innen  van,  hogy  a  daktylussal  mér- 
tékelt rímes  versnek  vagy  spondaeussal,  vagy  fület  ér- 
deklő tónusú  pótoléktaggal  kell  végződnie;  mely  vég- 
ződés a  vers  egész  menetelének  tökéletesen  érezhető 
más  fordulatot  ád. 

A  mérték  minden  nemei  közt  egy  sem  fogadja  el  a 
rímet  nag)'obb  könnyűséggel  és  kellemmel,  mint  a  jam- 
bus és  trochazus.  Mindegyiknek  modulátiója  nag^^on 
szelíd,  s  nem  felette  szembetűnőleg  érezhető :  s  még 
is  a  prózai  numerust  sokkal  felülhaladja,  s  egy  rímmel 
párosíttatván  a  versnek  sok  muzsikai  lebegést  szerez- 
het. Az  így  szerzett  muzsikai  lebegés  mennyivel  ked- 
vesebb legyen  a  csupán  szótagra  számolt  és  megrímelt 
prózánál,  arra,  úgy  vélem,  nem  sok  magyarázat  kell. 
Vessük  öszve  a  Hans  Sachsok  méretlen  sorait  a  bür- 
geri  szép  modulátióval ;  vessük  öszve  Zrínyink  rend 
nélkül  következő  hangjait  Daykának  szép  zengéseivel ; 
s  ha  nem  fogjuk  a  külömbséget  erezhetni,  ha  nem  fog- 
juk a  mértékelt  rím  kellemetességét  általláthatni  :  akkor, 
úgy  vélem,  a  világnak  minden  logikusai  és  hangmesterei 
sem  segíthetnek  rajtunk.  Európának  mívelt  nemzetei 
jónak  látták  a  rímes  versmértéklést  elfogadni,  köztünk 
is  már  Faludinál  tagadhatatlan  nyomokban  látszik  az, 
s  az  újabb  időkben  kezd  mind  inkább-inkább  terjedni. 
S  bár  némelyek  vagy  azért,  mivel  a  régitől  elszokni 
nem  tudnak,  vagy  azért,  mivel  a  gondosabb  munkát  res- 
tellik, a  szebb  pályától  hátra  vonulnak :  még  is  remél- 
hetjük, hogy  füleink  a  teljesebb  hangzás  és  jobb  modu- 
látió  kedves  voltának  érzésére  lassanként  el  fognak 
készülni. 

Ki  leszen  eléggé  hiszelékeny  Berzsenyi  által  meg- 
csalattatni,    midőn    a   csudálatos   ízlésű   férfiú   a   rímelt 

jambust  és  trochasust  a  leoninus  versekké)  egy  rangba 
helyhezi,  s  az  egész  mívelt  Európa  gondolkozásának 
helyes  voltát  kétségbe  hozni  akarja?  Tanultam  ugyan 
még  gyermekkoromban  a  phaedrusi  mondást,  mely  sze- 
rént egyetlen  egy  ember  egész  sokaságnál  gyakran 
többet  ér :  de  hogy  épen  Berzsenyi  annyi  sok  száz  és 
minden  nemzetű  költőket,  annyi  sok  helybenhagyó  kri- 
tikusokat és  nagy  nemzeteket  jó  ízléssel  és  éles  ítélettel 
felülhaladjon,  ez,  megvallom,  fejembe  nem  férhet.  Auc- 
toritásokon  ugyan  építeni  nem  szeretek,  de  hibásnak 
tartom  a  paradoxumok  után  kapkodást  is;  leginkább 
pedig  akkor,  mikor  a  paradoxum  a  közönségesen  meg- 
ismert valónak,  jónak  és  szépnek  törvényeit  igyekszik 
sértegetni.  Vagy  talán  a  paradoxum-keresést  némely 
ember  a  dicsőség  útjának  lenni  gondolja?  Hidd  el, 
édes  barátom,  veszedelmes  gondolat!  Mert  nem  min- 
dennek adatott  rousseaui  tehetség ;  s  rousseaui  tehetség 
nélkül  a  paradoxia  nevetséges  világítást  vet  reánk.  Mi 
leszen  még,  ha  nyilvánná  tétetik,  hogy  valaki  a  para- 
doxumot  saját  haszna  miatt  vadászsza?  Nem  világos-e 
pedig,  hogy  Berzsenyi  csak  azért  készül  az  egész  pallé- 
rozott Európát  barbárok  honjává  demonstrálni,  s  csak 
azért  készül  ifjainkat  a  jobb  ízlés  útjáról  félre  vezetni ; 
mert  tulajdon  rímes  prózáit  akarja  kritikusának  méltó 
gáncsaitól  örökre  megszabadítani?  Jnde  príma  mali  labes ! 
Érteni  fogod,  kedves  barátom,  hogy  Berzsenyinek  a 
Tudományos  Gyűjteményben  álló  azon  munkácskájáról 
szólok,  melyben  a  mértékelt  rímes  vers  ellen  kikelni 
jónak  találta.  Bajos  dolog  az  a  fejtegetés.  Mert  sokszor 
az  embert  szőrszálhasogatásra  vezeti,  s  a  szőrszálhaso- 
gatás mindig  tévedésre  és  sophistáskodásra  viszen  el- 
li a  pedig  épen  azért  kezdjük  a  fejtegetést,  hogy  általa 

valamely  nyilván  hamis  ügynek  szerezzünk  védelmet :  úgy 
tanácsosb  lenne  mindörökre  fejtegetés  és  resultátumok 
nélkül  tengődni,  mint  készakarva  homályt  és  hamis  tudo- 
mányt terjeszteni.  Mondd  el  nekem,  micsoda  névvel 
nevezendő  haszon  származhatik  azon  vizsgálódásokból, 
melyek  szerint  a  szépnek  a  középszerűségben  kell 
állani  ?  Az-e,  hogy  már  ezután  a  versnek  vagy  tisztán 
mértékesnek,  vagy  csupa  rímes  prózának  szükség  lennie, 
mivel  a  rímelt  jambus  és  trochaeus  a  középszerűség 
határain  túllép?  Ne  háborítsuk  meg  Berzsenyit  azon 
boldogságában,  melyet  bizonyosan  érzett,  midőn  balul 
használt  mestereiből  a  középszerűség  principiumát  ki- 
vizsgálta ;  de  az  mégis  csak  rendes  dolog,  hogy  a  mérté- 
kelt rímelésnek  erővel  a  visszásán  kifestett  képszobor- 
hoz kell  hasonlítania.  Kell-e  hasonlatosságokból  okos- 
kodnunk? És  ha  kell,  miért  egyedül  a  szoborfaragás 
mellett  maradnia?  Szabad-e  belépni  a  festőkhöz  is? 
Szép-e  a  művészi  kézből  csupán  fekete  színnel,  de  lelkes 
vonásokkal  jött  rajzolat?  És  ha  ez  szép,  megakadályoz- 
tatja-e szépsége  által,  hogy  az  olajfestésnek  ragyogó 
színei  szépek  ne  lehessenek?  Nevetséges  dolog  akár 
hasonlatosságokkal,  akár  szőrszálhasogató,  félig  meta- 
physikai  fejtegetésekkel  valami  olyan  dolog  ellen  be- 
széleni,  a  minek  megítélését,  a  metaphysikai  puhatol- 
gatást  és  dialectikai  meghatározást  nem  várt  európai 
józan  ízlés  már  régen  eldöntötte.  Hogy  a  leoninus 
hexameter  és  a  köztiszteletben  álló  mértékelt  rím  közt 
nagy  a  különbség,  annak  érzésére  csak  fül  kell ;  s  kinek 
az  nem  adatott,  az  előtt  a  metaphysikának  és  dialektiká- 
nak minden  subtilitásai  sem  terjesztenek  az  ily  dolgok- 
ról helyes  tudományt.  A  ki  pedig  merő  sophistikai  haj- 
landóságból  okoskodik,    annak  könnyű  leszen,  a  skep- 

sisnek  ezredek  óta  feltalált  akadozásaiban,  most  fejér, 
majd  fekete  ellen  találni  kötekedést.  Mert  a  ki  az  európai 
fül  józan  ítéletében  kételkedni  akar,  miért  ne  kételked- 
hessek abban  is,  ha  talán  a  Raphaelek  által  szépnek 
talált  európai  lyánykát  a  néger  horpadt  orrú  s  kifordult 
ajkú  nője  nem  múlja-e  felül  szépséggel  ?  Berzsenyi  a 
muzsikához  is  folyamodik  erősségért;  de  midőn  magá- 
nak, mint  Írásából  kitetszik,  a  szépművészség  ezen  or- 
szága meg  nem  nyílt :  miért  nem  akart  ahhoz  értőktől 
tanácsot  kérdeni?  Ha  nem  máshonnan,  legalább  a  mi 
Gátink  már  sok  évek  előtt  közkézen  forgott  munkájából 
is  megtanulhatta  volna,  miért  ád  ez  a  muzsikai  theoriát 
tanító  úr,  a  Vérségi  és  Csokonai  mértékelt  rímeinek, 
más  mértéketlen  versek  felett  elsőséget?  Azonban  hagy- 
juk az  ilyeneket  azoknak,  a  kiknek  kedvök  leend  a 
Berzsenyi  sophismáit  nyomról  nyomra  megvizsgálni, 
s  hibáit  a  közönség  számára  felfedezgetni.  Boldog  az, 
kit  geniusa  gyötrő  dialektikálás  nélkül  önkényt  vezérel 
a  jó  úton !  De  boldogtalan  az,  ki  fejtörés  és  körömkop- 
tatás közt  kínozza  magát,  nem  azért,  hogy  jó  utat  talál- 
jon, hanem  hogy  tévelygéseit  a  világ,  vagy  legalább 
saját  maga  előtt,  elrejtsél 

IV. 

EMLÉKBESZÉD  KAZINCZY  FERENCZ 
FELETT. 

Tartatott  a  M.   Akadémia  közgyűlésében  sept.   8.    1832. 

Mi  szép  az  emberi  élet,  midőn  a  mindennapiság 
parányi  köréből  kiemelkedik;  s  magát  valami  nagy,  és 
szent,  és  milliomokat  érdeklő  czél  után  intézi!  Mi  szép 

világosító  csillagként  tűnni  fel  ezrek  előtt;  és  szabadon, 
de  általmelegűlt  lélekkel  választani  magának  pályát ; 
s  azt  jó  és  bal  szerencse  közt,  örökre  tiszta,  és  soha 
nem  hidegülő  szenvedelemben  futni  meg!  Azonban  ez 
a  mi  ily  szép,  nem  egyszersmind  ily  boldogító  is.  Hány- 
szor nem  talál  a  hévvel  ölelő  kar  borzalmat  okozó  hideg 
illetésre!  Hányszor  sűlyed  el  a  küzdő  fény  nyel  és  ve- 
szélylyel  teljes  pályája  közepén,  áldás  és  szánakozás 
által  nem  kísérve !  Sőt  hányszor  kell  magának  a  fen- 
ragyogó  czélnak  nyom  és  remény  nélkül  leszállnia, 
midőn  az  érette  vívó  lelke  elkeseredésében  áll  ott,  s 
honának  és  korának  érzéketlenségét  átkozza.  A  sors- 
nak kedvenczei  nincsenek,  csak  eszközei.  Kemény  rész- 
vétlenséggel az  egyesek  eránt  intézi  ez  az  egész  mene- 
telét. S  így  a  már  elveszettnek  látszó  magból  gyakran 
hosszú  évek  után  virágoztatja  fel  a  teljes  szépségű  plántát, 
nem  tartván  figyelmére  méltónak,  hogy  az,  ki  a  magot 
a  jelenlét  pusztaságaiban,  egyedül  a  még  akkor  kétes 
reményért,  hintette  el,  többé  nincs;  s  emléktelen  sírja 
felett  díszlik  a  virágbokor,  midőn  már  sem  illat  sem 
árnyék  nem  enyhítheti  az  égő  fájdalmat,  minek  gyöt- 
relmei közt  elhamvadott. 

E  gondolatok  támadának  lelkemben  a  hírvételkor, 
hogy  Kazinczy  Ferencz  élni  megszűnt  vala.  Képzeletim 
élőmbe  állították  a  nagy  férjfiút,  úgy  a  mint  őtet  leg- 
utolszor e  társasági  körben  láthatám.  Itt  űlt  ő  közöttünk, 
a  hetven  évet  meghaladott  ősz,  a  több  mint  félszázados 
író,  egy  készülettel  és  küzdéssel  teljes  időszak  legrégibb 
bajnoka  ;  s  keblében  hordozta  borzasztólag  szép  pályája 
emlékezetét;  s  vészek  után  egy,  a  nemzet  előtt  vala- 
hára felcsillámló  reménytől  biztatva,  tetteinek  önérzé- 
sében  keresett  az  élet  nyomvasztó  terhe  ellen  enyhületet, 

cnyhűletet  a  gondok  ellen,  mik  vég  napjáig  kínozták. 
Eszköz  volt  ő  is  a  sors  kezében ;  izzadott  ő  is  azért, 
a  minek  gyümölcseit  aratni  más  fogja ;  fél  századig  küz- 
dött a  pusztákon,  s  egy  messze  pillantás  az  Ígéret  föl- 
débe lőn  minden  jutalma. 

Jól  érzem  én  T.  Társaság,  midőn  e  tiszteletre  méltó 
kör  elhunyt  tagjának  emlékezetét  megújítom,  nem  kellene 
ily  elbúsító  képeket  mutatnom  fel.  Azok  közt  állok, 
kiknek  szent  kötelességök,  minden  egyebet  félretévén  a 
haza  dicsőségét  eszközleni  ;  s  felednem  kellett  volna 
talán  Kazinczyt  az  embert,  a  szenvedettet ;  s  egyedül 
a  literátort  állítnom  elő,  tiszta  nyugalomban  :  mint 
művész  a  márványszobrot,  hogy  reá  koszorúkat  aggas- 
sunk. De  az  én  lelkem  minden  ideái  öszveolvadásban 
vágynak  egymással,  s  a  szív  húrain  rezegnek  keresztül. 
Rokonom  és  barátom,  tanítóm  és  társam  vala  ;  s  most 
midőn  szavam  az  elnyugodott  felett  fog  hangzani  : 
kebelembe  zárjam-e  fájdalmamat?  Féljek-e,  ha  kínos 
érzelmeket  rezzentek  fel ;  s  a  visszaemlékezés  szelíd 
óhajtásai  helyett  könnycseppeket  fakasztok  ?  És  bár 
fakaszthatnék  szívből  forró  vérkönnyeket !  bár  szóza- 
tom villámerővel  hatná  keresztül  a  hazát,  s  e  nemzetet! 
mely  saját  jeleseit  századok  óta  könnyezetlen  látá  sírba 
szállani ;  s  nem  tudá,  hogy  neki  áldozának  fel  minden 
szerencsét;  maradékaikra  nem  hagyhatván  egyebet,  a 
meg  nem  ismert,  meg  nem  jutalmazott,  sokszor  épen 
eltaposott  érdem  keserű  dicsőségénél. 

A  végzet  akará  ezt  így  1  és  valóban  ritka  szép  és  jó 
kezdődött  és  tenyészett  valaha  előre  ment  áldozatok 
nélkül.  Kenyér  után  indul  a  sokaság,  magányos  hasz- 
nokat vadász,  s  azt  a  mi  az  egészet  érdekli,  a  mi  lelket 
táplál,  nemzeti  erőt  fejt,  s  gyümölcsei  csak  jövendőben 

érnek  meg,  gyűlöli.  Atyáinkat  hosszú  zsibbadás  lan- 
kasztá ;  volt  idő,  mikor  bűnösen  feledének  mindent,  a 
mi  őket  a  porból,  hova  hullának,  felemelheté  vala.  Né- 
hány kevésnek  mellében  támadt  a  gondolat :  a  haza 
veszélyben  forgó  nyelvét  ragadni  meg,  ezt  felvirágoz- 
tatni, ezt  erőre  hozni ;  s  erejével  rázni  fel  az  álomba 
sűlyedt  népet,  hogy  lásson  és  érezzen.  De  a  nép  őket 
nem  hallgatá ;  de  a  népnek  ereje  nem  volt  ő  reájok 
fel,  s  a  jövőbe  kipillantani ;  s  így  elhagyatva  futak  meg 
a  pályát,  különködőknek  tartattak,  s  kinevettetének; 
mert  nem  akarák  követni  a  bölcseséget,  mely  egyedül 
a  jelenlét  hasznairól  gondoskodik.  Ily  körülmények  közt 
lépett  fel,  ily  körülmények  közt  küzdött  a  mi  Kazin- 
czynk  is  ;  nem  haszon  nélkül  a  nemzetre,  nem  nyom 
nélkül  a  jövő  korra  nézve;  de  fájdalmúl  önmagának. 
Mert  koszorúi  nem  enyhítek,  hanem  égették  homlokát ; 
s  neve  híres  voltát  élte  nyugalmával  fizeté.  Pedig  ő 
vala,  ki  fiatalsága  küszöbén,  még  csak  tizenhat  évű 
gyermek,  íróink  parányi  körében  megjelenvén,  nemes, 
de  tiszteletben  kevesektől  tartott  czélját  el  nem  csüg- 
gedő erőben,  páratlan  állandósággal,  szünetlen  haladás- 
ban követte,  ó  vala,  ki  nemzetének  negyven  év  előtt 
hirtelen  fellobbanó  s  hirtelen  elalvó  tüzét  olthatatlan 
horda  kebelében  még  akkor  is,  mikor  lélekfagylaló 
vészek  környékezek.  O  vala,  ki  a  szerencsét  sem  nem 
ígérő,  sem  nem  nyújtó  literátori  pályára  számosokat 
tüzelt  fel ;  s  mozgást  és  életet  öntött  a  tövises  útra, 
mit  sok  mások  elunatkozva,  kétségtől  leverve  pusztán 
hagytanak.  Ki  nem  emlékezik  vissza  az  ő  Gessnerére 
s  Bácsmegyeijére  ?  Mi  maradandó  behatást  tőn  a  szép 
ízlésű  fiatal  író,  ki  alantmászás  és  iskolai  feszesség  helyett 
könnyű  lebegésű  fenséggel    és  csínnal   jelene  meg,   s  a 

valaha  tökéletre  jutandó  magyar  prózának  első  talp- 
kövét alapítá !  A  kassai  Magyar  Múzeum,  s  az  ő  Or- 
pheusa  sebesen  eltűnő  jelenetek  valának  ugyan :  de  az 
általok  hintett  mag,  évtizedek  után  sokat  ígérő  virágo- 
kat vala  termendő. 

Azonban  miért  említem  ezt?  ö  még  akkor  ifjúsága 
erejében  élt ;  s  polgári  fekvése  által  a  literátorkodást 
kísérő  kedvetlenségektől  födezteték.  Csuda-e,  ha  a  láng- 
lelkű ember  fáradatlan  munkált?  ha  a  közönség  rész- 
vétlenségét csüggedetlen  tűrte?  ha  magát  feledvén,  hazá- 
jának szentelé  mindenét;  és  a  sivatag  jelenben  csak  a 
virágzó  jövendőt  szemlélte?  De  jött  az  időpont,  egyike 
azoknak,  miket  a  sors  lesújtó  villámként  rejteget  fel- 
hőiben, hogy  váratlan  rohanással  öldököljenek ;  és  íme 
ő  tettei  3  hatása  munkás  köréből  lánczok  közé  jut;  és 
szabadságát  s  élte  minden  reményeit  hetedfél  hosszú 
évig  siratja.  Hány  nem  veszté  el  bátorságát,  hány  nem 
mondott  le  keble  legforróbb  vágyairól,  kit  a  szerencse 
nem  épen  ilyen  keményen  próbála  meg !  A  mi  barátunk 
búban  mint  örömben,  kétség,  mint  remény  közt,  saját 
ideálához  hű  maradt;  és  a  brünni  erősségben,  mint  a 
kufsteini  hegyormon  s  a  munkácsi  vár  falai  közt,  sze- 
relme a  nyelvhez  nem  kisebbedék.  Ott  a  vigasztalástól 
üres  magányban  érlelte  meg  ő  a  nagy  gondolatot : 
újító  változást  hozni  a  nyelvbe ;  s  ez  által  ízlésünknek, 
gondolkozásunk  módjának,  s  tudományi  mívelődésünk 
nek  más  és  nagy  befolyású  utat  mutatni. 

A  mi  magyar  nyelvünkkel  véghezvitt  újításokat  sokan 
nevették  s  nevetik  maiglan  ;  pedig  azok  a  nemzeti,  ébre- 
dező szellem  természetes  kiütései  valának.  Ezen  szel- 
jem mint  mindig  és  mindenütt :  úgy  most  is  és  közöttünk, 
egyes  jelenetekben  tüntette  fel  magát,  hogy  lassanként 

közönséges  legyen.  Nyelvünket  ragadá   meg   legelőbb, 
ez  lévén    a  legtermészetesb  mód   egymást  érteni,    egy- 
másra figyelmezni,  ideákat  venni  és  adni,    s  azt,  a  mi  a 
kebelben  titkon  és  külön  forr,  nyilvánná  és  egyetemivé 
csinálni.    Jly  szempontból   tekintem   én  a  nyelvvel  kez- 
dett, s  gyors  rohanással  előre  törekedő  változást.  Mert 
semmi  sem  esik  e  világon   ok  és   egybefüggés   nélkül ; 
a  mi  történik  ma,    annak   magvai    század  előtt,    s   talán 
senkitől  nem  sejtve,  hintettek  el ;  s   a   mi  történni    fog 
század    után,    az    a    mostani    tettekből,    gondolatokból, 
vagy  talán  csak    sejdítésekből    ver    magának   gyökeret. 
Homályban   él  és   munkál  az    író,    s  egykorúi    által  ki- 
csinységekkel   bajlódónak   tartatik,    mert  idejét   idegen 
szavak  magyarrá  tételével,  régiek  keresgélésével,  stöbb 
ily    parányisággal   vesztegeti.    De    a    vezető    okot  leg- 
többnyire   csak    a  következés   világosítja  fel ;   s   tisztán 
csak  a  maradék  fogja   láthatni :    miként  nyert  az  egész 
nemzet  szó  által  ideát,  idea  által  tettet,  s  tett  által  jói- 
tevő,    egyetemi    változásokat;    miként    lettek    százados 
előítéletek  semmivé ;   miként  enyésztek  el  egymás  után 
száz  meg  száz   lélekszorongató    formák ;   s   mind   ezek 
után   miként    lőn    lehetségessé   sok   szép   és  jó,    minek 
forrásai,  hosszú  időkig  zárva  lévén,  folyást  nem  lelhettek. 
Kazinczy  nem  vala  legelső,  nem  is  egyetlen   egy,    ki 
a  nyelvvel    történt    nevezetes   fordulást   kezdé   és   esz- 
közlé.  De  övé  a  dicsőség,  hogy  ízlést  párosított  igyeke- 
zeteivel,   hogy   dolgozásait   érzelmei    hevével    el   tudta 
önteni,  s  hogy  a  régiség  tudományát,  mit  Baróti  Szabó 
keresett,  s  a  mi  Révait  nagygyá  tévé,  teljesen  méltánylá. 
Csak  így,    s  csak  neki    lehetett   hatalmában   oly   széles 
terjedtségű  befolyást  szerezni,  s  oly  közönséges  erővel 
hatni  a  nyelvre  és  írókra :  mint  nem  még  ez  ideig  senki 

más.  A  közelebb  múlt  ötven  s  egynehány  év  alatt  ki 
volt  íróink  közül,  kivel  e  férjfiú  kisebb  vagy  nagyobb 
érintésben  nem  állott  volna?  ki  nem  kereste  ismeretsé- 
gét, a  Jelesnek,  kit  Orczy  és  Ráday  szerettek,  kit  Bá- 
róczy  kedvele,  kinek  Virág  és  Révay  barátai  valának, 
ki  Dayka  és  Csokonai  kifejlésökre  nagy  befolyást  gyako- 
rolt? Keresztülnézek  íróinknak  itt,  e  tiszteletre  méltó 
gyülekezetben  jelen  álló  koszorúján ;  és  sokat  látok,  ki 
a  legelső  szikrát  Kazinczy  lánglelkétől  kapa ;  s  kit  futá- 
sában ennek  példája  vezérlett,  s  állhatatossága  őrizett 
meg  visszahanyatlástól.  Neki  nem  volt  elég  lelke  min- 
den erejét,  és  szíve  minden  érzelmeit  a  nagy  czélra 
szentelni ;  dolgozásoktól  elborítva  sem  fordítá  el  a  haza 
serdülő  ifjairól  tekintetét;  s  minden  hevülő  pillantás, 
minden  kilobbanó  gerjelem,  mely  benküzdő  erőt,  s 
munkavágyat  bármi  távolról  sejdíttetett,  részvételét 
nagy  mértékben  nyeré  meg.  E  részvétel  által  adott  ő 
sok  mulólag  kipattanni  látszó  szikrának  maradandósá- 
got ;  e  részvétel  által  pótolá  ki  sok  kezdőnek  azt,  a  mit 
boldogabb  fekvésű  népeknél  az  olvasó  közönség  első 
tapsai  visznek  véghez.  Mert  volt  idő,  keserűen  emlé- 
kezem vissza,  midőn  a  literátori  pályára  készülő  ifjút 
szülői  mint  veszni  indultat  siratták;  midőn  magyar 
könyvet  magyar  írón  kívül  más  nem  ismert;  s  midőn  a 
fiatal  művész  egykorúi  közt  sem  talált  keblet,  hol  ki- 
ömölhessen. Hány  nem  némult  el  akkor,  mint  a  fog- 
ságba zárt  fülmile,  végképen  ?  s  hány  nem  fogott  volna 
még  elnémulni,  hanem  ha  ő  a  siriglan  buzgó,  nyújtott 
volna  vigasztaló  szót?  Mert  ő  mondhatá  még  nagyobb 
igazzal,  mint  az  Anchises  fia:  Ifjúi  rényt  és  való  mun- 
kát tőlem  tanulj,  szerencsét  másoktól. 

S  nem   csak  azokra  hatott  ő,   kik  nevét  és  műveit 

tiszteletben  tartották ;  hanem  azokra  is,  kik  eránta  el- 
lenséges indulattal  viseltetének.  Valának  ugyan  is  nem 
kevesen,  kik  vagy  érdemeit  irígylették,  vagy  művitélete 
által  érdekeltettek,  vagy  okfejeit,  miken  dolgozásait 
alapítá,  veszélyeseknek  lenni  hitték.  Ezek  köréből  üté 
ki  magát  a  sokáig  titokban  forrott  nyelvújítási  pör 
mely  Kazinczy  ellen  intézett  személyes  csapást;  sok, 
a  literátori  viadalmakkal  köz,  illetlen  scénákat  tüntetett 
fel :  de  tárgya  által  a  nemzetben  eddig  szokatlan  figyel- 
met gerjeszte;  s  a  rá  következő  ellenhatásnál  fogva 
íróinkba  elevenséget  öntött,  serdülő  ifjúságunk  elébe 
szebb  és  terjedettebb  pályát  jelelt,  s  azt  a  mit  éz 
ideig  nem  bíránk,  egy  olvasó  közönséget  alkotott, 
számra  és  részvétre  kicsinyt  ugyan,  de  reményt  adót, 
hogy  valaha  nevekedni  s  íróink  eránt  melegedni  na- 
gyobb mértékben  fog.  S  ez  okra  nézve  az  én  ősz  ba- 
rátomat soha  sem  tartottam  szánásra  méltónak  a  nyilak 
miatt,  miket  ellenségi  kezek  reája  mint  íróra  lőttének. 
Nem  zavarhatták  volna  ezek  öregkora  nyugalmát,  ha 
azt  a  sors  más  oldalról  keményebb  csapásokkal  ne  ra- 
bolja el.  Mert  példaként  ragyogni  s  minden  fogyat- 
kozások mellett  is,  miket  az  emberi  természet  szüksé- 
gesen hoz  magával,  s  minden  ellenigyekezetek  mellett 
is,  mik  ezen  fogyatkozásokat  vagy  nagyon  kitűntetni, 
vagy  költöttekkel  is  számosítni  törekednek,  tisztelőket 
és  követőket  találni :  vigasztaló  érzelem.  S  mint  kell  e 
vigasztaló  érzelemnek  erősödnie,  midőn  az  ellenfél  ál- 
tal hintett  mag  saját  örömünkre  s  hasznunkra  virul  feli 
s  ha  Kazinczy,  mint  hiszem  és  tudom,  a  nemzeti  nyel- 
vet és  hazát  tiszta  szerelemmel  ölelte  által:  mily  köny- 
nycn  kellett  neki  gúnyt  és  megtámadtatást  tűrnie,  mi- 
dőn  az   ellene   szánt  csapások  által,  a  nyelv  feléledése 

nagy  munkáját  elősegíttetni  szemlélte!  Az  önérzés,  mit 
ő  oly  méltán  hordhatott  keblében,  irigylést  érdemelne; 
ha  valamit  irígylenünk  lehetne  a  férjfiúnak,  kinek  a 
sors  ez  érzelmen  kívül  oly  igen  keveset  nyújt  vala. 

Sok  mindennapi  embert  hallék  már  életében  és  ha- 
lálában magasztaló  beszéddel  hirdettetni ;  de  gyűlöle- 
tes előttem  minden  hízelkedés,  s  kivált  a  koporsón  túl, 
hol  a  történet  komoly  Músájának  országa  kezdődik. 
A  való  érdem  alakja  nagyító  csövek  nélkül  is  tisztán 
látható ;  s  úgy  hiszem,  azoknak,  miket  eddig  elmon- 
dottam, sem  bizonyítására,  sem  mentségére  szükségem 
nem  leend.  Mert  nem  állítám,  hogy  Kazinczy  örök 
emlékű  műveket  hagyott  maga  után  :  mint  az  llias;  nem 
mondám,  hogy  nyelvünket  a  lehetség  felső  pontjára 
hágtatta,  s  hogy  törekedésein  túl  már  nincs  haladás, 
kívül  már  nincsen  út.  Csak  azt  mondám :  Kazinczy  íz- 
lést erőhöz  csatolva  kezdett  a  nyelvvel  küzdeni  oly 
korban,  midőn  az  egy  nagy  és  következéssel  teljes 
mozdulatra  való  hajlandó,  s  ízetlenség  és  gyöngeség 
által  örökre  hibás  utat  vett  volna  magának,  Kazinczy 
a  maga  Gessnerétől  fogvást  a  Pannonhalmi  tliig  minden 
Írásait  csínnal,  hévvel  és  ifjúi  élettel  öntötte  be,  s  ez 
által  az  írósereg  figyelmét  magához  ragadván,  literatu- 
ránkban  új  időszak  alapítója  lőn.  Kazinczy  fellázasztott 
maga  ellen  sok  írót  s  ezzel  oly  kilobbanást  okozott, 
mely  írókra  és  nemzetre  elektromi  szikra  gyanánt 
munkált  s  a  literatura  parányi  körét  kiszélesítette. 
Bzek  az  ő  nagy  és  tagadhatatlan  érdemei.  Mert  pró- 
zája, minden  fogyatkozási  mellett  is,  örökre  szép  lesz 
ugyan ;  versein  művészi  kéz  fog  ismerszeni,  s  kivált 
epigrammjai  a  költés  koszorújában  hervadatlan  virágok 
maradnak :  de  a  nemzetet  nem  ezek  által  tévé  hálaadó- 

sává.  Szellem  vala  ő,  mely  a  tespedő  egészet  oly  so- 
káig csaknem  egyedül  eleveníté ;  s  lépcső,  melyen  egy- 
korúi magasbra  hághassanak,  s  a  szerencsésebb  mara- 
dék tetőre  juthasson.  A  sors  talán  nem  fog  bennünket 
ismét  elsülyeszteni ;  s  így  eljön  az  idő,  el  kell  az  idő- 
nek jőnie,  midőn  az  ő-  és  az  együtt-élők  dolgozásai 
ragyogó  művek  által  fognak  homályba  tétetni ;  csak  a 
lélek,  melyet  ő  az  egésznek  kölcsönözött,  meg  nem 
szűnik  folyvást  ragyogni  és  munkálni,  míg  a  nemzeti- 
ség utolsó  szikrája  el  nem  hamvad.  Ez  oldalról  kell 
őtet  méltatnunk;  s  ez  oldalról  mit  nem  érdemlett  ő  mi 
tőlünk?  Nyelvünk  bajnokává  szentelé  magát;  s  e  nyelv 
a  mi  őseink  egyetlenegy  hagyománya,  mit  a  századok 
pusztító  vészei  közül  kevés  hű  kezek  ragadhatának  ki. 
És  ti  hűvek,  hol  vagytok?  hol  a  hála,  mit  a  hazától 
érdemlétek?  hol  a  könny,  mely  szentté  tenné  a  sír- 
dombot, mit  hamvaitok  felett  a  mindennapi  szokás  szű- 
ken hányatott? 

Epések  lesznek  talán  szavaim ;  de  keserű,  kínos  em- 
lékezetek támadnak  lelkemben.  Mert  gondolkodom  a 
népről,  mely  Zrínyit,  az  írót,  el  tudta  feledni ;  mely 
Faludit,  míg  élt,  nem  ismeré,  mely  Révairól  hallani 
nem  akart;  mely  Baróti  Szabót  és  Virágot  meg  nem 
siratta ;  s  melynek  kebelében  az  ötvenhat  évet  szaka- 
datlan munka  közt  eltöltött  Kazinczy  nyomorúsággal 
élt  és  holt.  O  szép  reményekre  születve,  sokat  igérő 
ifjúságot  élve,  hirtelen  a  sors  által  leveretett;  s  midőn 
előtte  minden  pálya  a  literátorin  kívül  bezáródék,  ez 
egyetlenegy  pályán  közönségünk  elvoná  kezét  a  magát 
neki  áldozó  elől ;  hogy  tévelyegjen  elhagyatva,  küzd- 
jön nem  segítve,  s  arcza  izzadását  és  szeme  vérköny- 
nyeit  hagyja  jelűi  kéziratain,  s  árva  gyermekein  ínsé- 

gét.  Két  rendbeli  folyóírásai,  részvétlenség  miatt,  mind- 
járt kezdetben  elakadtanak;  nyomtatott  számos  művei 
tizenegy  millió  népesség  közt  vevőt  nem  leltének;  leg' 
nagyobb  becsű  kéziratainak  nyomtatót  nem  talált;  s 
halálig  tartott  fáradozásai  jutalmát  nem  arathatta  az 
országban,  hol  annyi  idegen  gazdag  táplálást  nyer 
magának.  Voltak  ugyan,  tagadni  nem  fogom,  kik  ő 
felé  is  részvevő  keblet  nyitottak,  s  kik  életének  gond- 
jait egyes  jótétekkel  enyhítgeték :  de  a  nemzet  nagy 
írójának  jótétekre  szorulni  nem  kellene;  s  pillantaton- 
ként  nyújtott  vigasztalás  hosszú  kínokat  nem  orvosol. 
Ah  láttam  én  ezen  kínokat  I  mert  tanúja  valék  álmat- 
lanul töltött  éjjeleinek;  tanúja  valék  a  fájdalmas  eljaj- 
dúlásnak,  midőn  barátja  vidám  asztala  mellett  gyer- 
mekeire visszaemlékezett.  Megrezzent  akkor  minden 
ideg  kebelemben ;  s  véráldozatnak  képzelem  a  szent 
öreget,  mely  a  nép  bűneiért  utolsó  hörgései  közt  vo- 
naglik. 

Társaim,  nem  szenved  ő  többet!  Lenyugvék  ősz 
fürtéiben,  a  széphalmi  lak  romai  közt,  úgy  hunyván 
cl :  mint  századok  előtt,  a  nyugoti  tenger  partjain  egy 
más  hazának  fia  —  Camoens.  És  gyermekeit  idegen 
kéz  fogja  ápolni ;  és  sírját  szívszorúlva  kerüli  ki  a  ma- 
gyar nyelvművész,  sorsától  rettegvén.  S  bár  emlékezete 
keserű  voltát  szerencsésb  évek  hamar  feledtetnék  el  I 
hogy  a  maradék  előtt  csak  dicsősége  ragyogjon ;  kínai 
pedig  megfoghatatlanok  legyenek. 

V. 

EMLÉKBESZÉD  BERZSENYI  DÁNIEL 
FELETT. 

Olvastatott  a  M.   Akadémia    közgyűlésében    szeptember    11.    1836. 

Az  emberi  nem,  egészben  tekintve,  örökre  virágzó 
növény,  minek  egyfelől  hervadó  virágai  mellett,  más- 
felől szünet  nélkül  újabb  és  újabbak  fakadnak  s  nyíl- 
nak ki.  Végetlenűl  tenyésző  élet  ez ;  hol  múlt  és 
jelen  csak  a  jövendőnek  szolgálnak  magúi,  s  a  bölcs 
örvendve  néz  e  jövendő  elébe ;  mert  tudja,  hogy  az 
bizonyosan  felvirul,  s  felvirulta  után  enyészetre  sem 
hajlik,  míg  magából  a  következő  időnek  alapot  nem 
készít. 

De  ki  elég  erős,  mindig  és  mindenütt  csak  az  egészre 
vetni  pillantatát?  Egyes  emberek,  a  végetlen  egész 
egyes  virágai,  vonzanak  bennünket  magokhoz ;  egye- 
sekhez fűzzük  hajlandóságunkat,  érdekeinket,  szerel- 
münket; s  midőn  az  egyesek  hervadnak  és  enyésznek: 
megszakadni  érezzük  az  egymásbólfolyt  idők  folya- 
mát; s  ez  érzet  a  legkínosbak  közé  tartozik.  Mert 
szívünk  legtermészetesb  indulata,  vágya  és  küzdése, 
majd  tisztán,  majd  homályosan,  a  jövendőt  tárgyazza ; 
s  mondjátok  meg:  a  megholtak  jövendője  hol  vagyon? 

Kettő  a  felelet.  Egy,  mely  a  hit  vezérkarjaira  uta- 
sít, s  a  jövendőt  túl  a  síron,  sejdítési  homály  alatt  mu- 
tatja. Más,  mely  az  emberiség  egésze  felé  fordul ;  s 
innen  a  síron,  az  enyészet  nyomain  mindig  újonnan 
keletkező  életre  figyelmeztet.  Lelket  emelő,  nag>'  gon- 

dolat  fekszik  mindegyikben!  de  gyarló  az  ember,  s  a 
mi  vagy  alaktalanul,  vagy  temérdeksége  miatt  által 
nem  tekinthetőleg  áll  előtte,  abban  kielégítést  nem  lel- 
het, így,  kimúlt  kedveseinek  elsötétült  jövendőjétől  a 
múltra  tér  vissza;  s  ha  a  remény  kinézetei  megszűnni 
látszanak:  az  emlékezet  karjai  közé  dől;  s  lefolyt  öröm 
és  szenvedés  körében  ábrándozik. 

Innen  van,  hogy  emléket  állítunk  az  elhunytnak, 
hogy  beszéd  által  megújítjuk  emlékezetét  azoknak,  kik 
többé  nincsenek.  E  visszapillantás  a  kialudt  életre 
szándékos  csalódás  által  enyhíti  a  fájdalmat,  midőn  a 
nemlétei  gyötrő  gondolata  helyett,  az  egykori  élet 
meleg  képével  foglalatoskodunk ;  s  egyszersmind  hiú- 
ságunkat azon  vigasztalással  tápláljuk,  hogy  az  emlé- 
kezet életet  ád;  s  ki  tetteiben  megeml égettetik,  az  hal- 
hatatlan lesz. 

És  ez  valóban  áldás  Istentől,  ki  így  adá !  Gondol- 
kozó, s  tökély  után  törekvő  lénynek,  ki  magát  az  egész 
emberiség  képviselőjének  tekinteni  szereti,  megfagy- 
laló  gondolat  oly  végvonal,  hol  minden  törekvéseivel 
együtt  örök  éjbe  sülyedjen.  De  a  marathoni  győző 
emlékszobra  nemes  lángot  ébreszt  az  ifjú  Themistok- 
les  keblében;  s  Kalpe  szirtéinél,  a  Herakles  felől  ho- 
mályosan szállongó  rege,  a  földkerekség  leendő  urá- 
nak szemeiből  dicső  tettek  után  sóvárgó  könnyeket 
fakasztott.  Emberi  gyarlóság  alapjából  pattan  fel  a 
szikra,  mi  a  parányi,  múlandó  embert,  élet  utáni  nagy 
következményekre  munkálni  éleszsze. 

Ez  ideától  hevülve  készülök  itt,  kis  tehetségem  sze- 
rént feltüntetni  elköltözött  társunknak,  a  mi  Berzse- 
nyinknek  emlékezetét.  Mert  ő  sincsen  többé ;  benne 
is  saját  fényében  ragyogó  csillagot  veszténk  el;  s  most 

illő  a  kor  embereinek  tudtul  adni,  miképen  a  ma- 
gányba vonult,  s  czímekkel  nem  ragyogott  férjfiúban 
azon  kevesek  egyike  van  eltemetve,  kik  a  sülyedés 
szélén  gyakran  állott  magyar  nemzetre  való  díszt  hoz- 
tanak. 

A  sokaság  nem  foghatja  meg :  mint  lehessen  költő- 
ről így  szólani.  Jól  van !  ha  ti  azt  hívjátok  költőnek, 
ki  szavakat  foglal  versekbe,  s  történetesen  felduzzadt 
érzeményeit,  s  sgy-egy  elmésen  elővillant  gondolatát 
papirosra  önti,  s  olykor  valamely  csillogó  urat  pártfo- 
gás reménye  miatt  megénekel,  vagy  a  könyváros  szűk 
zsoldjáért  az  almanachokba  divatárukat  készítget:  ak- 
kor igen  is,  a  sokaságnak  igaza  van. 

De  ha  költő  nevet  csak  az  érdemel,  ki  nemesített 
érzelmeket  hordoz  keblében,  ki  a  természetre,  az  em- 
beri szenvedelmekre  vizsgáló  tekintetet  vete,  ki  a  való 
életet  magas  szempontokból  vévé  fel,  s  dalát  a  szép- 
nek és  jónak,  s  az  örök  dicsőségnek  szentelé,  hogy 
általa  minden  ifjú  kebel  szent  lángra  gyúladjon  :  vall- 
játok meg,  akkor  a  költő  bizonyos  jótevője  az  em- 
beriségnek; s  nevét  hála  és  tisztelet  érzelmei  közt  kell 
neveznünk. 

Való,  a  költészet  jótétei  nem  épen  kézzel  foghatók. 
Akarjátok-e,  hogy  csak  az  érdemeljen  figyelmet,  a  mi 
gyermekeitek  kenyerét  bőven  adja  meg?  O,  úgy  — 
az  egyszeri  író  szerint  —  a  kerekes  rokka  feltalálója 
minden  Hőmérők  felett  fog  állani  I  De  gondoljuk 
meg:  az  ember  nem  csak  testi,  hanem  szellemi  lény 
is  egyszersmind.  Mi  lenne  az  emberiség,  ha  vadállat- 
ként egyedül  élelem  után  futkosna?  s  mi  lenne  a  nem- 
zet, mely  egyedül  kalmárkodó  nézetek  után  indulván, 
az  egész  természetet    csak    kincses  ládának  tekintené. 

s   a   csillagok    ezreit  csak  arra    valóknak,    hogy  porté- 
kás  hajója  útát  igazgassák? 

A  míveltség  kezdő  korában  minden  nemesb  érze- 
mény és  ismeret  költő  által  énekeltetek.  Vallás,  philo- 
sophia,  történettudomány  költészet  karjain  léptek  fel. 
De  az  ember  hívtelenné  lőn  mesteréhez ;  s  midőn  a 
kor  haladtával,  ifjúi  lelkesedése  hideg  körültekintéssé 
változott :  minden  ismereteitől  s  tudományától  azt  ki- 
vánta,  hogy  éléskamrájának,  kincstárának,  s  uralkodási 
szomjának  szolgáljanak.  így  tétetett  a  vallás  hatalom 
zsámolyává,  az  isteni  mathesis  hódítók  és  uzsorások 
eszközévé,  s  több  ilyenek.  És  ezek,  s  a  hasonlók 
ugyan  mindaddig,  míg  s  a  mennyiben  az  egyetemi  ha- 
szonvágyat eszközlik,  becsben  fognak  tartatni :  de 
költészet  és  philosophia  hidegen  nézetnek.  Mert  sem 
mindennapi  kenyeret  nem  termesztenek ;  sem  gyármű- 
vek virágoztatására  közvetetlen  nem  alkalmazhatók. 

Vágynak  kik  üres  óráikban  a  költő  műveinek  né- 
hány pillantatot  szentelnek;  s  azok  becsét,  mint  idő- 
töltést szerző  dolgokét,  határozzák  meg.  De  jaj  a  köl- 
tőnek, ha  czélja  csak  időtöltés  vala!  A  való  költészet, 
s  a  philosophia  komoly  Músája  rokonszövetségben  ál- 
lanak. Mindegyik  magas  emelkedésben  lebeg  az  em- 
beriség felett;  pillantásait  szünetlen  arra  fordítva.  Két 
tolmácsa  a  léleknek,  mely  az  állat-emberben  isteni  ere- 
detet bizonyít.  Boldog,  ki  intéseiket  érzeni  és  érteni 
megtanulhatá ! 

Berzsenyi  minden  kétségen  túl  egyike  vala  azok- 
nak, kiket  a  való  költészet  szelleme  élesztett.  Azon 
időben,  mikor  literatúránk  pártfogás  nélkül,  egy-két 
lelkesebbnek  magányos  falai  között  elszigetelve,  titko- 
san  tenyészett,    senkitől    nem   ismerve,    díjt   és   pálya- 

lombot  nem  várhatva,  egyedül  keble  mozdúlatitól  ve- 
zérelve kezdette  ő  fakadó  érzeményeit  dalba  önteni. 
Mezei  magányában  úgy  áll  vala,  mint  az  Óceán  szi- 
getén nyíló  szép  virág,  melynek  pompáján  emberi 
szem  örvendő  bámulással  nem  mulat  s  az  örökre 
zúgó  hullámok  közt,  a  hidegen  lesugárzó  csillagos 
ég  alatt 

ffnincs   bájsereg,   mely  őt  körüJröppenné, 
nincs  vándor,  a  ki   szellemkarra  venné))  — 

s  lehet-e  költőre  nézve  szomorúbb  helyzetet  kép- 
zelnünk ? 

Mi  a  dal  ?  harmoniás  szavakba  öntése  a  gondolattá 
érlelt  érzeménynek.  S  mi  indítja  a  költőt  ezt  tennie? 
Azon  természeti  hajlandóság,  mi  szerint  azt,  a  mi  a 
keblet  dagasztja,  óhajtjuk  rokonérzésüekkel  közleni. 
Midőn  már  a  költő  e  természettől  belénk  plántált 
közlékenységnél  fogva  dalát  elzengi,  és  nincs  ki  az 
édes  hangot  felfogja ;  nincs,  ki  figyelmet  fordítson 
arra,  mit  szíve  teljességéből  kiömleszteni  neki  oly  fon- 
tos volt :  nem  fogja-e  a  részvét  hijányát  fájdalmasan 
érezni  ? 

Aztán  tagadni  nem  lehet:  a  költő  nem  csak  rész- 
vétért, de  dicsőségért  is  énekel.  Midőn  Pindar,  a  Del- 
phi istenének  boltjai  alatt,  a  nagy  tömegben  össze- 
gyűlt hellén  nép  előtt  énekelt;  s  a  dal  szívemelő  ha- 
talmát ezer  meg  ezer  szemből  olvasta :  lehetséges-e, 
hogy  lelke  perczenként  szebb  és  lobogóbb  lángra  ne 
gyúladt  legyen?  De  magára  hagyatva,  nép  nélkül, 
melyet  az  ének  ereje  felrázzon,  nép  nélkül,  mely  ha- 
zája fényét  az  énekben  visszasugárzani  örömmel  te- 
kintse, puszta  falaknak  vagy  az  erdei  viszhangnak  mon- 
dani   el    az   érzelem  szózatát :   bizony  a  lelkesedésnek 

nem  nagy  táplálékot  nyújt.  Innen  van,  hogy  sok  köl- 
tőnk oly  korán  megszűnt  énekleni ;  s  hogy  a  gazda- 
gabb keblű  zseni  is  csak  kis  részét  adá  annak,  a  mi 
szívében  élt. 

Istennek  gazdagabb  ajándéka  nincs,  mint  az  ifjúság. 
Szívünkben  megárad  az  érzemény,  hasonlóul  a  tavaszi 
plántában  meggyűlt  bő  nedvhez ;  s  így  történ,  hogy 
az  ifjú  költő  az  előbb  említett  megjegyzések  alá  nem 
mindig  tartozik.  Elhagyatva,  puszta  magányban  állva 
is  elzengi  ő,  mi  kebléből,  felszökellő  víz-sugárként, 
erőszakosan  tolakodik  fel ;  s  e  lélekállapot  tart  mind- 
addig, míg  az  élet  nyara  közelebb  jön,  s  egy  komoly 
pillantat  a  világba,  más  jeleneteket  mutat  előtte. 

Az  ifjúság  e  tenyésző  ereje,  mely  a  férjfikor  kez- 
detéig szünetlen  nevekedő  hatalomban  virult  vala,  te- 
heté  azt,  hogy  Berzsenyi  elszigetelve  is,  dalát  a  nem- 
zettel nem  hallatva  is,  a  kezdő  énekes  gyöngéd  ömlen- 
géseitől a  teljes  forralomba  jött  erős  kebel  áradozásáig 
emelkedhetett ;  s  hogy  nem  csak  a  lyrai  költészet  szo- 
katlan magasságát  érte  el ;  hanem  egyszersmind  egé- 
szen új,  s  ifjúilag  virító,  páratlan  ragyogású  költői 
nyelvet  is  alkotott  magának,  legillőbbet  azon  tündér- 
világhoz, mely  általa  teremtve,  dalai  minden  sorából 
felénk  sugárzik. 

Nem  kell  felednünk:  e  férjfiú  Kisnek  s  Kis  által  Ka- 
zinczynak barátja  volt;  s  már  akkor,  mikor  kettőjökön 
kívül  még  senki  más  nem  tudá  :  mit  rejteget  keblében 
a  szép  Somogy,  a  bajnokok  vérével  öntözött,  s  a  lyrai 
költészet  másik  koszorúsának,  a  mi  elhunyt  Virágunk- 
nak léteit  adott  szép  Somogy.  S  mi  vala  természetesb, 
mint  ily  baráti  körben,  ily  költőnek,  ily  alkotó  hajlan- 
dósággal   fordulni    a    nyelv    felé?    A    szerencse,    mely 

nyelvünket  s  literaturánkat  századokon  keresztül  oly 
szűken  pártolá,  időről  időre  még  is  gondoskodott, 
hogy  ne  csak  el  ne  sülyedjenek,  haneni  fentartó  szel- 
lemet is  nyerjenek  magokba,  minek  erejével  ifjodva  és 
erősödve  szebb  élet  elébe  siethessenek.  Kazinczy  és 
Berzsenyi  két  genius  valának,  kik  elhagyatás,  mond- 
hatnám eltapodtatás  szomorú  napjaiban  varázserővel 
jelentek  meg  a  magyar  nyelv  mellett;  azt  nem  csak 
életben  tartották,  de  csínnal  és  kellemmel  és  fiatal  bő- 
ség tündöklésével  öntötték  be ;  s  új  charaktert  adának 
neki,  mely  századokon  keresztül  viruló  szépség  gaz- 
dag forrása  lenni  meg  nem  szűnend. 

Lesz  idő  —  adná  az  ég,  legyen  minél  előbb,  minél 
tartósbban  —  midőn  hitelt  alig  nyerend,  hogy  művek, 
mint  a  milyeket  Kazinczy  és  Berzsenyi  nyújtanak, 
éveken  keresztül  nyomtatót  nem  találtak;  éveken  ke- 
resztül nem  találtak  embert,  ki  a  nemzetre  örök  díszt 
hozó  műveket  a  hazának  bemutatni  merészelte  volna. 
így  történt,  hogy  az  ifjú  énekes  megzendíté  dalát;  s 
mi  mások  évekig  nem  hallók  csak  nevét  is.  így  történt, 
hogy  a  férjfiúi  évekbe  lépett  költő  egy-két  lelkesnek 
ismeretségébe  jutott ;  s  mi  mások  távolról  hallók  nevét 
említtetni ;  s  évekig  nem  láthattuk  egyetlen  sorát  is. 
A  nemes  elsírá  könnyét  a  dicsőség  után  és  nem  mu- 
tatkozott kéz,  az  érdemelt  díjt  homlokára  fűzendő. 

E  folyó  század  kilenczedik  évében  haliam  előszer 
Berzsenyi  nevét  pusztán  említtetni ;  követő  év  tavaszán 
látám  őt,  és  vele  kéziratban  lévő  dalait;  s  fessem-e  az 
örvendő  bámulást,  melylyel  ez,  azon  korban  oly  várat- 
lan, oly  előre  nem  sejdített  tünemény  meglepett? 
A  még  készülő,  fejledező  ifjút  nem  ismerhetem;  s  íme 
egyszerre,  pillanatban  felgyúló  meteorként  állott  a  lyra 

elragadó  magasságáig  felküzdött  férjfiú  előttem.  Mi 
Horáczban  s  Mathisson  énekeiben  oly  megkapólag 
hatott  reám,  itt  összeolvasztva  lelem  fel ;  új  világ  nyílt 
verseiben  saját  fénynyel,  hévvel  és  nyelvvel  ékesűlve. 
És  én  ifjúságom  reggelét  elém ;  homályosan  küzdék 
messze  ideál  után ;  s  nem  természetes-e,  hogy  e  talál- 
kozás és  meglepés  éltem  leg-elragadóbb  pillantatai 
közé  tartozott?  Néhány  napot  lelkesülve  tölték  köré- 
ben ;  s  búcsúztakor  gyermeki  odaadással  csüggtem  ke- 
belén ;  előszer  éltemben  és  —  fájdalom,  úgy  akará  a 
sors  —  egyszersmind  utolszor. 

Három  év  múlt  el  ismét,  s  a  régen  várt  költemények 
végre  a  közönség  sajátivá  lettének;  s  ekkor  lőn  hogy 
literatúránk  új  időszakba  lépett  által.  Kazinczy  haladási 
rendszere  szokatlan  figyelmet  kezde  gerjeszteni.  Ke- 
vesen fogták  fel  a  szellemet,  mi  által  vezettetek;  a  so- 
kaság forrongani  kezdett ;  féltette  a  nyelv  tisztaságát,  s 
annyival  inkább,  mert  némely  írók,  belső  szükségtől 
ösztönöztetve,  de  ízléssel  s  nyelvtudományi  elvekkel  nem 
bírva,  fonák  újításokra  veteműltek.  Terjedt  a  nyelvfcl- 
tés ;  s  mellékes  érdekek  által  nagyobbítva,  szövetkezést 
okozott  az  ellen,  ki  az  új  rendszer  vezére  volt,  s  kinek 
szellemi  felsősége  szokás  szerént  a  kisebbeknek  fájt  — 
Kazinczy  ellen. 

Élénk  ellenküzdés  élénk  részvét  kezdete ;  s  kik  a 
kor  fejlésnek  indult  hajlandóságai  ellen  harczolnak, 
rendszerint  csak  a  kifejlést  és  érelmét  segítik.  így  tör- 
tént akkor  is ;  és  szerencse  hazánkra,  hogy  Berzsenyi 
ez  időpontban  jelene  meg.  A  haladás  és  maradás  em- 
bereinek egyformán  kapa  magához  figyelmöket ;  azért 
olvasói  többen  valának,  mint  különben ;  köztünk  az- 
ideig  szokatlan  hévvel  itt  becsültetek,  ott  üldöztetek;  s 

mind  kettő  által  literatúránk  új  szakának  irányára,  s 
azon  érdeknek,  mely  olvasóink  számát  naponként  ne- 
veié, mind  megalapítására,  mind  megtisztítására  nagy 
hatást  gyakorolt. 

Ily  szempontból  nézve,  az  önbecset  teljesen  érző 
férjfinak  könnyű  vala  az  ellene  s  Kazinczy  ellen  tisztá- 
talan forrásból  indult,  s  dicséretlen  szenvedelemmel 
folytatott  megtámadást  eltűrni.  Unokáink  nem  fogják 
tudni:  mi  volt  az  egykor  oly  'isvc\zxzXzs  Mondolat? 
Berzsenyi  ezt  előre  láthatá;  s  nem  természetesen  kö- 
vetkezett-e, mikép  a  késő  százakra  kitekintő  zseni 
megvetve  nézzen  keresztül  a  czimborán,  mely  kurta 
kezeit  a  költő  magassága  felé  terjegetni  törekedett, 
hogy  a  reánézve  elérhetetlen  borostyánt  letépje? 

Idő  haladt;  s  a  lyra  magas  keblű  birtokosának  dalai 
másodízben  jelenének  meg,  s  bővítve.  Kevés  év  lefor- 
gása literatúrai  új  időszakunkat  győzelmesen  előbbre 
vezeté.  A  maradás  emberei  még  vívtak ;  de  csapásaik 
napról  napra  sikeretlenebbűl  hullottak  le.  Nyilván  volt: 
a  harczmezőről  leszállandók  lesznek  nem  sokára;  s  a 
bölcsőjéből  kiemelkedő  új  nemzedék  egyedül  a  múlt 
kor  történeteiből  fogja  őket  ismerni. 

Most  a  Tudományos  Gyűjtemény  indult  meg ;  s  tervének 
egyik  szép  szakasza  lőn  :  magas  szempontú  kritikának 
nyitni  pályát ;  s  elvek  szerint,  és  részrehajlatlan  ki- 
mondott Ítéleteket  venni  fel.  Ifjú  vala  az  író,  ki  többek 
között  felszólíttatott ;  s  ez  azt  hívé,  kritika  valamely 
műv  felett,  nem  egyéb,  mint  vizsgáló  pillantást  vetni  az 
író  lelkébe,  kitalálni  charakterét,  követni  őt  azon  kifej- 
lésekben,  melyek  charakteréből,  körülményeiből  és  stú- 
diumaiból természetesen  eredtek,  viszonyba  tenni  a 
művet  szerzőjével ;    majd  a  szépnek,  jónak   és   valónak 

elveihez  felemelkedni ;  mértéket  venni  a  tökély  legfen- 
sőbb  lépcsőjéről,  s  azt  a  művre  alkalmaztatva  határozni 
meg  a  távolságot  és  közelséget,  mely  a  műv  és  mérték 
közt  találkozik ;  s  így  kimutatni  ugyan  a  botlást,  de 
ugyanakkor  példányúi  állítani  fel,  a  mit  a  genius  lelke 
hatalmában  teremtőleg  tűntetett  fel. 

Kritikát  ily  gondolatban  parányi  költőre  alkalmaz- 
tatni :  hálátlan  fáradás.  Azért,  ki  magának  az  utat  úgy 
rendelé,  kénytelen  vala  vizsgálatait  a  nemzet  első  rangú 
énekeseire  fordítani ;  s  pályáját  Csokonai,  Kis  és  Ber- 
zsenyi műveikkel  kezdé  meg.  Mint  itélt?  annyi  évek  után 
ki  akar  ez  ennyire  csekély  dolgokról  emlékezni  ?  A  mit 
mondani  készülök,  a  mit  ez  ünnepélyes  pillanatban 
mondanom  kell,  csak  ez  :  Berzsenyi  olvasá  az  ítéletet, 
mely  versei  felett  mondatott,  keménynek,  fanyarnak, 
igazságtalannak  leié  azt ;  s  keble  az  itélő  iránt  elhide- 
gedék  örökre. 

Az  ifjú,  Tek.  Társaság,  az  ifjú,  ki  a  nemzet  nagy 
énekesét  megítélni  merész  volt,  s  ki  e  merészséget  oly 
felette  drágán,  Berzsenyi  elhűlésével,  fizette  meg,  ez 
az  ifjú  —  én  valék. 

Hosszú  idő  folya  le;  a  fiatalság  reményteljes  napjai 
elenyésztek;  s  most  őszült  hajszálaimmal,  hideg  való- 
ságtól kihűtött  kebellel  állok  itt ;  s  a  múltra  vissza- 
tekintvén kérdezem  magamtól :  ősz  gyermek,  számláld 
el  a  hasznot,  mi  ifjúkori  tettedből  származik! 

Korodra  akartál  hatni  ?  korlátolt,  kicsiny  erődhez 
nehéz  akarat!  és  hatással  lenni  a  korra,  nem  is  min- 
dig kívánatos.  Társaid  megérzik  a  rázást,  ha  álmaikat 
bolygatod ;  de  nem  kérdik  honnan  indulsz,  s  hová 
mégy?  s  tettél  jót  vagy  roszat :  magadnak  tevéd;  és  a 
sokaság  járja  az  utat,  merre    az    ezerképen  változó  vé- 

Jemény  árja  ragadozza ;  a  zseni  pedig  sasként  felszáll 
és  elrohan,  s  öntudatlan  szabja  a  törvényt,  mit  követni, 
csak  ő  bír  erővel. 

Berzsenyi  még  élt,  de  mélyebben  vonult  magába ; 
lassanként  elnémult  az  ének  szózata;  komoly  vizsgálat 
foglalá  el  az  alkotó  költészet  helyét,  s  ő  könyvei  közt, 
háznépe  karjaiban  elhunyt,  a  nélkül,  hogy  békejobbot 
nyújtott  volna  annak,  ki  huszonhat  év  előtt  dagadó  ke- 
bellel vévé  tőle  búcsúját. 

Árnyéka  az  elköltözöttnek,  sírod  felett  zeng  az  en- 
gesztelő szózat!  Nem  sokára  követlek  tégedet,  s  a  ma- 
radék írói  harczainkat  nem  fogja  ismerni ;  s  neveinket 
békés  gondolattal  nevezendi  egymás  mellett,  ha  korunk 
énekeseire  visszaemlékezik.  Emberek  valánk;  miért 
szégyeneinők  azt?  az  élet  utai  keresztül  járnak  egymá- 
son ;  s  leggyakrabban  elveink  szentsége  sem  oltalmaz- 
hat meg  akar  tévedéstől,  akar  félreértéstől :  de  a  sír- 
domb békesség  laka ;  s  küszöbén  emberi  érdek  nem 
léphet  be.  Te  a  földi  leplet,  s  vele  a  halandó  gyarló- 
ságait levetkezéd.  Elköltözött  az  ember;  a  költő  mi- 
énk, e  nemzeté  maradt  végiglen ;  e  nemzeté,  mely  ne- 
ved és  dicsőséged  szent  örökség  gyanánt  birandja. 

VI. 
A  MAGYAR  NYELV  ÜGYÉBEN. 

A  Fő  RR.  tagadó  válaszára.  Pozsony,    1833  márcz.  4. 

Ha  a  római  tanács  és  nép  maga  hatalmának  fő- 
pontján még  most  is  állana;  ha  mi  ezen  római  nép- 
nek egy  meghódított  tartományocskája  volnánk;  s 
úgy,    mint    alattvalók    folyamodnánk    hozzájok,    hogy 

szabadulhassunk  meg  nyelvektől,  és  ők  adták  volna 
nekünk  ezen  választ,  azt,  Tek,  Rendek,  meg  tudnám 
fogni ;  de  mikor  magyar  nemzetnek  kívánságára,  ma- 
gyar főrendek  adnak  ilyen  választ,  azt  megfogni  nem 
tudom.  Miért  nem  akarnak  a  mi  kérésünkre  hajolni  ? 
Azt  mondják,  nyolcz  század  óta  van  öszvekötve  a 
nemzettel  a  római  nyelv;  s  annál  fogva  az  több  érde- 
kekkel van  összvekapcsolva,  és  eltörlésére  vagy  meg- 
változtatására felette  szükséges  előbb  mind  a  kivánság 
eredetét  s  kiterjedését,  mind  pedig  a  teljesedés  lehető- 
ségét és  az  említett  érdekekkel  való  megegyeztetheté- 
sét  bővebb  vizsgálat  alá  vétetni.  Rendes  dolog  Tek. 
Rendek!  Én  ezen  oldalról  más  érdeket  nem  ismerek, 
mint  azt,  mely  abból  foly,  hogy  mi  magyarok,  és  füg- 
getlen, önállású  nemzet  vagyunk,  legalább  akarunk 
lenni.  —  Ezen  érdekből  következik,  és  természete- 
sen következik,  hogy  mi  magunk  tulajdon  nyelvével 
élni  kivánjunk.  Mi  ezen  kivánság  eredete?  csak  az, 
mert  magyarok  vagyunk.  Ha  német  vagy  más  idegen 
nyelvet  kivánnánk  felvenni,  akkor  lehetne  szükséges  a 
kivánság  eredetét  kérdezni :  de  e  mostani  kívánságunk- 
nak, mely  a  nemzettel  együtt  született,  állandóul  azzal 
öszvekapcsoltatott,  eredetét  hosszasan  keresni  akarni, 
nem  egyéb  puszta  ürügynél,  mely  által  a  dolog  to- 
vábbra is  elhalasztassék.  A  kivánat  kiterjedése?  olyan 
kérdés,  mit  tenni  miért  kellett  légyen,  nem  értem. 
Természetesen  ennek  több  vagy  kevesebb  kiterjedése 
nem  lehet,  mint  a  magyar  nemzet  és  ország,  mint  a 
magyar  kormány  minden  ágainak  határa.  A  lehetőség? 
Minekutána  43  év  küzdései  után  oda  jutottunk,  hogy 
már  a  múlt  országgyűlésnek  8-ik  törvényczikkelyénél 
fogva,  minden,  ki  ezután   hivatalba   lépni  fog,  minden. 

ki  ez  után  ügyvéd  lenni  akkar,  magyarul  tudjon :  többé 
nincsen  semmi  lehetetlenség.  Részünkről  mindnyájan 
tudunk,  beszélünk  magyarul ;  tehát  írhatunk  egyszerre 
magyar  törvényczikkelyt  és  felírást ;  a  kormány  részéről 
természetesen  a  cancellariát,  mely  magyar,  alá  kell  vetni 
az  említett  törvényczikkelynek,  és  jól  is  tudjuk,  hogy  ott 
oly  urak  állanak,  kik  értik  nyelvünket.  Hol  itt  a  lehe- 
tetlenség, hogy  mindjárt  most  ne  teljesíttessenek  azok, 
a  miket  kivánunk  ? 

Mikor  tehát  a  kívánat  eredetét  bajjal  nyomozni  nem 
szükség,  mikor  kiterjedése  természetes  és  meghatáro- 
zott, mikor  lehetősége  már  megkészült,  nem  látom  ált, 
miért  kellessék  azt  egyedül  a  rendszeres  munkák  kö- 
rében eszközölhetőnek  állítani,  a  mi  minden  pillantat- 
ban  eszközöltethetik? 

Azt  mondják  továbbá  a  főrendek,  lassan  kell  ha- 
ladni ;  erőszakolni  nem  kell  ezen  lépést.  De  hát  nem 
elég  lassuság-e  43  év  óta  küzdenünk  a  nyelvért,  és 
még  most  sem  lennünk  ott,  hol  lennünk  kellene,  s  hol 
lenni  akarnánk?  minden  országgyűlésen  keveset  nyer- 
tünk; minden  előlépést  nagy  meggondolással  tettünk; 
fájdalom!  épen  nem  volt  semmi  sietség,  semmi,  a  mi 
az  annyira  óhajtott  lassúságban,  az  akadályok  lépcsőn- 
ként való  meggyőzésében  elmaradott  volna.  Azonban 
a  főrendek  talán  a  lassúság  ideáját  századokhoz  kötik? 
De  én  Tek.  Rendek  így  nem  értek,  s  érteni  nem  aka- 
rok. Mert  később,  mert  lassabban  haladtunk,  mint  kel- 
lett volna,  kétszer,  tízszer  tán  százszor  is. 

A  főrendek  azt  mondják :  annyi  sok  száz  évek  óta 
lévén  a  latin  nyelv  virágzásban,  anyai  nyelvünknek  el- 
sőbbségét, és  hahatósságát  ekkoráig  nem  veszedelmez- 
tette.    Ugyan    Tek.    Rendek,    mit    véljek    egy    ilyen,  a 


104  Piózai  munkák- 

nyilvános  tapasztalással,  az  egész  nemzet  köztudomá- 
nyával ellenkező  állításról  ?  Nevezhetjük-e  nyelvünket 
diplomatikai  nyelvnek?  nem  mindig  elsőbbsége  volt-e 
a  latin  nyelvnek?  s  nem  lesz-e  mindaddig,  míg  azt 
egyedül  a  tudósok  szobáiba  szorítni  nem  fogjuk?  s 
minden  egyéb  tekintetben  nem  vesztett-e  nyelvünk? 
Mert  ime,  bár  belső  tulajdonainál  fogva  Európa  leg- 
híresebb nyelvei  mellett  sem  vonulna  szégyennel  visz- 
sza  ;  még  is  hátra  kellett  maradnia.  S  e  miatt  a 
mi  egész  tudományi  míveltségünk,  a  mi  egész  litera- 
túránk hol  áll  ?  Nem  hozom  fel  a  németet,  francziát, 
vagy  angolt,  de  maga  a  dán  és  svéd  parányi  literatúra 
is  nem  sokkal  előbb  van-e  a  miénknél?  És  miért? 
Azért,  mert  járomba  vetették  nyelvünket ;  mert  elta- 
podták, mert  csúfot  csináltak  azon  szerencsétlenek- 
ből, kik  hazafiságtól  vezéreltetvén,  ezen  nyelv  kiműve- 
lésére adták  magokat.  Én  tudom,  én  igen  is  jól  tudom 
Tek.  Rendek!  Húsz  év  óta  futom  az  írói  pályát,  és 
szenvedtem  nemcsak  megvettetést,  hátratételt,  sze- 
génységet, sőt  üldöztetést  is,  mivel  a  nyelvet  becsülni, 
mivel  néhány  társaimmal  annak  kiművelését  czélba 
venni  bátor  valék.  És  még  sincsen  itt  az  idő,  hogy 
nyelvünket  felszabadítsuk?  még  is  a  rendszeres  mun- 
kák sorára  kell-e  utasíttatnunk?  Oda  utasíttatunk  Tek. 
Rendek,  mert  úgy  mondatik,  a  rendszeres  munkák  már 
megszűntek  mindent  elnyelő  örvény  lenni.  Azért  talán, 
mert  az  urbáriumból  már  két  czikkeiyt  elvégeztünk? 
s  a  polgári  köz  tárgyak  azon  pontjára,  hol  a  nyelvügy 
előfordul,  majd  egy  évtized,  vagy  épen  félszázad  után 
eljuthatunk?  Hiszen  ez  az,  a  mi  a  rendszeres  munká- 
kat örvénynyé  csinálja.  Én  óhajtottam  volna :  bár  a  fő- 
rendek e  gyűlöletes  emlékeztetést  ne  újítsák  meg. 

De  kivánják  a  főrendek,  hogy  a  fejedelem  s  a  társ- 
országok jogait  tekintetbe  vegyük.  A  fejedelmet  ille- 
tőleg :  mikor  vétettünk  a  nyelvügyre  nézve  a  fejedelmi 
jogok  ellen  ?  Nem  mindig  felírás  után  járúltunk-e  a 
trónhoz?  nem  mindig  felírás,  és  adott  válasz  után  esz- 
közöltettek-e törvényeink  ?  íme  most  is  felírni  akarunk, 
most  is  alkudni  készek  vagyunk  a  jogért,  mit  különben 
a  természet  ád,  miben  minket  hátráltatni  annyi,  mint 
természetes  jogainkon  gázolni. 

Soha  senki  el  nem  fogja  velem  hitetni,  hogy  azon 
okok,  melyeket  a  főrendek  előhoznak,  meggyőződés- 
ből, szívből  származtak  volna.  Nem  kívánnak  egyebet, 
mint  a  latin  nyelvből  oly  szent  nyelvet  csinálni,  mely 
őket  a  sokaságtól  elkülönözze.  Vagy  talán  a  demokra- 
tiától  félnek,  ha  az  anyai  nyelv  felemeltetik?  Erre  csak 
azt  felelem  :  török  és  orosz  szomszédinknál  soha  sem 
divatozott  a  latin  nyelv :  hol  van  azért  nagyobb  despo- 
tismusnak  ostora,  mint  őnálok? 

Nem  csodálnám  Tek.  Rendek,  ha  nemesség  és  adózó 
nép  között  forogna  a  kérdés;  ha  a  főtáblánál  az  egész 
nemesség  ülne,  itt  pedig  az  adózó  nép  képviselői  fog- 
nának helyet.  Akkor  ezen  viseletet  születéshez  kötött 
előítéletekből,  régi  privilégiumokhoz  ragaszkodásból, 
s  több  efélékből,  menteni  ugyan  nem,  de  magyarázni 
lehetne.  Most  nemesség  és  nemesség  közt,  még  pedig 
egy  részről  500,  más  részről  700,000  nemesség  közt 
van  kérdés.  A  szerint,  amint  környülállásaink,  s  ország- 
gyűlésünk mostani  rendé  állanak ;  a  szerint,  a  mint 
magok  a  főrendek  a  napkönyv  iránti  válaszban  kinyi- 
latkoztatták :  e  kétfelé  ülő  nemesség  egyetlenegy  or- 
szággyűlési test.  Egyetlenegy  testnél  csak  egy  többség 
gondolható,  a  700,000    kétszer   jelentette   ki    magát;  s 

kérdem :  mi  joga  van  az  500-nak  oly  kemény  ellen- 
mondást csinálni  ?  Én  a  mi  polgári  alkotványunkban 
csak  egy  vétót  ismerek,  s  ez  a  koronához  van  kötve. 

S  kik  ezek  a  főrendek?  Nem  azok-e,  kik  az  ország- 
nak legtöbb  javaival  élnek?  nem  azok-e,  kik  a  helye- 
ken ülnek,  hol  Zrínyi  a  bajnok  és  koszorús  író,  hol 
Pázmány  Péter  és  Liszti  ragyogtanak?  kik  a  sorokon 
gyülekeznek,  miket  egykor  Kohári  és  Amadé,  Orczy 
és  Ráday,  s  nem  régen  Széchényi  és  Festetics  György 
ékesítettek?  Nem  méltán  kivánhatnók-e,  hogy  ne  sze- 
gezzék magokat  az  ellen,  a  miért  az  őket  megelőzött 
nagyok  élni  és  halni  dicsőségnek  tartották. 

S  mit  tegyünk?  újra  írjunk?  okokat  okokra  halmoz- 
zunk? De  mit  használnak  minden  mi  okaink  azoknak, 
kik  füleiket  és  szíveiket  előttünk  már  kétszer  bezár- 
ták? kik  a  természet  és  hazafiúság  szent  szózatát  már 
kétszer  visszavetették?  Ha  a  szent  korona  iránti  tisz- 
telet nem  tartóztatna,  azt  javaslanám,  hagyjunk  fel  a 
küzdéssel,  s  terjeszszük  egyenesen  a  felség  elébe  folya- 
modásunkat. Mert  rendes  dolog  az,  ha  valaki  elválasztó 
fallá  teszi  magát  trónus  és  nemzet  közt,  hogy  ez  a 
maga  fejedelméhez,  szíve  kívánsága  szerint  ne  járul- 
hasson. 

Ha  pedig  még  egyszer  csakugyan  írunk;  jelentsük 
ki  azon  tántoríthatatlan  elhatározásunkat,  hogy  előbbi 
üzenetünktől  semmi  esetre  el  nem  állunk ;  hogy  ha 
helybenhagyást  ez  úttal  sem  találunk,  mi  a  fejedelem- 
hez vivő  utat  magunkban  is  meg  fogjuk  keresni.  Az 
elkeserített  hazafiúság  érzelmei  nagy  jogokat  adnak, 
csak  erős  kebelben  lángoljanak.  Sokszor  hallottam  én 
itt  erőről,  morális  erőről  szót  tetetni ;  s  ezen  pillantat- 
ban  szólítom  fel  a  Tek.    Rendeket   ezen  erőt  kifejteni, 

s  úgy  vélem,  nem  szólítom  fel  híjában;  mert  íme  én 
is,  ki  egyike  vagyok  a  leggyengébbeknek,  nyilván  s 
egyenesen  kimondom :  előbb  fog  e  kebel  megrepedni, 
mintsem  a  nemzeti  nyelvre  nézve  tett  kivánságtól  egy 
pillantásig  is  elállják. 

VU. 
PARAINESIS  KÖLCSEY  KÁLMÁNHOZ. 

Az,  ki  életében  sokat  érzett  és  gondolkozott;  s 
érzeményit  és  gondolatait  nyom  nélkül  elröppenni  nem 
hagyta :  oly  kincset  gyűjthetett  magának,  mely  az  élet 
minden  szakában,  a  szerencse  minden  változásai  közt 
gazdag  táplálatot  nyújt  lelkének.  Sok  szépet  irának  a 
bölcsek,  s  gyakran  a  nem  épen  bölcsek  is ;  gazdag  for- 
rást nyitának  fel,  honnan  jó  sorsban  intést,  balban 
vigasztalást,  mindkettőben  magasbra  emelkedést,  szív 
és  észnemesűlést  meríthetünk :  de  azok  is  csak  úgy 
hatnak  reánk,  ha  érzés  és  gondolkodás  által  sajátunkká 
tevők,  ha  saját  magunkban  kiforrva  lényünkhez  kap- 
csolódtak, mint  az  esti  szélhez  a  virágillat,  melyben 
megfürdött. 

A  mindég  szerencsében  élő  ily  saját  birtokot  sze- 
rezni reá  nem  ér.  Isten  a  szenvedőnek  engedé  a  vigasz- 
talást :  az  egész  természetből,  az  emberi  tettekből  és 
tanításokból  szívben  élő  tudományt  szívhatni.  Hála 
neki,  hogy  éltemet  sem  hagyá  szenvedések  nélkül  foly- 
nia !  keserűek  valának  azok ;  és  még  is  általok  tanultam 
az  emberiség  becsét  érteni,  való  nagyságot  hiú  ragyog- 
ványtól  megválasztani,  bal  szerencse  tekintetét  nyugod- 
tan tűrni,  kevés  híveimhez  kölcsönös  hűséggel  csatlódni, 

8  mindenek  felett  érezni :  miképen  szenvedés,  és  kebel- 
szaggató áldozat  tulajdon  örömet  hoz  leikeinknek ;  és 
sorsunkon  felülemelkedni  megtanít. 

E  gondolat  egyike  azoknak,  miket  életemben  leg- 
többszer, s  legörömestebb  írtam  le.  Lesz  szenvedő, 
úgy  hivém,  kinek  vigasztalást  nyújtand  ezt  általam  is 
olvasni ;  s  lehetetlen  volt  e  parányi  írást  azon  nem 
kezdenem,  midőn  számodra  írok,  szeretett  fiam,  hogy 
vidám  és  bánatos  napjaimban  gyűjtött  parányi  kincsem- 
ből emléket  alkossak. 

Nem  kérd,  s  nem  vár  az  idő,  sebes  rohanással  halad- 
ván felettünk ;  az  én  napjaim  legszebb  része  leszállott ; 
s  ki  tudja,  melyik  pillantatban  hull  el  az  élet  hervadó 
virága?  ki  tudja,  melyik  pillantatban  kell  költözköd- 
nöm oda,  hol  korán  előrement  testvérem  koporsója 
mellett  a  hely  készen  vár?  nem  hívom  az  órát;  de 
jöttét  sem  rettegem.  Jókor  támadt,  s  hamar  eltűnt  remé- 
nyek ;  lángoló,  de  tárgyat  nem  lelt  indulatok ;  sivatag 
jelen,  s  alaktalan  jövendő :  íme  a  tündérkar,  mely  ifjú- 
ságomat körűllebegé  vala!  Nem  sokkal  adott  többet  a 
férjfikor;  és  sorsomat  mostohának  még  sem  mondha- 
tom; mert  találtam  egy-két  hű  keblet;  mert  korunk  s 
hazánk  néhány  jeleseinek  szeretetét  viendem  síromba. 
Lassanként  fognak  ők  is  eltűnni ;  s  nem  sokára  e  nép 
emberei  közül  senki  nem  lesz,  ki  rólam  emlékezzék. 
Megadja  az  ég  :  erősek  lépnek  majd  a  pályára,  hol 
mint  író  és  polgár  parányi  helyet  foglalék  el ;  s  szebb 
jövendő  feledtet  el  engem  s  társaimat.  Csak  neked  kell 
vég  órádig  emlékezetemet  hű  kebelben  hordozni ;  csak 
te  fogod  e  sorokat  meg-megújuló  érzelem  közt  olvasni, 
s  meleg  kebelbe  szedni  intéseimet.  És  nem  szedended 
hasztalan!    A  fiú,    ki    karjaimban   forró   szerelem   ápo- 

lási  között  nevelkedik,  szívem  megszentelt  tárgyai  iránt 
hideg  nem  marad ;  s  rényért,  hazáért  és  emberiségért 
olthatatlan  lánggal  égni  megszokik. 

Éveid  száma  is  egymásután  szaporodik,  s  nem  sokára 
a  tapasztalás  tekinteteidet  oly  tárgyakra  intézendi,  mi- 
ket a  gyermekkor  boldog  szakában  még  nem  ismersz. 
Túl  az  atyai  ház  falain  más  világ  nyílik  fel,  hová  midőn 
lépni  fogsz,  kedvetlenül  kell  majd  gyakran  szemlélned : 
miképen  a  legszentebb  nevek  vagy  megtapodtatnak, 
vagy  álorcza  gyanánt  használtatnak  gonosz  czélokat  el- 
takarni. E  látomány,  jól  tudom,  kínos  fájdalmat  okoz 
keblednek,  s  annál  kínosabbat,  mennél  tisztábban  meg- 
őrzended  szíved  érzéseit ;  de  vigyáznod  kell,  nehogy 
miatta  vagy  az  emberi  nem  iránt  gyűlölettel  viseltes- 
sél ;  vagy  kísértetbe  jöjj  az  erkölcsiség  azon  ideálát, 
mit  a  bölcsek  rénynek  neveznek  vala,  hiú  képzemény- 
nek  tartani.  Gondold  meg:  sohasem  volt  idő  oly  mos- 
toha, nemzet  oly  elsülyedt,  hely  oly  szerencsétlen  körül- 
mények közt,  midőn  és  hol  szív  nem  találkozott  volna, 
való  rénynek  hódoló ;  sohasem  volt,  legalább  igen  rit- 
kán volt  ember,  ki  erkölcsi  sülyedése  legalsó  lépcsőjén 
is,  a  rény  szeretetre  méltó  voltát,  ha  csak  pi Hantátokra 
is,  ha  csak  kétségbeesés  érzelmeivel  is,  meg  nem  ismerte ; 
s  mindenek  felett  soha  sem  volt,  és  soha  sem  leszen 
ember,  ki  szíve  és  lelke  tisztaságát,  üldözés  és  veszély 
közt  is,  ég  áldásának  nem  tartotta,  ki  magát  balsorsban 
is  boldogabbnak  nem  hitte  a  szerencsében  tündöklő 
gonosznál.  Nyugalom  és  önérzés  a  jámborság  elválha- 
tatlan két  sajáta.  E  kettő  által  lehetséges  baleseteket 
nem  csak  eltűrni,  de  méltósággal  szenvedni ;  s  azokban 
nem  csak  le  nem  alacsonyúlni,  de  lélekben  felemel- 
kedni. E  kettő  teszen  a  sorssal    küzdésre   elég   erőssé. 

erőssé  a  szerencse  kísértetei  ellen  is,  és  e  szerencse 
minden  ragyogványai  és  biztatásai  mit  is  tehetnének  a 
férjfiúval,  ki  a  maga'  emberi  érdemét  és  boldogságát 
valóbb  alapra  építni  megtanulá? 

Azért  jókor  kell  magadat  szoktatnod  a  rényt  ismerni, 
szeretni,  s  úgy  sajátoddá  tenni,  hogy  természeteddel 
összeolvadjon,  s  attól  élted  semmi  helyzetében,  semmi 
változandóságaiban  többé  el  ne  válhasson.  Az  ember- 
ben, mint  minden  állatban,  önszeretet  nagy  mértékben 
lakik;  s  ez  a  természetnek  azon  kétértelmű  ajándéka, 
mely  a  szerént  mint  irányoztatik,  vagy  segédünk  lehet 
minden  jóra,  vagy  vezérünk  minden  gonoszra.  Legelső 
a  mit  e  részben  tennünk  kell :  tiszta  ismerettel  válasz- 
tott, s  állandóul  megtartandó  elv  birtokára  törekedni. 
Ennek  híjával,  ha  nem  épen  gonosz  is  valaki,  de  pil- 
lantatnyi  indulatok,  s  az  igen  sokszor  rosszul  értett  ön- 
szeretet mindenkori  súgalmai  határozzák  meg;  s  majd 
jót,  majd  gonoszt  cselekszik,  és  életfolyama  e  kettőnek 
bizonytalan  vegyülete.  Milliomok  vannak  ilyenek;  s  az 
ő  szíveikbe  gyakran  több  hajlandóságot  öntött  a  ter- 
mészet jót,  mint  rosszat  tenniek ;  s  hibájok  csak  az, 
mert  nem  alapra  építek  életöket,  mert  nem  tűztek 
magok  elébe  bizonyos  czélt,  hová  minden  különböző 
körülmények  közt  egyiránt  siessenek.  Kerüld  ez  alap- 
talanságot, mely  többnyire  erkölcsi  sülyedés  örvényébe 
visz ;  s  minden  esetre  legalább  a  mindennapi  ember- 
kék, a  legalantabb  járó  köznép  nyomorult  körére  kár- 
hoztat. 

Alig  van  ember,  kinek  keblében  a  jó  és  szép  mag- 
vai a  természettől  hintve  ne  lennének;  s  ki  szerencsés 
vala  mívelt  emberek  közt  születni ;  ki  már  gyermek- 
éveiben  azon    magvakat   maga   körül   teljes  virágzásra 

fejtve  láthatja  :  mi  könnyű  annak  önkeble  mozdulatit,  s 
mások  példáikat  követve,  magának  az  erkölcsiség  leg- 
Tisztább  kívánataj  felől  való  ismeretet  szerezni?  Ha  a 
jelenlét  nem  szólna  is,  a  nemzetek  évkönyvei  telvék 
szívragadó  példányokkal ;  s  bár  többnyire  gonosz,  gyak- 
ran épen  borzasztó  alakokkal  vétetnek  körül :  ezek  nem 
szolgálnak  egyébre,  hanem  hogy  amazokat  még  inkább 
tündököltessék. 

Azonban  ismerni  a  jót  könnyebb,  mint  követni ;  sőt 
még  az  sem  nehéz,  hogy  némelykor  jó,  vagy  épen 
nemes  tettet  vigyünk  véghez :  de  egész  éltedet  meg- 
határozott elv  szerént  intézve,  sohasem  tenni  mást, 
mint  a  mit  az  erkölcsiség  kíván,  s  még  akkor  sem, 
midőn  haszon,  bátorlét,  indulat  heve,  vagy  szenvede- 
lem ereje  másfelé  ragad:  ezt  hívják  erénynek.  És  ez 
sokkal  nagyobb,  sokkal  dicsőségesebb  kincs,  mintsem 
birtokába  hosszú  igyekezet  nélkül  juthatnánk.  Még  se 
hidd  azt  rendkívül  fáradságosnak.  Mert  valamint  hosszú 
út  vezet  a  tudomány  magasb  polczára;  de  a  léleknek 
naponként  újabb  ismerettel  gazdagúlása  annak  fáradal- 
mait kedvessé  teszi :  úgy  a  rény  pályáján  a  haladás 
önérzése,  a  szívnek  mindég  nemesb  vonásokkal  éke- 
sűlése,  s  az  a  mondhatatlan  édes  jutalom,  mit  min- 
den jó  tett  önmagával  hoz,  virágokat  hintenek.  Sokan 
nevezek  e  pályát  tövisesnek ;  de  higyj  nekem :  az  em- 
bert életében  sokszor  éri  szerencsétlenség,  jót  s  gonoszt 
egyformán.  A  különbség  csak  az :  mert  a  gonosz  úgy 
nézheti  azt,  mint  büntetést,  mely  őt  leveri ;  a  jó  pedig, 
mint  történetesen  keresztül  futó  szélvészt,  melynek  az 
ő  lelkén  hatalma  nincs.  Azért  élted  minden  órájában 
tisztelettel  és  szeretettel  fordítsd  a  rény  felé  tekinte- 
teideit; soha  ne  múlass  el  egy  alkalmat  is,  melyben  jót 

tehetsz ;  s  ha  a  tett  némelykor  pjllantatnyi  hasznoddal 
s  kívánságaiddal  ellenkeznék  :  szoktasd  akaratodat  hogy 
rajtok  győzedelmeskedjék.  így  fogsz  a  pályán  lassan- 
ként és  észrevétlen  akadály  nélkül  járhatni ;  így  fog  a 
szép  és  jó  szerelme  benned  örökre  hervadatlan  virággá 
kifejleni ;  így  fogsz  oly  erőre  juthatni,  hogy  egykor 
nagyot  is  mívelj,  korodra  s  a  jövendőre  munkálj,  s  tár- 
said körében  tisztelet  és  szeretet  jelenségei  közt  említ- 
tessél meg. 

A  világ  az  emberben  és  emberen  kívül  oly  merész, 
oly  nagy,  oly  szívemelő  vonásokkal  van  rajzolva ! 
igyekezzél  azokat  szemlélvén,  kebledet  magas  érzel- 
mekkel megtölteni.  Nem  szeretem  az  ábrándozót;  de 
a  legjózanabb,  legvilágosabb  tekintet  mellett  is  lehet 
felmelegedni  :  mint  nagy  ismeretű  művész  az  előtte 
függő  példány  látásán  felmelegszik ;  s  annál  inkább, 
mennél  tisztább  valóságban  tűn  elébe  minden  vonás, 
mely  azt  halhatatlan  művé  alkotja.  Ily  felmelegűlés,  ily 
emelkedő  érzelem  nélkül  művész  nem  lehet;  s  épen 
így  nem  lehet  senki  más,  ki  a  köznépiségen  felül  lépni 
akar,  ki  magát  nemes,  s  ha  a  sors  engedi,  nagy  tettek 
cselekvésére  készíti.  Mert  nem  elég  parányi  tettekben 
gyakorolni  a  jót ;  az  ember  tökéletesűlhető  teremtmény  ; 
s  mint  olyannak  meg  is  kell  magát  bizonyítani.  Min- 
den, úgymond  a  költő,  a  mi  felfelé  nem  hág,  lefelé 
sülyed;  és  így  kell  az  emelkedni  megszűnt  embernek 
is  sülyedni,  s  ki  nem  tudja,  miképen  őt  a  sülycdés 
egyenesen  az  állathoz  ragadja  le? 

Imádd  az  istenséget!  ez  legelső  rendszabás  Pytha- 
gorás  arany  versei  ben ;  s  úgy  hiszem,  méltán.  Semmi 
sincs  a  mi  az  emberi  szívet  annyira  felemelhetné,  követ- 
kezőleg  az    élet   mindennapi    jeleneteiben,  s  a  szenve- 

délyek  és  indulatok  örök  ostromában  hozzáragadt  szenny- 
től annyira  megtisztíthatná  :  mint  az  istenség  nagy  gon- 
dolatával foglalatoskodás.  Akármerre  veted  e  temérdek 
mindenségben  tekinteteidet,  mindenfelől  egy  végetle- 
nűl  bölcs,  nagy,  és  jó,  de  egyszersmind  megfogha- 
tatlan lény  jelenségei  súgárzanak  feléd.  A  legmesszebb 
s  legközelebb,  legnagyobb  és  legparányibb  alakban, 
egyenként  és  egyetemleg,  lehetetlen  czélra  sietést  és 
czélra  jutást,  származatban  és  enyészetben  örök  fen- 
tartási  rendszert  nem  látnod.  És  ezen  egység  a  milliom 
különbféleségben ;  e  szakadatlan  láncz  a  legnagyobbtól 
a  legkisebbig ;  ugyanazon  anyagok  oly  végetlenűl  vál- 
tozó, oly  végetlenűl  sokféleképen  alakuló  vegyülete,  e 
temérdek  hatás  és  visszahatás  közt  fennálló  egyetemi 
nyugalom  ;  e  képzeletet  meghaladó  tei'jedtség  és  szám  : 
oly  tekintetek,  mik  az  éi'ző  s  gondolkodó  embert  ellen- 
állhatatlanul magas  körbe  vonják  fel.  S  ha  mindezek  s 
az  ilyenek  szemlélete  által  a  hatalom  és  értelem  temér- 
dek összehatásának  ideája  lelkedben  fellobbant;  s  ha  e 
fellobbanás  fénye  tisztán  állítja  elődbe  annak  tudását, 
hogy  mindent  a  mi  vagy,  a  mivé  lehetsz,  mindent  a 
mit  gondolsz,  érzesz,  akarsz,  cselekszel  és  éldellelsz, 
szóval  egész  lényedet,  fentartásod  s  tökéletesül  esed 
minden  eszközeit  egyedül  e  hatalmi  és  értelmi  össze- 
hatásnak  köszönheted  :  akkor  fog  kebeledben  felébredni 
a  csudálat,  tisztelet  és  hála  legmélyebb  érzeteinek  azon 
kimagyarázhatatlan  vegyülete,  mit  emberi  nyelven  imá- 
dásnak mondanak.  Ez  az,  a  mi  az  előttünk  lebegő  idea 
végetlenségétsaját  kicsinységünk  ellentételében  támasztja 
fel ;  és  még  sem  alacsonyít  le.  Mert  minden  érzemény, 
mely  bennünk  szokatlan  emelkedésre  hág,  leikeinknek 
felsőbb  erőket    kölcsönöz ;  s  nem  sülyedésben  érezzük 

magunkat,  hanem  közeledésben  ?.  nevezhetlenhez, 
ki  felé  kebleinknek  oly  fejthetetlen  sejdítései  von- 
zanak. 

De  jóval  előbb,  mintsem  ily  valami  benned  ébred- 
het vala,  mindjárt  az  élet  küszöbén,  öntudatod  kívül 
fejledezett  egy  érzés,  az  említetthez  némely  vonásai- 
ban nem  hasonlatlan :  szeretet  és  esdeklés  az  anyához 
és  után.  Midőn  még  semmit  sem  ismertél  a  keblen 
kívül;  melyhez  gyengéden  szorítva  első  táplálékot  vől, 
és  első  álmod  aluvád :  már  akkor  homályosan  élt  ben- 
ned a  mag,  miből  később  a  szülők  iránti  hálás  indulat 
szép  plántája  kivirágzott.  Imádás  isten  iránt,  s  hála  a 
szülők  jótékony  fáradalmaiért :  két  sajátság  emberben, 
mindegyik  képes  őt  az  állatok  körén  felül  magas  emel- 
kedésben tartani.  Az  érzéki  természet  enged  a  maga 
ösztöneinek,  s  minden  előrement  mozdulatban,  csak  a 
jövő  kifejlését  eszközli.  Az  oroszlán  feltáplálja  köly- 
két,  s  ha  az  már  elég  erős,  gond  nélkül  ereszti  el ;  s 
az  megy,  barlangot  és  zsákmányt  keresni :  s  nem  kérdi : 
ki  az,  ki  a  végetlen  pusztát,  hol  bolyong,  alkotá  ?  nem 
kérdi :  hová  lőn  az  anya,  ki  őt  hónapokig  ápolá  ?  Az 
ember  nem  a  jelen  pillantat,  nem  a  pillantati  szükség 
rabja ;  értelmi  eszméletekre  lévén  alkotva,  nem  veszti 
el  a  múltat  szem  elől;  s  ez  által  mind  a  jelennek  több 
díszt  szerezhet,  mind  a  jövőre  kiszámított  hatással  tud 
munkálni.  Innen  van,  hogy  neme  százados  tapasztalá- 
sait ősi  kincs  gyanánt  meggyűjtögetvén,  szívemelő  ki- 
látást nyitott  magának  a  mindenségbe,  s  alkalmassá  lőn 
a  titokban  alkotó  bölcseséget  imádhatni.  Innen  van, 
hogy  visszaemlékezni  tud  azokra,  kik  zsenge  éveiben 
hűven  táplálák ;  s  nem  hiszi  elégnek  saját  gyermekei- 
ben fizetni  meg  a  természetnek,  mit  szülőivel  érte  tété- 

tett :  de  hálaérzelmekkel  fordul  azokhoz  aggságukban  ; 
s  koporsóikat  könnyek  közt  kíséri  ki.  E  sajátsáí;;okhoz 
kapcsolja  magát  minden  hála,  melyet  jóltevőink  iránt 
érezünk,  minden  tisztelet,  melylyel  a  múlt  és  jelenkor 
jeleseihez  viseltetünk,  minden  készség,  melylyel  szűköl- 
ködő embertársainknak  segédkezet  nyújtunk,  szóval  az 
erényeknek  egész  hosszú  sora.  Mit  kell  neked,  s  mit  kell 
minden  embernek  e  gondolatnál  érezni !  Mert  íme 
egyedül  a  rény  emel  bennünket  az  állatokon  felül ; 
következőleg,  ki  annak  birtokába  magát  nem  tette,  az 
kimutatta  magának  az  emberi  méltóságot  becstelenítő 
helyet,  hol  maradott. 

Szeretni  az  emberiséget :  ez,  minden  nemes  szívnek 
elengedhetetlen  feltétele.  Az  emberiség  egésze  nem 
egyéb  számtalan  háznépekre  oszlott  nagy  nemzetség- 
nél, melynek  mindegyik  tagja  rokonunk,  s  szerete- 
tünkre és  szolgálatainkra  egyformán  számot  tart.  Azon- 
ban jól  megértsd !  az  ember  véges  állat,  hatása  csak 
bizonyos  meghatározott  körben  munkálhat.  Azért  ne 
hidd,  mintha  isten  bennünket  arra  alkotott  volna,  hogy 
a  föld  minden  gyermekeinek  egyforma  testvérök,  s  a 
föld  minden  tartományainak  egyforma  polgáruk  legyünk. 
A  nap  temérdek  égi  testeket  bevilágít,  de  a  világegye- 
tem minden  részeire  még  sem  hat  ki :  íg^'  az  ember, 
ha  nagy  erőt  nyert  örökül,  s  erejének  megfelelő  állást 
vőn  a  sorstól,  ezrek,  sőt  milliomok  előtt  jótékony  nap- 
ként világíthat ;  de  az  egész  emberi  nemre  jóltevő  be- 
hatást gyakorolni,  az  a  nagyok  legnagyobbikának  sem 
adaték.  Soha  sem  tudtam  megérteni :  kik  azok,  kik 
magokat  világpolgároknak  nevezik?  Az  emberi  tehet- 
ség parányi  lámpa,  mely  egyszerre  keskeny  kört  tölt- 
het meg  fényével ;  s  ha  egy  helyről  másra  hurczolíatik, 

setétséget  hagy  maga  után.  Bizonyos  helyhez  kell  azért 
kapcsoltatnunk,  hogy  azt  jótékony  világítással  állandóul 
boldogíthassuk.  Minden,  a  mi  szerfeletti  sok  részre 
osztatik,  önkicsinységében  enyészik  el.  így  a  szeretet. 
Hol  az  ember,  ki  magát  a  föld  minden  országainak 
szentelni  akarván,  forró  szenvedelmet  hordozhatna 
irántok  keblében?  Leonidás  csak  egy  Spartáért,  Regu- 
lus  csak  egy  Rómáért,  Zrínyi  csak  egy  Magyarország- 
ért halhatott  meg.  Nem  kell  erre  hosszú  bizonyítás; 
tekints  szívedbe,  s  ott  leled  a  természettől  vett  tudo- 
mányt, mely  szerelmedet  egy  háznéphez  s  ennek  körén 
túl  egy  hazához  lánczolja. 

Szeresd  a  hazát!  Boldog  leszesz,  ha  a  férjfikor  nap- 
jaiban e  szavakat  úgy  fogod  érthetni,  úgy  fogod  erez- 
hetni, mint  kell.  Hazaszeretet  egyike  a  kebel  tiszteletre 
legméltóbb  szenvedelmeinek;  de  sok  kívántatik,  míg 
annak  tiszta  birtokába  juthatunk.  Ezreket  fogsz  lát- 
hatni, kik  ajkaikon  hordozzák  a  szent  nevet;  kik  ma- 
gasztalva említnek  mindent,  a  mi  a  honi  föld  határain 
belől  találkozik ;  kik  büszkén  tekintenek  az  idegenre, 
s  hálát  mondanak  az  égnek,  mely  őket  magyaroknak 
születni  engedé :  s  véled-e,  hogy  ezeknek  szíveik  sze- 
retettel buzognak  a  haza  iránt?  véled-e,  hogy  ezen 
hazaszeretet  az,  mely  a  rények  koszorújában  olthatat- 
lan fénynyel  ragyog,  s  a  történet  évkönyveiben  tisztelő 
bámulattal  említtetik? 

Minden  erény  önáldozattal  jái,  feláldozásával  pillan- 
tatnyi  kényünknek,  megtagadásával  önhasznunknak,  s 
nem  ritkán  hajlandóságunk  vagy  gyűlölségünk  elnémí- 
tásával :  azonban  minden  áldozat  kicsiny  azokhoz  képest, 
miket  a  hazának  kívánni  joga  van.  Mindent,  a  mit 
élted  folyta  alatt  arczod    izzadásában    gyűjtöttél ;   min- 

dent,  a  mit  lángoló  szerelemmel  fűztél  magadhoz,  javai- 
dat, kincseidet,  házadnépét  és  saját  éltedet  naponként 
és  pillantatonként  érette  fel  kell  szentelned.  Mert  tudd 
meg :  e  szóban  :  —  haza,  foglaltatik  az  emberi  szeretet 
és  óhajtás  tárgyainak  egész  öszvessége.  Oltár,  atyáid 
által  istennek  építve ;  ház,  hol  az  élet  első  örömeit 
Ízleled ;  föld,  melynek  gyümölcse  feltáplált ;  szülőid, 
hitvesed,  g^'ermekeid,  barátid,  rokonaid  s  polgártár- 
said :  egyről  egyig  csak  egészítő  részei  annak.  Hány 
embert  láttam  én,  ki  meggyúlt  háza  üszkei  közé  éltét 
veszélyezve  rohant,  hogy  némely  hitvány  eszközöket 
kiragadjon  ?  s  nem  sokkal  inkább  természetes-e  ily 
valamit  a  hazáért,  azaz,  mindnyájunknak,  az  egész  nem- 
zetnek mindeneért  cselekednünk?  és  még  is  kevesen 
vágynak,  kik  e  gondolatot  felfogván  sajátokká  tehet- 
nék !  Mert  az  ember,  ha  értelme  s  érzelme  körét  gon- 
dosan nem  szélesíti,  keskeny  s  mindég  keskenyebb 
határok  közé  szorul ;  szemei  az  egész  tekintetétől  el- 
szoknak;  s  parányi  birtokában,  háza  falai  közt  elszige- 
telve csak  önmagát  nézi,  s  a  legszorosb,  legegyetem.ibb, 
legszentebb  kapcsolatokat  nem  láthatja.  Ezért  a  haza- 
szeretet valóságos  példái  oly  igen  ritkák ;  ezért  vágy- 
nak, kik  annak  való  értelmét  soha  magokévá  nem  tehet- 
ték ;  s  azt,  a  mire  saját  szívünk  oly  természetesen 
vezethetne,  rendkívüli  tüneménynek  tartják,  mely  sze- 
meiket, mint  az  égen  széjjelpattanó  tűzgömb,  legelteti, 
de  leikeikre  benyomást  nem  teszen. 

Jókor  szokjál  e  gondolathoz :  a  társaságban  szüle- 
tett ember  nem  önmagáé.  Számtalanok  a  jótétemények, 
mik  a  társaséletben  naponként  reánk  haramiának;  lehet-e 
kívánnunk,  hogy  e  jótéteményekkel  ingyen  élhessünk, 
mint  zsarnok  a  más  izzadása  bérével?    Használni    aka- 

rod  a  társaságot?  úgy  mindent  kell  tenned  annak  fen- 
tartására,  mi  saját  erődtől  kitelik.  Mi  a  haza,  mint  a 
legszentebb  kapcsokkal  egybefoglalt  emberek  társa- 
sága? ezerféle  édes  emlékezet,  megszokás,  haszon  és 
szeretet  összefont  érdekei  teszik  azt  a  szív  előtt  ked- 
vessé ;  e  társaság  ideája  egyesíti  magában  nem  csak 
azon  érzeményeket,  melyek  kebledet  mint  háznép  tag- 
jának, barátnak  és  rokonnak  betöltik  :  e  társaság  ideája 
egyesíti  magában  nem  csak  birtokodat  s  birtokod  s 
élted  bátorságos  voltát :  de  az  önérzést  is,  melyet,  mint 
szabad  ország  polgára,  magadban  hordasz  ;  mely  veled 
született,  mely  gondolataidra,  tetteidre  s  egész  lényedre 
törülhetetlen  befolyást  gyakorol ;  melyet  tisztán  meg 
nem  őrizve  ten  emberi  becsedet  alacsonyítod  le.  Kinek 
szívében  a  haza  nem  él,  az  száműzöttnek  tekintheti 
magát  mindenhol ;  s  lelkében  üresség  van,  mit  semmi 
tárgy,  semmi  érzet  be  nem  tölt. 

Az  ember  egyedül  gondolva  nem  több  a  magányos 
vadállatnál,  mely  élte  fentavtásaért  zsákmányt  keresve 
bolyong.  Emberi  ész  és  ei^ő  csak  társaságban  fejlik  ki ; 
s  amint  valamely  embertársaság  szerencsésb,  szebb, 
dicsőbb  hazává  alkotta  magát :  polgárai  minden  szép- 
ben és  jóban  a  szerént  haladhatának.  Ezért  kell  min- 
den mivclt  embernek  a  hazát  legfőbb  gondjává  tennie ; 
s  ez  mindenek  felett  oly  hazákról  értetik,  hol  az  egyes 
polgárnak  a  közdolgok  folyásába  tekinteni  joga  s  köte- 
lessége van.  Mert  jog  és  kötelesség  egymástól  soha  cl 
nem  választhatók. 

A  mi  Magyarországban  nemzetnek  neveztetik,  az 
öszvesen  és  egyenként  az  igazgatásra  befolyással  bír. 
Megyegyűléseink  a  nemzet  mindegyik  tagjának  nyitva 
állanak,  mindegyik  szavat  emelhet  ott,  s  lelki  erejének 


Parainesü.  ajrj 

mértéke  szerént  a  sokaságra  munkálhat.  E  körülmény 
neked  mint  nemzet  tagjának,  éltedet  előre  meghatá- 
rozza. 

A  Stoa  bölcsei  és  Epikúr  iskolája  két,  egymással 
ellenkező  véleményt  állítanak  fel :  amazok  minden  pol- 
gárnak a  közdolgokkal  foglalatoskodást  kötelességévé 
tévén  ;  ez  elvonulást,  s  magányos  kénynek  élést  tanít- 
ván. Csak  azt  csudálom,  hogy  mindkét  vélemény  ugyan- 
azon szabadtársaság  körében  vett  származást.  Mert  ha 
a  Stoa  tudománya  szabad  polgárokhoz  oly  igen  méltó 
vala;  Epikúré  senkihez  nem  illett  volna  úgy,  mint 
despotai  üldözést  megunt  emberhez,  ki  messze  rej- 
tekben keres  a  vaspálcza  elől  menedéket.  Ezt  fon- 
tolóra vévén,  által  fogod  látni,  miképen  azon  jogokkal, 
miket  sorsodtól  nyerél,  nemcsak  élhetsz  szabadon,  de 
élni  köteleztetel ;  és  íme  ez  a  fő  szempont,  mi  után 
élted  tervét,  gyenge  ifjúságodtól  kezdve,  intézned  szük- 
séges. 

Természet  és  kedvező  körülmények  soknak  sokat 
nyújtanak ;  hanem  e  szerencsére  támaszkodni,  hiú  gon- 
dolat. A  szerencse  külső  s  belső  adományit  saját  igye- 
kezettel nemesíteni,  s  a  mit  szerencse  önkényt  nem 
adott,  fáradatlan  szorgalommal  magunkévá  tenni :  oly 
szükség,  mi  alól  nagyra  és  nemesre  törekedő  ember 
magát  fel  nem  oldozhatja.  Voltak  idők,  midőn  a  lelke- 
ken bizonyos  restelkedés  ült;  midőn  gondolkozó  fejek 
csak  egyenként  mutatkoztak ;  s  kenyérkereső,  parányi 
tudomány  vala  mind  az,  a  mivel  a  közdolgok  férjfiai 
a  mindennapi  világot  százados  formák  szerént  igazga- 
ták.  Most  a  földkerekség  legnagyobb  részét  erős  ren- 
dűiét járá  keresztül ;  korunk  új  szükségeket  s  formákat 
vőn  magára ;  minden  pálya,  minden  láthatár  szélesedni 

kezd ;  egész  néptömegek  kezdenek  gondolkozni ;  s  egy 
hatalmas  egyetemi  ország  talpkövei  tétettek  le :  az 
ismeretek  országáé. 

Törekedjél  ismeretekre!  de  ismeretekre,  melyek  íté- 
let s  ízlés  által  vezéreltetnek.  E  vezérlet  híjával  sok 
ismeret  birtokába  juthatsz  ugyan,  hanem  ismereteid 
hasonlók  lesznek  a  szertelen  sűrű  vetéshez,  mely  gaz- 
dag növésű  szálakat  hoz  mag  nélkül.  ítélet  által  rendbe- 
szedett s  keresztűlgondolt  ismeret  ver  mély  gyökeret, 
s  őriz  meg  a  felülegességtől ;  ízlés  pedig  adja  azon  kel- 
lemes színt,  mi  nélkül  a  tudomány  setét  és  zordon : 
mint  a  czellába  zárkózott  remetének  erkölcse. 

Korunk  sok  ismeretet  kíván,  s  ez  jó  oldalai  közé  tar- 
tozik; de  sok  ismeret  után  kapkodás  könnyen  oda 
viszen,  hogy  czímmel  és  színnel  elégedjünk  meg;  s  e 
hibára  hajlás  a  kor  rossz  oldalai  közt  talán  legrosszabb. 
Ki  csak  társasági  mulatságokban  óhajt  ragyogni,  vagy 
épen  tudatlanok  által  akarja  magát  bámúltatni,  az  köny- 
nyű  módon  elérheti  czélját,  de  értelmesektől  megvette- 
tik. Hogy  a  dologhoz  értők  előtt  méltólag  felléphess, 
hogy  ismereteid  mind  magadra,  mind  másokra  jóltevő- 
leg  hassanak:  hosszú,  fáradalmas  munkára  kell  elszánva 
lenned.  Mert  alapos  s  egyszersmind  sokoldalú  tudo- 
mányt szerezni,  felette  nehéz.  Sok  olvasás,  még  több 
gondolkozás,  sok  eg^'behasonlítás,  még  több  gyakor- 
lás, s  fogyhatatlan  béketűrés  és  állandóság  az,  a  mi  itt 
megkívántatik. 

Ne  gondold,  mintha  a  tanulás  csak  bizonyos  idők- 
hez,  az  ifjúság  éveihez  köttetnék.  Ifjú  korunk  oly  szűk, 
s  oly  sokféle  tanulmányokkal  elfoglalt,  hogy  gyors  el- 
folyása  alatt  erős  alapon  épült  tudományra  jutni  csak- 
nem lehetetlen.  Boldog   ifjú   az,    ki    annyira   mehetett. 

hogy  keblében  a  tudomány  iránti  szeretet  állandólag 
felgerjedett ;  s  azon  utakkal,  melyekkel  az  ismeretek 
kútfejeihez  eljuthat,  megbarátkozhatott!  neki  csak  keble 
sugallatit  kell  követnie,  s  szakadatlanul  előre  haladva, 
bizonyosan  oda  ér,  hol  tudományi  szomja  gazdag  táp- 
lálattal  fog  kielégíttetni.  Azonban  e  kielégítés  csak 
mindennapi  haladás  jutalma  ;  ki  szüntelen  előbbre  nem 
töi^ekszik,  az  hátra  marad,  mond  a  példabeszéd. 

Tudományt  a  munkás  élettel  egybekötni  :  ez  a  fel- 
adás, mire  a  köztársaság  férjfiának  törekedni  kell.  Tisz- 
teletet érdemel  a  tudós  is,  ki  négy  fal  közt  halványulva 
a  múltvilág  emlékeivel  kizárólag  társalkodik  :  de  a  jeleh- 
korra  hatni  kívánó  polgárnak  más  pályán  kell  indulnia. 
Magányos  ismereteket  szerezni,  hogy  azok  a  sokaságra 
általplántálva  közkincscsé  váljanak  ;  világos  ideákból  fák- 
lyát gyújtani,  melynél  az  együttélők  előítéleteik  setét- 
ségéből  kiléphessenek,  régi  és  új,  idegen  és  saját  tapasz- 
talást eg)'esíteni,  hogy  a  néptömeg  előtt  vezérelv  gyanánt 
ragyogjanak;  szóval  minden  ismeretet  a  kor  szükségeire 
s  kívánataira,  a  jelenlét  nemesítésére,  s  a  jövendő  elő- 
készítésére fordítani  s  a  lehetségig  életbe  hozni :  ezt 
kívánom  én  mindazoktól,  kik  a  közdolgokban  forgan- 
dók. Ily  szempontokból  neveié  Sokrates  a  maga  ifjait; 
ily  szempontokból  indultak  ki  Perikies  és  Demosthe- 
nes,  Cato  és  Cicero.  Ezeket  s  az  ilyeneket  hasonlítsd 
az  iskola  tudósaival,  s  ha  majd  rajtok  és  körűlök  a 
gazdagon  viruló  életet  (mitől  az  iskola  emberei  oly 
távol  vágynak)  tisztán  látandod :  örülj ;  mert  tisztán 
látni  a  bölcseségnek  kezdete. 

Hellén  és  római  férjfiakat  nevezek,  figyelmeztetni 
kívánván  a  különbségre,  mely  életök  s  életünk  módja 
közt,  az    itt   felvett  pontból  is  tekintve,    találkozik.    Ki 

ifjúsáaáb?.n  avult  foiTnák  szerént  alkotott  intézetekbe 
nem  záratott;  ki  gyermekéveitől  fogva  a  való  élet  köny- 
vét kinyitva  szemlélte  maga  előtt ;  ki  férjfikora  legtöbb 
idejét  közhelyeken,  polgártársai  tömegében,  hazai  dol- 
gokkal elfoglalva  töltötte:  annak  minden  gondolatai, 
ismeretei,  tettei  természetesen  a  legvirúlóbb  élet  színét 
hordozhaták.  Az  jókor  megszokta  m.agát  nem  saját  falai 
közt,  háznépi  keskeny  körben  elszigetelve,  hanem  a 
közös  hazában,  a  nyilvános  élet  zajában  az  egészre 
munkálva  gondolni.  Annak  könnyűvé  lőn  minden  gon- 
dolatit, szerelmét,  és  tudományát  a  haza  és  nemzeti 
élet  ideájával  egyesíteni,  s  ifjúságát  s  egész  életét  a  sze- 
rént intézni. 

De  nem  így,  legalább  nem  ilyformán  kellene-e  neve- 
kedni s  élni  azoknak  is,  kik  a  mi  megyei  össze  jövete- 
linkben,  s  országgyűléseinken  jogaikkal  méltólag  élni, 
s  kötelességeiknek  férjfiasan  megfelelni  kívánnak?  azért 
elejétől  fogva  gondold  ki  magad  a  négy  fal  közül,  hol 
bölcsődet  ringatták;  gondold  ki  a  házi  körből,  hol  kívá- 
nataidat  tekinteteidből  lesegették.  A  mi  háznépünk  e 
nemzet,  s  ősi  házunk  ez  egész  ország;  ennek  határain 
kiterjedve  virul  az  élet,  melynek  zajában  munkálva  és 
hatva  forognunk  kell. 

Eljön  az  idő,  s  társaid  körében  neked  is  fel  kell  álla- 
nod, s  a  köztanácskozásokban  élő  szóval  részt  venned ; 
s  érzeni  fogod,  miképen  az  ékesszólás,  s  mindaz,  a  mi 
erre  megkívántatik,  oly  szükség,  mi  nélkül  közdolgok- 
ban résztvevő  polgár  közvetetlen  nem  hat.  Ez  okon 
már  az  ifjúság  küszöbén  ismerkedjél  hazánk  dolgaival, 
állásával,  törvényeivel  s  történeteivel ;  s  ismerkedjél 
mind  azon  tudományokkal,  miket  az  emberi  elme  régibb 
és  újabb  korban  a  nemzetek  kormányzására,    s   boldo- 

gabbá  tételére  feltalált.  De  ismerkedjél  a  régi  és  újabb 
kor  nevezetes  szónokaival,  s  mindenekfelett  ama  kettő- 
vel, kiknek  egyikét  Athene,  másikát  Róma  nevezé  ma- 
gáénak, Demosthenessel  és  Ciceróval.  Törekedjél  ezek- 
nek leikeikbe  pillantani ;  törekedjél  kitalálni  a  módokat, 
miknél  fogva  ők  bámulatos  nagyságra  emelkedtek;  töre- 
kedjél kilesni  a  forrást,  honnan  azt  a  lélekrázó  erőt,  azt 
a  teljességet,  azt  a  művészi  színt  és  virágzást,  miket 
minden  soraik  bizonyítanak,  merítették;  s  ha  töreke- 
désed  szerencsés  leend,  bőv  jutalmat  hoz  fáradságodért. 

A  szónokság  szabad  nép  körében  támadt,  s  szabad 
nép  életéhez  tartozik.  Ének  hangja  szelidíté  meg  a  vad 
csoportokat;  a  mívelt  nemzet  tömegét  szónoklat  vezérli, 
s  ennélfogva  nem  hiú  gond  az,  melyet  ékesszólás  eléré- 
sére szentelünk.  Szó  szavat  húz  maga  után ;  élő  tanács- 
kozásban fejlik  ki,  s  tartatik  fenn  a  szabadság  szelleme ; 
s  jaj  a  nemzetnek,  mely  írott  parancsokat  némán  olvas, 
s  vakon  engedelmeskedik!  Add  hozzá,  hogy  a  szónok- 
ság sok  és  mély  tudományt,  sok  és  lélekemelő  gyakor- 
lást, sok  és  szívrázó  erőt  kíván,  s  mondhatod-e  haszon- 
talannak a  fáradságot,  mely  annak  megnyerésére  éveken 
keresztül  fordíttatik? 

Teljes  birtokában  lenni  a  nyelvnek,  melyet  a  nép 
beszél :  ez  az  első  s  elengedhetetlen  feltétel.  De  erre 
még  nem  elég  azon  nyelvismeret,  mely  dajkánk  karjai 
közt  reánk  ragadt,  s  azt  hinni,  hogy  gyermekkori  nyel- 
vünkkel az  élet  és  tudomány  legmagosb  s  legtitkosb 
tárgyait  is  tisztán  s  erőben  előadhatjuk,  nevetséges  el- 
bizottság.  Igyekezned  kell  nemcsak  arra,  hogy  beszé- 
ded hibátlanul  zengjen  ajkaidról ;  hanem  aixa  is,  hogy 
kedves  hajlékonysággal,  gazdag  változékonysággal,  tisz- 
tán  kinyomva,    s  szívre    és    lélekre   erőben    munkálva. 

okaidnak   s    érzelmeidnek    akaratodtól    függő   tolmácsa 
lehessen. 

Meleg  szeretettel  függj  a  hon  nyelvén  1  mert  haza, 
nemzet  és  nyelv,  három  egymástól  válhatatlan  dolog; 
s  ki  ez  utóisóért  nem  buzog,  a  két  elsőért  áldozatokra 
kész  lenni  nehezen  fog.  Tiszteld  s  tanuld  más  mívelt 
népek  nyelvét  is,  s  főkép  ama  kettőt,  melyen  Plutarch 
a  nemzetek  két  legnagyobbikának  hőseit  rajzolá,  s 
Tacitus  a  római  zsarnok  tetteit  a  történet  évkönyveibe 
való  színekkel  nyoma  be ;  de  soha  ne  feledd,  miképen 
idegen  nyelveket  tudni  szép,  a  hazait  pedig  lehetségig 
mívelni  kötelesség. 

A  bölcseség  legnagyobb  mestere  az  élet;  azonban 
gyakran  felkeresd  a  rég  elhunytakat  is,  kik  tanulások, 
vizsgálatok  és  tapasztalatok  által  gyűjtött  kincseiket 
a  maradék  számára  könyveikbe  letették.  De  jusson 
eszedbe :  a  könyvek  száma  végetlen,  a  te  éveid  pedig 
végesek;  s  óráidat  s  napjaidat  oly  sok  egyéb  foglala- 
tosság kívánja  magának.  Mint  az  üres  beszédű  társal- 
kodót: úgy  kerüld  a  tartalmatlan  könyvet.  Sőt  ne 
könnyen  végy  kezedbe  oly  művet,  mely  a  zseni  láng- 
jegyét homlokán  nem  hordja ;  a  nagy  író  művét  pedig 
mély  figyelemmel  tanuld  keresztül.  így  az  olvasásnak 
szentelt  órák  nem  lesznek  elvesztve,  mint  azoknál,  kik 
választás  és  czél  nélkül  ezer  meg  ezer  köteteket  for- 
gatnak keresztül,  vagy  hogy  emiékezetöket  terheljék, 
vagy  jegyzőkönyveiket  becs  nélküli  apróságokkal  meg- 
tömjék, vagy  unalmas  pillantataikat  megöldököljék.  Az 
élet  csak  úgy  éri  czélját,  ha  tetteknek  szenteltetik. 
Czélt  és  véget  nem  tudó  olvasás  rest  életnek  vagy 
következménye,  vagy  szerzője ;  nyavalya  az,  mely  a 
való  élet  gyökereit  elrágja ;  s  melyből  kigyógyulni  épen 

Úgy  nehéz,  mint  a  játékszenvedelemből ;  s  mely  a  lel- 
ket épen  úgy  elzsibbasztja,  s  minden  munkára  és  ha- 
tásra alkalmatlanná  teszi. 

Könyvet  írni :  ez  is  egyike  korunk  betegségeinek. 
Ki  kenyérért  írogat,  az  méltóbb  szánásra,  mint  a  ki 
napszámért  kapál.  Kit  hajlandóság  vonz  írásra,  jusson 
eszébe:  miképen  hajlandóság  és  tehetség  két  külön- 
böző dolog ;  s  ki  a  Iiajlandóságot  tehetségnek  veszi : 
az  mindég  csalatkozik.  Több  kívántatik  az  írótól,  mint 
a  beszélőtől.  Ennek  szavai  elhangzanak,  az  író  pedig 
maradandó  bötűkbe  önti  gondolatait,  s  messze  vidéken 
s  jövendőben  is  óhajt  olvastatni.  Azért  ha  valaha  könyv- 
írásra kedved  leend,  vizsgáld  meg  jól  magadat :  gyűj- 
töttél-e  elég  erőt,  tapasztalást  és  tudományt?  Mert  oly 
ember  is,  ki  a  maga  életkörét  híven  betöltvén,  jámbor- 
sága  és  szorgalma  által  tiszteletet  érdemel,  nevetséges 
leend,  mihelyt  azon  pályára  lép,  mire  természet  őtet 
nem  szánta.  Kinek  a  közönségesen,  a  mindennapin 
felülemelkedni  erő  nem  jutott :  az  kitetsző  helyre  ne 
álljon.  S  ez  intés  itt  az  írónak  adva,  minden  más  hely- 
zetbeli  embernek  szól. 

Nem  boldogtalan  volt  az,  mond  a  költő,  kinek  szü- 
letéséről s  haláláról  a  világ  semmit  sem  tudott.  E  taní- 
tás a  pórnépre  nézve  helyes  lehet;  de  ki  fennérzést 
nyere  sorsától,  ki  magasbra  törekedő  társaságban  a 
szép  és  jó  példáit  jókor  szemlélhette :  annak  köteles- 
sége úgy  élni,  hogy  a  pórnépen  felülemelkedve,  a  min- 
dennapiság keskeny  köréből  kiléphessen ;  s  nevének 
maradandó  emlékezetet  szerezzen.  Hazát  és  emberi- 
séget csak  jelesek  boldogíthatnak ;  s  e  czélra-munkálás 
kötelessége  alól  nem  vétetik  ki  más,  mint  a  természet- 
től tehetség  nélkül  hagyott  szerencsétlen. 

Sok  Út  visz  magasra ;  s  ez  utak  közt  nem  egy  van, 
mely  mindenkinek  hatalmában  áll.  Ha  bámulatos  művet 
írni,  fontos  ütközetet  nyerni,  phidiási  szobrot  alkotni, 
országos  alkotmányt  alapítni  stb.  nem  mindentől  telik: 
de  elveit  s  érzéseit  minden  megtisztíthatja,  magát  erény 
követésre  minden  szoktathatja,  hasznos  ismereteket 
minden  gyűjthet,  s  napjait  czélirányos  tettekben  min- 
den eltöltheti.  Ne  hidd,  mintha  a  terhektől  s  köteles- 
ségektől, mik  reád,  mint  szabad  nemzet  polgárára,  ter- 
mészetesen haramiának,  tehetséged  kicsiny  voltának 
színe  alatt  magad  felmenthetnéd.  Lángerő  kevésnek 
adatik ;  azonban  minden  egészséges  lélek  hosszú  szor- 
galom által  más  tudományát,  tapasztalását,  példáját 
magáévá  teheti ;  helyesen  ítélni,  s  pontosan  egybe- 
hasonlítani megtanulhat;  s  vizsgálat  s  gyakorlatnál 
fogva  a  teremtő  lelket  ha  el  nem  érheti,  hozzája  leg- 
alább közelíthet.  Többször  mondám:  az  életfőczélja  — 
tett;  s  tenni  magában  vagy  másokkal  együtt  senkinek 
nem  lehetetlen.  Tehát  tégy!  s  tégy  minden  jót,  a  mi 
tőled  telik,  s  mindenütt,  hol  alkalom  nyílik;  s  hogy 
minél  nagyobb  sikerrel  tehess,  lelkedet  eszközökkel 
gazdagítani  szüntelen  igyekezzél. 

Hol  élő  példából  s  tulajdon  tapasztalásból  tanul- 
hatsz, ott  tudományod  legjobb  alapon  áll.  Tettlegi 
tudományt  találsz  a  világ  történeteiben  is ;  s  kincs  gya- 
nánt kell  tartanod  azon  következményeket  is,  miket  a 
nagy  emberek  saját  tapasztalásaik  után  feljegyeztek. 
De  a  mit  a  magányos  tudós  előre  feltett  elvekből  ki- 
következtetett, s  összeilletett  rendszerben  előadott,  két- 
kedve tekintsd  meg.  Mert  észleges  vizsgálatokat  ra- 
gyogó színbe  öltöztetni  könnyű :  életre  alkalmaztatni 
pedig    nehéz,    s    nem    ritkán   veszedelmes.    Minős    és 

Lykurgus,  Solon  és  Pytliagoras  tettleges  bölcseséggel 
alkották  öszve  a  köztársaságokat;  s  midőn  Aristoteles 
az  igazgatás  tudományát  rendszerbe  foglalá,  nem  tett 
egyebet,  mint  a  mit  a  maga  Orgánumának  Írásakor 
cselekedék  vala.  Valamint  itt  az  emberi  ész  szokott 
járását  kitapogatván,  azon  rendet,  miszerint  az  elejétől 
és  egyetemleg  gondolkozni  meg  nem  szűnt,  tapasztalás 
után  leírá  :  úgy  amott  a  régi  és  új  országalkotványok 
módját  és  állapotát  vizsgálá  meg,  s  a  fennálló  valósá- 
gon építé  tudományát. 

Minden  ismeret  kútfeje  a  tapasztalás.  Nem  elég 
tudni:  Athénében  s  Rómában,  Angliában  vagy  Ameri- 
kában mi  és  miképen  volt  vagy  van?  ugyanazon  idea 
különböző  fejekben,  különböző  helyben,  korban  és  kör- 
nyületben  különböző  foganattal  munkálhat.  Tapaszta- 
láson épült  vizsgálat  fog  megtanítani:  hol  a  hijány? 
hol  a  tenni  való  ?  s  mi  a  különféle  eszközök  közt  vá- 
lasztásra érdemes?  Fordíts  a  népek  kifejtése  történe- 
teikre mély  figyelmet.  Egész  nép,  mint  egyes  ember 
születhetett  s  nevekedhetett  oly  meghatározó  körülmé- 
nyek közt,  melyek  neki  bizonyos  véralkatot,  charaktert, 
hajlandóságokat,  szeszélyt  és  szenvedelmet  természe- 
tébe öntöttek.  Ez  adatok  szerint  kell  őt  a  kifejlés  lép- 
csőin nyomról -nyomra  kisérni ;  s  ha  e  nyomról -nyomra 
kisérést  elhibáztad,  s  az  állást,  melyre  előre  ment  ada- 
tainál fogva  jutnia  kellett,  tisztán  ki  nem  láthattad: 
botlásokat  teszesz,  miket  a  világ  minden  theoriái  jóvá 
nem  változtatnak.  Ügy  jársz,  mint  az  orvos,  ki  minden 
növénynevet  tudott,  de  növényt  egyet  sem  ismert;  ki 
a  nyavalyák  egész  lajstromát  ujjain  elszámlálta,  de  bete- 
gének baját  ki  nem  találhatá. 

Egyetemi    formák   sem  egyes    emberre,    sem    egész 

nemzetre  állandóul  nem  alkalmaztathatnak.  Az  ember 
s  az  emberiség  korához  s  helyzetéhez  képest  időről- 
időre  más-más  testi  és  szellemi  alakot  vált.  Ezen  alak- 
változások észrevétlen  jőnek;  s  csak  akkor  rohannak 
zajogva,  ha  véletlen  akadály  vettetik  ellenekbe.  Azon- 
ban ne  hidd,  hogy  elhárító  eszközöket  találni  nem 
lehetne.  Ki  tiszta  pillanattal  önkeblébe  tekinteni  meg- 
szokott; ki  előtt  lelkének  minden  mozdulati  lepletlen 
állanak  :  annak  csak  akarat  kell,  hogy  magát  saját  ha- 
talmában mindég  megtartsa,  s  lélekalakot  önmaga  for- 
máljon magának.  Ily  férfi  felűlemelheti  magát  a  szá- 
zadon, s  annak  alakváltozásaira  hatalmas  befolyással 
munkállaat. 

Két  erő  tart  felül  a  sokaságon :  ítélet  és  akarat  ereje. 
E  kettő  nélkül  ismereteid  csak  eltanult  ismeretek,  tetteid 
csak  alárendelt  tettek  lehetnek ;  azonban  mind  kettőnek 
válhatlanúl  kell  egybefűzetni.  Mert  ítélet  erős  akarat 
nélkül  lelkedet  a  szenvedő  állapotból,  miben  körűl- 
miény  s  társaság  fogva  tartják,  ki  nem  emelheti ;  erős 
akarat  pedig  itélet  nélkül  átalkodottá  s  vakmerővé  csi- 
nál, s  hibásan  választott  czélok  után  törekszik. 

Tapasztalás,  tanulás,  figyelem  és  gondolkozás :  négy 
eszköz,  minek  szorgalmas  használata  által  az  itélet 
napról-napra  erősödik.  Ezt  is,  mint  a  lélek  és  test 
minden  más  tehetségeit  szakadatlan  gyakorlás  fejleszti 
és  neveli ;  s  e  gyakoi'lás  az  út,  akaratod  erejét  is  órán- 
ként öregbíteni.  Puhálkodás,  indulat  és  szenvedelem 
sugal latit  meggyőzni  nem  lehetetlen  ;  jót,  szépet,  nagyot 
és  nemest  tenni  természetes  óhajtás ;  s  ama  meggyőzést 
mennél  gyakrabban  viszed  véghez,  s  emez  óhajtást  m.en- 
nél  sűrűbben  változtatod  gyors  tetté :  annál  nagyobb 
leend    akaratod    hatalma.    Indulat    és    szenvedély    által 

vezetett  ember  akarata  is  lehet  erős,  lehet  rohanó  ha- 
talmú ;  de  nem  tiszta  s  nem  szabad.  Annak,  ki  egyko- 
rúira jótékony  befolyással  kíván  hatni,  rénynyel  és 
nyugalommal  tölt  keblet  kell  bírnia.  Indulat  és  szenve- 
dély vadsága  csak  forrásban  nyugtalankodó  sokaságra 
munkál ;  s  annak  vétkeibe  vegyülvén,  vészt  és  pusztu- 
lást hoz  s  mivel  az  emberiség  saját  fentartását  szem 
elől  egészen  soha  el  nem  téveszti :  ily  vész  és  pusz- 
túlat  jelenetei  sokáig  nem  tarthatnak.  Az  erény  nyu- 
galmával párosult  akarat  az,  mely  szelid  hatalommal 
munkálva,  állítja  elő  a  jót,  s  hárítja  el  a  gonoszat. 

Egyedül  a  legnagyobb  erő  sem  tehet  mindent,  mond- 
hatnám, nem  tehet  sokat :  egyesített  erőknek  pedig  a 
lehetetlennek  látszó  is  gyakran  lehetséges.  Mit  ér  egy 
csepp  víz?  de  milliomonként  egyesűit  cseppek  meg- 
döbbentő erőt  fejtenek  ki.  Ez  egyszerű,  mindennapi 
példa  tudtodra  adhatja:  mily  becses  az  egyesület! 

Légy  kész  egyesülni.  A  nép,  melynek  tagjai  saját 
házaikban  elszigetelve  csak  önmagokról  gondolkoznak, 
s  parányi  czélaikat  csak  egyenként  űzik,  még  félig  vad- 
nép.  Neki  óriásinak  tetszik  minden,  a  mi  az  egyes 
ember  erejének  s  eszközeinek  mértékét  felülmúlja ;  ő 
nem  tudja,  miképen  az  erő  s  eszközök,  mikkel  feszített 
munka  közt  sem  ér  véget,  milliomok  erejével  s  eszkö- 
zeivel, sokkal  kisebb  részben  egybekapcsolva,  csudákat 
teremthet.  És  az  egyesülés  ily  haszna  mily  természe- 
tesnek, mily  könnyen  kitalálhatónak  látszik! 

Jegyezd  meg :  azt,  a  mi  legegyszerűbben,  s  legter- 
mészetesben  vezet  czélra,  kitalálni  kevés  ember  dolga. 
Az  emberek  legnagyobb  része  saját  fejével  nem  gon- 
dolkozik;  s  régi  állásából  annál  kevésbbé  mozdul  ki 
saját  akaratánál  fogva.  A  sokaságot   szokás  és  előitéle- 

tek  tartják  fogva ;  s  azoktól  megszabadulni  a  lélek  rest- 
sége nehezen  engedi. 

Tisztábban  látni,  mint  a  pórnép,  nem  ritka  dolog; 
de  annak  bal  szokásaival  s  előitéleteivel  megküzdeni, 
egyes  embernek  mindig  veszedelmes.  Elszórt  magvak- 
ból apródonként  csirázik  és  nő  fel  a  kor,  mely  válto- 
zásokathoz magával.  Annak  feltüntekor  mintegy  tudat-  s 
akarat  elleni  forrás,  mozgás,  s  haladás  látszik  minden- 
felé ;  s  boldog  a  reformátor,  ki  e  feltűnés  első  jelensé- 
geit biztos  pillantattál  észrevette!  ő  nem  fog  egyedül 
maradni  felléptekor,  s  győzedelemmel  teszi  magáévá  a 
pályaágot,  melyéit  a  korelőtti  küzdők  hijában,  s  több- 
nyire nyugalom  és  életveszély  közt  fáradtának.  Az  ő 
osztályrésze  dicsőség ;  midőn  az  előtte  elsülyedt  küz- 
dők sirján  egykorúiknak  átka  fekszik,  melyet  a  később 
jött  maradék  szánakozása  többé  jóvá  nem  teszen. 

Önszeretet  az  emberi  nem  legegyetemibb  vezetője ; 
de  ne  hidd,  mintha  ez  önszeretet  mindég  az  önhasz- 
not  tenné  czéljának.  Sok  anya  mondhatatlan  szeretettel 
viseltetik  gyermekéhez  ;  s  mégis  e  szeretet  által  vezé- 
relve mindent  tesz,  a  mi  gyermekének  sirathatatlan 
romlást  hoz.  így  a  sokaság  önmagával !  A  való  hasznot 
ismerni,  épen  olyan  ritka  tulajdonság,  mint  minden  más 
valót;  s  ha  Demokritnak  igaza  volt,  midőn  a  valót, 
philosophi  vizsgálatok  tekintetéből,  kút  fenekén  lenni 
mondotta :  épen  úgy  igazunk  lenne,  ha  mondását  az 
emberek  legmindennapibb  tetteikre  s  gondolkozásaikra 
alkalmaztatnók.  Az  emberek  többsége  hogy  önszere- 
tetének  eleget  tegyen,  a  mindenkori  divattól,  azaz  ide- 
gen fejekben  támadt  s  szokásba  jött  gondolat  és  cse- 
lekedet-formáktól kér  tanácsot.  Ezek  itt  fájdalommal 
nem  gondolva,  orrczimpáikat  fúrják  keresztül,  vagy  tő- 

szúrásokkal  egész  termeteiket  tarka  képekkel  borítják 
be ;  amazok  ott  kárt  fel  sem  véve,  papirosért  adják 
kincseiket,  s  levegői  intézetekre  egymást  törve  vesz- 
nek részvényeket;  némelyek  a  valódi  értéket  üres 
czímért  cserélik  el,  mások  a  leghasznosb  dolgokat  el- 
vetik magoktól  a  puszta  név  miatt,  melyet  történetesen 
hordoznak,  s  több  efélék.  S  miért  mindezeket?  felelet: 
mert  másoktól  úgy  látják. 

Embert,  egyenként  s  csoportosan,  a  maga  hasznáról 
felvilágosítani,  a  legnehezebb    feladások  közé  tartozik. 

Gondolni,  mindent  lehet  bátorságosan ;  gondolatot 
szóvá  és  tetté  változtatni,  kétes  következményű  dolog. 
Mit,  és  mikor,  és  miként  kell  szólani  s  tenni  ?  ez  a 
bölcseség  nagy  titka,  miről  szabályokat  adni  nem  lehet. 
Régi  a  tanács ;  minden  tudja  azt,  s  kevés  követi :  eszed 
járjon  előbb  nyelvednél  s  tettednél. 

Van  idő,  mikor  hallgatni  s  látszó  veszteglésben  ülni, 
bölcseség.  Bölcseség  és  okosság  közt  különbséget  tégy. 
Mert  az  okos  hallgat  és  vesztegel,  hogy  önbátorságát 
megőrizze ;  a  bölcs  pedig,  hogy  polgártársai  nyugalmát 
idő  előtt  s  foganat  nélkül  ne  zavarja  fel.  Amaz  néz  ön- 
magára, ennek  pillantatai  az  emberiség  előhaladását 
kísérik. 

Ok  nélkül  hágni  vészes  pályára  vakmerőség  és  hiú- 
ság; de  midőn  közügy  kívánja,  akkor  mindenre  készen 
lenni  polgári  kötelesség.  S  e  kötelesség  parancsolja  a 
valót  és  igazat  nem  csak  megismerni,  nem  csak  sze- 
retni és  tisztelni,  de  bátor  szívvel  kimondani  és  párt- 
fogolni is.  Az  elpalástolt  való,  s  a  pártfogás  nélkül 
veszélybe  sülyedt  igaz,  gyalázatára  válik  a  nemzetnek, 
melynek  körében  az  eset  m.egtörtént. 

Ezen,  s  minden  más  ezzel  határos  kötelesség  teljé- 
ig* 

sítése  bátor  szívet  teszen  fel ;  de  bátor  szívet  szerény- 
séggel s  bölcs  előnézéssel  párosítva.  Szerénytelen  bá- 
torság szemtelenséggé  lesz  ;  s  bátorság  előnézés  nélkül 
oktalan  vakmerőséget  szül. 

Bátor  szívet,  mint  minden  más  rényt,  magad  szerez- 
hetsz magadnak.  Ki  tanult  ismerni,  s  ismeret  által  sze- 
retni szépet,  jót,  nemest,  és  valót;  az  kétségkívül 
minden  ezekkel  ellenkezőt  utálni  fog :  s  e  szeretet  és 
utálat  győzhetlen  erővel  munkál  szívére,  A  különben 
félénk,  erőtlen  anya  lángba  s  vízbe  rohan  gyermekeért, 
kit  szeret;  a  félénk,  erőtlen  hölgy  tőrt  taszít  saját  szí- 
vébe, hogy  menekedjék  üldözőjétől,  kit  utál ;  s  ha  e 
két  hatalmas  indulat  gyenge  kebelbe  is  önthet  bátor- 
ságot :  mi  leszen  még,  ha  az  erős  azokat  sajátaivá 
teszi  ?  A  gyengének  bátorsága  pillanatnyi  támadat,  mely 
kétségbe  s  veszélybe  sújt;  az  erősé  pedig  elveken  ala- 
puló léleksajátsággá  leszen,  mely  nyugalmas  alakokat 
vehet  magára,  s  mégis  lángerővel  törekszik  szabadítás 
s  szabadulás  felé  egyformán. 

Bátorság  kell  nem  csak  a  pillantatnyi  szükségben ; 
hanem  a  szükség  bármily  hosszú  tartósságában  is  :  azért 
bátorság,  türelem  és  állandóság  nélkül  kevés  becscsel 
bír.  E  kettő  nélkül  nagy  és  következménynyel  teljes 
tettek  nem  történhetnek;  e  kettő  nélkül  a  bátorság 
tulajdonképen  nem  is  bátorság.  Híjában  tapodtál  meg 
kezdetben  minden  félelmet,  ha  előbukkanó  akadályok 
ellen  is  mindvégig  küzdeni  képes  nem  vagy.  Mert,  bár 
mint  leplezzed,  csak  bátortalanság  az,  a  mi  az  akadá- 
lyok által  készségedet  meggyőzetni  engedi.  Szünetet 
nem  ismerő  bátorság  neveztetik  állhatatosságnak ;  nagy 
charakter  e  nélkül  nem  lehet,  s  ez  által  kisebb  lelkek  is 
bámulatos  következésekre  juthatnak. 

Állhatatosság  és  makacsság  úgy  állanak  egymás  ellen, 
mint  bátorság  és  vakmerőség.  Valamint  egyiket  tisztel- 
ned :  úgy  a  másikat  megvetned  illik.  Állhatatosság  és 
mély  tekintet  jelen  és  jövői-e ;  makacsság  és  értelmet- 
lenség :  eg>'ütt  járó  dolgok.  E  két  utolsó  gyakran  hamis 
szégyennel  van  egybekötve :  mondásunkat  vagy  tettün- 
ket félbenhagyás  által  hibásnak  ismerni  nem  akarjuk. 
De  ha  öntudatunk,  s  maga  a  dolog  kiált:  mit  használ 
ellenkezőt  kiáltoznunk?  az  állhatatost  még  sülyedésé- 
ben  is  önérzés  boldogítja  :  a  makacs  szívét  pedig  késő, 
sikeretlen  megbánás  vérezi. 

Küzdés  az  élet!  Ez  igazságot  még  azok  is  erezik, 
kik  a  mindennapiság  nagy  országútán  a  sokaság  közt 
egy  napról  másra  megrögzött  formák  határvonalain 
belül  bolyonganak,  a  nélkül,  hogy  szemeiket  felemel- 
nék, s  tekinteteiket  új  és  szokatlan  pálya  fölé  röppen- 
tenék. Mi  nem  fog  még  történni  azzal,  ki  a  sokaságot 
elhagyván,  kevesektől  járt  útra  tér,  vagy  egészen  új 
pályát  nyitni  készül!  minden  ily  törekedés  ezer  meg 
ezer  ellenséget  támaszt.  Ez  gyűlöl,  mert  régi  szoká- 
sait megvetve  s  háborítva  látja ;  amaz  mert  törekvésed 
véleményt  állít  elő,  az  övével  ellenkezőt;  némelyek  ok 
nélkül  nyugtalankodónak  tartanak  ;  mások  irigylik,  hogy 
kitetszővé  teszed  magadat,  holott  kitetszeni  csak  ők 
vágynának.  Mind  ezek,  s  több  ilyenek  ezer  módon 
igyekeznek  czélrajutásod  megsemmisíteni ;  s  ha  meg- 
semmisíthették, jaj  neked!  a  sokaság  nem  lát  egyebet 
bukásodnál ;  s  dolgaid  rossz  kimeneteléből  kész  gyáva- 
ságodat, oktalanságodat,  gonoszságodat  s  száz  meg  száz 
ilyeneket  következtetni.  A  pórnép  ítélete  a  szerencse 
után  jár.  Bukásodban  megvet  és  átkoz  ;  lehető  kiemel- 
kedésed  bámulat  és  öröm   zajával    ünnepli.  E  jegyzet 

mindennapi  példákból  van  merítve ;  de  nem  kell  általa 
elrettenned. 

Ellenség  s  ellenkezés  nélkül  az  egész  természetben 
semmi  nincs.  Elveted  a  gabonát,  s  mennyi  veszély  nem 
vár  arra  a  kikelés  pillantatától  fogva  aratás  idejéig;  s 
fognád-e  azért  az  évenkénti  vetést  elmellőzni  ?  és  jól 
adá  isten,  hogy  sokszor  s  legtöbbszer  a  nemes  küzdő 
elébe  vetett  akadályok  épen  néki  szolgálnak :  mint 
Heraklesről  mondja  a  mythus,  kit  a  zsarnok  veszteni 
akarván,  halálos  merényekre  küldött  ki,  veszély  helyett 
örök  dicsőséget  hozókra.  Meggyőzött  akadály  mindég 
a  tett  becsét  neveli ;  s  a  pórnép  zajgó  kiabálása,  légyen 
az  ellened  vagy  melletted,  minden  esetben  megvetésre 
méltó. 

E  közt  s  a  való  hír  és  dicsőség  közt  óriási  a 
különbség;  s  ki  azt  nem  érzi,  és  méltánylani  nem  tudja, 
az  nem  is  érdemel  más  bért  útczai  sokaság  megtapso- 
lásán  kívül.  Harsogva  zúg  az;  a  tapsok  hőse  vállakon 
hordoztatik!  de  kevés  idő  múlva  méltán  vagy  méltat- 
lanul elhagyatva  marad;  boldog,  ha  sárral  nem  mocs- 
koltatik  be !  A  bölcs  szánni  fogja  őt  szenvedéseiben, 
de  panaszára  csak  így  szólhat :  tenmagad  választád  ju- 
lalmadat,  s  azt  íme  elvevéd! 

Mindég  és  mindenütt  vágynak,  bár  kevesen,  kik  a 
jót  és  szépet  szeretni  s  az  arra  törekvő  tetteit  méltány- 
lani tudják.  E  kevesekhez  csatold  magadat,  s  mennél 
szorosabban.  Egyesűit  erejök  czélrajutásod  könnyítni, 
részvételök  bukásodat  vigasztalni  fogja.  A  sokaságért 
híven  munkálj,  de  Ítéletével  ne  törődjél.  Ha  küzdései- 
det szerencse  koronázandja,  úgy  is  melletted  leszen 
az.  Fáradalmaid  jutalmát  önérzéseden  kívül  a  kevesek 
jóváhagyásában  keresd ;  csak  ezek  körében  alapúi  meg 

a  maradandó  hír,  s  a  nem   csak   maradandó,    de   meg- 
érdemlett hír. 

A  minek  okai  előre  elhintettek,  s  csirájokban  meg 
nem  fojtattak,  annak  kerülhetetlenűl  meg  kell  történni ; 
s  megtörténését  akadályok  hátráltatják  ugyan ;  de  egy- 
szersmind lépcsőnkénti  haladását  rohanássá  változtat- 
ják ;  mint  lassú  patak  folyását  az  elébe  vetett  kődarab. 
Az  emberiség  történetei,  valamint  az  egész  természet, 
szakadatlan  lánczon  függenek  egymásba;  s  bölcs  az, 
ki  a  lánczot  ismerni  és  követni  tanulta.  A  pályaküzdő 
bukása  gyakran,  s  talán  mindég  a  láncz  naponként 
egymásra  növekedő  szemeihez  tartozik ;  s  talán  épen 
azon  szem,  mely  a  következő  küzdő  szerencsés  czélra- 
jutását  múlhatatlanul  vonja  maga  után.  Ennek  meg- 
gondolása bátorítson  a  pályán  kedvetlen  körülmények 
közt  is. 

Az  emberi  élet  csak  elröpülő  pillantat,  minek  elenyé- 
szése  előbb-utóbb  kikerülhetetlen.  Mi  szebb?  halni-e 
az  ostromlott  vár  falai  alatt,  a  sokaság  közt  bujkáltod- 
ban  történetesen  melletted  elpattanó  bombától  lezúzva? 
vagy  halni  az  ellenség  bástyái  felett,  minekutána  me- 
rész szökelléssel  hazád  zászlóját  azokon  kitűzted? 
A  derék  egyedüli  czélja :  jeles  tett;  ki  féltében  nem 
lépett  vele  egy  ösvényre,  azt  épen  úgy  eléri  a  sors. 
Egyetemileg  uralkodik  az  mindnyájunkon  ;  de  rajtunk 
áll  nevünket  vaspálczája  alól  kivívni. 

Sidney  Algernon  a  vérpadon  múlt  ki ;  Washington 
az  övéinek  karjai  közt  végzé  életét.  Egyik  mint  a  másik 
a  maga  népe  történeteiben  halhatatlan.  Melyik  vala  a 
kettő  közt  a  szerencsésb  ?  mondod  :  az  utolsó.  De  miért? 
bizonyosan  nem  azért,  mert  néhány  évvel  többet  élt; 
s  talán  nem  is  azért,  mert  halálos  ítéletet  nem  a  bíró, 

hanem  az  öregség  mondott  reája.  Czélra  jutott  1  úgy 
van;  de  kezdetben  tudhatta-e,  hogy  czélra  jutni  fog? 
Nem,  s  épen  úgy  nem  mint  ama  másik.  Dicsőségének 
elég  lett  volna,  ha  elsülyedése  a  későbbi  embernyom 
boldogságát  húzta  volna  maga  után.  A  keresztyénség 
apostolai  verőkkel  alapíták  meg  a  még  akkor  csak 
leendő  roppant  alkotványt.  Mi  lenne  az  emberiségből, 
ha  csak  az  küzdene,  ki  a  végrehajtás  bizonyosságát 
előre  láthatná. 

Nem  csak  a  végrehajtás  bizonytalan,  de  a  hála  is ; 
bár  azt  küzdés,  áldozat  és  jótétemény  által  százszoro- 
san megérdemled.  Erkölcsi  világban  a  hála  legritkább 
tünemények  közé  tartozik,  szintúgy  egyes  személyek- 
ben, mint  a  nép  sokaságában.  Ki  hálát  remélve  teszen 
jót,  ismeretlenségét  bizonyítja  meg  a  világgal.  Minden 
jó,  a  mit  más  az  emberiséggel  teszen,  reád  is,  mint 
emberre  háramlik ;  azért  tégy  jót  te  is,  hogy  tetteid 
az  egészre,  s  egész  által  az  egyesekre  jótékonyan  hára- 
moljanak.  Oly  igazságos  viszonyozás  ez,  mely  épen 
igazságos  volta  miatt  kötelességgé  vál. 

Hálaért  tenni  jót,  uzsorástól  is  kitelik.  Mert  ki  tet- 
teért valamit  kíván,  nem  csuda,  ha  annak  mértékét  is 
meghatározza ;  s  tettére  tetszés  szerént  tesz  kamatot.  Az 
ily  tevő  legtöbbször  csak  hálátlant  csinál,  s  később  bűnös- 
nek hiszi  maga  iránt  az  emberiséget,  s  annak  gyűlö- 
lésére  szívét  teljes  joggal  véli  felhatalmazottnak.  Nyo- 
morult! ő  nem  gondolja  meg,  miképen  önmaga  napon- 
ként, és  pillantatonként  az  általa  gyűlölt  embertársaság 
jótéteivel  s  jótéteiből  él,  melyek  nagyobbak,  fontosbak, 
és  gyakoribbak  mind  azoknál,  miket  ő  élte  napjaiban 
másokra  árasztani  képes  vala. 

Nincs   nagyobb   bolondság,    mint  magát   a  teremtés 

középpontjának  gondolni;  s  mindent,  a  mi  nem  egye- 
dül érette  tétetett,  megvetni.  S  ilyen  az,  ki  csak  sze- 
mélyes hálát  vár,  s  az  egészre  áradó  jót  figyelembe 
nem  veszi. 

Szerencse  után  jár  a  sokaság;  s  ezért  a  szerencse 
kedvenczei  megutálják  azt,  s  benne  az  egész  emberi- 
séget. Ez  is  egyik  bő  forrása  az  embergyűlöletnek. 
Hidd  el,  a  szerencse  ragyogásai  közt  nehéz  az  em- 
beriség való  becsét  érezni.  Sok  embert  ezer  meg  ezer 
körülmény  összeütközése  szinte  észrevehetetlenül  ma- 
gasra tol ;  s  ők  azt  hiszik,  mintha  felsőbb  erők  állaná- 
nak szolgálatukra ;  s  mintha  a  ragyogást  bámuló,  vagy 
kegyelmet  váró  sokaság  minden  nagyra  és  nemesre  al- 
kalmatlan lenne.  Nem  tudják,  hogy  a  körűitök  tolongó 
emberek  lealacsonyúlása  egyedül  az  ő  művek.  Egy 
intésre  készek  lennének  nagyot  és  nemest  mívelni,  él- 
töket  szépért  és  jóért  feláldozni,  kik  most  porban 
másznak;  mert  tőlök  úgy  kívántatik. 

Az  emberek  legnagyobb  része  saját  charaktert  nem 
bír;  de  annál  inkább  bír  hajlékonyságot,  bizonyos  kö- 
rülmények közt  mástól  és  más  által  minden  jót  el- 
fogadni. A  szerencse  fiainak  tartozása  nem  az,  hogy 
egykorúikat  bizonyos  gyengeségek  miatt  gyűlöljék ; 
hanem  őket  fogékonyságaiknál  fogva  magasb  erkölcsi 
állásra  segítsék. 

Mit  mondasz  azokról,  kik  azért  gyűlölik  az  emberi 
nemzetet,  mert  ők  szerencsétlenek?  Ki  nem  lehet  sze- 
rencsétlen ?  vagy  ki  az,  ki  éltében  egyszer-akkor  magát 
szerencsétlennek  nem  érzé?  Magad  vagy  oka  szeren- 
csétlenségednek ?  Tűrd,  a  mit  okozál.  Sors  hozta  magá- 
val bajaidat?  Mit  tehet  az  emberiség  róla,  hogy  így 
történt?   Gonosz  emberek  miatt  szenvedsz?   De  miért 

kel]  néhány  gonosz  miatt  az  egésznek  gyűlöltetnie? 
Gondold  meg:  az  alatt,  míg  téged  gonosz  emberek 
nyomorúságba  sülyesztettek ;  másokat  a  jók  nyomorú- 
ságból emeltek  ki.  Itt  e  falut  vad  kéz  porrá  égeté ;  ott 
egy  másat  jóltevő  kezek  porból  újraépülni  segítettek. 
Itt  egy  ember  rabló  által  hal  meg;  amott  egy  nemes 
szívű  önéltét  veszélyeztetve  ugrik  hab  közé,  egy  előtte 
ismeretlent  megmentendő. 

Örömeid  és  keserveid  közt  szünetlen  szeretettel 
viseltessél  az  emberiséghez,  melynek  kebeléből  az 
erény  magvai  még  soha  ki  nem  száradtak.  Szakaszról 
szakaszra  jőnek  idők,  midőn  nagy  kiterjedésű  rend- 
bomlások állanak  elő ;  s  azt  vélnéd  olyankor :  a  gonosz- 
ság fékei  mind  széjjelszakítvák.  Nézd  keresztül  az  év- 
könyveket, s  valld  meg :  ha  az  erénynek  emberi  erőt 
felülhaladni  látszó  jelenetei  nem  ilyenkor  tűnnek-e  fel 
legsűrűbben  ?  Mennél  fenyegetőbb  állást  vesz  a  rossz, 
annál  szorosb  kapcsolatba  teszik  a  jók  egymással  ma- 
gokat; s  közöttök  az  emberiség  annál  tisztább  világí- 
tásban mutatkozik. 

Ezeket  meggondolván,  bizodalmadat  az  emberek 
iránt  tisztán  megőrizheted  akkor  is,  ha  az  érdemet  ül- 
döztetve, s  a  lelkes  fáradozót  czéljától  elüttetve  látan- 
dod.  Egyes  történetekből  egyetemi  következményeket 
kihozni,  tapasztalatlanság.  Tekints  az  egészre  ;  s  lehetet- 
len meg  nem  vallanod,  mikép  a  világ  minden  népei  közt 
ezer  jó  látszik  ugyan  csii-ájában  megfojtva,  ezer  küzdő 
pályája  közepén  elsülyesztve,  stb. ;  mégis  a  míveltség 
nagyobb-nagyobb  terjedését,  az  erkölcsök  szelídülését, 
az  ismeretek  közönségesedését,  múlt  százakat  jelen- 
korral egybehasonlítva,  nagy  tömegben  szemléljük. 
Vesd  öszve  az  időt,  mikor  Idomenevsz  saját  gyermekét 

megáldozni,  gondatlan  fogadása  miatt,  magát  kényte- 
lennek hívé  vala ;  az  időt,  midőn  a  spártai  nép  Kar- 
thágó szövetségét  csak  úgy  fogadá  el,  hogy  ez  tem- 
plomait embervérrel  többé  ne  fertőztesse ;  s  ismét  az 
időt,  melyben  a  keresztyénség  isteni  alapítója  ellen- 
ségeinket szeretni  tanított.  S  nem  látod-e  e  három 
lépcsőn  keresztül  az  óriási  emelkedést?  Való,  hogy  az 
emberek  az  isteni  tanító  szavait  közönségesen  meg 
nem  tartották ;  való,  hogy  időről-időre  borzasztó  jele- 
netek gyakran  tűnnek  fel :  és  mégis  oda  jutottunk,  hol 
a  rabszolgaság  eltörlése,  az  ember  becsének  általános 
megismerése,  s  ezredek  óta  fenálló  kasztok  összeolva- 
dása kivihetetlennek  többé  nem  látszik;  s  ugyanazon 
emberfaj  közt,  mely  valaha  embert  áldozott,  gladiáto- 
rait egymást  gyilkolni  gyönyörködve  nézte,  a  rabszol- 
gává tett  embert  barmainál  kevésbbé  kímélte,  s  több- 
eféle. Ezek,  s  az  ilyenek  jelei,  miképen  a  népek 
tanítói,  gyakori  veszélyeik  mellett  is,  nem  hijában 
szórták  a  magot.  Gyökeret  vert  az,  s  az  ismeretek 
temérdek  massájával  egybeforrva,  többé  ki  nem  irtat- 
hatik. 

Fáradj  a  hazáért,  s  ne  tenmagadért ;  így  nem  leszen 
okod  panaszkodni.  Ki  magáért  fárad,  gyakran  csalat- 
kozik; ki  lelke  erejét  hazájának  szenteli,  annak  tettei 
előbb-utóbb  sikerrel  koronáztatnak  meg;  s  a  siker 
felől  az  emberiség  elismert  haladása  biztosít. 

Hírt  és  dicsőséget  vadászni  hiúság.  A  való  nagyság- 
nak épen  úgy  következése  a  dicsőség :  mint  jámbor 
életnek  a  becsület;  kereset  nélkül  jön  mindegyik. 

Sokan  a  nagy  ember  külsőjét  mesterséggel  teszik 
magokévá:  mint  coquette  a  szerelmesét;  s  azt  hiszik, 
ez   úton   dicsőségre   juthatnak.    De    ha    van    ál    nagy- 

ság,  van  ál  dicsőség   is ;   s    amannak   kísérője   csak    ez 
lehet. 

Ovd  magad,  annak  látszani,  a  mi  nem  vagy.  Töre- 
kedjél való  nagyságra,  ha  magadban  erőt  érzesz ;  de 
színlett  nagyságot  mutogatni,  gyalázatnak  tartsd.  E  szín- 
lés a  hazugság  minden  fajai  közt  legundokabb. 

Színlett  nagyság  mutogatója  az  oroszlánbőrbe  öltö- 
zött szamárhoz  hasonlít. 

Nagyság  és  szerencse :  két  egészen  különböző  do- 
log ;  s  mégis  a  sokaság  e  kettőt  rendszerint  össze- 
téveszti. Nagyságot  szerencsétlenségben  megismerni  s 
tisztelni,  ritkának  adatott. 

^Mindennapi  mondás:  ez  az  ember  szerencsés,  amaz 
szerencsétlen.  Mit  teszen  a  név:  szerencse? 
'  Timoleon  nyert  győzedelmek  után  templomot  emelt 
a  Szerencsének.  Ó  tehát  e  néven  oly  valamit  értett,  a 
mi  hatalmas  lény  gyanánt  az  emberi  tetteket  igazgatja 
s  azoknak  kéje  szerint  kedvező,  vagy  kedvetlen  kime- 
netelt osztogat.  A  régi  közmondás  ellenkezőt  tanít: 
mindenki  önszerencséjének  kovácsa.  Azaz,  szerencse 
kívül  az  emberen  nincs ;  semmi  nem  egyéb  az,  mint  az 
emberi  okosság  s  ügyesség  által  előhozott  jó  követ- 
kezés. A  ki  tehát  okos,  az  szerencsés  is,  s  a  ki  szeren- 
csétlen, az  nem  okosan  vitte  dolgait.  Ez  a  mondás 
értelme;  s  így  tartá  ezt  Richelieu. 

Mindennapi  példák  bizonyítják,  miképen  Richelieu- 
nek  s  a  közmondásnak  igázok  nincs.  Sok  oktalan  kez- 
det koronáztatott  meg  szerencse  által  ;  sok  okosan 
intézett  terv  semmivé  lőn.  A  gazda  híven  megmívelé 
földeit;  vetései  szép  reménynyel  biztatják;  s  íme  felleg 
gyűl,  s  gabonáját  aratás  előtti  napon  jégeső  veri  el. 
Egy  tékozló  utolsó  forintját  lotteriába   löki,   s   néhány 

nap  múlva  a  sorshúzás  ezrek  birtokosává  teszi.  Mond- 
hatod-e amaz  elsőt  saját  balesete  okának?  s  e  másik 
szerencséjét  az  ő  okosságának  tulajdoníthatod-e? 

Ember  a  történet  urává  magát  nem  teheti.  Fontold 
meg  jól,  mit  kezdesz ;  válaszd  meg  az  eszközöket  okos- 
ságod szerint;  munkálj  fáradatlanul;  s  ha  mindent,  a 
mit  erőd  s  körülményed  enged,  megtettél :  nem  vádol- 
hatod magadat,  bár  a  kimenetel  óhajtásodnak  meg  nem 
felel  is. 

Tenn  erődre  támaszkodjál ;  szerencsétől,  ha  mit 
nyújt,  fogadd  el,  de  ne  várj  semmit  is.  Az  élet  szebb 
ajándéka  istennek,  mintsem  koczkajáték  gyanánt  foly- 
tassuk. Nem  csüggedő  erőnek  gyakran  a  sors  maga  is 
engedni  látszik ;  azért  a  szerencse  hatalmát  ismerd  meg 
ugyan,  de  általa  sem  kormányoztatni,  sem  elrettenteni 
magadat  ne  engedd. 

Emberi  tudomány  legfőbb  czélja  maga  az  ember. 
Ez  a  pont,  mely  körűi  minden  vizsgálataink,  törekedé- 
seink  kisebb-nagyobb  körben  forognak. 

Ismerd  magadat,  s  magad  által  az  embereket;  ez  isme- 
ret nélkül  tudományod  holt  tudomány. 

Tökéletes  ismerettel  embernek  dicsekedni,  esztelen- 
ség. Magunknak  magunkról  számot  adni,  már  ez  is 
felette  nehéz,  és  hosszú  figyelem  s  gyakorlat  követke- 
zése :  másokról  pedig  Ítéletet  hozhatni,  nem  csak  felette 
nehéz,  de  felette  bizonytalan.  E  planétáról,  hol  lakunk, 
hasonlítás  és  következtetés  által  szólunk  a  többihez : 
így  saját  természetünkből,  melyet  közelebbről  vizsgál- 
hatunk, hasonlítás  s  következtetés  által  szólhatunk  má- 
sokról. S  e  módon  nyert  tudomány  mennyi  tévelygés- 
nek adhat  helyt! 

Mennél  több  s  mélyebb  ismerettel  bírsz :   annáJ    in- 

kább  érzed  az  emberi  tudomány  bizonytalanságát.  Ez 
érzés  önhittségtől  meg  fog  őrizni ;  de  vigyáznod  kell, 
nehogy  ellenkezőleg  kétségeskedés  szellemét  ébreszsze 
kebledben.  Az  élet  jól  megfontolt,  de  biztos  lépéseket 
kíván ;  a  kétségeskedés  határos  a  félénkséggel. 

A  hős  jól  tudja,  miképen  a  győzelem  isten  akaratá- 
tól függ;  s  szorongó  kebellel  kezdi  legelső  ütközetét. 
Megnyerte  azt ;  s  bizodalom  támadt  benne  önerejéhez, 
mely  minden  újólag  nyerendő  győzelemmel  nevekedni 
fog,  s  új  meg  új  szerencsét  von  maga  után.  így  történ 
az  ismerettel  is.  Minden  jól  húzott  következés  biz- 
tosba tesz.  De  ha  biztosnak  lenni  jó  :  elhízottnak  lenni 
még  rosszabb,  mint  kéteskedőnek.  Mert  a  biztosság 
okos  vigyázattal  jár;  az  elbízottság  pedig  oktalan  vak- 
merőségre vetemedik;  s  maga  magát  buktatja  meg. 

Az  ember  külsője  és  belsője  közt  természetes  viszony 
van ;  s  ha  valakiről  ítélni  akarsz  :  mindkettőre  figyel- 
mezned kell.  Embert  egyedül  külsőjéről  ítélni  meg  : 
vendégfogadósi  bölcseség,  melynek  következményi  a 
szerént  változnak,  amint  felső  ruhádat,  vagy  hangodat 
változtatod.  A  belsőt  a  mi  illeti,  arra  csak  a  külsőn 
keresztül  lehet  pillantani ;  s  azt  vizsgáló  szem  elől  rej- 
tegetni nem  nehéz. 

Mint  idegen  kézírást,  úgy  idegen  lélekállapotot, 
idegen  érzelmeket  és  charaktert  utánozni,  mindennapi 
jelenet.  Színészi  ügyesség  az  emberek  közt  nagyon 
közönséges;  ezért  velők  időt  tölteni  mindég  lehet;  de 
általok  megcsalatni  is  könnyű. 

Sok  ember  olyan,  mint  a  chamaeleon :  tetszéseként 
válthat  színt.  Sok  olyan  mint  a  vitorla :  magában  moz- 
dulatlan áll  ;  de  minden  támadó  szélnek  enged,  s  annak 
változásaként    változtatja    irányait,    most   éjszak,    majd 

dél  felé.  Sok  ember  eszközzé  tétetik ;  mert  egyébre 
nem  való.  Sok  eszközzé  teszi  magát,  hogy  saját  czélait 
érje  el.  Ez  gonosz,  amaz  együgyű;  s  reájok  támasz- 
kodván, mindenikben  kárt  vallhatsz. 

Bízni  az  emberi  rényben,  az  erények  legnemesbjei 
közé  tartozik ;  de  e  bizodalmat  leginkább  az  egészben 
helyheztesd ;  egyesekben  számtalanszor  fogsz  meg- 
csalatkozni. 

Az  emberiség  nagy  tömegében  az  előre,  a  jobbra 
törekedés  tisztábban  vagy  homályosabban  mindég  érez- 
hető ;  egyesek  pedig  az  egész  szellemével,  haladásával, 
s  boldogságával  ellenkezők  sűrűn  találkoznak.  Ezren 
hiszik,  hogy  magányos  jólléteket  az  egész  czélainak 
feláldozásával  alapíthatják  meg ;  s  ezek  balúl  vezérlett 
önszeretet  miatt  hívtelenek  az  egészhez ;  nem  tudván, 
vagy  tudni  nem  akarván,  hogy  az  egésznek,  melynek 
részei  vagyunk,  ártani  olyan,  mint  felgyújtani  a  várost, 
hol  házat  bírunk. 

Egyesekből  áll  az  egész ;  s  mégis  azokból  erre  és 
viszont  ezekből  azokra  az  ítélet  bizonytalan.  Mert 
minden  egyes  magában  a  másiktól  különbözik;  s  ezer 
egyesek  ezerféle  különbségeik  az  egészben  összevegyül- 
vén, vegyület  által  egészen  más  alakba  olvadnak.  A  lég 
különféle  vegyületekben  most  széllé,  majd  vizzé,  majd 
tűzzé  alakúi ;  s  ez  alakváltozás  uralkodik  az  erkölcsi 
világban  is. 

Nyílt  szív  s  egyenes  lélek  egyesekben  ritka  tulaj- 
donság ;  tettetés  és  rejtegetőzés  pedig  gyakori.  A  nagy 
tömegben  lévő  emberek  közt,  népben  és  sokaságban 
tettetés  és  rejtegetőzés  természetesen  nem  foghat 
helyt. 

Ezért   a  sokasággal    legalább   minden    jelen    pillán- 

tatban  tudhatod:  mint  állasz?  csak  azt  nem  tud- 
hatod :  a  jövő  pillantatban  mint  fogsz  állani  ? 

Jól  megértsd :  nemzet  és  sokaság  egymástól  külön- 
böznek. Amaz  együvé  állott  egész,  ez  több  egyesek 
most  ilyen  majd  olyan  számban  és  alakban  történt 
összecsoportozása.  Amannak  van  állandó  pályaköre, 
melyen  a  vele  összeköttetésben  levő  nemzetek  sorá- 
ban lassabban  vagy  gyorsabban,  de  bizonyos  egye- 
temi rendszerrel  mozog;  emennek  kimért  útai  nin- 
csenek. Amaz  a  Balaton,  mely  saját  partjai  közt  százak 
óta  van  és  tápláltatik ;  ez  a  hullámok,  mik  a  Balatonon 
gyakorta  látható  ok  nélkül  támadnak,  s  ismét  eltűnnek. 

Nemzet  való  szelleme  s  körülményein  épült  termé- 
szetes szükségei  s  törekedései,  a  sokaság  hullámzó, 
zajos  tolongása  miatt,  igen  sokszor  nem  kivehetők. 
Mert  a  sokaság  egyesektől  s  gyakran  saját  haszna 
ellen  ingereltetik ;  s  vagy  vezetője  czélai  után  értet- 
lenül megy,  vagy  vezető  nélkül  hagyatva  vakon  rohan. 
De  nem  ritkán  látni  fogod  azt  is,  miképen  az  említett 
zajos  tolongás  egyenesen  az  egész  belsőjéből  forr  ki. 
E  két  egymással  ellenkező  jelenést  biztosan  megítélni 
gyakorlott  szemet  kíván. 

Egész  nemzetnek  is  lehetnek  és  vágynak  előítéle- 
tei, balszokásai,  s  más  árnyékoldalai,  miket  felvilágosí- 
tani nem  pillantat  dolga.  Gyűlölj  minden  rosszat;  de  a 
rosszak  orvoslásában  különséget  tarts.  Régiség  által 
megszentelt,  vagy  történetesen  jó  gyanánt  elfogadott 
balság  jó  szívben  is  lehet ;  s  általán  fogva  nemzet, 
mint  nemzet  nem  is  lehet  rossz  szívű.  Erőszak  ritkán 
orvosol,  mert  nem  világosít  fel ;  példa  s  tapasztalás  által 
figyelemre  bírt  emberek  egymásután  s  észrevétlen  tér- 
nek jobb  útra. 

Idő  a  nagy  mester!  Ez  egy  generátiót  természet 
rendé  szerént  eltemet,  s  a  következőben  eléri  czélját. 
Ki  tud  várni,  az  sokat  tud ;  s  nem  csak  tud  sokat,  de 
tehet,  s  tenni  fog  sokat.  A  bölcs  késő  öregségében  is 
elülteti  a  fát,  noha  hasznával  maga  nem  élhet ;  de  érti, 
miképen  az  rendes  időre  megnő  s  unokáját  gyümölcs- 
csel enyhíti.  Ó  tudja,  miért  kell  várni ;  s  ki  várás  után 
sok  jót  nyert,  az  munkálni  a  jövő  korért  sem  rest. 

Erős  rendűlet  viszi  véghez  nem  eg^'szer,  mit  hosszú 
idők  békésen  nem  hajthattak  végre.  Ez  állítást  a  tör- 
ténetírás igazolni  látszik.  Azonban  tekints  mélyebben,. 
s  látni  fogod  a  rendűletet,  vagy  hosszú  idő  által  előre 
készített  végrehajtásnak  lennie  ;  vagy  ha  nem,  akkor  az 
előre  nem  készült,  s  korán  vagy  kor  ellen  erőszakosan 
felkényszerített  rengést  czél  nélkül  pusztítani ;  s  vagy 
az  egyetemi  szellem  által  nyomaiban  semmivé  tétetni, 
vagy  ellenkező  esetre  következéseiben  a  késő  maradék 
nyomorúságát  is  folyvást  eszközleni. 

Égi  háború  és  volkánkirohanás  miért  és  mikor  szük- 
ségesek? Isten  tudja,  kinek  bölcsesége  s  ereje  milliom 
világokat  kormányoz.  Ily  égiháborúk  s  volkánkirohaná- 
sok  az  erkölcsi  világban  a  néptámadások ;  s  ezek,  mint 
amazok,  a  sors  örök  haladású  törényeiben  Írattak  meg. 
Vigyázz,  nehogy  valaha  szentségtelen  kezekkel  a  tör- 
ténetek forgó  kerekéhez  nyúlj !  Nagy  Sándor  és  Etele, 
Mahomet  és  Nagy  Károly  császár.  Július  Caesar  és 
Napóleon  csak  eszköz  valának  a  sors  kezében,  kik 
más  időben  s  más  körülmények  közt  vagy  tetteket  elő- 
hozni nem  tudtak,  vagy  előhozni  akarván,  mindjárt 
kezdetben  elsülyedtek  volna. 

Sors  választott  embere  a  maga  hivatását  megérzi. 
De  a  választottak  sokfélék.   Egyik  választva  lőn,  hogy 

Kölcsey    Fer«;nc2   munkái.  ^O 

elvettessék,  mint  a  mag,  jövő  aratás  reménye  miatt  el- 
rothadandó; másik,  hogy  érett  kalászként  tűnjön  fel, 
idejét  töltve  sarló  alá  jutandó.  így  rothadásra  szánt 
mag  vala  a  két  Gracchus ;  így  sarló  alá  jutott  kalász, 
Július. 

Kit  a  sors  meghívott,  annak  tiszta  látást  is  ád,  a 
kellő  utat  s  eszközt  meglelni.  Azonban  a  sors  nem 
szólal  meg;  s  annál  kevésbbé  hív  neveden,  hogy  czé- 
lait  munkáljad.  Az  egész  láthatlan,  de  szakadatlan  szö- 
vedékkel van  egymásba  fűzve;  s  minden  szem  a  láncz- 
ban  saját  helyét  jól  betölteni  köteles.  Légy  távol  a 
bohóságtól,  mintha  ember  szabad  kéj  szerént  intéz- 
hetné a  társaság  szerencséjét ;  de  buzgólkodjál  lehető- 
leg s  pillantatonként  haszonra  fordítani  erőd  s  értel- 
med, így  nevetséges  önhittségtől  ment  leszesz;  s  a  he- 
lyett saját  becsed  szerény  érzése  fog  kísérni. 

A  sors  a  maga  menetelét  az  emberiségben  sem  teszi 
oly  láthatóvá,  hogy  azt  minden  szem  olvashassa.  Sokan 
tekintetet  sem  fordítanak  reá;  sokan  azt  hiszik,  hogy 
nékiek  figyelmezni  sem  szükséges,  mivel  az  különben 
is  a  magáét  megteszi;  sokan  olvasni  akarják,  de  a  be- 
tűk jelentését  nem  tudván,  csak  találgatnak,  s  idegen 
nemű  dolgokat  tévelygőleg  fejtegetnek  ki ;  csak  kevés 
szerezte  meg  magának  a  tehetséget,  az  örök  folyamot 
a  maga  tisztaságában  felvehetni.  S  ezen  kevesek  sem 
dicsekedhetnek,  mintha  tekinteteik  minden  időben  egy- 
formán élesek  lennének. 

Az  emberiség  sorsnak  enged ;  de  nem  mint  rab- 
szolga. Mindenkinek  lehet  szabad  akaratra  felemel- 
kedni. Földből  egyéb  nem  jöhet  ki,  mint  a  mit  a  ter- 
mészet belé  alkotott ;  de  vizsgálat  és  munka  a  termé- 
szeti anyagokból  mennyi  ezer  meg  ezer  alakot  állíthat- 

nak  elő,  ilyképen  a  természetben  nem  létezőket!  Azért 
ne  hidd,  mintha  ember  születnék  kész  tehetséggel, 
mint  atyja  fejéből  Pallas  Athene.  Kebledben  és  fejed- 
ben ezerféle  erő  szendereg,  mit  felkölteni,  s  kifejteni 
és  alakítani  tenn  dolgod.  Ugyanazon  személy  teheti 
magát  jóvá  vagy  gonoszszá,  bölcscsé  vagy  esztelenné, 
indulat  és  körülmény  rabjává  vagy  urává  ;  s  ez  az,  a 
mi  az  emberben  szabad  akaratnak  mondatik.  Isten  te- 
remtett, s  azt  ember  nem  teheti ;  de  a  teremtés  által 
letett  anyagnak  alakot  adni,  vagy  azt  alakról  alakra 
változtatni  magában  és  magán  kívül  :  ez  az  emberiség 
hatalmi  és  szabadsági  nagy  köre. 

Időt  kívánó,  nagy  tervet  egész  nemzet  charaktcrén  s 
hajlandóságain  építni  sikerrel  lehet ;  sokaságon  építeni 
vakmerőség,  azt  csak  szempillantatnyi  végrehajtásra 
lehet  használni ;  egyes  embereken  egyetemi  tervet  ala- 
pítani tapasztalatlanság.  Ezekkel  csak  segédképen  él- 
hetsz, ha  őket  jól  kiismerhetted,  s  annálfogva  vagy 
tisztáknak  találtad,  kik  bizodalmadat  meg  nem  csalják, 
vagy  gyengéknek,  kiket  tetszés  szerént  vezethetsz.  Az 
elsőkkel  sokra  mehetsz ;  ez  utolsók  csak  addig  tieid, 
míg  csel  vagy  történét  szerént  más  kézre  nem  jutnak 

Vágynak  emberek,  mint  az  állóvíz,  mely  bizonyos 
határokban  áll,  de  tesped,  s  haladásra  nem  való.  Má- 
sok, mint  a  csendes  folyam,  mely  akadálya  nem  lévén, 
szokott  útját  egyformán  járja.  Amazoknak  hasznát  nem 
vehetni ;  ezeken  pedig  próba  nélkül  nem  építhetsz. 
Vess  útjokba  akadályt,  vagy  várd,  míg  mások  vetni 
fognak ;  s  ha  akkor  az  akadálylyal  meg  nem  küzdve 
másfelé  folynak,  csak  gyengéiket  használhatod ;  ha  pe- 
dig megküzdenek,  s  küzdenek  lankadatlan,  fűzd  őket 
kebeledhez. 

]ly  küzdők  egyesülete  bölcseség  által  vezetve  a  leg- 
szebb társaság. 

Saját  charaktert  ritka  bír;  állandót  még  ritkább. 
Sok  charakter  épül  értelmi  elveken,  sok  csupa  vér- 
mérsékleten, vagy  szenvedelmen.  Elvet,  mérsékletet  s 
szenvedelmet  változtatni  oly  dolog,  mire  ezer  példánk 
van.  Sok  embert  ismertem,  kik  bizonyos  időben  ilyen 
vagy  amolyan  lélekszint  viseltek;  s  később  egészen 
másat  vettek  fel.  Nem  mintha  tettetők  lettek  volna ; 
hanem  mivel  charakteri  alapjaik  változván,  magoknak 
is  kellett  változniok.  Sok  emberben  ismét  a  charakter 
helyét  dacz  pótolja  ki ;  s  ezek  makacsok,  míg  ellenke- 
zőjök  van ;  nem  lévén  pedig,  könnyen  elhajolnak.  Ilye- 
nek gyakran  lesznek  mások  játékává. 

Jól  mondja  a  közmondás :  elválasztja  hét  tél,  hét 
nyár!  de  gyakran  sokkal  hosszabb  időn  túl  is  az  em- 
ber változik.  S  csudáljuk-e?  Kor,  körülmény,  jó  vagy 
bal  szerencse,  egészség  és  betegség  s  több  efélék,  a 
legerősb  természetet  is  vagy  hirtelen  erőszakkal,  vagy 
tartós  befolyással  elváltoztatják.  Mind  annyi  ok,  vi- 
gyázni !  mert  ha  az  ember  szíve  gonoszsága  nélkül  is 
ily  változékony;  mennyire  nem  változékony  még  azon 
alak,  melyet  tettetőleg  vészen  magárai 

Fájdalommal  emlékezem  sokra,  kik  tettetve  vagy 
nem  tettetve  ily  változékonysággal  forogtak  mellettem. 
Ily  fájdalmat  tapasztalni  fogsz  te  is ;  de  óvd  magad, 
hogy  általa  el  ne  kedvetlenedjél,  s  lángod  a  közre- 
munkálás  iránt  ne  aludjék  ki.  Felébb  is  mondám:  te- 
kints egészre!  Egy  darab  göröngy  e  földön,  bármily 
színetlen  legyen  az ;  de  a  miatt  e  szép  csillag,  társai 
körében,  nem  kevésbbé  szép  színnel  ragyog.  S  e  ha- 
sonlatot  tedd   által    az    emberiségre ;   s    ne    nézd,    mit 

tettek  egyes  tagok?  de  szemléld:  mivé  lőn  e  nagy 
nemzetség,  mely  kezdetben  állati  hangnál  s  ösztön- 
nél egyebet  nem  ismert?  Szerencsétlen  volna,  ki  fol- 
tokat látván  a  napban,  annak  fényességét  nem  is- 
merné meg. 

Közdolgokbeli  tapasztalást  közdolgokban  élés  szerez, 
s  emberismeretet  társalkodás,  s  nem  annyira  társal- 
kodás, mint  együtt-munkálás  emberekkel. 

Közre  élj :  ezt  mondám  előbb  is ;  de  a  magányos- 
ságot becsülni  és  használni  tanuld.  Sok  ismeret,  sok 
érzés  csak  úgy  ver  gyökeret  szívünkben,  ha  azt  egye- 
dül lévén  hosszú  háborítatlan  gondolkozás  által  tettük 
magunkévá.  Az  élet  és  munkazajban  érzelem  érzelemre, 
gondolat  gondolatra  tolul ;  most  jön,  majd  röpül ;  csak 
a  magányosságban  van  időnk  s  nyugalmunk  minden 
egyes  érzést,  minden  egyes  gondolatot  feltartóztatni, 
s  a  többiek  sorához  állandólag  fűzni. 

Mindég  magányban  ülő  csak  magát  hallja,  és  sem 
ellenmondást  tűrni  nem  tanul,  sem  a  tárgy  mások  által 
így  vagy  amúgy  nézett  oldalait  nem  ismeri.  A  zajban  élő- 
nek önszívét  és  lelkét  mélyen  vizsgálni  ideje  nem  marad  ; 
s  így  gyakorlat  által  ugyan  készséget  nyerhet,  tettlegi, 
egyes  ismereteket  szerezhet:  de  talentumát  rendszetes 
haladásban  kifejtenie,  s  ismereteit  egészítenie  nem  fog- 
hatja. Kettőt  köss  együvé,  s  méltasd  a  költő  mondását: 

((Csendes   magányban  fejlik  a  talentom. 
Világi   zaj   közt  állandó   charakter.v 

E  szerént  élted  fő  törvénye  legyen  :  magányban  töké- 
letesűlni,  s  a  köztársaságban  magányos  készületedet 
szünetlen  haszonra  fordítni. 

Hazád   szolgálni,    s   hazád   dolgait   kormányozni:   c 

kettő  nemcsak  megfér,  de  összeköttetésben  is  van  egy- 
mással. Kit  saját  keresménye  nem  táplálhat,  az  a  tár- 
saság terhére  él.  Ki  gazdagságot  igazságos  úton  gyűjt, 
az  a  közös  hazának  gyűjt  kincset;  jólbíró  lakosokban 
áll  az  ország  gazdagsága. 

Ki  háznépet  táplál,  az  a  haza  gyermekeinek  egy 
részét  táplálja ;  ki  háznépet  a  rény  elveiben  tart,  az  a 
közös  hazának  tart  hív  polgárokat. 

Férj  és  atya :  tiszteletre  méltó  két  nevezet.  Ki  gyer- 
meket nevel,  az  a  hon  iránt  szent  kötelességet  teljesít. 
Neki  adatik  a  jutalom :  közönségért  tett  szolgálatok 
után,  szeretett  hölgy  és  szülöttek  karjain  önérzéssel 
pihenni. 

Társalkodás :  az  emberi  természettel  együvé  forrva 
van ;  ki  a  nélkül  él,  az  a  természethez  hívtelen. 

Különbség  van :  közdolgok  folytatásában  másokkal 
együtt  lenni ;  vagy  azokon  kívül  másokat  fogadni  és 
felkeresni. 

Közdolgokban  szoros  igazságot  szólani  s  tenni,  bár 
ezren  vegyék  is  kedvetlenül,  el  nem  engedhető  köte- 
lesség. Társasági  körben  kedvetlenséget  távoztatni  em- 
berség. De  emberség  és  hízelkedés  vagy  csapodárság 
nem  egyforma  jelentésűek.  Hízelkedni  mindenütt  ala- 
csonyság. 

Közdolgokban  hallgatni,  hol  káros  vélemény  vagy 
tett  nyilatkozik,  hű  polgárnak  nem  szabad;  társasági 
körben  inkább  hallgatni,  mint  haragot  gerjeszteni, 
illendőség.  De  itt  és  ott  csak  egyenes,  nyílt  lélek,  csak 
jóakarat  és  résztvevő  kebel  teszik  az  okos  ember  való 
becsét.  És  számláld  ide  a  türelmet  is. 

Idegen  véleményt  tűrni,  kevés  tud;  pedig  ki  tűrni 
nem    tud,    hogyan   kívánhat  tűretni?    Csak   a   gonoszt 

ne  tűrd,  egyébként  az  ellenkező  véleményt,  hol  kell, 
ostromold,  de  azt,  vagy  érette  birtokosát  gyűlölnöd, 
igazságtalanság.  Mert  nem  megtörténhetik-e,  hogy 
két  ellenkező  közt  igazad  neked  nincs?  s  feltéve, 
hogy  igazad  van,  mit  vét  az,  ki  gonoszság  nélkül, 
meggyőződés  után  ilyen  vagy  olyan  véleményt  lát 
valónak? 

Tűretlenség  a  lehető  megegyezést  előre  kizárja.  Mit 
is  okozhatna  jót  oly  indulat,  mely  önhittségből  s  kevély 
szeretetlenségből  származik  ? 

Keressed  a  valót!  ez  intés  vizsgálatra  int,  s  vizsgálat 
szelleme  tisztelettel  járul  minden  véleményhez,  mely 
gonoszság  bélyegét  magán  nem  hordja. 

Ki  valót  keres,  annak  lehetséges  önhibáját  elismerni, 
s  mástól  tanulni.  Emberek  közt  ritka  kincs,  de  a  kin- 
csek közt  nem  utolsó. 

Fogadd  el  a  jót  mástól,  de  vizsgálva;  s  ten  meg- 
győződésedet könnyen  ne  változtasd.  Változékonyság 
és  fejeskedés  egyformán  nagy  hibák. 

Rényt  csak  úgy  bírhatsz,  ha  azt  saját  szívedből  fej- 
tetted ki ;  azt  mástól  általvenni,  s  divatköntösként 
magadra  venni  nem  lehet. 

Meleg  kebellel  tégy  mindent,  a  mihez  fogsz,  s  me- 
leg kebellel  szólj  mindent,  a  mit  beszélsz  ;  így  beszéded 
és  tetteid  saját  színt  és  erőt,  és  kellemet  nyernek.  Ide- 
gen példa  csak  ilyen  embernek  használ ;  ilyen  a  más 
rényeit  nem  utánozza,  de  mással  hasonló  rényt  követ 
el,  önszíve  mozdultából.  Tedd  hozzá :  ilyen  ember  a 
mástól  tanult  ismereteket  úgy  plántálja  által  magába, 
hogy  azok  ott  gazdag  életre  virulnak  fel.  Hidegség 
emberben,  mint  egész  természetben,  minden  tenyészet 
gyilkosa. 

Ki  nem  tett  mindent,  mit  tennie  kellett  s  lehetett 
vala,  az  boldog  nem  leszen.  Ki  pedig  emberi  s  polcrári 
kötelességeit  híven  teljesíté,  az  önérzésében  boldog 
lehet;  de  leszen-e  valósággal?  azaz,  leszen-e  általá- 
nosan? más  kérdés. 

Boldogság  nem  pillantatnyi  gyönyör  érzelme.  Pil- 
lantatnyi  gyönyört  érezhet  a  hijában  élő,  a  gonosz  is ; 
de  a  boldogságra  önérzésből  eredt  léleknyúgalom  ki- 
vántatik ;  s  ez  csak  annak  lehet  sajáta,  ki  a  termé- 
szet nagy  és  szent  intéseit  érteni  tudta,  s  czélirányosan 
követte. 

A  természet  egyetemi  törvénye :  az  egésznek  fen- 
tartása,  kifejlése,  és  haladása  az  érelem  végpontjáig; 
s  mind  ezt  halandó  szem  csak  egyes  jelenetekben  lát- 
hatja s  kisérheti.  E  törvény  az,  minek  valamint  a  világ 
minden  más  egyenkénti  részei,  úgy  az  ember  is  alá- 
rendeltetett, hogy  annak  betöltésére  kény  és  fájdalom 
után  együtt  munkáljon ;  azért  bár  boldog  lenni  min- 
denki szeretne,  mindenki  törekszik :  még  se  hidd, 
mintha  Isten  az  emberi  élet  czéljává  e  törekvést  ren- 
delte volna.  Természethez,  emberiséghez  hű  kebelnek 
kísérője  lehet  boldogság,  mint  magas  erénynek  a  dicső- 
ség: de  kitűzött  czél  gyanánt  tekinteni  azt,  csalatkozás. 

Fásult  szív  boldogságot  nem  érezhet,  nemtelen  szív 
nem  bírhat :  a  nemeskeblű  érezheti  s  bírhatja  azt,  de 
sokszor  díjúi  mondhatlan  gyötrelmet  nyer.  Jele,  hogy 
a  czélt  nem  hibázó  természet,  más  czélokat  tett  ki 
számunkra. 

Mi  a  boldogság? 

Az  emberek  száz  meg  százfélét  hittek  annak  lenni ; 
s  mind  az  nem  egyéb  eszköznél,  mi  által  azt  elérhetni 
reméllek  vala    s  elérni  mégsem  tudhaták.   Mind  azért, 

mert  törekvésök  czélát  az  eszközzel  összetévesztek ; 
mind  azért,  mert  oly  valamit  tettek  czéllá,  a  mi  csak 
más,  való  czél  után  küzdés  következéseként  tűnhet  fel. 

Boldogság  fájdalommal,  s  keserűséggel  együtt  meg 
nem  állhat.  Mondhatod-e,  hogy  ember  általánosan 
boldog  lehet?  Embernek  időről  időre  lehetnek  örö- 
mei ;  de  azok  vagy  hirtelen  enyészve  keservekkel  vál- 
tatnak fel,  vagy  hoszasban  maradva,  unalomba  men- 
nek által. 

Érzékeny  szívnek  több  fájdalom  jut,  mintsem  álta- 
lános boldogságra  számot  tarthasson :  érzéketlen  sem 
jót,  sem  rosszat  nem  érezhet.  A  megadás  nyugalma 
csendes  érzemény;  de  szenvedés  következése,  s  annak 
emlékezetét  le  nem  vétkezheti.  Megkeményedés  a  fáj- 
dalom iránt,  az  öröm  útát  is  bezárja;  s  érzéketlenséggé 
vál,  Higy  nekem,  e  szó  boldogság,  egyike  a  legbizony- 
talanabb, s  legszűkebb  értelmű  kifejezéseknek ;  s  ki 
boldogságot  vadász,  árnyékot  vadász.  Teljesített  köte- 
lesség s  nemes  törekvések  önérzése  küzdés  s  bánat 
közt  is  nyugalmat  tenyészt ;  s  ha  e  nyugalommal,  bol- 
dogság czím  alatt,  megelégszel :  annak  megnyerése 
szép,  jó  s  erős  léleknek  keresés  nélkül,  csupán  tettei 
következésében,  bizonyos. 

Minden  egyes  ember,  még  a  legnagyobb  is,  parányi 
része  az  egésznek ;  s  minden  rész  az  egészért  lévén 
alkotva :  azért  kell  munkálnia  is.  Ki  saját  jóllétét  egyet- 
lenegy főczél  gyanánt  űzi,  nevetségessé  teszi  magát 
minden  gondolkozó  fej  előtt.  Az  emberiség,  mint  az 
Óceán,  melynek  ezredekig,  myriádokig  tartó  élet  ren- 
deltetek :  egy  ember,  mint  egy  buborék,  mely  támad, 
ide  s  tova  hányatik,  s  pillantat  múlva  széjjel  pattan,  a 
megmérhetlen  tömegben  eltűnendő. 

Ez  ellentételben  vigasztaló  gondolat  fekszik.  Mert- 
saját  kicsinyvoltunk  érzete,  az  egész  nagyságára  vetett 
tekintet  által  magasztaltatik  fel ;  s  egyszersmind  a  két- 
ségbeesés keserítő  gyötrelmeit  szenvedések  közepette 
is  elkerülhetjük.  Ugyanis,  bár  minden  küzdéseink  mel- 
lett magunk  számára  jobb  napokat  nem  vívhatánk  ki : 
de  tisztán  érezve,  hogy  emberi  rendeltetésünk  főczéla 
nem  is  ez  vala,  nem  nézünk  átokkal  vissza  a  pályára, 
mely  ha  nekünk  tövisét  hozott  is,  nemünknek  most 
vagy  jövendőben  virágot  és  gyümölcsét  teremhet. 

Most  pedig,  szeretett  gyermek,  isten  veled !  Most 
még  a  gyermekkor  bájos  álmai  kebeledhez  gondot 
férni  nem  engednek;  de  eljön  egyszer  az  idő,  s  a 
tapasztalás  égető  nappala  tégedet  is  felébreszt.  Ha 
majd  e  felébredés  kínos  óráiban  e  lapokat  előveended, 
jusson  emlékezetedbe :  miképen  a  felébredés  kínos 
órájának  gyötrelmeit  én  is  teljes  mértékben  szenved- 
tem ;  azonban  szerelmemet  az  emberiség  s  bizodalma- 
mat  az  örök  sors  iránt  híven  megőrizni  törekvém ;  s 
hidd  el  nekem,  ki  e  kettőt  bírja,  az  füstbe  ment  remé- 
nyek után  sem  fog  vigasztalás  nélkül  maradni. 

Mi  légyen  egy  sóhajtás  s  lágy 

tekintet —     —     _  87 

Minden  virágát  életemnek  78 
Minden  órám  csüggesztő  ma- 
gányom —     —     68 

Mint    zúgó    szél    a    szirtnek 

homlokán       79 

Munkács 154 

Myrtus  homlokomon  és  bűvös 

acatialombok 65 

Négy  szócskát   üzenek,   vésd 

jól   kebeledbe,   s   fiadnak—  159 

Néktek  szent  legyen  e  lant: 

Ámor,   Gratia,  Phoebus    ™  70 

Nyisd   fel   ó  lángzó  kebeled, 

dicső  hölgy!       140 

Nyögsz,  ah,  ha  nemzetek  fe- 
lett _     __     —     _.  1 34 

Nyögve  kél   az   esti   szellet  139 

Nyugszik  az  ősz  bajnok,  de 
nyomán  Hős  gyermeke  fel- 
kél  _.     ,_     —     _.     __     149 

Nyugszik  Hasszán  sátorában  1 1 1 

Óhajtás       —  70 

Óhajtom  én  hűs  sirhalomban  57 

Óhajtozva,  sziv-epedve 122 

Oh  sirni,   sirni,  sirni 86 

ömledező  csermely,  s  te  szelid 
berek,   árjai   mellett  135 


Panasz    _._„-_, 

Panasz—     —     _     _ 

Paulina  emlékkönyvébe 

Phantasia   

Pipadal  .__.__ 


7' 
171 
162 

58 
"45 


Lap 

R'bló  jön!   és   Dobozi   már —  100 

Rádaynak  sírján  _     „     __  72 

Rákos  ._     ~     —     -_  98 

Rákos   bolyongék  partjaidon, 

s  vized  —     —  98 

Rákos   nymphájához  _,     __  84 

Remete        —     —     —     —  J08 

Remény,  emlékezet    —  129 

Reng  a  hullám,    röpül    sajka  147 

Rény   _.     .„     —     .__  91 

Rév  előtt       „_     —     ,_.  140 

Róza    ___„„„     —     _  81 

Sirba     Kazinczy    leszállt ;     s 

későn  fakad  érte  hevítvén  156 
Sir  vala,  gyönge  fiát  dobogó 

kebelére  szorítván  —  —  154 
Szállj   képzelet,    szállj   rózsa- 

fátyolodban  ,_ 95 

Szelid  halom,    s    te   zöldellő 

berek      —     83 

Szemere  Pálhoz  —     —     —  74 

Szemerémhez    —     —     —     61 

Szent  berek,   itt  hol  örök  vi- 
zeid forrása  kicsordul      131 

Szent  kebeledből—     —     _  92 

Szerelem  —__.  —  —  87 
Szerelemhez  —  —  —  _  138 
Szép  Erdély  —  —  —  „164 
Szép  Erdély  barna  fürtű—        J64 

Szép   Lenka      —     —     —     ^6 

Szép  Lenka  vár  a  part  felet  ^6 
Szép  tavaszom  mezején,  mint 

isteni  Gratia,  bolygék  —  127 
Sziklai   lyány,   hivlak!    öHiv- 

lak')  felel  xtheri  hangod  1 37 
Szív  életemnek  vitorlája!  —  140 
Szondi    —     —     —        15' 

Talányok   _     —     —     —     —    123 

Tanács —     —     —     —        127 

Távozás      —     —     —     —     —    J54 
Te  lásd  meg,    ó  sors,    szen- 
vedő hazámat      —    163 

Te  sjrhalomnak  bús  homálya  76 
Ti  néma  bús  vidékek  „  —  76 
Tiszták,  miként  Arethusának     67 

Jl  kifltemények  czímei  ét  k^^dősorai. 


Tisztújítás  ._ _     „     .._ 

Tudatlanság™     „ 

Tudok  vigan  nevetni     ™     „ 

Lap 

.58 

85 

85 

Vermen  yekző  _„.._„ 
Versenyemlékek  „_     _.     ._. 
Veszteség  ™     __     _     „     _ 

Up 
1 1 1 
160 

70 

Vész ._     „_     _     ._ 

'55 

Ültem  csolnakomban™     ..„ 

106 

Vész  ébred,    üvölt    az    éjjeli 

Öltem  én  a  forrás  mellett  .,. 

'44 

szél  _     —     ._,     _.     ._     _ 

<6i 

Vad  Óceánnak  mély  hullámain 
Vak  vagy-e  te  szent  Igazság  ? 
Vágy  __„,__.,, 
Vanitatum  vanitas      

93 

127 

'45 
118 

Vigasztalás   ,_     ._.     ._,     ._ 
Vilma  emlékkönyvébe  __     „ 
Virtus  s  igazság  zengtek  nyel- 
veden     .-       ._     _.     _,     _ 
Volnék  csak  kis  madár   .. 

'34 

78 

118 
'45 

Vándor       __     ._,     ._     .._     __ 

'47 

Vándor  remény  „_     ..„     ._. 

'43 

Zápor ._     — .     __     „ .     —     _ 

117 

Vándor  remény  csapongva  jár 
Vedd  e  gyűrűt  reszkető   ke- 
zemből     —     ._     „     ._. 

'43 
73 

Zeng  hazát    és    zeng  szerel- 
met       __     __     .™     .„.     _. 

Zrínyi  dala  _.     —     __     ._, 

'57 
150 

Vedd,  lyánka,  búcsúm,  vedd 

Zrínyi   második  éneke  „ 

163 

áldásomat      .,_     _     .,_ 

161 

Zöld  partján    éltem  a  Tiszá- 

((Védni   menj    el    engem     és 
hazád))    _     ._.     .„     ._     __ 

'59 

nak  ._____„,__ 
Zsarnok—     _„     ._.     —     _. 

,48 
118 

Végnyugalom       ,_.     _     ._. 

57 

